
PREDGOVOR 


0 potrebi knjige, koja govori o svim važnijim poslovima, 
vezanim za osnivanje i održavanje šumskih rasadnika, uvjerio se 
je redovno svaki mlađi stručnjak kad je dobio zadatak, da uredi 
rasadnik. Radeći godinama u šumarskoj praksi, odgajajući go¬ 
dišnje ponekad i vrlo veliki broj sadnica, uvjerio sam se i sam 
o takvoj potrebi. Ta potreba iskrsne naročito onda, kad uređu¬ 
jemo rasadnik prvi put. Nije manja potreba ni onda, kad treba 
uzgojiti sadnice izvjesne vrste koje nismo uzgajali dosad. Jer, 
ma koliko izgledali jednostavni poslovi oko odgajanja biljki, oni 
su mnogobrojni i raznoliki pa radi toga, mnogoputa, i pored sve 
jednostavnosti traže i vrlo mnogo pažnje. Jaku pažnju traži i 
obrađivanje zemljišta i nabavka sjemena i reznica, postupak sa 
sjemenom i sa reznicama prije sjetve i sadnje pa njegovanje 
biljki, vađenje, čuvanje, spremanje za otpremu i otprema. 

Ova knjiga ima da posluži kao priručnik za uređivanje 
rasadnika. Namijenjena je sjedne strane slušaocima šumarstva, 
da mogu lakše raditi za vrijeme školovanja, a namijenjena je i 
praktičarima, da u njoj u određenom slučaju nađu potrebna 
obavještenja. Prema tome ova knjiga nije zamišljena da bude 
naučni rad pa nije u tom pravcu ni pisana. U njoj su samo 
navedene činjenice, kojima se prema mišljenju pisca možemo 
koristiti prilikom uređivanja rasadnika. 

Istina, nije se moglo mimoići ni teorijska objašnjenja gdje 
je to bilo neophodno potrebno. Ona će, nadamo se, pomoći 
jasnoći izlaganja a osim toga će potaći i kojega od stručnih 
drugova u praksi, da dublje razmišlja o pojedinim stvarima. Nema 
sumnje da će se na taj način pomoći unapređivanju i produblji¬ 
vanju znanja u šumarstvu među koje, u svakom slučaju, spadaju 
među prvima ona o odgajanju sadnica. 

Radovi u rasadniku vezani su za stanišne prilike. Kao malo 
u kojoj državi, stanišne prilike kod nas pokazuju vrlo mnogo 
raznolikosti. Naročito su klimatske prilike vrlo raznolike. Pri¬ 
likom izlaganja o pojedinim radovima u rasadniku, nije se mogla 
obraćati zasebna pažnja svakom pojedinom našem klimatskom 
području. U tom bi slučaju knjiga izišla suviše obimna. No, 
gdjegod sam vidio potrebu, pri izlaganju pojedinih poglavlja 
skretao sam pažnju na utjecaj klimatskih činilaca nastojeći tako, 
da čitaocu bude jasno, što će i kako će uraditi u određenom 
slučaju. 

Literatura je navedena na kraju. 

Iskreno želim da ova knjiga dobro posluži svojoj svrsi. To 
će biti najbolja i najveća nagrada piscu. 

Svome đaku g. cand. ing. for. Pavlu Schumacheru naj¬ 
iskrenije zahvaljujem za trud, koji je uložio oko izrade slika u 
ovoj knjizi. 

Zemun, na Josipovo 1938. 


Pisac. 


UVOD 


U pojedinim se slučajevima može šumsko gospodarstvo 
zadovoljiti prirodnim podizanjem šume odnosno podmla- 
đivanjem prirodnim putem. Ukoliko je šumsko gospodar¬ 
stvo više vezano za to, utoliko je redovno bolje. Ali ni države, 
koje već stoljećima posvećuju veliku pažnju šumskom gospo¬ 
darstvu, ne mogu se otresti potrebe da veliki dio šuma po¬ 
dižu ručno. U mnogim su državama, pa i kod nas, sječe 
na golo i česte i prostrane. Bez ručnoga pošumljavanja ne može 
se na tim staništima ni zamisliti održavanje potrajnosti u pro¬ 
izvodnji. Osim toga prostrane goleti, kojima obilujemo i mi, ne 
mogu se u najviše slučajeva drukčije brzo ni pošumiti. Velika 
količina dobro odgojenih sadnica u rasadniku neop¬ 
hodno je potrebna za to. 

Prema to me je proizvodnja valjanih sadnica iz 
sjemena i iz reznica vrlo važan činilac u šumskom 
gospodarstvu. 

Kao svaka proizvodnja, vezana za zemljište, odgajanje 
sadnica traži da budu u rasadniku povoljne fizičke i 
kemijske osobine zemljišta. K tome dolazi i položaj. 
S time ti skladu treba da bude i pripremanje zemljišta i sjetva 
i njegovanje biljki. Vodeći brigu s jedne strane o osobinama 
zemljišta a s druge o potrebama biljki, moći ćemo proizvesti 
sadnice, koje će biti podesne da izdrže i teže stanišne prilike. 

Sjeme i reznice, nasljeđujući osobine svojih predaka, za¬ 
služuju daleko više pažnje nego se je o tome mislilo prije. 
Dobro sjeme i dobre reznice osiguraće i dobre biljke 
a onda i dobre sastojine, konačno i dobar uspjeh u 
gospodarstvu. 

Kao i svako živo biće i biljke su izložene mnogim opasno¬ 
stima. Za to i pažnja oko njih za vrijeme uzgajanja 
pa prilikom vađenja i otpreme treba da bude što 
veća. 

U našem šumskom gospodarstvu dolazi razmjerno mnogo 
vrsta drveća zbog raznolikosti naših staništa. U vezi toga po¬ 
trebno je zasebno istaći i važnije momente o uzgajanju sadnica 
svih najvažnijih vrsta drveća naših šuma. 

Sastavljanje proračuna za uređivanje rasadnika nije uvijek 
podjednako. Zavisi to o stanišnim i o drugim prilikama. Da bi 
se dobila slika i o tome, donosimo izvjesne podatke koji iako 
ne mogu služiti kao norma, mogu služiti za orijentaciju. 

U vezi toga ova će knjiga obuhvatiti ova poglavlja: 

I 0 šumskim rasadnicima uopće 

II Izvođenje najvažnijih radova u šumskim rasadnicima 

III Uzgajanje sadnica pojedinih vrsta drveća 

IV Sastavljanje proračuna za radove u rasadnicima. 




i 


O ŠUMSKIM RASADNICIMA UOPĆE 

1 

Svrha rasadnika 

Na jednoj strani prostrane goleti, koje su određene za po- 
šumljavanje a koje često stoljećima čekaju da se obuku u šumsko 
zelenilo, na drugoj sječine sa kojih je šuma, možda i nedavno, 
uklonjena, traže čovjeka da ih opet zaodjene, da se na njima 
podigne „gora zemljina odora“. Istina, u mnogo slučajeva po¬ 
brine se i priroda’ da se i goleti zaodjenu u šumu. U mnogo 
slučajeva sječine dobiju novu ,,odoru“, koju stvara priroda, bez 
saradnje čovjekove. No rad prirode zna biti vrlo dugotrajan, 
vrlo spor, a mnogo puta i ne odgovara potrebama čovjekovim. 
Taj rad ide svojim određenim putem, redovno polagano i po¬ 
stepeno. Često prođe i mnogo godina, dok se na goletima javi 
obilniji i bogatiji biljni pokrivač, a u mnogo slučajeva prođu i 
vijekovi, dok se prirodnim putem pošume zemljišta, na kojima je 
šuma od velike opće koristi. 

Treba imati na umu, da na golim strminama vrši voda ne¬ 
smetano svoj rad odnoseći zemlju a često puta i drugi krupniji 
materijal. đSfa taj način postaje zemljište besplodno, jer je voda 
isprala i odnijela prije svega gornji plodni sloj, a od nanosa 
kamenja na nižim položajima pate onda i poljoprivredna zem¬ 
ljišta odnosno usjevi na njima, pate i ljudska naselja a vrlo su 
često ugroženi i prolazni putevi. Potrebna je šuma, da na tim 
strminama što više spriječi naglo oticanje vode a prema tome 
i da ublaži sve one nevolje, koje dolaze s time. 

Na prostranim goletima vrlo često je jak udarac vjetrova. 
Od vjetra trpi mnogo i plodovitost zemljišta. Vjetar je smetnja 

putniku i prolazniku, on ugrožava i opstanak ljudskih naselja. 
Potiebna je šuma da mu stane na put. a onda da spriječi i sve 
one posljedice koje dolaze od njegova udarca. 

Unapređivanje mnogih naših krajeva vezano je baš na šumu. 
Dosta je spomenuti promet stranaca samo u primorskim kraje¬ 
vima. Ne može se ni zamisliti podizanje naših brojnih ljetova¬ 
lišta bez zelenih gajeva, koji su ugodni i za oko i za dušu čo¬ 
vjekovu. 

1 tako redom. U tim i u mnogim drugifn slučajevima po¬ 
treban je što brži i promišljeniji rad čovjekov, da se podigne 
šuma ne čekajući do kraja prirodu, da ona izvrši svoje stvara¬ 
lačko djelo. 

Najjednostavnije bi bilo, da se pošumljavanje izvrši sjetvom 
sjemena odnosno zabadanjem reznica topola, vrba i drugih vrsta. 
No ima više razloga koji nas upućuju, da takav rad ne bi doveo 
u najviše slučajeva do brzoga uspjeha. 

Bacimo pogled na pitanje pošumljavanja sjetvom. 

Za klijanje sjemena potrebna je u prvom redu vlaga. Na 
mnogim našim staništima nema je u potrebnoj količini, a naro¬ 
čito je nema onda, kad je red da se izvrši sjetva odnosno kad 
je sjetva izvršena. Na drugim opet staništima javljaju se nove 
smetnje. Sjeme proklija, a kad je proklijalo dolaze suhi vjetrovi 
čija je posljedica da ponik ugine brzo. Vjetar isuši zemljište a 
često i polomi proklijale biljke. Zasebnu smetnju čini korov. On 
se na mnogim staništima razvija toliko jako 'da brzo guši sve, 
što je slabije od njega. On oduzima vlagu i troši hranu, odu¬ 
zima prostor, ne dopušta ni kiši ni suncu da dopru do klica 
odnosno do ponika i manjih biljki. Za to klice i mlade biljke 
šumskih vrsta mnogo i vrlo često stradavaju od korova. 

Nije drukčije ni sa reznicama kad ih izravno upotrijebimo 
za pošumljavanje. I one nailaze na slične poteškoće na koje na¬ 
ilazi sjeme, s kojima se bore klice i ponik odnosno mlade biljke 
uopće. 1 nedostatak vode i utjecaj vjetra pa navala korova — re¬ 
dovno su jaka smetnja da uspjeh pošumljavanja sa reznicama 
bude dobar, a to znači da uspjeh bude u razmjeru sa uloženim 
troškovima. 

Sve su to razlozi koji nas upućuju da treba mladim bilj¬ 
kama, bilo da se razvijaju iz sjemena bilo iz reznica, ako 
želimo da iz njih budu jaka stabla, koja će davati i drvo za 
ogrjev i drvo za građu, pokloniti što veću pažnju. Naročito valja 

na to paziti u početku njihovoga razvijanja. Pri tom ne treba 
zaboraviti, da troškovi budu štu manji, jer šumsko gospodarstvo 
ne podnosi jačih novčanih izdataka. 

Kad pošumljavamo sjetvom, nasljedujemo prirodu. Kako 
priroda sije širokom rukom, dakle obilno i bogato, pa kako su 
često vrlo prostrane površine koje su na redu za pošumljavanje, 
dolazimo do zaključka, da bi za pošumljavanje sjetvom trebalo 
razmjerno mnogo sjemena a za njegovanje sjetve na prostranim po¬ 
vršinama mnogo radne snage a onda i mnogo troškova. Bez 
intenzivne njege redovno nema uspjeha od pošumljavanja sjetvom. 

Međutim ako posmatramo šumu u raznim stepenima nje¬ 
zinoga razvitka vidimo, da broj stabala pada sa starošću sasto- 
jine i da je u vrijeme doraslosti razmjerno malen. Tako u smr- 
čevoj sastojini na dobrom zemljištu nalazimo u 20-toj godini na 
jednom ha. oko 7350, u 40-toj 2290, u 60-toj nešto preko 1000, 
u 80-toj oko 600 a u 120-toj samo 280—300 stabala. Dakle iako 
je priroda zasijala bogatom rukom, kad sastojina doraste za 
sječu broj stabala je daleko manji od onoga, što je bio u 
početku. 

Vodeći računa i o šumsko-uzgojnim potrebama u pogledu 
gustoće, možemo doći do uspjeha sa daleko manjim brojem 
biljki, nego što radi priroda sijući sjeme. No tom broju treba 
obratiti naročitu pažnju, da se osigura uspjeh u punoj mjeri i u 
pogledu kakvoće i u pogledu kolikoće proizvedenoga drveta. 

Za to umjesto sjetvom pošumljavamo češće biljkama, koje 
su valjano odgojene. Razumljivo je da ima izuzetaka. Površine, 
na kojima se uzgajaju biljke za pošumljavanje, na kojima se uz¬ 
gajaju sadnice, odnosno rasad, zovemo rasadnikom. 

Šumski rasadnici prema tome služe za proizvodnju 
sadnica sposobnih za pošumljavanje. 

Razumljivo je, da rasadnici daju i sadnice za parkiranje i 
drvorede. Pored -šumskih i ukrasnih sadnica uzgajamo u istom 
rasadniku ponekad i voćke. 

2 

Vrste rasadnika 

Zadaci rasadnika, s naročitim obzirom na opseg radova 
oko pošumljavanja, nisu uvijek isti. U jednom slučaju treba od¬ 
gojiti sadnice za pošumljavanje manjih površina gdje ćemo brzo 

završiti posao, u drugom će slučaju rasadnik imati da daje sad 
niče kroz dugi niz godina za pošumljavanje prostranih goleti. 
U jednom će se slučaju moći rasadnik urediti na više mjesta, 
gdje to bude potrebno, i kako dolaze nove površine za pošum¬ 
ljavanje, mijenja se i mjesto za rasadnik; u drugom će slučaju 
rasadnik ostati dugo na odabranom mjestu, jer drugdje nema 
za nj potrebnih uslova. Gdje se nižu površine za pošumljavanje 
jedna pored druge i gdje ima na sve strane dovoljno uslova da 
se može urediti rasadnik, odmicanjem površjna za pošumlja¬ 
vanje mijenjati će se i mjesto za rasadnik. Jedan će se na¬ 
puštati, da ga zamijeni drugi, bliži površinama koje su odre¬ 
đene za pošumljavanje. S druge strane u teškim prilikama, pri¬ 
mjerice na goletima Krša, nema mnogo podesnih mjesta za ra¬ 
sadnik ili je, u najmanju ruku, teško do njih doći. Tu će ra¬ 
sadnik za dugo vrijeme ostati na svome mjestu pa će imati da 
daje, vrlo često i dugi niz godina, potrebne sadnice, potreban 
rasad. 

Prema tome da li rasadnik ima davati sadnice samo kratko 
vrijeme ili dulje vremena, imamo rasadnike privremene i 
trajne ili stalne. Iz razloga što se mjesto privremenih rasad¬ 
nika mijenja, zovu ih još i leteći rasadnici. 

1 jedna i druga vrsta rasadnika služi međutim istoj ko¬ 
načnoj svrsi. To izilazi iz ove činjenice. Sadnice, kojima pošum- 
ljavamo, lakše se primaju i bolje napreduju ako imaju dobro 
razvijene organe, specijalno žilje. Mnoge su neprilike, kojima su 
izložene sadnice prilikom vađenja, sortiranja, pakovanja i otpreme, 
prilikom čuvanja prije sadnje kao i za vrijeme sadnje, a mnoge su 
neprilike koje imaju izdržati i na novom staništu. Bolje izdrže one, 
koje su s pažnjom odgajane, sa pažnjom vađene, čuvane i ot¬ 
premane. U vezi toga u rasadnicima uopće treba da uz¬ 
gojimo sadnice, koje će biti što podesnije za po¬ 
šumljavanje, koje će imati što jaču životnu snagu 
— što bolje razvijene životne organe, sa obiljem rezervne hrane. 
Samo takve sadnice moći će odolijevati s uspjehom brojnim ne¬ 
prilikama, kojima su, prije svega u prvim godinama, redovno 
izložene. 

1 privremeni i stalni rasadnik služi proizvodnji 
dobrih sadnica ili kako se često kaže proizvodnji 
rasada odnosno kulturnoga materijala. 

S obzirom na specijalne zadatke privremenog i stalnog ra~ 
sadnika, treba istaći izvjesne razlike među njima. Pri¬ 
vremeni rasadnik je po prirodi same stvari manji, prema 
tome je daleko jednostavniji i plan za radove u njemu a jedno¬ 
stavnija je i organizacija izvođenja tih radova. Privremeni rasadnik 
redovno ne služi dugo pa ne traži ni toliko pažnje za održavanje 
proizvodne snage zemljišta. Stalni rasadnik je u tom po¬ 
gledu drukčiji. U njemu treba i projektovati i izvoditi radove oko 
dobivanja sadnica tako, da zemljište ne bude izloženo iscrplji¬ 
vanju. Drugim riječima valja se pobrinuti, da se oduzeti 
hranljivi sastojci vrate zemljištu. Osim toga treba 
imati pred očima i ovo: stalni rasadnik traži bolje izgrađene 
zgrade za čuvara, za sjeme i za alat. Traži dobro uređena kom- 
postišta, traži uređaje za polijevanje, traži i bolji inventar. Za to 
stalni rasadnik zahtjeva i daleko više spreme i okretnosti od svoga 
upravljača. 

3 

Odabiranje položaja i zemljišta za rasadnik 

Dva su glavna razloga zbog kojih treba s naročitom pažnjom 
odabrati mjesto za rasadnik. Prvo, jer smještaj rasadnika 
ima odlučan utjecaj za razvijanje biljki počevši od klijanja pa 
dalje; drugo, što je naročito važno za stalni rasadnik, jer se po¬ 
grješka, učinjena pri odabiranju mjesta za rasadnik, teško po¬ 
pravlja. 

Pred očima treba imati da će rasadnik biti 
dobar ondje, gdje ni sjemeni kliceniponikani 
sadnice nisu izložene nepogodama, gdje ih dakle 
ne bije ni prejaka ž e g a, ni s u š a, g d j e nisu izložene 
ni jakim vjetrovima, ni sriži (golom razići), a gdje 
nema opasnosti ni od životinja štetočina, u prvom 
redu od miševa, grčica i rovca pa gdje nema u slova 
ni za širenje bolesti, kojima su uzrokom razne 
gljivice. 

Osim toga da bi se radovi u rasadniku mogli bez smetnje 
i na vrijeme obavljati, potrebno je s obzirom na smještaj rasad¬ 
nika i ovo: da ne bude daleko od naselja, kako bi se na vri¬ 
jeme mogla priskrbiti potrebna radna snaga; da bude blizu puta, 

da se doprema sjemena i đubreta te otprema sadnica može nesme¬ 
tano obaviti; da, po mogućnosti, bude što bliže površinama koje 
treba pošumijavati. 

Važno je da zemljište bude dobro. Istina, valjanim obra¬ 
đivanjem može se i slabije zemljište dovesti u red, ali kako u 
šumskom gospodarstvu treba izbjegavati novčane izdatke, valja 
nastojati, gdje ima samo mogućnosti za to, da se odabere za 
rasadnik dobro zemljište, koje neće trebati mnogo izdataka za 
poboljšanje. 

Načelno uzevši: za rasadnik ne dolazi u obzir zemljište, 
koje je jako kamenito i suviše pjeskovito kao ni zemljište, gdje 
je prejaka vlaga, a ne dolaze u obzir ni slatinasta zemljišta. 
Međutim u krajevima, gdje ima malo obradive zemlje, gdje je 
u najvećoj mjeri go krš, mogu doći u obzir i slabija, kameni- 
tija zemljišta. U tom slučaju zemljište za rasadnik treba urediti 
makar i sa većim novčanim izdacima, jer se bolje ne može 
naći. 

Gdje se radi o pošumljavanju staništa, koja su mnogo iz¬ 
ložena i vjetru i suncu i uopće krajnostima u pogledu vremen¬ 
skih činilaca, neće škoditi, da se sadnice za njih odgoje u do¬ 
nekle istovjetnim prilikama. Iz ovoga ne slijedi da za pošumlja- 
vanje siromašnih, posnih zemljišta treba uzgajati i sadnice na si¬ 
romašnom, posnom zemljištu. To ne bi mnogo vodilo cilju. Me¬ 
đutim sadnice, odgojene u rasadniku gdje zemljište nije prebo¬ 
gato hranivima i gdje podzemna voda nije jako blizu, podesnije 
su za pošumljavanje na sličnim, siromašnim staništima nego 
one, koje su odrasle u boljim prilikama. 

U brdskim krajevima očituje se štetan utjecaj vremenskih 
činilaca najviše na južnim, a vrlo često i na jugoistočnim i 
istočnim stranama. Na južnim je stranama poglavito ljeti prejako 
isušavanje. S proljeća se na južnim stranama javlja vegetacija 
ranije pa vrlo često stradava od kasnoga mraza. Istočne i jugo¬ 
istočne strane znadu biti također opasne, kad su izložene vje¬ 
trovima. U vezi toga treba paziti, da je rasadnik dobro zaštićen 
s one strane, s koje dolazi opasan vjetar. Gdje te zaštite nema 
od prirode, treba je podići. U tu je svrhu najbolja sadnja jakih 
sadnica, koje će se brzo razviti u stabla, brzo sklopiti i tako 
stvarati jaki zid protiv sunca i protiv vjetra. Za tu ćemo svrhu 
odabrati vrste koje se ne čiste odozdo, kod kojih će dakle 
krošnje sizati do zemljišta. 

Za rasadnike su nepodesne i uske doline i kotline, gdje su 
često potpuna mraz išta. Ne samo da su tu česte smrzavice 
nego se zbog slabe promaje i suviše vlažnoga uzduha javljaju 
na tim staništima i razne bolesti. 

Ako se zna s koje strane dolazi glavni vjetar, koji i meha¬ 
nički čini štetu a koji i isušuje, neće biti poteškoća da se oda¬ 
bere mjesto za rasadnik odnosno da se rasadnik zaštiti. 

Redovno će najbolje odgovarati sjeverne strane. Široke do¬ 
lijte, u kojima je obilna promaja, podesne su također. 

Prilikom uređenja rasadnika treba misliti i na mogućnost 
polijevanja. No ako uređujemo rasadnik pored vode, koja je 
izložena periodičkim izlijevanjima — primjerice kod nas u Podu¬ 
navlju — ne treba zaboraviti na najviše vodostanje. Površina ra¬ 
sadnika treba da je iznad najvišega vođostanja naročito s pro¬ 
ljeća a i s jeseni. Ne obaziremo li se na to, mogu nastati 
teške posljedice. Jer ako voda s proljeća zahvati rasadnik, zem¬ 
ljište se raskvasi toliko, da se proljetni radovi moraju odložiti 
na kasnije, a često se izgubi vrijeme za rad. Tako isto jesenje 
vode mogu onemogućiti jesenju sjetvu i uopće jesenji rad. 

Dobro je obratiti pažnju i na biljno-geografske prilike. One 
će dati putokaz o bajanju vegetacionoga perioda. Kao polazna 
tačka vrijedi stanovište, da sadnice trebaju dug vegetacioni 
period, kako bi se što bolje razvile. Staništa, koja leže suviše 
visoko, nisu podesna za tu svrhu. To su ona, koja leže prema 
gornjoj prirodnoj granici šume. Tu su vremenski činioci vrlo 
često surovi a vrijeme je proizvodnje najčešće vrlo kratko, pa 
se sadnice razvijaju sporo. One su sposobne za pošumljavanje 
možemo reći redovno jednu do dvije godine kasnije, nego da 
su proizvedene na nižem staništu. Za to su te sadnice i skuplje 
a prema tome je skuplje i pošumljavanje s njima. 

Imajući to u vidu a računajući sa vrstama koje dolaze u 
obzir na našim planinskim staništima, možemo ovo kazati: za 
proizvodnju s m r č e v i h. ar i š o vi li i 1 i m b i n i h sad¬ 
nica najpodesnija su za rasadnik niža staništa 
smrče i viša staništa jele i bukve; za proizvodnju 
jelovih sadnica kao i za proizvodnju bijelog ja¬ 
sena u planinskim krajevima pa za bijeli javor 
najbolje odgovaraju staništa'bukve. 

S obzirom na težak utjecaj žege i suše i na troškove odr¬ 
žavanja rasadnika koji su vezani u velikoj mjeri baš na utjecaj 

i žege i suše, dobro ćemo uraditi, ako i za proizvodnju 
hrasta kitnjaka kao i za druge vrste, koje niže do¬ 
laze, odaberemo mjesto za rasadnik na nešto vi¬ 
šim staništima. 

Staništa, za koja je poznato da ih bije grad, ne treba oda¬ 
birati za rasadnike. 

Blizu prostranih oranica mnogo stradava sjetva od miševa, 
pa i na to treba paziti. 

Zemljište za rasadnik treba da je ili sasvim ravno ili 
nešto nagnuto. Na slabom nagibu ne čini štete ni jaka moča 
a ni topljenje snijega. Jače strmine treba u svakom slučaju izbje¬ 
gavati. One traže i mnogo izdataka oko terasiranja, jer su inače 
štete od vode redovno vrlo osjetljive. Osobito su velike štete na 
strminama ako povodanj zahvati gredice pod sjetvom. Gdje su 
odrasle biljke, štete su manje. 

Teška ilovača nije za rasadnik. Nju je teško obrađivati. 
Prilikom oranja nastaju velike grude koje se ne daju toliko 
preraditi, da bi zemljište bilo sposobno za sjetvu. Na takvom 
zemljištu sjetva redovno ne daje dobar uspjeh. Velik je gubitak 
biljki. Na takvom zemljištu biljke nemaju dobro razvijeno žilje. 
Prilikom vađenja biljki sa takvoga zemljišta ima dosta neprilika, 
jer se korijen oštećuje mnogo. Osim toga i samo vađenje traži 
razmjerno mnogo radne snage, a onda i mnogo troška. 

Ni pjeskovito zemljište, ako ne sadrži dovoljno hranljivih 
materija, nije za rasadnik. Međutim sistematskim đubrenjem može 
se pomoći. Treba se pobrinuti da pjeskovita zemljišta imaju 
uvijek dovoljno hranljivih sastojaka, pa će na njima biti dobar 
rasađnik. 

Zemljište za rasadnik treba da je plodno, hu- 
mozno, svježe, da je duboko barem 30—40 cm., da 
je više sipko nego zbijeno. Prema tome su za tu svrhu 
dobre pješčane ilovače. Poslije kiša ne hvata se na njima kora 
i borba protiv suše na njima nije teška. Takva se zemljišta ne 
obrađuju teško, iza pluga se rasipaju, mrve. 

Zemljišta, kod kojih se pod slojem pješčane ilovače nalazi 
glinasti sloi, vrlo su dobra za rasadnike. Na takvim zemljištima 
brzo prolaze oborine kroz gornji sloj, zadrže se na glinastom 
sloju i tu stvaraju vlažni horizont. U ljetno doba, kad je 
redovno, na mnogim našim staništima, izrazita suša, vlažni hori¬ 
zont ima naročitu važnost, jer daje biljkama potrebnu vlagu. 

Osobito je to važno za biljke koje su u prvom vegetacionom 
periodu, jer su još nejake i osjetljive. Osim toga na takvom 
zemljištu biljke razvijaju i dobro žilje. 

U svakom slučaju treba ispitati, da li je zem- 
ljište kiselo ili alka lično. Ovo je utoliko važnije, 
što kiselo zemljište može biti razlog velikih i 
skupih neuspjeha. 

Kiselost odnosno alkalićnost treba odrediti. Za to može 
dobro poslužiti i jednostavni aparat Helligeov peha metar, 
koji određuje broj pH iona. Za praksu je od važnosti 
znati, da je stepen kiselosti zemljišta utoliko viši, 
ukoliko je broj pH iona manji i obratno. 

Upotreba H e 11 ige o vo ga p e ha m e t ra je vrlo jedno¬ 
stavna: 


Pl A VO . 

°t-AVO-Z£l£A/0 .. 

AMSS'A/AćfO -Z£ć£/VO - 

žc/ro . . 

ASAG/t/VČASrO - C£>l/£/VO 
CA}l/£svo . 

SI. 1 -- Helligeov pehametar 

Uzmemo probu zemljišta žličicom i napunimo s njome 
okruglu udubinu na pehametrn. Lagano pritisnemo zemlju u toj 
udubini. Ako je zemlja u grudicama, isitnimo je. Preporučuje se, 
da uzmemo probu koji santimetar ispod površine, ukoliko ne¬ 
mamo zemlje od oranja ili od prekopavanja. Držeći malko na- 
koso pehametar ali tako da dio sa okruglom udubinom bude 
niže nego onaj sa kanalom, dodajemo kap po kap, svega neko¬ 
liko kapi, rastopine naročitoga indikatora. Indikator 
treba da prožme probu i da je pokrije. Poslije 1—2 










16 


minuta, odnosno ako je zemljište mokro odmah poslije doda¬ 
vanja indikatora, sa vrhom žličice izmiješamo probu, nagnemo 
pehametar u obrnutom pravcu tako, da rastopina indikatora uđe 
u kanal pehametra. Boju rastopine indikatora uporedimo sa bojom 
skale na pehametru i ođčitamo broj pokraj skale. Taj nam broj 
pokazuje kiselost zemljišta. 

Na pehametru možemo odčitati kakvo je zemljište i to ovako: 

crveno (4 pH) vrlo = kiselo 

narančasto (5 pH) = kiselo 

žuto (6 pH) = slabo kiselo 

maslinasto zeleno (7 pH) = neutralno 

plavo-zelenkasto (8 pH) = alkalično 

plavo (9 pH) = jako alkalično 

Protiv kiselosti ima dva srestva: jedno je od¬ 
vodnjavanje, drugo je dodavanje vapna. Dodavanje 
vapna bez odvodnje na mnogo mjesta neće pomoći. Prilikom 
provođenja odvodnje treba paziti, da se glinene cijevi postave 
dovoljno duboko, da ih dublje oranje ne izbaci. Istom poslije 
odvodnje može se najčešće pristupiti dodavanju vapna. Ponekad 
kiselost dolazi samo od nedostatka vapna, pa je onda i poprav¬ 
ljanje zemljišta lako. 

Treba imati pred očima, da se zemljište s vremenom za¬ 
siti jednoga usjeva. To vrijedi i za uzgajanje sadnica. U šum¬ 
skom rasadniku valja za to izmjenično uzgajati lišćare i četinare. 
Na taj će način, uz potrebno đubrenje, moći isto zemljište dugi 
niz godina služiti za rasadnik. Uspjeh će međutim biti bolji, ako 
se svakih 5—6 godina uopće presiječe uzgajanje šumskih sadnica 
pa se godinu dana uzgaja drugo. Naročito se preporučuje uz¬ 
gajanje lupinu s a. 

Zemljište treba nabaviti odnosno odrediti za rasadnik naj¬ 
dalje rano s jeseni, cla se može za vremena preorati ili preko¬ 
pati. S jeseni preorano ili prekopano zemljište izmrzne preko 
zime pa je s proljeća dobre strukture i lako se pripremi za 
sjetvu. 

Sitnih kamenčića ako nema mnogo i ne škode mnogo. 
Krupnije kamenje treba pročistiti. Za to ćemo zemlju gornjega 
sloja po potrebi i prosijati. 

Treba pripaziti i na dosadanju upotrebu zemljišta na ko¬ 
jemu namjeravamo urediti rasadnik. Dobra je košanica; dobar 

pašnjak također nije rđav, a i sječine, sa kojih je skoro uklo¬ 
njena šuma, mogu također biti dobie. Redovno nije dobra za 
rasadnik njiva, koja je dugo iskorišćavana. Nije dobar ni mršavi 
pašnjak a ni stara zakorovljena siečina. 

Prilikom odabiranja zemljišta za rasadnik treba mu na više 
mjesta ispitati profil. 

Koliko je od važnosti da zemljište bude dobro, da ima 
dosta hranljivih sastojaka, pokazuje nam činjenica, što baš mlade 
biljke trebaju razmjerno vrlo mnogo mineralne hrane. 

Tako jednogodišnje borove sadnice iscrpu sa jednog hek¬ 
tara raznih materija 56’5 kg., dok borova 80-godišnja sastojina 
iscrpe svega 19*4 kg; raž iscrpe 62*3 kg. 

Izvjestan pogled o godišnjem potrošku hranljivih sastojaka 
u kg na 1 ha daju nam i ovi podaci: 



borove 

1 god. sadnice: 

bor u 80 god.: 

raž: 

fos. kiseline 

11.1 

1.9 

17.8 

kalija 

23.5 

3.3 

27.5 

vapna 

19.5 

11.5 

11. 


Borove jednogodišnje sadnice sadrže prosječno 3*3% pe¬ 
pela a stari borovi osam puta manje. Na taj način kad se iz 
rasadnika izvade jednogodišnje borove biljke, odnose se obilno 
i sastavni dijelovi pepela. Sve nas to upućuje da o hranljivim 
sastojcima u zemljištu treba voditi naročitu brigu. 

Zemljišta, na kojima se poslije kiše stvara kora, ne pre¬ 
poručuju se za odgajanje sadnica uopće, a naročito ne za bo¬ 
rove sadnice. 

4 

Veličina i oblik rasadnika 

Kad je odabrano mjesto za rasadnik, treba mu odrediti ve¬ 
ličinu i dati određeni oblik. Pri tom imamo pred očima prije 
svega količinu sadnica koju uzgajamo, osobine zemljišta i kli¬ 
matske činioce, a onda i sve drugo što je u vezi sa radovima 
u rasadniku. Tu su zgrade za stanovanje i za smještaj alata* 
kompostište, bazeni za vodu, zaštitni pojas protiv vjetra i tome 
slično. 


Šumski rasadnici 


2 

Da bismo mogli, naročito kod osnivanja prostranijega, stal¬ 
noga rasadnika, što podrobnije predvidjeti sve što treba uraditi, 
odabrano zemljište snimimo što detaljnije, po mogućnosti sa 
slojnicama. 

Ne treba zaboraviti, da je i šumski rasadnik 
vrt i to svoje vrste. On treba da daje dobre sadnice za 
pošumljavanje, ali ne treba zaboraviti ni estetsku stranu kod 
uređivanja. 1 po svome obliku i po unutrašnjoj razdiobi i uopće 
po uređenju ima rasadnik da ugodno djeluje na čovjeka. Treba 
da utječe i odgojno na prolaznike i na posjetioce, da bude u 
svakom pogledu primjerna slika rada i reda. 

Stvarne potrebe na sadnicama izlaze s jedne 
strane iz poznavanja prilika u šumskom gospodarstvu, a to znači 
iz odnosa između ručnoga i prirodnoga pošumljavanja, a s druge 
iz osnove za pošumljavanje goleti. U mnogim našim krajevima 
treba imati pred očima i potrebe najširih narodnih slojeva s ob¬ 
zirom na količinu i vrst sadnica. Pri tom je svakako potrebno 
i poznavanje ekonomskih prilika i potreba kraja kome ima slu¬ 
žiti rasadnik. 

Poznavanje zemljišta u rasadniku daje nam os¬ 
novicu za zaključivanje o mogućnosti proizvodnje. 

Vremenski činioci utječu na trajanje uzgoja pojedinih 

vrsta. 

Na osnovu ovih podataka moći će se ocijeniti potreba na 
sadnicama za duže vremena a i mogućnosti, koje određeno 
stanište može pružiti za rasadnik odnosno za uzgajanje sadnica. 

Međutim prilikom osnivanja rasadnika dobro dolaze ne 
samo pomenuti podaci nego i detaljna snimka zemljišta koje je 
odabrano za rasadnik. Kako će u mnogim krajevima pošumlja¬ 
vanje vjerojatno zauzeti u budućnosti veće razmjere, prilikom 
osnivanja rasadnika dobro je misliti i na njegovo proširenje, 
na stvaranje novih odjela zbog novih potreba (za ukrasno 
šiblje, za odraslije sadnice, za voćke i tome slično). Zato nije 
dovoljno uzeti u obzir samo sadanje prilike nego. valja računati 
i sa potrebama u budućnosti. 

Oblik rasadnika koji će se moći primiti bez zamjerke 
i bez poteškoća, nije lako odrediti. Teško je dati podesan oblik 
naročito u brdskim krajevima, gdje su prilike terenske vrlo raz¬ 
nolike. Osim toga proširenjem rasadnika mora se često preina- 

ćiti zasnovani i izvedeni prvobitni oblik. Pretpostavivši određenu 
površinn, za ravnanje može se napomenuti ovo: 

Najpodesniji oblik bio bi pravokutnik. Što se više 
približava četvorini (kvadratu), bolje je jer je u tom slučaju 
kraća ograda a onda jeftinija. Osim toga u tom su slučaju lako 
dostupni i pojedini dijelovi rasadnika. 

Ako rasadnik nema oblik pravokutnika nego 
mu je granica izlomljena, biti će veći izdaci oko podizanja og¬ 
rade, a neće biti mogućnosti ni za pravilno unutrašnje uređenje 
odnosno za razdiobu u četvorine ili pačetvorine. Jednom riječju 
postaje cio rad oko uređenja rasadnika teži, komplikovaniji. 

Međutim za volju podesnijega oblika ne treba 
žrtvovati bolje zemljište i bolji položaj. 

Sa izvjesnom pažnjom može se i rasadnik sa nepra¬ 
vilnom granicom dobro urediti da čini prijatan utisak na 
posjetioca. U tom se slučaju okrajci iskoriste tako, da se na 
njima uredi zaštitni plašt ili dendrološki vrt ili se za¬ 
sade matična stabla za proizvodnju sjemena od¬ 
nosno reznica ili što drugo. 

Slično postupamo i u onom slučaju kad je rasadnik pored 
rijeke, pored obale, u blizini vododerine ili bujičnoga područja. 

Oblik suviše izduženoga pravokutnika, pačetvorine, nije 
zgodan. Skupa je ograda a i nadzor je u tom slučaju skup. Ako 
je rasadnik ovoga oblika veći, nema u njemu pregleda. 

Kad je oblik rasadnika naznačen na nacrtu, prenosi se na 
zemljište. Glavne ugaone tačke na zemljištu treba odmah označiti 
vidljivim znakovima, najbolje stupovima. 

5 

Ograđivanje rasadnika 

Gdje nema opasnosti ni od čovjeka, ni od stoke, ni od di¬ 
vljači, ne treba ni ograđivati rasadnik. Međutim u našim prili- 
likama treba vrlo često misliti na štete i sa jedne i sa druge pa 
i sa treće strane. 1 neznanje i neupućenost čovjekova, i šumska 
paša i divljač dolaze redovno u obzir kad se uređuje rasadnik. 
Ponekad možda i ne dolazi u obzir oštećivanje čovjekovo, ali 
štete od domaće stoke i od divljači mogu biti vrlo velike ako 
se rasadnik ne čuva, prije svega ako se dobro ne ogradi. 1 vi- 

soka divljač — jeleni, srne pa divlja svinja — i niska divljač, 
specijalno zečevi za vrijeme snježnih zima, znadu počiniti mnogo 
štete u nečuvanim rasadnicima. Najviše i najčešće stradavaju 
vršni izbojci lišćara, a onda i četinara. A s time je u mnogo slu¬ 
čajeva uništen i rasadnik. 

Ograda rasadnika treba da bude praktična, da odgovara 
potrebama, da daje punu zaštitu, a da odgovara i estetskim 
uslovima. 

Često je ograda iz materijala, koji je najbliži i najjeftiniji. 
Tako primjenice u krajevima Krša najzgodnija je ograda od ka¬ 
menoga zida. Kod stalnih rasadnika može biti zid i u cementnom 
malteru. 

U šumskim krajevima najjednostavnije su ograde od le- 
tava ili od oblica. Te su ograde međutim često nedovoljne 
da izvrše svoju zadaću. 

Na drugim staništima mnogo se upotrebljava bodljikava 
žica. Dimenzije stupova na koje dolazi žica: duljina 2—3-30 m 
debljina 16—20 cm. Hrastovina međutim može biti i tanja. Dio 
stupa, koji ide u zemlju, treba napaliti i nakatranisati odnosno 
konzervirati sa karbolineumom ili sličnim preparatima. Stup je 
od stupa 2-5—3m, a između njih se nategne 5—6 redova bod¬ 
ljikave žice, a po potrebi i više. 

Lijepe su i praktične ograde od žičane mreže, samo 
su dosta skupe. 

Dobra je žica već od L8—2mm, a u slučaju da se radi o 
žičanoj mreži, veličina oka treba da bude oko 5 cm. Valja pa¬ 
ziti u svakom slučaju, da žica ne bude suviše tanka, jer i pored 
toga što je pocinčana, zahvati je često rđa, pa za koju godinu 
postane neupotrebljiva. 

Ograda od proštaca nije trajna, može doći u obzir 
samo kod privremenih rasadnika. 

Često puta se rasadnik opaše jarkom, koji služi i 
kao granica a i za zaštitu. Međutim kod prostranijih rasadnika 
ne može jarak zamijeniti ogradu iz više razloga: 

a) jarak treba redovno čistiti i s jeseni i s proljeća, a to je 
skupo i mnogo povećava troškove rasadnika; 

b) u najviše slučajeva ne može jarak da zaštiti rasadnik ni 
od ulaska ljudi a ni od navale životinja, naročito ako su u pi¬ 
tanju koze i divljač; 

c) jarak nije često ni s estetske strane podesan — na 
pješčanim se zemljištima često zaruši, na teškim zemljištima 
drži vodu, zabari se. 

1 živa ograda, živica može se primijeniti. Ona zna 
vrlo mnogo pomoći i estetskom izgledu rasadnika. Naročito ako 
se za živu ogradu odaberu vrste, koje odgovaraju stanišnim pri¬ 
likama, koje dobro zatvaraju te koje i formom lišća i njegovom 
bojom, specijalno s proljeća i pod jesen, ugađaju čovjekovom 
oku — živa je ograda vrlo podesna. 

Živa ograda inače služi za razne svrhe. Ona može biti 
obrana rasadniku, da se ne ulazi u nj, može služiti da se u 
rasadniku odvoje jedni dijelovi od drugih, u danom slučaju može 
osigurati i zaštitu od vjetra. 

Za živu ogradu prije svega priredimo zemljište. Na utvr¬ 
đenoj širini, po mogućnosti što dublje pa i do 1 metra, treba 
zemljište dobro pripremiti. Ako se zemljište još i pođubri, uspjeh 
će biti bolji. 

Sadnja biljki za živu ogradu može se provesti u jesen 
odnosno kroz zimu i u rano proljeće, već prema prilikama, koje 
su mjerodavne za sadnju u tom kraju. Za živicu treba upotri¬ 
jebiti jake dvogodišnje odnosno trogodišnje biljke koje mogu 
potjecali ili iz sjemena ili iz reznica, već prema vrsti drveća. 
Iz mladih sadnica da se živa ograda najbolje odgojiti. Grabovu 
ogradu možemo uzgajiti i iz jačih biljki. Što su biljke jače, to 
moraju biti zasađena podalje jedna od druge. No u tom slučaju 
ima uvijek i više mogućnosti za stvaranje praznina nego kod 
upotrebe mlađih. Inače se biljke sade u razmaku od 20—30 cm 
jedna od druge. Tako, primjerice kod sadnje živice od biljki 
dvo- i trogodišnjeg gloga, kao i kod sadnje živice od zimoleza, 
maklure, bagrena, gledičije pa i od drugih vrsta, udaljenost od 
20—30 cm. posve odgovara. Naročito dobru živicu daju dva 
reda biljki, udaljena 50—60 cm jedan od drugoga. U tom slu¬ 
čaju zasadimo biljke izmjenično, u trokutnoj sadnji. Sadnju valja 
obaviti sa mnogo pažnje. Dobro je, da se zasađene biljke odmah 
poliju; ako nismo zemljište pođubrili ranije, može se đubar do¬ 
davati i u doba vegetacije pretpostavivši da ima dosta vlage. 
Na taj ćemo način osigurati ravnomjernost u razvijanju biljki. 
Ako je živa ograda na suhim staništima, pa za vrijeme suše 
uopće, treba živu ogradu i kasnije polijevati, ako ćemo da nam 
uspijeva dobro. 

U daljnem odgajanju žive ograde treba imati pred očima 
da bude što gušća. A to će biti samo onda, ako su biljke od 
mladosti u tom pravcu valjano uzgajane. Prije svega ako su se 
biljke dobro primile i izdržale prvu godinu, treba ih s jeseni 
prikratiti na koji cm. dužine. To će imati za posljedicu, da će se 
narednoga proljeća razviti jaki, brojni izbojci iz prikraćenoga 
dijela. Prikraćivati treba i narednih godina, ali uvijek ostavljati 
nešto više nego što smo ostavili minule godine. Na taj će se 
način živica pomalo podizati, vezati i skrknuti. Kad je živica pri 
dnu dovoljno gusta, možemo ostavljati i više. Međutim valja 
uvijek pažnju obraćati pored gustoće i na širinu; dolje treba da 
je ograda nešto šira. 

Već se od početka može uzgojiti živa ograda nešto viša. 
Za to je najpodesniji bijeli grab. I do dva metra duge biljke, 
odgojene u rasadniku, mogu dobro poslužiti. Da se tako visoka 
živa ograda primi i održi, naročito u početku dok se dobro ne 
zakorijeni, treba biljkama osigurati stabilitet. U tu se svrhu po¬ 
stave stupovi, koji se spoje letvama, a na letve se vežu poje¬ 
dina grabova stabalca, koja čine živu ogradu. Slično se radi kao 
kod vinove loze u Primorju. 

Četinari kao smrča, jela, tuja i tisa daju zimzelene 
žive ograde. 1 one se mogu saditi razvijenije. Žive ograde 
od ovih vrsta redovno su skuplje, nego od lišćara. 

Prilikom obrezivanja žive ograde može se po potrebi od 
vremena do vremena zahvatiti ne samo u grane nego i u starije 
drvo. Može se to uraditi i sa četinarima. Na taj će se način 
živica pomlađivati i biće gušća. 

Starije su živice lišćara često manjkave, otvorene. Valja 
ih pažljivo obrezivati, da se obnove. To se postigne tako, da 
se stariji dijelovi pod jesen, odnosno na hladnijem staništu pred 
početak vegetacije, odrežu do zemlje. Posljedica će biti, da će 
s proljeća buknuti mnogo izdanaka. Živa će se ograda dobro 
obnoviti i sklopiti. 

Treba osobitu brigu voditi o tome, da živa ograda ima 
dosta vlage. Nije dobro čekati do proljeća odnosno do ljeta, pa 
da vodu dodamo živici. Dobro je da se pobrinemo za dodavanje 
vode već s jeseni ili zimi. Najbolje je oko živice iskopati jarak 
i u nj češće naliti vode. Jarak poslije zatrpamo. Naročito je 
potrebno da se pobrinemo za dodavanje vode, ako je živica u 
blizini jakih stabala, koja oduzimaju zemljištu mnogo vlage. 

Često treba urediti živu ogradu, koja će i sa estetske 
strane odgovarati. Živa ograda formira vrlo mnogo puta ulaz. 
Takva ograda valja da je visoka, da ima formu zida, a poje¬ 
dini dijelovi da su i naročito izrađeni. (Primjerice često se daje 
oblik kugle). Za ovu je svrhu dobra tisa, sinrča, dobar je i 
jasmin, deucija, spirea a i druge vrste. 

lako živa ograda često puta ne može pružiti punu zaštitu 
rasadniku, ipak je njezino uređenje od naročite važnosti. Ona 
je vrlo dobro sklonište korisnih ptica. Istina, ptice ponekad 
pričinjaju štetu ali se ta šteta može dobrim postupkom svesti na 
vrlo malu mjeru, a ptice su u blizini rasadniku najveći i najsi¬ 
gurniji utamanjivači raznih insekata štetočinja. 

Odabiranjem podesnih vrsta za živu ogradu, stavljanjem vje- 
štačkih gnijezda pa zimskim hranjenjem — rasadnik će postati 
pravo sklonište za korisne ptice. 

6 

Unutrašnja razdioba i putovi u rasadniku. 

Da bi se rad u rasadniku mogao obavljati što promišlje- 
nije, da bi se mogla osnova sastaviti, koja će odgovarati prili¬ 
kama i potrebama a da bi se mogla voditi i potrebna evidencija 
o svim izvršenim radovima, da bi se iskoristile sve mogućnosti 
za proizvodnju što boljih sadnica, potrebno je rasadnik 
razdijeliti u manje dijelove. U vezi toga potrebno je 
odrediti i pravac i veličinu puteva, mjesta za zgrade i druge po¬ 
trebne uređaje. Drugim riječima — valja na zemljištu, koje smo 
izabrali za rasadnik, odrediti mjesto za sve potrebe. 

Prije svega ćemo ispitati da li je z e m 1 j i š t e dovoljno 
ravno. Snimak sa slojnicama daje nam obavještenje, da li je 
potrebno izravnavanje, da li je potrebno u rasadniku urediti 
terase. 

Često će biti potrebno ispitati i stanje podzemne vode. 

Ni pedološke osobine zemljišta ne treba puštati iz vida. 
Ako je zemljište u svojim osobinama promjenljivo, dobro će 
biti da se načini pedološka karta. 

Poslije ovoga možemo pristupiti projektovanju unu¬ 
trašnje razdiobe na nacrtu. Kasnije ćemo to prenijeti na 
zemljište. 

Ako se radi o rasadniku u ravnici, najprije ćemo ga podi¬ 
jeliti na polja, a to znači na površine četvorinastoga ili uopće 
pravokutnog oblika. Polja dobijemo izgrađivanjem glavnih i spo¬ 
rednih puteva. Na strmim položajima, gdje dolazi obzir tera- 
siranje, svaka terasa pretstavlja po jedno polje. 

U uređivanju rasadnika čini polje osnovnu jedinicu 
za proizvodnju sadnica. Prilikom projektovanja kao i prilikom 
izvođenja raznih radova oslanjamo se na tu jedinicu. 

Mali privremeni rasadnici često imaju samo jedno polje. 

U rasadnicima gdje ima više polja, najpodesnija je povr¬ 
šina njegova oko 2c0 -300 m-. Manja polja treba izbjegavati za 
to, jer suviše otpada na puteve. Ali treba i to istaći, da je na 
manjim poljima lakša orijentacija u gospodarenju. Kako na po¬ 
jedinim poljima treba uzgajati vrste koje u većoj ili u manjoj 
mjeri traže podjednako postupanje, rad je na manjem polju pre- 
gledniji. Na prevelikim poljima neminovno dolazi do toga, da 
se izmiješaju vrste koje ne spadaju zajedno, a to onda izaziva 
poteškoće, nema preglednosti, što je svakako od štete po go¬ 
spodarenje u rasadniku. 

Prema* tome za velika polja teško se može urediti plan go¬ 
spodarenja onako, da bi rad bio u svim detaljima pregledan, pa 
su manja polja podesnija. 

Polja se dijele na gredice ili lijehe. Razumljivo 
je, da su na velikim poljima i gredice suviše dugačke, što ta 
kođer dosta otežava rad. 

Zasebno treba odvojiti površine koje ne služe proizvodnji 
sadnica. Tako su zasebne površine za zaštitni plašt, 
za dendrološku skupinu, za ogledno pošumlja- 
vanje i tome slično. 

Četvorina je najzgodniji oblik polja. No gdje to ne može 
biti, dobar je i pravokutnik. Dobro je da razmjer strana bude 
najviše 1 :3. 

Kazali smo, da se polje dijeli u gredice. S obzirom na to 
treba imati pred očima ovo : Uzima se redovno širina gredica 
od 1 m a između njih dolazi prolazni putić u širini 
od 0'30 m. Kako se krajevi gredica — zovu ih pragovi 
— Iako obrušavaju, dobro je, da se širina gredica predvidi sa 
TOo ni. U slučaju obrušavanja, koja se redovno ne da izbjeći, 

ostaće na kraju ipak širina gredice oko 1 m s kojom treba ra¬ 
čunati. U vezi toga od ukupne površine polja ot¬ 
pada približno tačno ž / 3 na proizvodnu površinu 
gredica a >/ 3 na prolazne putiće. Imajući to pred očima 
treba projektovati polja, na koja će doći n gredica na duijoj 
strani, a pored kojih će biti rt — / ili n 4 - 1 putića, već prema 
tome, da li se polja svršavaju gredicom ili sa putićem. Ako se 
polja obrube bordurom kakve ukrasne vrste, uračunavanje pu¬ 
tića na krajevima svakako će biti potrebno. U tom će slučaju 
biti putića n.+ 1- No kod širine gredica od 1 05 n. neće obru- 
šavanje pričiniti većih smetnja, pa se iz toga razloga može mirno 
projektovati polje na osnovi broja lijeha n i broja putića, koji 
izlazi iz obrasca n 1- 

I razdiobu polja na gredice sa prolaznim putićima najprije 
nacrtamo, a onda prenesemo na zemljište. 

Sa određivanjem oblika i površine polja određuju se glavni 
i sporedni putevi. Oni će dati ujedno i granicu polja. 

U pogledu puteva u rasadniku možemo kazati ovo: 
Putevi javnoga saobraćaja, koji vode možda do rasadnika, od¬ 
nosno putevi koji vežu rasadnik sa saobraćajnim srestvom, ili 
putevi koji vežu rasadnik sa zgradom za stanovanje pa estetski 
momenti, imaju vidnoga utjecaja na projektiranje i izgrađivanje 
puteva u rasadniku. Osim toga i veličina rasadnika ima velikog 
utjecaja na to. koji će i kakovi putevi biti u njemu izgrađeni. 

Imajući pred očima prostranije rasadnike, mogu u 
njima doći u ubzir glavni i sporedni putevi. 

Glavni su putevi: put po rubu rasadnika t. zv. ok¬ 
ružni put pa u n u tra šnj i putevi prvoga i drugoga 
reda. 

Put po rubu rasadnika - - okružni put — opasuje 
rasadnik. Na njegovoj se vanjskoj strani nalazi ograda, na nj 
se vežu svi unutrašnji putevi, on odvaja polja od ograde. On ne 
služi samo za prolaz nego drži ogradu podalje od usjeva na 
poljima, jer se u ogradi i uz ogradu često nalaze i viša stabla, 
koja svojom sjenkom a i inače mogu smetati razvijanju usjeva 
na poljima. Širina je toga puta 2 — 4 m a može biti i više. 

Glavni putevi prvoga reda služe kao osnova 
za unutrašnju mrežu puteva a onda i za čitavu 
unutrašnju razdiobu rasadnika. Redovno su u rasad- 

niku dva takva puta, koji dijele usokriž rasadnik u 4 glavna di¬ 
jela. Ovi putevi završavaju najčešće sa vratima. Kako po njima 
ulazi i izlazi raznovrsni materijal, potrebna je širina od 6 — 8 
metara, da se mogu nesmetano izmijeniti natovarena kola. 

Glavni unutrašnji putevi drugoga reda služe 
za to da se mogu nesmetano vršiti poslovi na 
svima poljima. Širina im je oko 4 m. 

Sporedni unutrašnji putevi služe za saobraćaj 
među poljima, da može na polja dolaziti osoblje i radnici a i 
manja kola. Širina im je oko 2 m. 

Nacrtanu mrežu puteva sa nacrta prenesemo na zemljište. 

Prije svega odredimo smjer glavnih puteva — o- 
kružnoga puta i unutrašnjih puteva prvoga i dru¬ 
goga reda. S tim će biti razdijeljen lasadnik u pravokutnike. 
Poslije toga odredimo smjer sporednih puteva, između polja. 

Tačke u uglovima treba obilježiti stalnim znakovima. U tu 
svrhu postavlja se redovno na svakom uglu stup, na kome je 
naznačen broj polja. Naročito kad se radi o stalnim rasadni¬ 
cima treba postaviti stupove, jer oni omogućavaju orijentaciju a 
s time doprinose i lakšem upravljanju-sa radovima u rasadniku. 
Ti stupovi mogu imati ove dimenzije: dužina P 0 —1'5 m, deb¬ 
ljina 12—14 cm. Dovoljno je da bude izvan zemlje 0 60—1 m. 
Stupovi mogu biti ili uglati ili okrugli. Postavljamo ih tako, da 
središte njihovoga presjeka označava ugaonu tačku polja. 

Valja se pobrinuti da stupovi ne stradavaju brzo. Ako je 
stup okrugao, treba da mu vrh ima oblik čunja, a ako je uglat, 
oblik piramide, da može otjecati voda. Za stupove je odlična 
suha hrastovina. Naročitu pažnju treba obratiti da se sačuva od 
truleži dio koji ide u zemlju. Njega napalimo i nakatranišetno 
odnosno premažemo karbolineumom ili drugim kojim sredstvom 
za konzerviranje. Ako je stup hrastov, trajati će 10—12 godina, 
a borov 6—8 godina. 

Da bi se i estetska strana zadovoljila, nadzemni dio stupa 
bojadišemo u bijelo. Broj polja dođe na zasjeku 15—20 cm. 
ispod vrha. Lijepo je ako je broj napisan zelenim na bijelom polju. 

Mogu se stupovi napraviti i od armiranoga betona. Može 
se reći da su ti stupovi vječni. Nadzemna im je dužina dovoljna 
25—35 cm. 

Opskrba vodom 

Obrađivanjem zemljišta, njegovanjem sadnica, naročito 
okopavanjem i zasjenjivanjem u mnogo slučajeva postaje poli¬ 
jevanje suvišno. Međutim, ako ima mogućnosti za to, ako 
je u blizini rasadnika izvor, potok ili bunar dobro će biti da 
iskoristimo vodu bilo za navodnjavanje bilo za polijevanje. Za 
vrijeme nenadanih jakih suša možemo tako sačuvati biljke od 
propadanja. U tu svrhu izgradimo u rasadniku bazene, u njih 
pustimo vodu izjutra da se preko dana zagrije a onda polije¬ 
vamo najbolje pod noć. Naročito prilikom uzgajanja zakorje- 
njenih reznica topole pa prilikom uzgajanja johe u rasadniku 
treba misliti na vodu. 

8 

Podizanje potrebnih zgrada u rasadniku 

Prilikom ocjene ovoga pitanja valja znati, da li će rasadnik 
biti manjih ili većih razmjera, da li će rasadnik davati rasad 
samo za potrebe svoga vlasnika ili ćemo u rasadniku uzgajati 
sadnice i za tuđe potrebe pa i za trgovinu. 

Ako se radi o rasadniku, koji nije veći od 1—2 ha a gdje 
ne treba ni stana čuvaru, dovoljno je da ima u njemu obično 
spremište izrađeno od dasaka. Često je dovoljna veličina 3Xb m. 
Spremište se može pokriti sa krovnom ljepenkom koju treba 
svake 2—3 godine katranisati. Poslije katranisanja bolje je posuti 
ljepenku sa piljotinom nego sa pijeskom. Pijeskom posuta Ije- 
penka postaje krhka, dok je ona posuta piljotinom elastična. Ne 
treba katranisati ni za hladna vremena a ni za jake pripeke. 

Ako ove prostorije služe i za sortiranje sadnica, i zidove 
pokrijemo sa krovnom ljepenkom i premažemo ih svake 3 go¬ 
dine. Zbog sortiranja predvidimo poveći prozor visine 100 cm. 
a širine 150 cm. Uz prozor postavimo sto za sortiranje, koji je 
barem 1 m. širok a po mogućnosti što dulji. 

Ovo spremište služi radnicima da ostave odijelo, da se 
mogu skloniti za nevremena i da se tu odmore. 

U spremište dolazi alat za obrađivanje zemljišta, nožice, 
kolica, i druge razne potrepštine; liko, vreće, hasure i sve što 

je potrebno da se ima pri ruci treba da nađe mjesta u spre¬ 
mištu. Dobro je da se uredi i tavan na kojem će biti mjesta za 
pokrivala protiv pripeke i suše, potrebni kočići i štošta drugo. 

Ako je rasadnik veći, od 5—6 ha; redovno valja graditi 
solidnu kuću. Solidna gradnja treba uopće onda, ako kuća služi 
za stan čuvaru rasadnika, možda i čuvaru bližih kultura, za stan 
osoba koje su zaposlene pri trušenju sjemena, za kancelariju i 
tome slično. U svakom slučaju kad se pitanje stana čuvara i 
uopće osoblja ne može na drugi način bolje i jeftinije riješiti, 
treba graditi tako, da se što bolje zadovolji ukazana potreba. 
Veća proizvodnja sadnica, specijalno za trgovinu, koje treba 
sortirati i dobro spremiti za transport, traži u svakom slučaju 
i veće prostorije. 

Gdje je u blizini šuma borova i smrčeva a gdje je potrebno 
i korisno trusiti sjeme tih vrsta, podignemo uz rasadnik i t r u š n i c u. 
Nadzor nad poslovima biće lakši kad je sve na okupu. 

Za vrijeme zime, kad je u rasadniku smrzlo, redovno se 
otpuštaju radnici a ponekad i pomoćni personal. Međutim bilo 
bi daleko humanije, kad bi se barem bolji radnici zadržali a 
kad bi se i za vrijeme zime zaposlio i pomoćni personal. Gdje 
su uređene trušnice, naročito za smrčevo i borovo sjeme, neće 
biti teško ove ljude zadržati. Jednako će biti mogućnosti da se 
bolji radnici zadrže i onda, kad se u rasadniku pored šumskih 
sadnica proizvode još i druge, koje služe za ukras i koje treba 
prethodno odgajati u staklari. 

I u ovim slučajevima valja misliti o jednostavnim zgra¬ 
dama, u kojima će radnici moći dobro prezimiti. 


II 

IZVOĐENJE VA.IVAŽM.MII R4DOVI 
l ŠIMSIlOM R AS A H A 9 lil 


Kad je rasadnik ograđen, kad su označeni glavni i spo¬ 
redni putevi, kad su obilježena polja sa stupovima, izdvojene 
površine za zgrade, za kompostište a možda i za bazene za 
vodu, treba pristupiti drugim radovima. Ti se radovi izvode 
prema osnovi. 

U vezi toga treba odrediti: 

1 — koji će dio rasadnika odnosno koja će polja, odjeli, 
služiti za sjetvu, koja za sadnju reznica, koja za rastilo, koja 
za druge svrhe; 

2 — kako će se izvesti priprema zemljišta, nabavka po¬ 
trebnoga sjemena i reznica, kako obaviti sjetva i sadnja i 

3 — koje radove treba izvesti poslije obavljene sjetve i sadnje. 

1 

Zasebni odjeli u rasadniku 

S obzirom na rad oko proizvodnje sadnica možemo u ra¬ 
sadniku imati ove glavne odjele: 

sjemenište te odio za ožiljavanje reznica, za korenjake 
odnosno prporište; 

školu Ili rastilo; 
vrbište i topolište. 

Osim toga u rasadniku često imamo još i ove odjele: 

za ukrasno drveće; 

za ukrasno šiblje; 

dendrološki odio; 

odio za pokuse. 

Ponekad ima u šumskom rasadniku još i odio za voće 
a vrlo je često potrebno urediti i dobar zaštitni plašt 

Mi ćemo se na ove odjele osvrnuti najprije načelno, a naročito 
ćemo iznijeti ono, što držimo da je potrebno o sjemeništu 
i prporištu, o školi ili rastilu te o vrbištu i o to- 
p olištu. 


Sjemenište i prporište 

Sjemenište služi za proizvodnju sadnica iz sjemena a 
prporište za proizvodnju zakorijenjenih reznica odnosno kore- 
njaka. Ponekad su sadnice, proizvedene u sjemeništu ili u pr¬ 
porištu, podesne za pošumljavanje, a ponekad ih treba preni¬ 
jeti u rastilo i tamo još izvjesno vrijeme držati, da ojačaju i da 
se onda upotrijebe. Kad će se biljke ukloniti iz sjemeništa ili 
iz prporišta bilo u rastilo bilo na mjesto pošumljavanja, za¬ 
visi uglavnom od njihovoga razvitka. 

Prilikom uređivanja sjemeništa i prporišta i postupka prj 
uzgajanju biljki u njima treba imati pred očima, da mlade biljke 
uopće mnogo iscrpljuju zemljište. One redovno troše mnogo 
kalija, fosfora kao i drugih hraniva. Da bi se sačuvalo zem 
ljište od iscrpljenja odnosno da bi se omogućila proizvodnja što 
boljih sadnica, treba i u rasadniku za šumske sadnice voditi računa 
oplodoredu, o đubrenju i o ugaru. U vezi toga valja 
misliti i na raspored polja u rasadniku. U svakom slučaju ima da 
bude na raspolaganju daleko veća površina nego što je u stvari 
ona, koja dolazi pod obrađivanje. 

Tako s obzirom na plodored odnosno na držanje na ugaru 
treba uvažiti, da su kod uzgajanja jednogodišnjih biljki u sje¬ 
meništu, uzevši za osnovicu polje, potrebna jedno ili dva polja 
više — prema tome hoćemo li držati zemljište samo jednu go¬ 
dinu na ugaru ili dvije. Ako se iz sjemeništa vade dvogodišnje 
sadnice, pa uzevši opet polja kao jedinicu i da su pod jedno i 
dvogodišnjim sadnicama u svemu dva polja, i na ugaru treba 
da bude jedno ili dva polja. 

Koliko razne vrste drveća izcrpljuju zemljište, specijalno 
koliko uzimaju kalija i fosfora, daju nam izvjesnu sliku ovi Ra- 
mannovi podaci pored onih, koje smo spomenuli već prije. 

Na 100 dijelova suhe supstancije dolazi: 
K 2 0 i P 2 0 5 

kod hrasta 0,134 — 0,195 dijelova 



jasike 
divlje jabuke 
lješnika 


0,293 — 0,331 


jasena 


0,4 


Bagren sadrži mnogo vapna a malo P 2 0 5 i K 2 0 

Iz ovih navoda izilazi, da jasen i bagren troše mineralne 
sastojke zemljišta u dalekoj većoj mjeri nego mnoge druge vrste. 

Ni u odnosu prema azotu nisu vrste drveća podjednake. 
Poznato je da vrste, koje pripadaju lepirnjačama, imaju na kori¬ 
jenu bakterije koje asimiliraju slobodni azot iz uzduha i na taj 
način bogate njime zemljište. Druge vrste troše azot, koji nalaze 
u zemljištu, pa i u tom pogledu imade bitnih razlika među 
raznim vrstama drveća. Prema Ebermayerovim podacima ima 
azota u osušenom lišću 

hrasta 2,30% bijele johe 2,84% veza 1,87% jasike 1,161% 

javora 2,37% lješnika 2,32% graba l,24 () /° 

malolisne lipe 2,37° „ bagrena 2,00% jasena 1,75% 

velikolisne lipe 2,21% ive 1,97 % breze 1,75% 

Ni prema drugim hranivima nisu razne vrste dveća pod¬ 
jednake. 

Za praktične ciljeve možemo se držati ovoga: 

1) Ne treba na istom zemljištu iz godine u godinu uzga¬ 
jati sadnice iste vrste. Ako je zemljište baš bogato, može se jedva 
2 i 3 puta ponoviti uzgajanje iste vrste, ali se već i u tom slu¬ 
čaju opaža da se zemljište zasitilo, da je u izvjesnoj mjeri is¬ 
crpljeno i da dosadašnju vrstu treba zamijeniti novom. 

2) U svakom slučaju treba voditi brigu o hranivima koja 
sadrži određeno zemljište. Tako pjeskovito zemljište re¬ 
dovno nema kalija ni fosforne kiseline a ni azota, 
ali ima dosta vapna pa je podesno za bor, ariš i 
bagren ukoliko i klimatski uslovi odgovaraju. 

Vodeći brigu o nedostatku azota, dobro je da uzgojimo najprije, 
neku od vrsta lepirnjača, da ona pribere azot ili da zemljište 
drukčije pođubrimo. Poslije toga može doći na to zemljište ne 
samo bor i ariš nego i druga vrsta. 

U svakom slučaju treba misliti i o plodoredu a pri tom 
obratiti pažnju i dodavanju potrebnih hraniva. 

Tako bi s obzirom na navedene činjenice mogao biti ovaj 
plodored: 

1) lepirnjača; 

2) ugar; 

ć) bor ili ariš; 

4) ugar odnosno đubrenje; 

5) bagren 

Ne treba zaboraviti ni na pitanje vode u rasadniku, 
jer je biljke troše razmjerno vrlo mnogo. 

Međutim ni u pogledu ekonomisanja vodom nisu sve vrste dr¬ 
veća jednake. Smatra se da najslabije ekonomiše s vodom list 
breze i bukve, a najbolje list hrasta i javora. Između jednih i 
drugih dolazi jasen i grab. 

Istraživanja Ebermayerova pokazuju, da u pogledu vode 
postoji velika razlika među pojedinim vrstama. Prema tim is¬ 
traživanjima traže mnogo vode pa u vezi toga djeluju 
kao jake pumpe lipa, ariš, jasen i breza; klen i 
hrast slabije isušavaju zemljište a između jednih i 
drugih dolazi brijest. 

Ovo treba imati pred očima zbog ustanovljenja plodoreda 
u rasadniku pa poslije vrsta koje vrše isušavanje u velikoj mjeri, 
koje troše i mnogo mineralnih hraniva, dobro je da dođu vrste 
koje trebaju i manje vode i manje hranljivih soli. 

Škola ili rastilo 

Za razne potrebe trebamo sadnice razne veličine. Ponekad 
su potrebni i stablići. Naročito je to slpčaj kad se radi o 
popunjavanju kultura, uređivanju drvoreda, parkova i tome slično. 

Kad je potrebno da se odgoje jače sadnice i kad sadnice 
iz sjemeništa ne zadovoljavaju, treba redovno u rasadniku od¬ 
rediti zasebni odio, koji se zove škola ili rastilo. U vezi 
toga i sadnice koje su odgojene u školi ili rastilu zovemo ško¬ 
lovanim sadnicama. 

U rastilo se prenose sadnice iz sjemeništa, najčešće jedno¬ 
godišnje i dvogodišnje, da ojačaju. Poslije izvjesnoga vremena 
pienose se iz rastila ili na svoje stalno mjesto ili se ponova 
presađuju u rastilu, da se iz njih razviju stabalca. Vrste spo¬ 
roga lasta kao što su lipa, kesten, hrast pa i neki četinari vade 
se iz rastila redovno kad navrše četiri godine. 

I u rastilu treba voditi računa o odnosu između sadnica 
i zemljišta, pa ni ovdje ne smijenio zaboraviti na plodored i na 
đubrenje. 

Kako rastilo služi za jačanje biljki, da se s jedne strane 
lazviju jače žile a s druge organi za asimilaciju, razumljivo je. 
da će zemljište biti redovno jako iscrpljeno. Kad izvadimo 
sadnice koje su bile dvije do tri godine u rastilu, ostavimo 
zemljište dvije do tri godine na ugaru. Ako pak ima dovoljno 
zemljišta, ako je rasadnik prostran, neće smetati da na ugaru 
bude i dulje vremena. Uzevši polje za jedinicu a onda imajući 
pred očima ugarenje od dvije godine, raspored će zemljišta 
biti u rastilu ovaj: 

Ako su biljke tri godine u rastilu, jedno je polje zauzeto 
sadnicama koje su tu prvu godinu, drugo sa onima koje su tu 
drugu godinu, treće sa najstarijim sadnicama, k tome još dolazi 
polje, koje je na ugaru prve godine i polje na ugaru druge go¬ 
dine. U tom slučaju rastilo sastoji iz pet polja. 


Topolište i vrbište 

Razne topole razmnožavamo najčešće vegetativnim 
putem i to reznicama. Pošumljacanje reznicama redovno 
ne daje dobre rezultate. Zbog toga je potrebno proizvesti naj¬ 
prije sadnice iz reznica u rasadniku a onda s njima pošumlja- 
vati. Te sadnice zovemo i ožiljene reznice ili koren jaci. 
U tu svrhu uređuje se u rasadniku zasebna površina gdje će 
biti matična stabla, koja će davati svake godine potrebne 
reznice; zasebni će dio biti za ožiljavanje reznica. Odio sa 
matičnim stablima zovemo topolište, 

U pogledu zemljišta za topolište valja imati pred očima 
da Ibuđe dovoljno vlažno i duboko, u svakom slučaju dobro. 
Vrste topola Popu lus alba, P. canadensis kao .i P. nigra 
trebaju duboko, svježe, pa i vlažno zemljište. Na plitkim i suhim 


Šumski rasadnici 


3 

zemljištima neće davati matična stabla bogate izbojke; osim toga 
na takvom zemljištu biće matična stabla kratkovječna. Nešto je 
manjih zahtjeva P. pyramidalis, P. Simoni i P. balsamifera. No 
i oni traže bolja zemljišta. P. Simoni izdrži i na slabijim, pa 
i na slanim zemljištima. 

Vrbe se razmnožavaju gotovo isključivo vegetativnim putem 
sa reznicama. Da bi se reznice mogle nabaviti na vrijeme i bez 
poteškoća, treba u rasadniku urediti zaseban odio, u kome će 
biti dovoljno matičnih stabala, s kojih će se moći po potrebi 
skidati reznice. Taj ćemo odio rasadnika nazvati vrbište. 

Vrbe nemaju baš velikih zahtjeva na zemljište. No u svakom 
je slučaju petrebno duboko zemljište sa svježim pijeskom. Vrba 
dobro ide i na černozemu i na glinastom zemljištu. Nekoje 
vrste izdrže i na slanicama a nekoje i na tresetištima. Svakako 
je vlažnost zemljišta jedan od glavnih uslova da vrba napreduje 
dobro. U rasadniku redovno opredijelimo za vrbišta onaj dio, 
koji nije podesan za drugo a ima potrebne uslove za vrbu: 
vlažnija staništa, naročito uz vodu, odnosno uz rijeku, nepra¬ 
vilni dijelovi u rasadniku — okrajci, dijelovi rasadnika koji su 
izloženi proljetnoj poplavi kao i uopće dijelovi koji su za druge 
svrhe suviše vlažni, mogu služiti za vrbište. 

Teško se je snaći u mnoštvu vrba. Da bi proizvodnja 
bila kako treba, potrebno je da se tačno odrede vrste, koje 
imaju gospodarsko značenje i koje prema tome treba u vrbištu 
gajati zbog razmnožavanja. 

Prema sadašnjim shvatanjima mnogo zahtjeva na zemljište 
stavlja Salix viminalis i Salix amygdalina. Na lakim 
pijescima i uopće na pjeskovitom zemljištu dobro ide Sa!ix 
a c u t i f o 1 i a i Salix daphnoides. Na tresetnom zemljištu 
mogu doći vrste Salix purpurea, Sa 1 ix alba i Salix 
a m y g d a 1 i n a. 

Pitanje plodoreda redovno se ne postavlja kod vrbišta. Na 
plodnom zemljištu i uz dobro njegovanje matičnjak može trajati 
20 i više godina. Na pješčanom zemljištu uz svakogodišnje is- 
korišćavanje reznica može matičnjak izdržati 8—10 godina. 

Razumljivo je da u rasadniku treba odrediti i zaseban odio 
za uzgajanje potrebnih vrbovih ožiljenih reznica. U tom slučaju 
treba misliti na plodored a a s time i na ugarenje. To je odio 
za prporenje vrba, prporište. 

Kako vrba daje lijep prihod, potrebno je da joj se obrati 
pažnja uopće a prema tome i uzgajanju njezinu u rasadniku. 

Ostali odjeli u rasadniku 

Ugar i plodored još ne osiguravaju trajnu plodnost zemljišta. 
Zemljištu treba dodavati i potrebna hraniva. A to se događa 
prije svega sa naročitim đubrom koje se sprema u kom po¬ 
stiš tu. Za to u rasadniku određujemo zasebno mjesto za 
spremanje komposta, za kom post ište. Odabire se redovno 
neplodno ili manje plodno mjesto, zaklonjeno i po mogućnosti 
u sjeni. Za pravljenje je komposta povoljnije, ako je odabrano 
mjesto blizu vode. 

Često se javlja potreba, da se osim pomenutih odjela u 
rasadniku osnuju još i drugi. Tu dolazi u prvom redu odio za 
ukrasno šiblje odnosno ukrasno drveće, za dendro- 
loške skupine, za razne pokuse i tome slično. Često 
u rasadniku pored šumskih vrsta treba uzgajati i voćke. Na iz¬ 
loženim staništima treba obratiti pažnju podizanju zaštit¬ 
noga plašta. 

Vrste za ukras dolaze u obzir najčešće onda, kad je 
u blizini dobra prilika za potrošnju. Ponekad se uzgajaju vrste 
za ukras, da se pokriju potrebe za javne parkove i drvorede. 

Dendrološke skupine mogu često mnogo doprinijeti 
u pogledu rješavanja pitanja o uzgajanju vrsta drveća, koje do 
sada nisu uzgajane. 

Odio za pokuse služi rješavanju raznih pitanja a prije 
svega onih, koja su vezana za proizvodnju sadnica. Dobro je 
ispitivati razne načine sjetve, osiguranje klijanja i osiguravanje 
klica, zaštitu protiv suše, protiv korova, protiv mraza pa protiv 
raznih životinja štetočinja i tome slično. 

1 uzgajanje voćaka vezano je vrlo često uz šumski 
rasadnik. Ako se ne uzgajaju druge vrste a ono vrlo često 
orah i uopće koštičavo voće. U krajevima, gdje je voćar¬ 
stvo zaostalo a gdje se uređuje šumski rasadnik, proizvodnja 
voćaka u njemu pomoći će pridizanju voćarstva. 

Zaštitni plašt daje prije svega zaštitu od udaraca vjetra 
a onda pomaže čuvanju vlage. Odabiranje mjesta u rasadniku 
za zaštitni plašt treba provesti vrlo promišljeno, da odgovara 
svojoj svrsi. 

O 





Hladovi u sjemeništu i u prporištu—od pripremanja 
zemljišta do sjetve i sadnje. 

Kad je izvedena raspodjela zemljišta, pristupimo detaljnom 
projektovanju a onda i izvođenju drugih radova: zemljište treba 
prirediti za sjetvu i sadnju, treba nabaviti potrebno sjeme i 
reznice a onda obaviti sjetvu odnosno sadnju. U vezi toga imamo 
ove radove: 

pripremanje zemljišta; 
izgrađivanje i uređivanje puteva; 
podizanje zaštitnoga plašta; 
dodavanje hraniva odnosno đubrenje; 
nabavku, pripremanje i čuvanje sjemena; 
nabavku reznica i uređenje topolišta i vrbišta; 
pripremanje gredica; 
sijanje; 

sadnju reznica. 

Prije nego se upustimo u izlaganje o pojedinim radovima, 
možda neće biti na odmet, ako se osvrnemo ukratko na razne 
vrste r a s a d a. 

U šumskom gospodarstvu dolazi u obzir više vrsta 
sadnica koje se mectusobno razlikuju po veličini, po starosti 
i po načinu uzgajanja. 

Pod sadnicom redovno razumijevamo 25—30 cm duge 
biljke od 1—2—3 godine, koje smo uzgojili iz sjemena. 

Kad se klice pojave pa dok su sadnice duge jedva 1_2 

cm, kažemo tome ponik. 

Ako su sadnice vađene i presađene u školu ili rastilo, ka¬ 
žemo da su školovane. 

Veće sadnice, visoko 2 m i više, zovemo stabalcima. 
Ako su naročito njegovana, ako im je sa pažnjom nje¬ 
govan i korijen i deblo i formirani krošnja, zovemo ih soli- 
t eri ma. Služe za aleje i parkove. 

Prikraćene sadnice su na zaseban način uzgojene 
staiije sadnice, kojima po više puta skidamo nadzemni dio, da 
se razvije više izbojaka koji su, pošto je žilje jako razvijeno, 
redovno bujni. Razvijaju se na analogan način kao izdalačke 
šume. 

Imamo sadnice obične, odnosno gole i sadnice 
sa hljebom ili sa busenom. 

Među rasad odnosno u kulturni materijal pripadaju 
i reznice. One mogu biti obične i zakorijenjene, oži- 
ljene. Zakorijenjene reznice imaju sve osobine sadnica — pa 
s njima i postupamo kao sa sadnicama. 

Među sadnicama napominju se i valjenice ili polož- 
nice te izbojci odnosno izdanci. 

Naročiti je rasad rhizom, koji se također upotrebljava 
za razmnožavanje. Tako se razmnožavaju razne vrste bambusa, 
od kojih se izvjesne vrste mogu uzgajati i kod nas. 

Dijelove korijena možemo upotrijebiti za razmno¬ 
žavanje pajasena (kiseloga đrveta) i paulovnije. 

U šumskom gospodarstvu međutim dolaze »prije svega u 
obzir sadnice, proizvedene iz sjemena i reznica. 
Za to na njih i obraćamo naročitu pažnju. 


Pripremanje zemljišta 

Proizvodnja sadnica ne može se ni zamisliti, ako zemljište 
nije valjano obrađeno. Kako su sadnice osnovni kapital u šum¬ 
skom gospodarstvu iz kojih će se razviti sastojina, a kako sa- 
stojina treba da čini 4 / 5 od ukupnoga kapitala u šumi, valja 
proizvesti što valjanije sadnice da taj kapital bude što vredniji. 
A to može biti samo onda ako je proizvodnja, pored ostaloga, 
na dobro obrađenom zemljištu. 

Obrađivanje zemljišta ima više korisnih posljedica: 

1 — daje mogućnosti za pristup uzduha, toplote i vlage, što 
čini bitne uslove za život raznih mikroorganizama, bez kojih se 
ne može ni zamisliti dobro zemljište; 

2 — omogućuje brzo razlaganje organskih materija a daje 
mogućnosti i za prikupljanje azotnih spojeva u zemljištu; 

3 — daje mogućnosti i za prikupljanje i za zadržavanje vlage; 

4 -- stvara povoljnu strukturu zemljišta. 

Glavne principe obrađivanja zemljišta možemo sažeti u 
ovome: 

Dubina obrađivanja zemljišta u rasadniku zavisi od toga, 
kakve ćemo sadnice uzgajati. Ranije je bilo u običaju, da se 





zemljište rigola na 80 cm. Međutim izgleda da je to potrebno 
samo onda, ako u rasadniku uzgajamo jače sadnice, stabalca. 
Ako uzgajamo obične sadnice nije potrebno dublje obrađivanje- 
Šta više, prilikom uzgajanja običnih sadnica je zgodnije da žilje 
ne bude predugačko. Žilje se može dobro razviti i onda, kad 
je zemljište na 40 cm dubine obrađeno. Do te dubine dobro 
prekopano zemljište, ako ima dovoljno hranljivih materija, da¬ 
vati će mogućnosti za razvijanje bogatoga žilja i sadnice će 
biti podesne za pošumljavanje. 

S obzirom na vrijeme obrađivanja treba istaći prije svega 
rad s jeseni. S jeseni zemljište grubo preoremo ili preko¬ 
pamo a da ne razbijamo grude. Zimski će mraz razbiti krupne 
grude i zemljište će se pod utjcajem atmosferilija isitniti, jesenja 
i zimska vlaga doći će obilno u zemljište i u njemu će se za¬ 
držati, jer će se otopljeni snijeg između gruda bolje upijati 
nego onda kad je površina ravna, s koje se brzo gubi. 

S proljeća opet obrađujemo zemljište. Proljetni rad 
ima drugu svrhu i drukčije se izvodi. S proljeća treba lagano i na 
površini obraditi motikom odnosno ašovom ili ako oremo, treba 
orati sasvim plitko, samo toliko koliko je zimski mraz isitnio 
zemljište. Cilj je proljetne obrade s jedne strane da se na po¬ 
vršini poništi kapilaritet, koji se je kroz zimu uspostavio putem 
slijeganja zemljišta a s druge da se potisne korov, koji se re¬ 
dovno javlja rano s proljeća pa često puta osili još prije, nego 
je usjev mogao ojačati. 

Preko godine češće treba plijeviti i okopavati. Za to služe 
i razna oruđa. Međutim mlade sadnice redovno oprezno plije- 
vimo rukom. Plijevljenje i okopavanje obavijamo po mogućnosti 
poslije kiše kad se zemlja nešto prosuši. Naročito je to važno 
za teška zemljišta. 

Poslije vrućih vjetrova, poslije kojih je površina zemljišta 
često puta tvrda kora, treba koričati, prašiti. Važno je 
koričanje osobito pod suhim podnebljem, gdje nema mnogo 
oborina. Gospodarenje na suhim staništima upravo se na tome 
i zasniva. 

Za okopavanje zemljišta upotrebljavamo ili motiku ili drugo 
prikladno oruđe, kao u poljoprivredi. 

No pored ovih glavnih principa o obrađivanju zemljišta, 
treba istaći i izvjesne stvari podrobnije. Obrađivanje zavisi 
od stanja u kome je zemljište na kome uređujemo rasadnik- 

Drugi će postupak biti sa zemljištem, koje je dosad bilo u 
dobrim rukama i obrađivano kako treba, a drugi sa zemljištem 
koje je samo iskorišćavano, iscrpljivano, nije đubreno, a možda 
je i puno korova. Zaseban postupak traži zemljište koje je služilo 
za pašnjak. Drukčije se obrađuje pješčano zemljište, drukčije 
ilovasto a drukčije naplovljeno. Zemljište koje je bilo pod 
šumom, treba obrađivati zasebnom pažnjom. Naročiti postupak 
traži kamenito zemljište. 

Kazali smo, da je ranije bilo u običaju i općenito se 
preporučivalo duboko rigolanje. Danas međutim imamo o ri- 
golanju drugo mišljenje. Znajući da se u gornjem sloju zadr¬ 
žavaju bakterije, bez kojih se ne može ni zamisliti plodovitost 
zemljišta odnosno razvijanje usjeva, ne može se rigolanje s toga 
razloga općenito preporučivati. Rigolanjem smještamo gornje 
slojeve, dakle one sa bakterijama, na niže, a neplodan sloj 
dolazi na površinu. Sloj sa bakterijama, dolazeći na niže, zbog 
nedostataka uzduha gubi bakterije. Istina, sa rigolanjem se 
zemljište isitnjava, ali je i šteta zbog gubitka bakterija sigurna, 
jer godine trebaju dok se bakterije razmnože u gornjim sloje¬ 
vima i dok se stvore svi potrebni uslovi za razvijanje usjeva. 

Ako je zemljište bilo pod žitaricama ili pod vrstama koje 
se okopavaju, treba ga pod kraj ljeta očistiti, izravnati i duboko 
preorati. U svakom slučaju postupak treba udesiti prema tome 
da li đubrimo pod jesen ili s proljeća. Za slučaj da đubrimo 
pod jesen, treba duboko uzorano zemljište ostaviti do kasnog 
ljeta a onda ga podrljati, pođubriti i đubar zaorati. U proljeće, 
neposredno prije sjetve ili u doba sjetve treba zemljište opet 
preorati. — Za slučaj da đubrimo s proljeća, ostavimo zemljište, 
što smo ga uzorali krajem ljeta, na miru do proljeća, a onda 
ga podrljamo, pođubrimo, đubar zaoremo pa onda sijemo 
odnosno sadimo. 

Najteže je sa livadom. Valja prije svega uništiti travni 
pokrov a onda izvesti duboko oranje, da bi zemljište postalo 
sipko. 

Kod obrade zemljišta pazimo, da li je po svojoj strukturi 
sipko ili zbijeno. Na pjeskovitom zemljištu može se orati sa 
jednim konjem, na teškom zemljištu ponekad nisu dosta ni četiri. 

Dubina obrađivanja zavisi od svihe, kojoj služi zemljište. 
Za sjetvu četinarskoga sjemena i za uzgajanje četinarskih sad- 

nica dovoljna je dubina od 25—30 cm a ako se radi o školo¬ 
vanju jasena ili brijesta, potrebno je orati na 30—40 cm. 

U svakom slučaju treba imati pred očima da zemljište, na¬ 
ročito pod sušim podnebljem, ne kojemu ćemo sijati u pro¬ 
ljeće, obradimo već krajem prošloga ljeta a najkasnije u jesen. 
Ako sjetvu obavljamo s jeseni, zemljište treba obraditi najzad 
u ljeto. 

Ljetno obrađivanje ima izvjesne prednosti: do jeseni pro¬ 
klija korov, pa ga možemo onda uništiti; osim toga pod jesen 
možemo lakše još jednom zemljište preorati odnosno prekopati. 
Za proljetni će rad biti svakako bolje, ako zemljište prethodno 
dva puta preoremo odnosno prekopamo, nego ako to uradimo 
samo jedamput. Nije dosta da zemljište koje dolazi 
s proljeća pod sjetvu ili pod sadnju, obradimo 
prvi put s proljeća, neposredno prije sjetve. 

Ako uređujemo rasadnik na zemljištu, gdje je dosad bila 
šuma a to je vrlo često i kod nas, naročito kad se uređuje 
rasadnik manjih razmjera treba prije svega zemljište očistiti 
od Kamenja, panjeva i od svake eventualne vegetacije. Prilikom 
vađenja panjeva nastaju često poveće rupe, koje treba ispuniti, 
zatrpati i zemljište izravnati. Na površini valja uvijek 
da bude plodnija zemlja, ona koja je i inače bila 
gornja. Po potrebi treba za popunjavanje i donijeti plodne 
zemlje. Kamenje povadimo i uklonimo. Izvađene panjeve unov¬ 
čimo ili ih, ako ne možemo unovčiti, spalimo da možemo pepeo 
iskoristiti za đubrenje. Sitnije organske materije mogu dobro 
doći za pravljenje komposta. 

Poslije ovoga rada zemljište prevrnemo ašovom ili ga mo¬ 
tikom prekopamo na dubinu od 25—30 cm. Ako se može orati, 
zemljište preoremo a onda ga ili ašovom ili motikom prekopamo.' 

U svakom slučaju prvom obradom valja zem¬ 
ljište po mogućnosti očistiti od kamenja, od pa¬ 
njeva i od žilja i što više isitniti. 

Za slučaj da prvo obrađivanje, čišćenje panjeva i tome 
slično, nismo svršili do kraja ljeta, treba to svakako izvesti 
s jeseni. Dobre posljedice koje ima jesenje pre¬ 
ko pav a nje i uopće jesenje obrađivanje zemlji¬ 
šta, ne mogu se ni izdaleka zamijeniti sa istim 
radom u proljeće. 

Da bi se jesenje đubrenja moglo obaviti bez smetnje, treba 
zemljište prije očistiti ođ kamenja i od drugog nepotrebnog ma¬ 
terijala. Poslije đubrenja je čišćenje već daleko teže. 

Jesenje obrađivanje smatramo svakako jed¬ 
nim od najvažnijih radova. Zemljište, koje je prera¬ 
đeno s jeseni, lakše prima vodu, a lakše je i zadržava; zimski 
mraz drobi grude — isitnjava zemljište; voda razlaže u zemlji 
hranljive materije i dovodi ih u stanje da ih biljke mogu pri 
mati. Za to zemljište u rasadniku, služilo ono ma kojoj svrsi, 
valja s jeseni preorati odnosno prekopati već radi toga, da at¬ 
mosferski činioci — sunce, led, kiša — mogu izvršiti svoj rad. 

Ako je zemljište na strmini, prilikom jesenjega prekopa- 
vania pazimo da ne strada od vode. Vodu treba odbiti odnosno 
zemljište urediti, da vodu primi. Za slučaj da uređujemo na 
strmini terase, valja paziti da ne budu suviše malene a naro¬ 
čito da ne budu suviše uske. Širina im neka bude barem tolika, 
da se na njima izrade 3 -4 gredice. Na suviše uskim terasama 
nije lagana zaštita biljki niti protiv suše a niti protiv smrzavice. 

Ako je teren vlažan, treba već' prilikom prvoga obrađivanja 
dati poljima primjereni pad odnosno odbiti vodu. 

Za zaštitu od rovca i od grčica, o čemu ćemo kasnije ka¬ 
zati više, dobro je da se što prije iskopa oko polja a po mo¬ 
gućnosti i oko čitavoga rasadnika jarak kojemu je širina 0*50 m 
a dubina 05—0*6 m. 


Izgrađivanja i uređivanje puteva 

Kad je obavljeno prvo obrađivanje zemljišta, redovno se 
prelazi na konačno obilježavanje i izgrađivanje glavnih i spo¬ 
rednih puteva u rasadniku. 

Put u rasadniku treba da bude suh, a to znači da bude 
tako izgrađen te je ocjedit. Put treba da bude i čist od korova. 
Zatravljen put je najbolji rasadnik raznih vrsta korova. 

S obzirom na potrebnu ocjeditost valjan put ima u sredini 
povišenje. To povišenje ne treba da prelazi 12—16 cm na svaka 
2 m širine. Naročito je potiebno paziti na ocjeditost gdje je 
zemljište teško, zbijeno. 

Podizanje zaštitnoga plašta 

Rasadnik je mnogo puta na staništu koje je izloženo ne¬ 
zgodnim utjecajima vjetra. I s proljeća i ljeti suhi vjetrovi na 
mnogim staništima smetaju redovno vrlo mnogo zadržavanju 
vlage u zemljištu. Zimi opet vjetrovi raznose snijeg, ne dopuš¬ 
taju da se zadrži i da zemljište prikupi potrebnu vlagu. Sve je 
to od štete za proizvodnju u rasadniku. 

U vezi toga treba već za vremena misliti da se rasadniku 
pruži potrebna zaštita i s proljeća i ljeti, koja će pomoći pri¬ 
kupljanju i zadržavanju potrebne vlage. 

Ako se po rubovima polja odnosno po glavnim 
putevima podignu podesni pojasevi od drveća, biće 
oni na putu vjetru. Osim toga oni će zaustavljati i 
zadržavati snijeg. 

Na rubu puteva, čija širina ne prelazi 4 metra, ne može 
se preporučiti sađenje odnosno odgajanje visokog drveća. Treba 
misliti i na zasjenjivanje što dolazi od razvijene krošnje, a treba 
računati i sa oduzimanjem vlage, što ga vrši žilje stabala. Sve je 
to na štetu sjetve. Za to će na takvim putevima umjesto visokog 
drveća dobro doći niska bordura. 

Putevi od 2 metra širine i uži, redovno ostaju bez ikakovih 
bordura. 

Za naša suša područja može se zaštitni plašt ovako 
urediti: 

Na okružnom putu treba odrediti redove drveća, a onda 
u redovima udaljenost sadnica. Tu je podesno da prvi red bude 
od ograde 0.50—0.60 m drugi 1 m od prvoga, a treći opet 
1 m od drugoga reda. U redovima iskopaju se jarci 30 50 
cm duboki a toliko široki i u njima se zasade izabrane vrste 
drveća. Umjesto jaraka mogu se na određenim mjestima prire¬ 
diti rupe, kućice duboke 30—40 cm. U prvom i drugom redu 
zasade se 2 ili 3-godišnje sadnice od vrsta, koje se mogu raz¬ 
viti u visoko stabalje, na udaljenosti od 4 m jedno od drugoga; 
a između njih se zasade vrste šiblja na udaljenosti 0.60—0.80 m. 
Treći red zasadimo visokim šibljem. To šiblje uzgajamo tako, 
da čini visoku borduru. U prvom i u drugom redu može se. 
već prema stanišnim prilikama, preporučiti breza, lipa. javor, 
a onda divlji kesten, jasen, murva, kanadska topola pa 
jablan i čempres. Zbog brzog rasta dobar je bagren, ali 

ponegdje stradava od mraza a često pati i od zečeva. Od 
šiblja koje sadimo među stabaljem, preporučuje se lijeska a 
onda i druge vrste. Na suhom staništu, za stvaranje bordure u 
trećem redu, može se preporučiti jorgovan, zimolez, dafina, 
amorfa. 

Za sadnju sadnica dobro je rano proljeće; jesenja je sadnja 
često izložena opasnosti od sriži (golomrazice). 

S druge, unutrašnje strane okružnoga puta podižemo 
visoku borduru. Za nju se može preporučiti jorgovan i 
dafina pa amorfa i zimolez kao i na trećoj liniji sa vanjske 
strane. Unutrašnja bordura dolazi na 1* 0 —12 m od rublja polja. 

Rubove glavnih puteva prvoga reda treba lakođer zasaditi 
stablima, da zaštita bude što bolja. Prema prilikama staništa 
dolazi ovdje u obzir breza, jasen, murva, kesten, jablan, na po¬ 
desnim staništima čempres. Na svakoj strani dođe po jedan red, 
sadnice su u ledovima u udaljenosti od 3, 0 m jedna od druge, 
a redovi 1*5 m od ruba glavnoga puta. Ako je glavni put širok 
svega 8 m, između zasađenih redova ostaje slobodno 5 m. 

Na glavnim putevima drugoga reda upotrebljavamo šiblje 
koje možemo šišati tako, te čini lijepe guste zidove. Za tu je 
svrhu dobar glog, japanska dunja a onda i razne druge vrste 
šiblja. Visina te bordure zavisi od vrste šiblja pa je 3—6 m vi¬ 
soka; gornja je širina 30 -40 cm a donja 40—50 cm. Zid jorgo- 
vana i gloga može biti i do 5 m visok, od japanske dunje do 
4 m. Kako glog često u rasadniku pomaže razmnožavanje raznih 
parazita, ne preporučuju ogradu od njega gdje su voćnjaci u 
blizini. 

U pogledu sadnje vrsta u zaštitnom plaštu koje se raču¬ 
naju u visoka stabla, potrebno je još nekoliko napomena. 

Zasađena stabla vrše dobar utjecaj protiv hladnih i suhih vje¬ 
trova. Kod nas bi to bio prije svega vjetar NE kvandranta, bura i 
SE kvandranta, košava. A može biti i protiv drugih vjetrova. 
Međutim jaka stabla imaju i jaki korijenov sistem koji zahvata 
velike površine i suviše im oduzima vlagu. U našem slučaju 
radi se o oduzimanju vlage sa polja, na kojima je sjetva. Vrlo 
često vidimo, da su biljke slabije na onim dijelovima polja do 
kojih dopire žilje stabalja. Tako isto osjeća se i štetan utjecaj 
krošanja koje zasjenjuju. 

Da bi štetan utjecaj stabalja bio što manji, drveće se sadi 
oko glavnih puteva na 15 m od ruba puta, a kod sadnje bor- 
dure ostavlja se između kraja puta i borđure 060 m. 

U vezi toga putevi trećega reda koji imaju širinu svega 
oko 2 m nemaju bordure. 


Dodavanje hraniva odnosno đubrenje 

Plodnost zemljišta u rasadniku može se održati samo do 
izvjesne mjere pravilnim i promišljenim plođoredom. U stalnim 
će rasadnicima biti svakako potrebno periodičko dodavanje po¬ 
trebnih đubriva. 

Đubriva imademo dvije vrste: prirodna i umjetna. 

Potrebno je da se osvrnemo i na jednu i na drugu vrstu. 

Djelovanje raznih đubriva, interesuje nas u prvom redu. 

Među prirodnim đubrivima dolaze u obzir prije svega 
razne vrste stajskoga đubra. 

Najintenzivnije djelovanje ima konjsko đubre. Zovu ga 
i toplo đubre zbog razvijanja topiote. Goveđe i svinjsko 
đubre nalazi veliku upotrebu; zovu ih još i hladno đubre. 
Intenzivno djelovanje ima đubre peradi. Vrlo dobro đubre 
daju krv i drugi otpaci, koje daju mesnice. Fekalije 
su vrlo jak đubar. 

U vezi djelovanja pojedinih vrsta đubriva dolazi i njihova 
upotreba. Konjsko đubre se upotrebljava u prvom redi „a 
teška kompaktna zemljišta. Za lakša zemljišta bolje je goveđe 
i svinjsko đubre. Za lakša i srednja zemljišta najčešće se 
upotrebljava miješano konjsko i goveđe đubre Đubre pe 
radi redovno se upotrebljava samo na površini zemljišta, rastrto 
s proljeća, da ojačaju kržljave bilike. 

Fekalije se miješaju sa stajskim đubrom, da ga po¬ 
prave, jer ako se upotrijebe same, zemljište postaje pretvrdo, 
nepropustljivo. Često puta rijeke talože na pličinama velike ko¬ 
ličine materijala, koji se također može dobro upotrijebiti za 
đubar. 

Stajsko đubre treba da je uvijek zrelo, tamno smeđe boje, 
masno, homogene strukture u kojoj se još jedva opaža prostirka. 
Ako đubre nije zrelo, ima rđav utjecaj. Ako ima suviše slame 
ili uopće mnogo prostirke, djelovanje mu je slabo. 

Dobro je đubre i ono koje dobijemo uništavanjem hrušta. 
Velike količine hrušta smjestimo u burad ili u sanduke, zatvo¬ 
rimo ih i prelijemo sa sumpor-ugljikom upotrebivši 30 gr na 
i hl. Hrušt redovno brzo stradava, ali ga za svaki slučaj dr¬ 
žimo 2—3 sata zatvorena. Možemo i vrelom vodom potamaniti 
hrušta, a možemo i vapnenim mlijekom. Potamanjeni hrušt dođe 
na kompostište ili ga izmiješamo sa zemljom i pustimo da is- 
trune. 

Mnogo puta je nemoguće doći do stajskoga đubra iii se 
ne može dobaviti u dovoljno! količini. Međutim u svakom slu¬ 
čaju treba misliti o dodavanju hraniva zemljištu. Jedno od 
najboljih sredstava za popravljanja zemljišta je 
kompost. To je plodna sipka masa koju dobijemo kao re¬ 
zultat razlaganja raznolikih organskih proizvoda. Kvalitet se 
kom posta može ustanoviti po boji, mirisu i opipu. 
Dobar kompost p re tstav 1 j a ta m n u gotovo crnu 
sipku masu a ne smije imati neprijatan zadah gnji- 
1 o ć e. 

Za spremanje komposta odredimo u rasadniku površine, 
koje su nepodesne za obrađivanje. Dobro je ako je kompostište 
na zaklonjenom donekle sjenovitom mjestu i ako je blizu vode, 
kako smo napomenuli već ranije. 

Razlaganje raznih otpadaka ide u komposnoj gomili raz¬ 
mjerno polagano, pa ie za stvaranje dobroga komposta redovno 
potrebno dvije do tri godine. Zbog toga stvaranje komposta 
u rasadniku iako organizujemo, đa ga ima svake godine zreloga, 
a to znači da svake godine treba spremati novi kompost. 

Kompost ne daje samo đubar odnosno hranljive materije. 
On služi za popravljanje zemljišta i u drugom pogledu: doda¬ 
vanjem komposta odnosno materijala koji se dobije od njega, 
kompaktna i manje propustljiva zemljišta postaju rastresitija, 
sipkija. 

Materijal koji dolazi u obzir za kompost, vrlo je raznolik. 
To je prije svega onaj, koji dobivamo čišćenjem jarakg i 
puteva. S druge strane za pravljenje komposta dolazi u obzir 
suho lišće, sve što dobijemo od plijevljenja, paprat i tome slično. 
Osim toga dobro dolazi stajsko đubre, Tomasova đrozga, ka- 
iijev cianamid pa negašeno vapno. Od materijala, koji se dobija 
plijevljenjem, ne mogu se nikako preporučiti biljke sa dozrelim 
sjemenjem. Međutim ako se kompost dobro spremi i ako se pusti 

barem dvije godine da sazrijeva, redovno se za to vrijeme gubi 
i klijavost sjemena nepodesnih vrsta korova, koje su možda 
došle u kompost. 

Za uređenje kompostišta ima raznih načina Tri ćemo 
naročito istaći. Prvi je najpođesniji za šumska pod¬ 
ručja gdje nema stepskih utjecaja, drugi je po¬ 
ri esniji za staništa koja su pod utjecajem step¬ 
skim, treći se može općenito upotrebljavati. 

Prvi je način ovaj : 

1 — sloj zemlje od 10— 5 cm ; 

2 — sloj biljnog materijala, lu—15 cm koji potječe bilo 
od korova bilo od pokošene trave; 

3 — drugi sloj se pospe živim vapnom; 

4 — na ovo dođe sloj stajskog đubra, 10—15 cm; 

5 — sloj zemlje kao pod 1. 

Itđ. Na posljednji sloj đubra dolazi sloj zemlje. 

Kompost treba češće otvoriti na 3—4 mjesta; otvor 
je otprilike 1 m 2 . Na te se otvore ulije đubrenice ili' osoke iz 
nužnika ili vode. Za toploga je vremena dobro, da se barem 4 
puta preko ljeta otvori kompost. 

Kompost treba ispitivati počešće u pogledu potrebe na 
vodi. LJ tu se svrhu zavuče ruka između sloja 2 i 4 i ako se 
osjeti toplo, znak je da kompost treba vode. 

Pod kraj jeseni otvorimo kompost, primiješamo mu kal¬ 
cij ev cianamid ili Tomasovu đrozgu ili možda koje drugo ke¬ 
mijsko đubrivo. Poslije toga otvor opet zatvorimo ili zemljom 
ili pocinčanom pločom. 

Ako nema stajskoga đubra, može se uzeti šumska prostirka. 
Ona može služiti i mjesto 2 sloja. U tom slučaju treba imati 
dovoljno živoga vapna da se s njim dobro pospe sloj pro¬ 
stirke. 

Prilikom pravljenja komposta daje se konjskom đubru 
prednost pred ostalim vrstama đubra. 

Kod ovakvog spremanja kompost je dozrio već za 5—6 
mjeseci. U slučaju da smo kod spremanja komposta upotrebili 
šumsku prostirku, razlaganje traje nešto dulje. Kompost je dobar 
za upotrebu svakako iduće godine. 

1 drugi je način uređivanja kompostišta jed¬ 
nostavan: 

Podalje od glavnih puteva iskopamo jamu ili više njih za 
kompostište. Jama je duboka oko 1.50 m, široka 4—6 m a 
duljina joj je prema potrebi. Jama je sa okomitim stijenama. Iz¬ 
bačena se zemlja spremi u obliku nasipa pored jame. Na dno 
se nabaca 15—20 cm debeo sloj raznoga organskoga ma¬ 
terijala iz koga se sprema kompost. Na taj sloj dolazi sloj 
zemlje 6—8 cm, a onda opet sloj organskoga materijala. I tako 
ide redom. Kad je jama puna, može se produžiti gomilanje. Vrh 
kompostne gomile treba pokriti sa zemljom. Da se ne bi iz¬ 
ložile prejakom isušavanju, preporučuje se, da naslage nad 
zemljom ne budu visoke. Kad se sprema kompost, treba da se 
sav materijal isitni po mogućnosti što više a onda i izmiješa. 
Za sušnog vremena valja komposnu gomilu polijevati. Osim 
toga treba gomilu jednom godišnje i promiješati. 

Kao materijal za ovo spremanje komposta služi opet prije 
svega pokošena trava u rasadniku, korov koji se dobije plijev- 
ljenjem, lišće, slama, drveni pepeo, fekalije, onda isitnjene 
kosti i drugo. Preporučuje se, da se od vremena do vremena 
dodaje komposnoj gomili negašeno vapno. Ako nema vapna, 
dobri su i otpaci, koji ostanu prilikom građenja — kao što je 
primjerice malter. 

Da bi se ljeti zaštitila gomila od prejakog isušavanja, može 
se na vrh gomile posaditi bundeve; veliko je lišće pokrije i štiti 
od isušavanja. 

Kompost možemo međutim spremiti i na ovaj jednostavan 
način: 

Organski materijal skupljamo u pravilne pravougaone go¬ 
mile. Na njih nabacamo otprilike pedalj debeo sloj zemlje tako 
da je u sredini nešto udubljeno te bi se mogla voda skupljati. 
Kod narednoga plijevljena opet složimo sloj korova pa ga opet 
pokrijemo zemljom. Tako radimo kroz čitavu godinu. Naredne 
godine počnemo opet sa novom gomilom a prošlogodišnju či¬ 
tavu preložimo na ovaj način: počnemo sa posljednjim slojem, 
složimo ga na zemlji neposredno pored dosadanje gomile i na 
nj slažemo redom sav ostali materijal. Naposljetku dođe opet 
sloj zemlje. Treće godine slažemo opet novu gomilu a prelo¬ 
žimo one dvije od prošlih godina. Četvrte godine s proljeća, a 
može biti i treće godine u jesen, upotrijebimo najstariju gomilu; 
u njoj je tada materijal već toliko razložen da se u njemu više 
ne mogu raspoznati biljni dijelovi. 

U vezi izlaganja o spremanju komposta treba plijeviti prije 
nego je dozorilo sjeme korova, da ne bi zrelo sjeme došlo u 
kompost a s njime i na gredice. Da bi se razlaganje organskih 
materija ubrzalo, a uz to i đubre popravilo, a da bi se i kli- 
javost sjemena korova što više suzbila, dobro je da sloj korova 
pokrijemo najprije slojem negašenog vapna i svježim konj¬ 
skim đubrom a onda zemljom. Pod utjecajem kiše i snijega 
vapno će se ugasiti, razvijati će se toplota, koja će uz utjecaj 
konjskoga đubra biti toliko jaka, te će sigurno jedan dio sje¬ 
mena korova izgubiti klijavost. 

Vapno i konjski đubar popravljaju i hranljivu vrijednost 
komposta. Osim toga vapno ubija insekte, njihova jaja i larve, 
ubrzava razlaganje tako, da je kompost često već za dvije godine 
zrio, a nekad i prije. U kompost bacamo raznovrsne otpatke, pepeo, 
odbačene sadnice, mahovinu, slamu koja preostaje kod pakovanja. 
Prema tome raznolikom sastavu mijenja se i vrijednost komposta 

Dobar šumski humus u mnogome je sličan kompostu. 
Saberemo najgornji sloj šumskoga zemljišta, prosijemo ga i 
dodamo zemljištu u rasadniku. Prilikom prosijavanja ostati će 
krupniji otpaci, često puta sastavni dijelovi sirovog humusa, 
pa ih bacimo u kompost. 

Osim pomenutih đubriva može se u određenim prilikama 
uzeti i takozvano zeleno đubre nje. Ono se sastoji u tome, 
da se uzgajaju biljke koje na svome korijenu, u korijenovim 
gomoljčićima, pomoću djelovanja bakterija mogu prikupljati 
azot iz uzduha. Za to zaslužuju naročitu pažnju 1 ep i r njače. 

Zeleno je đubrenje dobro i jeftino. Čini mu se zamjerka, 
da treba potrebne biljke-skupljačice najprije u rasadniku uzgojiti 
i prema tome da zauzima zemljište kroz jedan vegetacioni period. 

Za zeleno đubrenje su dobre razne jednogodišnje sorte 
lupinusa — i to na sipkom zemljištu žuti lupinu s, 
na zbijenom plavi i bijeli. 

Zemljište koje ćemo zelenim pođubriti, obradimo na redovan 
način a onda zasijemo 1 do 2 kg lupinusovog sjemena na 100 m 2 . 
O upotrebi ima više mišljenja: 

Kad je lupinus u punom cvijetu, možemo ga zaorati ili 
zakopati sasvim, da upravo sav dođe pod zemlju. Ostane tako 
do proljeća; onda zemljište prekopamo i one dijelove koji nisu 
istrunuli saberemo i bacimo u kompost. 

Drugi opet preporučuju da se pokosi prije cvatnje ili u 
cvijetu ili barem prije dozrijevanja sjemena i ostavi na otkosu 
preko zime; s proljeća se grabljama pobere sve što nije istru- 
nulo i pobaca na kompostište a zemljište se preradi kao obično. 

Ima ih opet koji preporučuju da se zeleno đubre ostavi u 
stabljici da trune, a s proljeća se uklone oni dijelovi koji nisu 
istrunuli. 

Zeleno je đubre jeftino, nema za dopremanje troškova, 
u zemljištu se skupi azota, kalija i fosforne kiseline; zemljište 
se isitni prodiranjem žilja. 

Zeleno đubrenje treba po mogućnosti upotrebljavati što 
više. U svakom je slučaju važno da vrste koje daju zeleno đubre, 
razviju što veću zelenu masu. 

Zelenom je đubru, po svome djelovanju, donekle slično 
ugare nje. Međutim kod ugarenja češće treba preoravati i ako 
se ne spriječi dozrijevanje sjemena korova, zakorovljenje će biti 
jače nego prije. 

U sušim našim predjelima dobro je ugariti s jeseni, da 
se jesenska i zimska vlaga skupi što više. 

Umjetna đubriva dolaze do upotrebe u šumskim ra¬ 
sadnicima samo iznimno. U svakom slučaju, ako je ikako mo¬ 
guće, treba prije svega upotrebljavati stajsko đubre odnosno 
zeleno đubre. 

Mineralna su đubriva prirodna ili umjetna. Za mi¬ 
neralna đubriva vrijedi pravilo, da ih treba upotrebljavati s 
mnogo obazrivosti. Na staništima gdje je zemljište isprano, upo¬ 
treba je daleko efikasnija. Za to se ta đubriva mnogo upotreb¬ 
ljavaju u Belgiji, Holandiji, sjevernoj Njemačkoj, Danskoj. Valja 
naglasiti, da se uvijek, po pravilu, uzima malo mineralnoga 
đubra, odnosno ako ga dajemo u rastopljenom stanju, treba da 
je vrlo razređeno. Koja se umjetna đubriva mogu zajedno davati, 
postoje utvrđene norme. Ako se daju zajedno ona koja ne idu 
skupa, djelovanje će biti štetno. Štete dolaze i onda ako se 
daje preveliki obrok. Tako naročito obilno đubienje nitratima 
daje prebujnu biljku koja ne može da odrveni na vrijeme. Takva 
je sadnica vrlo osjetljiva i redovno nije za pošumljavanje. Sličan 
rezultat daje i svako drugo đubrivo, ako se daje u velikom 
obroku. 

Šumsko gospodarstvo treba prije svega vapna. Ako 
prelijemo zemljište sa 20% razrijeđenom solnom kiselinom, 


Šumski rasadnici 

možemo dobiti sliku o bogastvu vapna: ako ima manje ođ 
1 o/o vapna, neće pjeniti a ako jako pjeni, znak je da ga ima 
mnogo a to je onda štetno. Šteta je i onda, ako nema vapna, 
ili ako ga nema u dovoljnoj mjeri. Vapno pojačava životne 
procese u zemljištu, iskorišćavanje hranljivih soli i umjetnoga 
đubra. Koristan utjecaj vapna ne dolazi do izražaja neposredno 
u hranljivosti nego posredno — u pojačavanju životnih procesa. 


KAioeve sov za oć/s#£asj£ 





- MOGU SE UVPEK MIJEŠATI 

-MOGU SE MIJEŠATI NEPOSREDNO PRPE POSIPANJA 

—. NE MOGU SE MIJEŠATI 

SI. 2 

Naročito trebaju vapna crni bor, tisa, bukva, a onda sve 
koštičavo voće. 

Osjetljivi su zbog nedostatka vapna borovi dugih četina, 
sve vrste smrče, naročito cuga, a onda mlade i starije biljke 
koštičavoga voća. 

Vapno dodajemo na razne načine. Najjače djeluje živo 
vapno, srednje djelovanje ima prirodni vapnenac, a još slabije 
djelovanje pokazuju razne vrste škriljaca, prije svega čisti škriljac. 
Sto se pak količine tiče koju treba dodati, teško je za to dati 

lačne podatke. Sigurno je, da dodavanje velike količine odjednom 
nije korisno. U tom se slučaju može dogoditi, da naredne go¬ 
dine bude vrijeme vrlo toplo i vrlo suho pa nerazloženo vapno 
djeluje štetno na mlade biljke, koje imaju blizu površine nježno 
i fino korijenje. Dobro će se uraditi, ako se kiselom, 
na vapnu siromašnom zemlji š t.. da svake godine 
odgovarajuća količina vapna. . lajbolje je to u pro¬ 
ljeće. Redovno se daje po 1 ha 1000 kg živoga vapna ili 2000 
kg prirodnoga vapnenca ili 1T000 kg mergla. 

Živo vapno dodaje se najčešće u komadima. Komadi se 
dopreme na određeno zemljište, tamo se izlože u manjim sku¬ 
pinama, pokriju sa nešto zemlje i ostave da prime vlagu iz uz- 
duha i da se raspanu. Kad su se potpuno raspali, rastresu se po 
mogućnosti podjednako po zemljištu. 

Prirodni vapnenac i vapneni mergl daju se u sa¬ 
mljevenom stanju, Često se to đubrivo dopremi u čvrstim pa¬ 
pirnatim vrećicama da se može podijeliti podjednako po zem¬ 
ljištu. 

Za dodavanje vapna najbolje je odabrati tmurne i mirne 
dane. Za vjetrovitoga vremena treba obustaviti dodavanje vapna. 
Na velikim površinama dobro dođe i mašina za rasipavanje. Na 
taj se način može izvršiti razdioba vapna jednolično po čitavoj 
površini. Kad je rasuto vapno, zemljište se prodrlja da vjetar ne 
raznese posuti materijal. 

Zemljište ne smije biti ac.idno — kiselo. To 
su zemljišta kojima nedostaje vapna. U vezi toga važnost do¬ 
davanja vapna ističemo ponovo, Međutim ni suviše velike ko¬ 
ličine vapna nisu dobre, pa zemljišta sa prevelikim količinama 
vapna, alkalinska, traže također da ih popravimo. Između suviše 
kiselih, acidnih i suviše alkalinskih stoje zemljišta neu¬ 
tralna, odnosno zemljišta neutralne reakcije. Ona 
su najbolja. 

Količina vapna u danom zemljištu određuje Sj kemij¬ 
skom analizom, što smo istakli ranije. Dali je neiro zemljište 
suviše kiselo ili suviše alkalinsko da se ustanoviti i pomoću 
praktičnih indikatora. Općenito uzeto — suviše kisela zem¬ 
ljišta su ona, koja sadrže mnogo organskih supstancija, koje 
su sa đubrom donesene a nijesu razložene te kojima uopće nisu 
dodavana kemijska đubriva za melioraciju, primjerice vapno, ih 
nisu dodavana u potrebnoj mjeri. 

V 

Smatraju se da izbjegavaju vapnena zemljišta — pored os¬ 
talih vrsta — naročito ove: pitomi kesten, vrijes i vri¬ 
jesak, paprat, kiselica. 

Na zemljištu, koje je bogato vapnom, dolaze vrlo često 
razne vrste lepirnjača, ruže, usnatice i kaćuni. 

Kad nađemo na zemljištu bogatu floru djetelina i 
uopće dobrih pićnih trava, sigurno je da je to zemljište bogato 
na vapnu, ali je sigurno i to da nije kiselo. To je neutralno 
zemljište odnosno zemljište neutralne reakcije. Ono 
je dobro za svaku vrstu kulture a onda i za šumski rasadnik. 

Vrlo često nema zemljište azota. Možemo ga dodati u 
rastopini čiste šalitre. Rastopina treba da je vrlo razrijeđena. 
Jedna obična žlica dođe na 10 1 vode u kanti za polijevanje. 
Ovu rastopinu dodajemo samo prije kiše, jer za suhoga vre¬ 
mena stradava od nje vrlo mnogo površinsko korijenje. Iz 
razloga što čista šalitra djeluje brzo i kroz kratko vrijeme, 
treba je češće dodavati. No uvijek vrlo razrijeđeno i u malim 
obrocima. 

I amonijev sulfat je dobro azotsko đubre. Njega treba 
dodati zemljištu bar koju nedjelju prije sjetve. Nije dobro biljke 
polijevati s rastopinom ovog đubriva. 

Kalijevo đubre treba dodati zemljištu koji mjesec prije 
sjetve i zakopati ga. Može se upotrijebiti i u kompostu. Takav 
kompost valja dobro miješati. 

Fosfate možemo davati i u krutom stanju i rastopljene. 
Oni djeluju dugo. 

U rasadniku po lišću odnosno po iglicama možemo steći 
izvjesna obavještenja o tome što nedostaje sadnicama, koje im 
đubre treba dodati. Do izvjesnih zaključaka u ovom pogledu 
možemo doći i po boji i po razvijanju tih organa. Tako su, 
primjerice, iglice bijelog bora žućkasto-zelenkaste, kratke i tanke 
ako nemaju dovoljno azota; ako nemaju fosfora, boja im je 
napadno zelenkasto crvenkasta. Ovu pojavu, zbog nedostatka 
fosfora, opažamo već augusta mjeseca. Najprije se to opaža na 
donjim iglicama, a kasnije je čitava biljka ljubičaste boje. Ako 
nema dovoljno magnezija, vrhovi iglica su izrazito narančasto- 
žuti, a ispod toga napadno crvenkasti tako, da samo podnožje 
iglice ostane zeleno. Zbog nedostatka kalija sadnice su bije¬ 
loga bora slabe i malene. Boja im je sivkasto-zelena bez mrlja. 

Međutim najbolje se ustanovi potreba na izvjesnom đu- 
brivu pokusom koji se može ostvariti i na maloj površini. 

Treba vrlo mnogo obazrivosti kad se daje umjetno đubre 
zemljištu. Na mlade biljke četinara ne treba sipati mineralno 
đubrivo. 

Općenito uzevši: zemljištu valja vratiti sve one sastojke 
koji su mu potrebni da bude plodno, a koje svake godine biljke, 
proizvedene u rasadniku, oduzimaju. Kako su za hranu biljaka 
neophodno potrebni azot, fosfor, kalij i kalcij, treba misliti o 
njihovu vraćanju. To može biti pomoću đubrenja. 

Radi orijentacije donosimo ove podatke o đubrenju: 

Na površini od 100 m 2 može doći u obzir 

1 — 1-2 kg sjemena lupinusa — zeleno đubrenje; 

2 — 50 kg stajskoga đubreta i 0.7 kg 40% kalijeve soli, 
dodavajući to đubre s jeseni; 

3 — 50 kg stajskoga đubreta, 0.6 kg sumpornog kiselog 
amonija; 

4 — 2 kg superfosfata, 0.7 kg 40% kalijeve soli, dodajući 
to s jeseni; 

5 — 6 kg živoga vapna, 3.5 kg Tontasove drozge, doda¬ 
jući s jeseni; 

6 — 0.7 kg 4u% kalijeve soli, 0.5 kg sumpornog kiselog 
amonija: 

7 — 4.0 kg vapnenog nitrogena, 0.7 Ig 4C% kalijeve soli 

8 — 4.0 kg fosfata i 6 kg živoga vapna. 

Nabavka i osobine šumskoga sjemena 

1 Provenienci ja — poreklo — sjemena 

Treba nabaviti sjeme dobre proveniencije. To je po¬ 
trebno iz više razloga. 

Poznato je da većina naših glavnih šumsko-gospodarskih 
vrsta ima redovno vrlo veliko područje rasprostiranja. Na tom 
prostranom području stanišne sa prilike veoma raznolike, a na¬ 
ročito su često vrlo velike razlike u pogledu klimatskih činilaca. 
Razne stanišne prilike imaju za posljedicu i razne klimatske rase, 
sa zasebnim osobinama na koje ne smijemo zaboraviti. Te su 
osobine i u pogledu kvaliteta i u pogledu kvantiteta najuže po¬ 
vezane sa rezultatom koji daju u šumskom gospodarstvu. 

Klimatske rase iz južnijih klimatskih područja pa iz nizina, 
upoređene sa rasama sa viših staništa ili sa sjevernih položaja, 
pokazuju u prvom redu određene biološke razlike. One imaju 
veće zahtjeve u pogledu toplote, prije svega imaju duži vege- 
tacioni period a onda u mladosti redovno brže prirašćuju. Ra¬ 
zumljivo je, da će te rase na drugom staništu pokazivati odre¬ 
đenu reakciju. Tako ako presadimo koju vrstu sa toplijega 
odnosno sa južnijega na sjeverniji položaj, ona će i tu težiti da 
pokaže iste osobine koje ima na svome prvotnom staništu — 
potrebu za duljim vegetacionim periodom. Zbog toga izbojci 
neće uvijek moći na vrijeme dozoriti pa stradavaju od ranih i od 
zimskih mrazeva. Osim toga nisu malene u tom slučaju ni štete 
od gljivica. 

Ima mnogo primjera gdje su očigledne rđave posljedice 
nepromišljeno odabrane prover.iencije sjemena. Poznate su slabe 
sastojine bijelog bora u Švedskoj, koje potječu iz sjemena sa 
staništa iz Darmstadta u Njemačkoj. Debla su kriva. Napadaju 
ih razne bolesti pa propadaju u 20—30 godini. Slične rezultate 
daje bor is južne Švedske na njezinim sjevernim staništima. 

I druge vrste pokazuju sličnu reakciju. Tako smrča iz ni¬ 
zina na visokim alpijskim staništima pa ariš donesen sa nižih 
staništa na visoka — pokazuje slične osobine. 

Ako se prenose vrste sa viših položaja na niža, dolazi 
opet do reakcije. Zbog slabijega će priraštaja zaostati iza do¬ 
maćih vrsta i stradavati od kasnoga mraza. 

Bijeli bor pokazuje još i druge jasne karakteristike 
s obzirom na prilike staništa. One se očituju i u izgradnji debla 
i u razvitku krošnje. Na blažim, nižim položajima ima bijeli 
bor široku krošnju, razvijene grane pa donesen na stanište koje 
je izloženo snježnim nametima, stradava od snijega. Rasa ovoga 
bora sa visokih položaja ima bolje izgrađeno deblo i užu 
krošnju. Otpornija je od snijega. 

Prema tome stanišne prilike imaju za posljedicu razne rase 
bora, sa jasno određenim osobinama koje se ne mogu pustiti 
iz vida u šumskom gospodarstvu. 

Sjeme treba da da buduću sastojinu i od njega zavisi u 
velikoj mjeri, kakova će ona biti. I ako su u ovom pogledu 
znanja o vrstama šumskoga drveća razmjeruo nedostatna, ipak 
dosadašnji podaci pokazuju, da je stanište odnosno kvalitet sa¬ 
stojine ili bolje reći kvalitet matičnih stabala, sa kojih je ubrano 

■sjeme, od bitnog utjecaja za razvitak buduće sastojine. Ustanov¬ 
ljeno je, da drveće koje potječe iz druge sredine, doneseno na 
novo stanište, pokazuje naročite osobine koje su često puta od 
velikih štetnih posljedica po šumsko gospodarstvo. Često se 
opaža da sa izvjesnih staništa iz drugih geografskih oblasti do¬ 
neseno sjeme daje stabla, koja imaju nepravilan oblik, krivo 
deblo, da se teško čiste od grana, da su slabo otporna protiv 
štetnih utjecaja sa strane atmosferskih činilaca kao i protiv onih 
sa strane raznih štetočinja iz organske prirode. 

U vezi toga prilikom donošenja sjemena sa izvjesnoga sta¬ 
ništa odnosno prilikom odgoja sadnica treba paziti, kamo će te 
sadnice doći, hoće li novo stanište odgovarati onome sa koga 
potječe sjeme i tome slično. 

Na osnovu toga stoji i načelo, da je najbolje 
pobirati sjeme sa svojih staništa ali sa sastojina, 
koje u svakom pravcu pokazuju najbolje odlike. 
U tom slučaju postoji puna vjerojatnost da će i 
potomstvo biti dobro. Ako sjeme naručujemo od drugih 
proizvođača, treba dati prvenstvo onima, koje poznajemo kao 
solidne i za koje znamo, da će poslati sjeme sa određenih sta¬ 
ništa, dakle sjeme kojemu ćemo znati poreklo, pro- 
v e n i e n c i j u. 

Kad se radi o stranim vrstama drveća treba prije svega 
ustanoviti, da li te vrste već dolaze kultivirane kod nas. U slu¬ 
čaju da ih već ima na našim staništima i da su dale dobre re¬ 
zultate, sjeme ćemo uzeti iz tih odomaćenih sastojina. 

Prilikom pobiranja sjemena domaćih vrsta treba ustanoviti, 
dali sastojina sa koje ćemo uzeti sjeme ima svoje stalne 
osobine, drugim riječima, da li je ona na tome staništu zaista 
autohtona. 

Da bi se osiguralo sjeme sa istih ili približno istih sta- 
nišnih prilika, u nekim je državama zakonom određeno, gdje se 
ima sjeme sabirati. Tako je, primjerice, u Švajcarskoj određeno, 
da sadnice za pošumljavnnje moraju potjecati po mogućnosti od 
sjemena koje je sabrano sa normalno razvijenih stabala a sa 
staništa u blizini mjesta na kojemu će se vršiti pošumljavanje. 
Prema tome iz istih stanišnih uslova. Odgovorne su 
za to šumarske vlasti. Ako nema u blizini potrebnoga sjemena, 
treba ga dobaviti iz analognih prilika. 

Slične propise imaju i druge države (Švedska, Njemačka. 
Čehoslovačka). 

Naročito je promišljeno riješeno ovo pitanje u Ćehoslo- 
vačkoj. Da bi svi, koji trebaju sjeme, bili obavje- 
šteni gdje je sjeme rodilo, svake se godine objav¬ 
ljuje u stručnim listovima za vremena, kako je ro¬ 
dilo sjeme glavnih š u m s k o-go s p o d a r sk i h vrsta u 
pojedinim područjima države. 

Kad nema zakonske obaveze, da se dobava šumskoga 
sjemena podvrgava naročitoj kontroli, može se lako dogoditi, a 
i događa se, da se i na naša staništa donosi sjeme, koje po 
svojoj provenienciji uopće ne odgovara. Prema tome događa se 
sigurno i kod nas, da se podižu sastojine, koje ni u kvalita¬ 
tivnom a ni u kvantitativnom pogledu neće zadovoljavati. Da 
bismo kolikogod je moguće zaštitili naše šumsko gospodarstvo 
od takvih slučajeva, treba u rodnim, sjemenim godinama 
spremiti sjeme sa određenih domaćih staništa i za 
naredne godine. Na taj ćemo način, uporabom sjemena iz 
autohtonih sastojina, sačuvati svoje šumsko gospodarstvo od 
smetnji, koje dolaze do izražaja u slabosti sastojina, u slabom 
kvantitativnom i kvalitativnom njihovom razvitku. 

Da bi državna vlast, vodeći brigu o održavanju i unapre¬ 
đivanju šumskoga gospodarstva, mogla što više zadovoljiti po¬ 
trebe zemlje odnosno potrebe šumskoga gospodarstva, izdaju 
pojedine države odredbe, koje pomažu što bolje 
rješenje ovoga pitanja. Te odredbe osiguravaju 
stalan državni nadzor nad proizvodnjom šum¬ 
skoga sjemena. Pri tom država ne smeta privatnoj inicija¬ 
tivi u podizanju trušnica i u prikupljanju te prodaji šumskoga 
sjemena. Saradnja između državne nadzorne vlasti i privatnih 
dobavljača sjemena u pomenutom cilju može se uskladiti ovako: 

Državna šumska uprava daje sakupiti šišarice odnosno sjeme 
u svojim autohtonim sastojinama koje zadovoljavaju s obzirom 
na potrebe šumskoga gospodarstva. Sjeme odnosno šišarice 
skupljaju se odijeljeno, po pojedinim područjima. Višak šišarica 
odnosno sjemena ustupa državna šumska uprava privatnim vla¬ 
snicima trušnica odnosno trgovinama sjemena dajući im uvje¬ 
renje o poreklu. Sjeme koje se na taj način dobije, knjiži se 
kod nadzorne šumske ustanove; prodaja sjemena moći će se 
uporediti sa količinom koja je evidentirana kod te ustanove. 

Neće biti suvišno ako napomenem bar u glavnim potezima 
propise, koji su u tom pogledu na snazi za šumsko 
sjemenje u Čehoslovačkoj. Državna vlast ima tamo i 
pravo i dužnost da traži tačne podatke o poreklu i kakvoći 
sjemena, koje prodaju privatnici ne čineći im inače nikakve 
smetnje u njihovom poslovanju, Vođenje evidencije o 
poreklu šumskoga sjemena pripada državnim 
šumarskim Zavodima za istraživanje. Privatne tru- 
šnice i trgovine sjemena prijavljuju sjeme dobrovoljno na knji¬ 
ženje. Trgovine, koje žele da im se sjeme zabilježi i drži u evi¬ 
denciji, obavezne su da pošalju zavodu za istraživanje u početku 
sabiranja ispunjeno i potvrđeno uvjerenje o poreklu sjemena. 
Na kraju kampanje treba da pošalju prosječni uzorak sjemena 
ili šišarica te uvjerenje o težini. U uvjerenju o poreklu daje 
šef šumske uprave opis sastojina i stanišnih prilika gdje se sa¬ 
bire sjeme izjavljujući pri tom, da je ove podatke dao po naj¬ 
boljem znanju i da je čuvarskom personalu naložio, da se sjeme 
ili šišarice ima sabirati samo u određenim sastojinama. Na taj 
način ne može doći do samovolje onih, koji sabiraju sjeme. 

Zavod za istraživanje ispituje i ovjerava uvjerenje 
o poreklu i istražuje kakvoću uzoraka, knjiži rezultat toga rada 
te evidentira količinu sjemena, dajući trgovini sjemenom kratak 
opis o tome. Ovaj opis sadrži pored ostaloga godinu pobiranja, 
područje okle sjeme potječe, nadmorsku visinu matične sasto- 
jine i klijavost sjemena. Trgovine sjemenom dužne su da ove 
karakteristike donesu od riječi do riječi u svojim cijenicima. 

U vezi ovoga potrebno je ponova naročito istaći važnost 
klimatskih područja, jer se samo na staništima sličnih 
klimatskih osobina može upotrebiti određeno sjeme. Prema tome 
da možemo za pošumljavanje odnosno za proizvodnju sadnica 
dobiti sjeme, koje će najbolje odgovarati, ako ga već sami ne 
možemo sabirati, nabaviti ćemo ga sa domaćih staništa koja 
možemo kontroiisati. Uvoz sjemena sa stranih staništa treba 
ograničiti u što većoj mjeri. 

2 — Plodonosnost i sjemene godine 

Važan je momenat u životu drveća: kad rodi 
sjemenom. Kad se u organizmu obrazuje potrebna količina 
rezervnih materija, koje čine izvjestan suvišak nad količinom, 

koja je potrebna za redovno odvijanje životnih pojava, biljka 
rodi sjemenom. Pri tom dolaze u obzir, pored ostaloga, pri¬ 
like staništa odnosno klime i zemljišta, a onda sta¬ 
rost drveća i sklop. 

Što su povoljniji izvjesn'i uslovi staništa to, 
po pravilu, brže rodi stablo sjemenom a i sje¬ 
mene godine se češće ponavljaju. U srednjoj i za¬ 
padnoj Evropi ranije rodi drveće i češće se vraćaju sjemene go¬ 
dine, nego u sjevernoj Evropi. Ručno podignute sastojine na 
toplim staništima rano rađaju sjemenom. 

Strane vrste, donesene na naša staništa, poglavito se ističu 
u tom pogledu. Tako primjerice američki jasen i javor na 
mnogim našim staništima rodi već u 6, 7 godini pa i ranije. 

Opažanja su zasvjedočila, da suha sunčana staništa 
bez dovoljno vlage, izazivaju brže rađanje sjemenom. Na boru, 
na Kršu, nalazimo šišarice već u 6, 7 godini. 

Rod nije u svako doba sastojine ni izdaleka podjednak. 
Najobilniji je redovno u srednjedobnim sastojinama i onda traje 
poduže. Obično pod starost pada. No ipak možemo reći da 
šumske vrste do kraja života donose sjeme. Nije rijetkost i na 
našim staništima, da 300 i više godina stari hrastovi rode sje¬ 
menom. 

Redovno stablo počne rađati poslije kulminacije priraštaja 
u visinu. U tom se slučaju ili padanjem priraštaja oslobođava 
dio rezervnih materija, koje onda odilaze na stvaranje sjemena 
ili potreba za održavanje vrste vodi odvajanju rezervnih mate¬ 
rija za stvaranje sjemena pa od toga pada priraštaj. Iz ovoga 
slijedi da vrste, koje rano imaju kulminaciju priraštaja u visinu, 
a to znači vrste koje brzo rastu, rano i rode. Ta¬ 
kove su vrste breza, jasika, bor. Obratno je sa vrstama 
koje sporo rastu, kao štosusmrča, jela i bukva i koje 
rode razmjerno kasnije. 

Poznato je, da se u sastojini izdvajaju stabla po visinama. 
Što je više krošnja stiješnjena, manje je sposobna da donese 
sjeme. Imajući pred očima poznatu Kraftovu skalu, najveći pro- 
cenat sjemenja daju stabla druge klase. Prema tome ukoliko 
je stablo više na slobodi, ukoliko mu je razvijenija krošnja, 
utoliko ima više uslova za donošenje sjemena. Možemo kazati: 
što ima drveće više mogućnosti da se razvija i 
u korijenu i u krošnji, ima i više uslova da rodi. 

Na plodonosnost imaju izvjesnog utjecaja i mehaničke 
povrede stabala. Opažanja su pokazala, da podsijecanje bora 
izaziva obilnu plodonosnost. 

Izgleda, a to bi slijedilo i iz naših izlaganja, da je vrlo rodna 
godina ujedno i godina maloga priraštaja. Rezervna hraniva utro¬ 
šena su na razvijanje sjemena. 

Drveće ima redovnu osobinu da u plodono¬ 
šenju postoji izvjesna periodičnost. Poslije odre¬ 
đenoga vremena dolazi najjači rod sjemena, a onda pada, a 
može biti i godina, da uopće stablo ne rodi. Najjači je 
rod u sjemenoj godini. Prema ispitivanjima donese primje¬ 
rice bijeli bor u sjemenoj godini prosječno 22 puta više šiša- 
rica nego inače. Kod hrasta je još veća razlika. On u sjemenoj 
godini donese 400 puta više žira nego u najslabijoj rodnoj go¬ 
dini. U sjemenoj se godini često puta lome grane i smrče pod 
šišaricama i hrasta pod žirom, dok ima godina kad nema ni 
jedne šišarice na smrči, ni jednoga želuda na hrastu. 

Sjemena godina ne daje samo najveću koli¬ 
činu sjemena nego ima pored toga još i odlučnog 
utjecaja na njegovu kakvoću. 1 sp i t i va n j a s u p o- 
kazala, da se sjeme, sabrano u sjemenoj godini, 
odlikuje velikim stepenom klijavosti, da mu je 
i težina razmjerno veća. To sjeme može i klij a- 
vost dulje sačuvati nego ono koje potječe iz go¬ 
dine, u kojoj je plodonosnost bila samo djelo¬ 
mična. 

Istraživanja pokazuju, dakrupnoća sjemena ima iz¬ 
vjesnog utjecaja na razvijanje biljki. Biljke iz krupnoga sjemena 
razvijaju se u mladosti redovno brže pa u vezi s time lakše 
izdrže borbu sa korovom i sa sušom. Imajući pred očima na¬ 
ročitu važnost, da se biljke već prve godine razviju što više, pa 
imajući pred očima, da je to u vezi sa krupnoćom sjemena, 
treba ovoj pojavi prilikom odabiranja sjemena posvetiti mnogo 
pažnje. 

Krupnoća odnosno j ed rina sj e m e n a dolazi do iz¬ 
ražaja u njegovoj težini. Prema tome — što je sjeme teže, pret¬ 
postavivši iste stanišne uslove, prirašćivanje je biljki jače u 
prvim godinama razvitka. 

Nedostaju podaci, da li je i docnije intenzivnije razvijanje 
biljki, koje su nastale iz krupnijega sjemena. 

Najkrupnije sjeme dolazi redovno u sjemenoj godini i na 
dobrom zemljištu. U vezi toga da bi se postigao čim bolji 
uspjeh, prije svega u rasadniku a onda i u kulturama, neophodno 
je potrebno, da se iskoristi sjeme iz sjemene godine zbog svojih 
naročitih prednosti pred sjemenom iz drugih godina. 

U vezi iznesenih navoda imamo sjemene godine kad 
je rod bogat, pun, a imamo i godina kad je rod slabiji 
72) 74 punoga roda; imamo godina kad uopće nema ni jedne 
sjemenke na matičnom stablu. Kako su sjemene godine vezane 
sa vanredno velikom potrošnjom rezervnih materija, razumljiva 
je njihova periodičnost. Sigurno je, da povoljne stanišne prilike 
daju i češće sjemene godine. 

Nastojalo se, da se utvrdi srednja plodonosnost kod 
raznih vrsta drveća. U vezi toga imamo za nju ove podatke: 


breza 45°/° 

grab 45<>/o 

joha 40% 

bijeli bor 45% 
bukva 12% 



’/o 


Podatke o srednjoj plodonosnosti nazivaju i koeficien- 
tom plodonosnosti. 

U određenim prilikama treba ove podatke popraviti. 

Na osnovu pomenutih podataka možemo navedeno šumsko 
drveće sabrati u tri skupine, što je od važnosti i za praktični rad: 

1 — često donose rod i daju gotovo sigurno 
svake dvije godine sjemena kao da je puni rod 
ili sjemena godina — vrste breza i grab; 

2 — donose srednji rod, dajući u tri — četiri 
godine toliko sjemena koliko u punom rodu u 
sjemenoj godini — vrste bijeli bor, smrča, jela, 
joha, jasen, hrast; 

3 — rijetko rodi, jedva u osam — deset godina 
donese toliko sjemena koliko u sjemenoj go¬ 
dini bukva. 

U vezi periodičnosti u donošenju sjemena, kod jednih se 
sjemene godine javljaju gušće, kod drugih rjeđe. Od važnosti je 
to i za rad u šumskim rasadnicima a i za šumsko gospodar¬ 
stvo uopće. 

Razumljivo je da je dolazak sjemenih godina zavisan od 
raznih prilika. No ipak, možemo kazati, da se vraćaju prilično 
pravilno. Poprečno uzevši — na našim staništima dobro rode 

svake ili barem svake druge godine: 

breza, joha, grab, javor, lipa, jasen, bagren, pajasen, topola, 
vrba, ariš, jela; 

svake druge, odnosno svake treće godine: 
kesten, lijeska, crni orah, brijest i veći dio voćaka; 

svake treće do svake pete godine: 
bor, smrča. hrast; 

svake desete godine pa i rjeđe: 
bukva. 

Bukva na izvjesnim staništima ponešto rodi svake treće 
— četvrte godine. 

Međutim bez obzira na ove podatke treba u 
pogledu pio donošenja uvijek obratiti pažnju lo¬ 
kalnim prilikama. U tom pogledu i na našim staništima 
postoje velike raznolikosti. Za to je od neocjenjive važnosti, da 
se u pojedinim šumskim područjima sa pažljivošću prate prilike 
u pogledu plodonosnosti i da se evidentiraju, jer će se na taj 
način doći do podataka, koji će biti od koristi i za rad u ra¬ 
sadnicima i za vođenje šumskoga gospodarstva uopće. 


3 — Pobiranje šumskog sjemena 

Sjeme šumskih vrsta dozrijeva u razno doba godine : 
s proljeća, ljeti i jeseni. 

S proljeća, prosječno uzevši već maja mjeseca pa i 
ranije, dozrijeva sjeme topole, jasike, veza, polj¬ 
skog i planinskog brijesta, raznih vrsta vrba. 

Ljeti juna, jula, augusta mjeseca dozrijeva sjeme 
breze, murve, ruja, trešnje. 

U jesen sazrijeva sjeme velikoga broja drveća i 
šiblja: hrasta, bukve, graba, j as e na, 1 i p e, j a v o r a, j ohe, 
gledičije, bagren a, sremze, oraha, jarebike, udi- 
kovine, gloga, trešnje, šljive, kruške, jabuke zatim 
smrče, bora, jele, limbe, ariša, borovice i drugo. 

Sjeme možemo sabirati ili neposredno prije 
sazrijevanja ili poslije. 

Kako sjeme i prije punog sazrijevanja ima dobru klijavosr. 
u naročitim slučajevima treba tu osobinu iskoristiti. Tako prije 
svršetka sazrijevaja sabiremo po pravilu sjeme, koje 
pada sa stabla odmah po sazrijevanju. Takvo je sjeme topola 
i vrba, breze, brijesta i jele. 

Poslije punog sazrijevanja pobiremo sjeme koje 
pada poslije sazrijevanja istom kroz dulje ili kraće vrijeme. 

Valja istaći, da zrelo sjeme ne pada sa stabala ni izdaleka 
u isto vrijeme. Ima ga, koje po dozrijevanju pada istom s pro¬ 
ljeća naredne godine i prema tome izdrži čitavu zimu na stablu. 
Takvo sjemenje možemo pobirati kasno pod jesen ili kroz zimu. 
Zimi možemo sabirati sjeme graba, johe, jasena, 
lipe, gledičije, bagrena, platana a onda i raznih 
četinara — osim jele. Prema tome zimi sabiremo i ši¬ 
ša riče bijeloga i crnoga bora, smrče, limbe i ariša. 

Treba nastojati, da se sjeme sabere na suhom, sunčanom 
i mirnom danu. Kad je vrijeme kišovito ne treba pobirati. Ima 
to svoga naročitoga razloga — prije svega u tome, da se lakše 
čuva preko zime. 

S obzirom na sjeme lišćara dobro je imati pred očima 
ove napomene. 

Sabrano sjeme valja rastrti na tavanu u tankom sloju i 
često ga prevrtati, da se prosuši. Na taj će se način sačuvati, 
da se ne zagrije. 

Krioca javorovog sjemena, specijalno bijelog javora i mli- 
ječa, dobro je prilikom sabiranja ukloniti, jer pomažu jako za- 
grijevanje, što se može opaziti već kroz nekoliko sati. 

Sjeme, koje je u mesnatom i sočnom plodu, u mekoti, treba 
redovno prije svega osloboditi te mekote. U tu svrhu plodove 
jabuke i kruške pustimo da trunu u većim gomilama, poslije toga 
ih u badnjevima tuckamo drvenim batom a onda ispiramo vodom 
sve dotle dok ne dobijemo potpuno čisto sjeme. 

Sočne, meke plodove raznih vrsta, naročito raznog šiblja, 
tuckamo drvenim batićem u drvenoj posudi i dodajemo im po 
potrebi vode. Od toga se stvara gusta jednolična kaša koja se 
ispira vodom i ponova se udara batićem, dok ne uspije odi¬ 
jeliti sjeme od mekote. Poslije se sjeme suši na voštanom platnu. 

Kad je osušeno, provijemo ga da se očisti a onda spremimo 
do sjetve. 

Treba zasebno istaći sabiranje sjemena četinara. 

Imajući pred očima da se iskoristi što je moguće veća kli- 
javost sjemena, postoje u izvjesnim zemljama i naročite odredbe 
u pogledu sabiranja šumskog sjemena, naročito sjemena četinara. 
Tako se primjerice u Pruskoj ne mogu pobirati šišarice smrče 
prije 1 oktobra, a šišarice bijelog bora prije 15 februara. Ra¬ 
zumljivo je, da bi analogna odredba za naše prilike trebala vo¬ 
diti računa o našim raznolikim staništima. 

Najčešće dobivamo sjeme četinara u trušnicama. Taj se 
posao sastoji u tome, da šišarice isušimo pomoću zagrijevanja 
ili pomoću djelovanja suhoga ali hladnoga uzduha, oduzimajući 
im vlagu, specijalno iz spoljnih ljusaka. Kao posljedica toga 
dolazi, da se šišarice otvaraju, sjemenke se oslobođavaju i ispa¬ 
daju. Poispadale sjemenke sakupimo, očistimo te upotrijebimo 
za sjetvu ili odmah ili kasnije. 

Toplota u trušnicama dolazi bilo od sunca, bilo od zagri¬ 
jevanja drugim putem. U zapadnoj Evropi uređuju se trušnice 
tako, da ima glavnu ulogu pri isušavanju šišarica suhi, hladni 
uzduh. Međutim za naše prilike, u mnogo slučajeva, specijalno 
kad se radi o trušnicama za manju količinu sjemena, mogu 
poslužiti sunčane trušnice dobro. Njih možemo ovako 
urediti: 



SI. 3 — Sunčana trušnica 

Prije svega potreban je sanduk, dug otprilike 1.5—2, 0 m, 
širok 1, 0 —1,5 m a dubok 30—35 cm. Sanduk ima dvostruko 
dno. Gornje je rešetasto, donje potpuno. Otvori u gornjem dnu 
treba da su tako uređeni, te šišarice ne mogu propadati kroz 
njih. Donje dno se može uredili ili od dasaka ili od gruboga 
lanenoga platna, koje je nategnuto i pričvršćeno za stijene san¬ 
duka. Gornje rešetasto dno je pokretno, ako je donje nepokretno. 
Sanduk je pričvršćen na nogama. Redovno ga postavimo na si¬ 
gurnom mjestu, izloženom suncu. 

Prilikom trušenja postupak je ovaj. 

Na gornje rešetasto dno metnemo šišarice tako, da one ne 
napune potpuno taj dio sanduka nego samo oko y 3 . Ovo zbog 
toga što će šišarice, kad se otvore, zauzimati daleko veći prostor: 
u otvorenom stanju redovno trebaju 2’/ 2 puta više nego onda, 
kad su zatvorene. 

Prema iskustvu šišarice se najbrže i najpotpunije otvaraju, 
ako ih ima na 1 m 2 oko 10 kg. 

Da bi se pojačalo zagrijevanje u trušnici, namješta se 
poklopac tako, da se s njega odbijaju sunčane zrake na šiša¬ 
rice. Da bi to odbijanje bilo što intenzivnije, donju površinu 
poklopca bojadišemo bijelom bojom, a da bi apsorbiranje sun¬ 
čanih zraka bilo što bolje, bojadišemo unutrašnjost sanduka 
crno. Ako je vrijeme maglovito, kišovito, kao i noću, poklopac 
se spušta, sanduk se zatvara. 

Zb(,g djelovanja sunčeve toplote šišarice se suše, otvaraju, 
ispuštaju sjeme. Sjeme prolazi kroz gornje rešetasto dno i sa¬ 
bire se na donjem. Od vremena do vremena šišarice treba pre¬ 
vrtati, odnosno pretresti, da sjeme poispada što lakše i š;o brže. 

Trušenje traje redovno oko 4 sunčana dana. 

Istina, na ovaj se način teško istruse šišarice potpuno, ali 
je istrušeno sjeme odlične kvalitete. 

Ovaj način trušenja dobar je za dobivanje smrčevog sje¬ 
mena te sjemena raznih borova (bijeloga i crnoga bora, alepskoga 
bora, primorskoga bora). Smrčeve se šišarice redovno brže ot¬ 
varaju nego borove i za to se za njih ovaj način trušenja i pri- 
menjuje često. 

Da bi se došlo do veće količine sjemena, uređuju se 
trušnice koje se g r i j u 1 o ž e n j e m. Danas ih ima mnogo 
i raznih sistema. 

Prilikom uređivanja trušnica i rada u njima dobro je imati 
pred očima pored ostaloga ovo: proizvodnju u trušnici treba 
tako organizovati, da se u jednoj godini može proiz¬ 
vesti toliko sjemena, koliko je potrebno u gospo¬ 
darstvu, kojemu služi ta trušnica, za dvije godine. 
Kako dobivanje sjemena zavisi od količine šišarica i njihove 
kvalitete, u vezi sa potrebnom količinom šišarica udešavamo i 
dimenzije trušnice. 

Jednostavna je trušnica, u kojoj šišarice dolaze u naročite 
bubnjeve. 

S obzirom na veličinu bubnjeva odnosno na količinu šiša - 
nca koja može doći u njih, imamo ove podatke: bubanj, koji 
je dug 1.8 m a širok oko 70 cm, može primiti oko 8o kg šiša¬ 
rica bijeloga bora, što daje 1—1,2 kg sjemena. 

LJ vezi navedenoga prema veličini bubnjeva može se od¬ 
rediti i veličina prostorija, koje su potrebne za truš- 



SL 4 — Skica trašnice sa bubnjevima 


1 peć, 2 komora nad peći, 3 otvori za izlaz ugrijanoga uzduha, 4 otvori na 
plafonu za izlaz uzduna i za punjenje bubnjeva, 5 otvori za ulaz hladnoga 
uzduha, o otvori za ventilaciju, 7 cijev za odvađanje toploga uzduha, 8 otvor 
za loženje, 9 ručica za okretanje bubnjeva, 13 bubnjevi, li stepenice za ulaz 
na tavan, 2 postolje za radnike koji okreću bubnjeve. 


Šumski rasadnici 

niču. U svakom slučaju prilikom uređivanja truš- 
nice ne treba zaboraviti, da će radnici, zbog povi¬ 
šene temperature u kojoj se nalaze šišarice, biti u zasebnoj 
prostoriji, i da će iz nje raditi sve neophodne po¬ 
slove — prije svega grijati peći, reguli sati tempera¬ 
turu i ventilaciju, puniti i okretati bubnjeve To 
nije uvijek lako udesiti. No svakako treba nastojati,da radnici 
ne budu za vrijeme trušenja u prostorijama, u kojima se vrši 
(rušenje. 

Skicu jednostavne trušnice, u kojoj su bubnjevi za šiša¬ 
rice, donosimo ovdje. (Si. 4). 

Prostorija A ima 3 izlaza: prvi vodi u hodnik B , drugi 
u prostoriju za trušenje C a treći po stepenicama na tavan, 
odakle se spremaju šišarice u bubi.jeve. 

U odjeljenju za trušenje C nalaze se bubnjevi, uređaj za 
primanje sjemena koje ispada i peć. Peć ne treba da bude uz 
vanjsku stijenu zgrade, a bubnjevi treba da su prema njoj po¬ 
stavljeni simetrično. Iz hodnika B puni se peć, regulira se tem¬ 
peratura i ventilacija a vrši se i okretanje bubnjeva te uklanjanje 
i primanje ispaloga sjemena. Šišarice, izvađene iz bubnjeva, di¬ 
jelom se ostavljaju u odjeljenju B , u hodniku, u naročitom udu- 
bijenju, koje se nalazi na podu i služi za loženje peći, a dijelom 
se izbacuju kroz prozor. Tavan valja tako urediti, da se čovjek 
može po njemu slobodno kretati i na njemu raditi bez poteškoća 
prilikom punjenja bubnjeva. 

Najglavnija je svakako prostorija za trušenje. Ovo 
odjeljenje mora biti dobro izolirano od drugih. Tu su smješteni 
bubnjevi sa šišaricama. S obzirom na visoku temperaturu, smiju 
tu radnici boraviti sam toliko, koliko je potrebno za kratko po- 
smatranje rada. Topli suhi uzđuh, koji dolazi od zagrijane peći, 
treba da zahvati šišarice. 

Neophodno je potrebno obratiti pažnju, da se sjeme, koje 
je poispadalo, odmah ukloni, da ne ostane pri visokoj tempera¬ 
turi. Radi toga se pod u prostoriji za trušenje, kamo padaju 
sjemenke, hladi pomoću ventilacije, ako nema drugih naročitih 
uređaja, koji brzo uklanjaju sjeme iz prostorije. 

Svakako je poželjno, da prostorije za trušenje budu visoke, 
da se peć smjesti po mogućnosti niže, blizu poda, bubnjevi po 
mogućnosti više, kod plafona. Na taj način zbog razlika u tem- 

peraturi pri dnu i pod plafonom postignemo bolju cirkulaciju 
uzduha, a osim toga se olakšava punjenje bubnjeva šišaricama. 

Da bi rad bio što racionalniji, potrebno je, da bubnjevi 
budu dosta prostrani, da budu udobni za punjenje i uklanjanje 
šišaiica, da su lagani za okretanje i da sjeme iz njih ispada 
lako. Redovno su cilindrične forme, a nekad imaju i formu 
sestostrane prizme. Radi lakšega prevv, ija šišarica prilikom 
okretanja, bubnjevi su razdijeljeni pregradama, koje su rešetasle> 
na 3—4 dijela. 

Lakoća okretanja bubnjeva zavisi od konstrukcije osovine 
i od ležaja. Okretanje se vrši obično drškom, koji je nasađen na 
Kraju osovine i nalazi se u hodniku. Ako su transmisije dobro 
uređene, jedan radnik može da okreće 2—4 i više bubnjeva. 

Najčešće su bubnjevi prevučeni žičanom mrežom, kroz 
CI je otvore ispada sjeme. Preporučuje se praviti bubnjeve od 
letvica, koje imaju u poprečnom presjeku istostrani trougao, 
sa stranama od 2—3 cm. Između letvica ostaje prostor od 
V 2 1 cm da može ispadati sjeme. Bubnjevi se mogu postaviti 
u dva, tri i više spratova, ali to nije zgodno, jer otvaranje ši¬ 
šarica ne ide istovremeno: kada su gornje gotove, donje tek 
počnu da se otvaraju. 

U boljim se trušnicama mogu bubnjevi premjestiti s jednoga 
mjesta na drugo. 

Vrlo je važno, da u svakoj trušnici bude dobro uređeno 
grijanje i ventilacija. 

Peći se prave na više načina. Pošto se proces sušenja sa¬ 
stoji u tome, da se stalnim neprekidnim pritjecanjem suhog uz¬ 
duha oduzima šišaricama vlaga, peć se pravi u obliku uzdušnih 
peći. Pomoću ovih peći toplota ne dolazi odmah u dodir sa 
uzđuhom trušnice, nego dolazi najprije u naročito sagrađenu 
komoru, koja je napravljena okolo peći, i tek odavde , pomoću 
naročitih otvora, dolazi u dodir sa rzduhorn prostorije za sušenje. 
Produkti sagorijevanja prije nego što dođu u dimnjak, moraju 
proći kroz naročite kanale da bi zidove tih kanala mogli zagri¬ 
jati. Od zgodne konstrukcije tih kanala zavisi stupanj iskorišća- 
vanja peći. Ponekad se kanali prave i od željeznih cijevi. 

Iznad peći dolazi obično komora od crijepa u obliku 
svoda. U gornjem su zidu komore otvori, da može izići za¬ 
grijani uzduh, a dolje su ulazi za hladni. Poprečni presjeci 
gornjih i donjih otvora su podjednaki. Svaki otvor ima poklopac, 

5 * 

kojim se udešava temperatura u prostoriji za sušenje. Treba 
dosta prakse i iskustva za rukovanje ovim otvorima. Ugrijani 
uzduh prolazi kroz gornji otvor komore, zahvata bubnjeve i od¬ 
lazi kroz orvore u plafonu. Za izvlačenje toploga uzduha je naj¬ 
bolje ako su u ovim otvorima drvene cijevi, koje se izdižu malo 
iznad gornje ivice krova. 

Za ventilaciju služe okrugli otvori, sa poklopcima, na vanj¬ 
skim zidovima blizu poda. Ponekad hladan uzduh prolazi kroz 
naročite cijevi sa otvorima. Cijevi se namještaju na podu i po¬ 
moću njih se vrši podjednako hlađenje poda. 

Trušnica se može urediti još jednostavnije: 

Potrebne su dvije prostorije. U prvoj se zadržavaju radnici, 
tu su i pune a po potrebi i prazne šišarice. Iz te se prve pro¬ 
storije loži druga, u kojoj je pod betoniran, u kojoj je peć te 
lješe za šišarice. Da bi se moglo koliko toliko kontrolisati tem¬ 
peraturu, na prozoru vrata, koja vode iz prve prostorije u drugu, 
s unutrašnje strane, pričvršćen je termometar. 

Od vremena do vremena ulaze radnici da miješaju pune 
šišarice, poberu sjeme i prazne šišarice uklone. 

U- ovakovoj trušnici je, istina, teško provjetravanje i uopće 
podešavanje temperature. Radeći kod Inspektorata u Senju, uvje¬ 
rio se je pisac, da i ovakva jednostavna trušnica ipak može po¬ 
služiti dobro. 

Intenziviranje šumskoga gospodarstva ima za posljedicu i 
skuplje uređene trušnice. Takva je kod nas državna trušnica u 
Pribiniću i trušnica S. Starea u Mengešu. 

Bila trušnica jednostavna, bila skupo uređena, valja 
obratiti pažnju temperaturi. 

Jasno je prije svega, da je temperatura od velikog utjecaja 
na otvaranje šišarica. Tako su ispitivanja pokazala da se šiša¬ 
rice, zagrijane na 60° C, otvaraju triput brže nego kad se zagriju 
samo na 40° C. 

Imajući pred očima pomenute jednostavne trušnice, smrčeve 
se šišarice otvaraju u toku 24 sata, ako se temperatura u pro¬ 
storiji za trušenje drži na -iO—45 C°. 

Šišarice bijeloga i crnoga bora otvaraju se u roku od 24 
sata ako temperatura u početku, kad se donesu šišarice, bude 
kratko vrijeme i do 60 C°, a kad se šišarice počnu otvarati da 
ne prelazi 45—50 C°. 

Arišove se šišarice teško otvaraju zagrijavanjem. Za to 
treba suhe šišarice prije svega isitniti, a onda odnijeti u trušnicu. 
Za 5—6 sati će sjeme poispadati iz njih. 

ispadanje sjemenki zavisi inače od mnogih utjecaja. U glavnom 
izgleda, da su klimatske prilike staništa, gdje je sjeme sabrano, 
najvažnije. U vezi toga valja imati pred očima, da ranije sa¬ 
biranje šišarica traži dulje grijanje. To je razumljivo, jer imaju 
više vlage. Ispitivanja su pokazala, da je primjerice u šišarica 
bijeloga bora septembra mjeseca bilo vlage 45—47%, u de¬ 
cembru 26—30%, a u martu svega 17%. U vezi toga šišarice, 
sabrane u septembru, treba grijati prosječno 51 sat dok se ne 
otvore; one što su sabrane u decembru trebaju 17 sati, a one 
u martu svega 9 i i/ 2 sati. 

Zagrijavanje na 60 11 C, ako ne traje d u g o, g o- 
1 ovo nema utjecaja na k 1 ijavost. Zagrijavanje na 
80° C ako traje % do 1 sata, obara klijavostza 10%, 
a ako traje 4 sata, obara i za 16%. Temperatura od 
100° C, djelujući kroz % sata, snižava klijavost go¬ 
tovo za 40%, a ona od 110» C i za 90%. Te tempera¬ 
ture treba za to imati pred očima kad se radi o za¬ 
grijavanju trušnica. Najsigurnije je ako zagrijavanje ne 
prelazi 50’ C. To je uostalom u vezi i sa životom protoplazme. 

Sjeme mnogih borova, smrče i jele, dobiveno u trušnici, 
ima krilce. Od njega se može očistiti ako ga trljamo rukama 
u kožnim rukavicama ili ako ga mlatimo u vreći. U ovom drugom 
slučaju treba da sjeme leži na mekanoj podlozi, jer se inače 
mlaćenjem može ozlijediti. Ponekad se sjeme moči vodom da 
krilca lakše otpanu. Poslije toga, razumljivo je, treba sjeme 
dobro osušiti. 


4 — Osobine šumskoga sjemena 

Razmotrićemo: težinu, krupnoću odnosno jedrinu, 
punoću i šturost, bo j u, pr ocenat kl i ja vosti, ener- 
giju klijanja i izvjesne utjecaje na klijavost šum¬ 
skoga sjemena. 

Težina jedne te iste vrste šumskog sjemena nije ni izda¬ 
leka uvijek jednaka. Tako primjerice kod smrče zna težina 10C0 
zrna iznositi u jednom slučaju nešto preko 4 g a u drugom 

preko 10, što više i preko 14 g. Zavisi to od stanišnih prilika 
s jedne strane a s druge od starosti materinskoga stabla. S ob¬ 
zirom na stanište izgleda da dužina vegetacionog perioda ima 
ponajvažniji utjecaj na težinu sjemena, a to znači: što je vege- 
tacioni period duži, što je stanište povoljnije, sjemenje ima više 
mogućnosti za spremanje rezervnih materija pa će biti i teže. 

Matična stabla, koja su uzgojena na slobodi, daju redovno 
teže sjemenje. Razvijenije, jedrije sjemenje je na bogatom zem¬ 
ljištu. 

Kod četinara je interesantno da na istom stablu ima raznih 
šišarica, i krupnijih i sitnijih. Krupnije šišarice daju u svakom 
slučaju i jedrije sjeme. 

Izvjestan utjecaj na težinu sjemena ima i vrijeme sabiranja. 
U nedobu, suviše rano pobrano sjeme redovno je lakše. 

Možemo kazati da težina sjemena zavisi obično od 
ovih uslova: 

1) glavni utjecaj vrše klimatske prilike — i što* je stanište 
na većoj nadmorskoj visini, što je više izloženo sjeveru i sje¬ 
veroistoku, sjeme je lakše; 

'£) na istom stablu zavisi težina sjemena od veličine šiša¬ 
rica — što su one veće i sjeme je teže; 

3) pri jednakim klimatskim prilikama zavisi težina sjemena 
o dobroti zemljišta, pa je na slabijem zemljištu sjeme lakše; 

4 ) teže sjeme daju stabla srednje starosti i mlađa stabla; 

5) s jeseni pobrano sjeme teže je nego ono, što se pobire 
kasnije; s vremenom sjeme gubi u težini, suši se, pa stalniju 
težinu dobiva istom krajem prve godine; 

Sa težinom sjemena u vezi je krupnoća odnosno je- 
drina, pa što je sjeme jedrije, odnosno krupnije, to je i teže. 
Međutim s obzirom na šumsko sjemenje treba imati pred očima 
da veličina sjemena nije uvijek znak za težinu. Često puta među 
šumskim sjemenjem ima i gluho ga odnosno šturoga bez 
obzira na to što te sjemenke mogu biti velike, pa i veće od 
onih, koje imaju dobru klijavost. Razlog će za pojavu gluhog 
sjemena biti u klimatskim prilikama, koje su vladale u doba 
cvatnje odnosno u doba kad se je zametao plod. 

Zanimljivo je opažanje o odnosu između punoga i glu- 
hoga sjemena kod raznih vrsta drveća. Naročito je zanimljiv 
odnos između iišćara i četinara pa između šiblja i stabalja. Ako 

TEŽiNA 1 HL. SJEMENA I BROJ ZRNA U 1 KO. 


SJEME 

1 hl 
važe kg 

Približni 
broj zrna 
u 1 kg 

smrče s kriocem. 

21 

105000 

„ bez krioca. 

36 

150000 

jele s kriocem. 

32 

16000 

„ bez krioca. 

36 

20000 

bijelog bora s kriocem. 

18 

125000 

„ „ bez krioca. 

27 

160000 

crnog bora s kriocem. 

19 

105000 

„ „ bez krioca ...... 

36 

150000 

ariša s kriocem. 

26 

125000 

„ bez krioca. 

36 

145000 

limbe. 

36 

3500 

bora klekovine — s kriocem . . . 

16 

125000 

„ „ bez krioca . . . 

26 

160000 

hrasta . 

63 

270 

bukve . 

55 

3500 

javora — s kriocem. 

18 

7000 

„ bez krioca. 

36 

10000 

graba — s kriocem . 

27 

14000 

„ bez krioca. 

46 

20000 

jasena . 

20 

14000 

brijesta. 

46 

115000 

johe. 

32 

800000 

breze.. . . . 

11 

16C0000 


se i stabalje još dalje diferencira u ono prvoga reda t. j. koje 
se razvija visoko i ono drugoga reda, slika je još potpunija. 

Za približnu orijentaciju možemo kazati, da imaju glu- 
hoga sjemena: 


a — lišćari, stabla prvoga leda 13-8".,, 

b — lišćari, stabla drugoga reda, 7 . 7 % 

c — lišćari, šiblje, 0 . 6 % 

d — četinari, stabalje 44 - 6 % 

e — četinari, šiblje 7 . 10 / 


Nije potrebno zasebno obrazlagati, da ova pojava ima ve¬ 
liko značenje u kućanstvu prirode uopće, napose u šumskom 
gospodarstvu. Prije svega lako je doći do zaključka da ova po- 




































72 


java ima veliko biološko značenje. U borbi između poje¬ 
dinih vrsta razumljivo je, da one, koje imaju veći postotak glu- 
hoga sjemena, teže izdržavaju borbu sa onim rodnijima. Često 
puta ako se čovjek ne umiješa na vrijeme, izvjesne se 
vrste potpuno gube iz biljne zajednice. S druge strane 
taj pojav ima i izrazito gospodarsko značenje pa posljedica 
toga može biti, da se vrijednost pojedinih sastojina potpuno 
smanji, jer prevladaju kvalitativno slabije vrste, koje su se 
mogle lakše održati zahvaljujući, između ostaloga, baš pome- 
nutom odnosu u pogledu procenta gluhoga sjemena. 

1 u pogledu boje šumsko sjemenje pokazuje mnogo za¬ 
nimljivosti. Redovno sve sjeme sa istoga stabla ne pokazuje 
jednaku boju. Smatra se za pravilo da su, primjerice kod bije¬ 
loga i crnoga bora, gluhe sjemenke otvorenije boje od 
ostalih. No iz razloga što i među svjetlijima ima izvjestan broj 
onih koje dobro klijaju, ne može se ovo uzeti za sigurno. 

Raznobojnost sjemena vrlo je česta za sjeme crnoga i bi¬ 
jeloga bora i za sjeme bora klekovine (bora pozemljara, krivulja) 
Kod sjemena smrče dolaze razni stepeni mrke boje. No i u 
ovom pogledu, izgleda, stanište ima velikog utjecaja. 

Prije sjetve treba znati kakvoću sjemena. Prema ka¬ 
kvoći se ravna i gustoća sjetve, jer slabije sjeme, razumljivo je, 
treba sijati gušće. Kakvoću daje čistoća sjemena, pro- 
cenat klijavosti i energija klijanja. 

Prilikom ispitivanja kakvoće neophodno je potrebno da se 
uzme proba, koja će, po mogućnosti, pokazivati sredinu. Ako 
je sjeme u vrećama, preporučuje se da se uzme proba s vrha 
iz sredine i sa dna svih vreća, ako ih nema više od 20; a ako 
ih ima više od 20, dovoljno je da se proba uzme najviše iz njih 
20. Svi se obroci dobro izmiješaju. Iz toga se izdvoji jedan i on 
se ispita. 

Prilikom slanja sjemena za uzorak uzimaju se ove količine: 


breze, johe i drugih sitnih sjemenki 50 g 

četinara, jasena, graba, javora 100 g 

bukve 200 g 

hrasta i drugoga krupnoga sjemena 300—400 g 


S obzirom na kakvoću sjemena treba voditi brigu 
o čistoći njegovoj. Ustanovljenje je čistoće jednostavno. 
Izvjesnu količinu sjemena istresemo na čist papir, dobro ga 
promiješamo i onda uzmemo probu. Ako se radi o četinarima 

za probu treba svega 25—30 g. Iz te probe uzmemo 10 15 g 

za ustanovljenje čistoće. Da odredimo čistoću, uklonimo 
na hartiji iz te količine sa što je moguće većom tačnosti sve 
strano, prije svega strano sjeme, a uklonimo i od sjemena koje 
ispitujemo ono, koje se vidi da je slabo, da je, već na prvi po¬ 
gled, izgubilo klijavost. Poslije toga ustanovi se ponova težina, 
a onda izračuna procenat koji smo na račun nečistoće uklonili. 

Trajanje ispitivanja klijavosti uzima se redovno ovako: 

za jelu, ariš, smrču, bijeli bor, johu, bukvu, hrast 28 dana 
za crni bor 42 „ 

za borovac 60 

Klijavost određujemo u procentima, na razne načine: 

1 — po spoljašnjem vidu, po prerezu te po okusu; 

2 — pokusnim klijanjem; 

3 — raznim drugim načinima 

Pokusno klijanje je svakako najsigurniji način. 

Po ovim znakovima možemo donijeti sud o sjemenu: 

1 — dobro sjeme četinara (bora, smrče) ima sjajnu po¬ 
vršinu, trpkog je okusa i ima jak miris terpentina; prazne sje¬ 
menke nemaju sjaja a miris im je vrlo slab; 

2 — dobro sjeme je na prerezu puno; kod četinara je na 
prerezu bjelkasta ili žućkasta boja; jasenovo sjeme je plavkasto, 
javorovo zelenkaste ; na taj se način može ustanoviti kva- 
litet sjemena javora, graba, jasena, hrasta, bukvice i raznih 
četinara; 

3 — brezovo i brestovo sjeme treba ispitati, da li je u 
kriocu puno ili nije; osim toga svježe sjemenke i brijesta i breze 
ostavljaju masne mrlje, kad ih razdrobimo noktom na papiru. 

Međutim valja imati pred očima i ovo: 

Kod hrastovog žira potrebno je ispitati, da li se je 
odijelio vanjski ovoj od jezgre. Jezgra je dobroga žira sočna, 
na presjeku žuto—bijele boje, okusa oporog, gorkog. Žir, kod 
kojega jezgra ne ispunjava svu ljusku a na prerezu ima tamnu 
boju, nije dobar za sjetvu. Ako se pri dijeljenju žira na dvije 
pole pokaže da je na mjestu gdje se nalazi klica crvenkast, 
znači to da će sjeme skoro prorasti — da je potrebno žuriti sa 
sjetvom. 

Svježe sjeme jasenovo ima vrlo gorak okus, na pre¬ 
sjeku je bjelkaste boje sa plavkastim otsjevom. 

Svježe sjeme javora nije uvijek lako poznati po vanj¬ 
skim znacima, jer je jezgra i u svježega i u staroga sjemena 
gotovo jednako zelene boje. No u starim suhim sjemenkama 
jezgra se lako šatre u prah. 

Ako se na sjemenu breze i johe ne vidi plijesan i 
ako se od toga sjemena ne širi zagušljiv miris, sjeme je vjerojatno 
dobro; suviše tamna boja znak je da nije više dobro. Ako se 
brezovo sjeme zdrobi noktom na papiru i ostavi masan trag, 
znak je da nije presuho. 

Kod sjemena ariša može se opipom ustanoviti da li je 
svježe ili nije. Svježe sjemenke su mekane i otvorenije boje. 

Svježe borovo i jelovo sjeme ima ugodan okus. Sta¬ 
rije sjeme jedne i druge vrste ima okus gorak. 

U dobrim sjemenkama jabuke i kruške jezgra je bijela 
i slatkoga je okusa. Ako je jezgra gorka, sjemenke neće klijati. 
Dobre sjemenke jabuke treba da su izvana tamne—mrkaste, a 
kruškine crne. 

Koštice šljive koje su dobre, potonu u vodi, nevaljale 
plivaju. 

Za tačnije ustanovljenje klijavosti sjemena upotrebljavaju 
se klijalice. U njima se izvodi pokusno klijanje. Aparati za 
ispitivanje klijavosti udešeni su s obzirom na određeni broj sje¬ 
menki. Najčešće za 100. Međutim za praktične potrebe daleko 
je zgodnije odrediti klijavost sjemena s obzirom na 
težinu: od određene količine sjemena koliko dolazi u obzir 
kao valjano odnosno koliko ne dolazi u obzir uopće. 

Svi aparati za ovu svrhu ne daju ni izdaleka podjednake 
rezultate. Ali ne mogu biti ni velike razlike. 

Jednostavna je a dobra klijalica od cinkova pleha sa stak¬ 
lenim prečkama. To je produženi sandučić, visok 8 cm, u kome 
su izbočine na poprečnim stijenama. Sandučić se napuni do 
polovine vodom, na izbočene stijene sandučića postave se stak¬ 
lene pločice pokrivene bugačicom ili flanelom. Krajevi bugačice 
ili flanela sižu u vodu i tako podržavaju stalnu vlažnost i u 
onim dijelovima koji su na staklenim pločicama, gdje se nalaze 
sjemenke za klijanje. To je- Lieb enbergova klijalica. 
Lako je možemo i sami napraviti. 

Sandučić treba prethodno dobro oprati u kipućoj vodi radi 
dezinfekcije. Za vrijeme ispitivanja klijavosti periodički mijenjamo 
vodu u sandučiću. 

Klijalica ima mnogo vrsta. 

Jednostavna je i za rad u šumskom rasadniku vrlo dobra 
Stainerova odnosno Griinwaldova klijalica. Ona se 
sastoji iz tri dijela: iz zdjele, tanjira za sjeme i pokrova. Stai¬ 
nerova ima zdjelu, u koju dolazi tanjir za sjeme, i pokrov od 
zelenkastog stakla, dok su ti dijelovi kod Grunwaldove klijalice 
iz porcelana. Tanjir za sjemenke, koji je iz ilovače, ima redovno 
jOO udubina. 



b — t.injir za sjemenke. 


Ovu klijalicu upotrebljavamo ovako: 

Tanjir za sjemenke držimo u vodi 1—2 sata, dok se ne 
namoči potpuno. U zdjelu metnemo pijesak i zalijemo ga vodom. 
Na pijesak metnemo tanjir a na nj sjemenke, koje smo, po 
potrebi, namočili. Poslije toga metnemo pokrov. 

Sve spremimo na toplo, sigurno mjesto, gdje će tempera¬ 
tura od 18—20° C biti po mogućnosti stalna. 

U pijesak stalno dolijevamo vodu. 

Svaki dan pregledamo klijanje, uklonimo proldijale sje¬ 
menke i broj njihov zabilježimo. 

Poslije izvjesnoga vremena — poslije 28 do 60 dana — 
kako je prije napomenuto, ustanovimo ukupan broj proklijalih 
sjemenki i onda procenat klijavosti. 

Može se i na vlažnom suknu ispitati klijavost. 

Pri tom se postupa ovako: savije se komadić sukna i u 
savijutak se postavi određena količina sjemenki čiju klijavost 
ispitujemo. Sukno se smoči u vođi i postavi na toplom tamnom 
mjestu. Da bi sukno moglo imati postojanu vlažnost, priši,e se 
uska suknena traka, čiji je kraj u posudi s vodom, koja se na¬ 
lazi niže sjemena. Kako sukno u kojemu se nalaze sjemenke 
gubi isparavanjem vodu, novu će vodu primiti traka i tako na¬ 
doknaditi ono što je izgubljeno. 

Pouzdane rezultate daje klijanje u loncima koji su napu¬ 
njeni zemljom. 

Smatra se da ono sjeme ima dobru klijavost, kojemu se 
razvije korenčić već; nego dvostruka duljina sjemena. 

Prije ustanovljenja klijavosti dobro je sjeme sortirati 
po veličini. Poslije toga ćemo uzeti iz svake partije 50— 
100 zrna. Iz svake partije treba uzeti barem dvije probe 
da se dobije što točniji rezultat. Razlika u broju prokiijalih sje¬ 
menki iz dvije probe ne može biti veća od 10°/ 0 . Za slučaj da 
je ta razlika veća, treba obnoviti cijeli postupak. 

Treba imati pred očima da se pokusno kli¬ 
janje u klijalicama redovno primjenjuje samo 
kod sitnoga i srednjega sjemena odnosno kod 
sjemena, koje klija najdulje za 30 — 45 dana. Kr-up- 
nije sjemenje kao i ono što treba za svoje kli¬ 
janje dulje vremena, procjenjuje se u pogledu kli¬ 
javosti redovno po spoljašnjemu vidu i pomoću 
lazrezivanja odnosno drobljenja te pomoću vode. 
lakvo je sjeme kestena, hrasta, oraha pa sjeme 
višnje, šljive i drugo. 

Hrastov žir, ako je dobar tone u vodi, ako ne valja 
ispliva na površinu. 

1 na usijanoj ploči može se ispitati klijavost sjemena: 
dobre sjemenke otskaču s praskom, čuje se pucketanje, prazne 
sjemenke prelaze u ugalj i sagorijevaju. 

U pokusnim stanicama i u sjemenarskim zavodima pa za 
naučne svrhe, upotrebljuju se naročiti aparati, te rm ostati. 

❖ 

* * 

K1 i j a n j e je jedna od najvažnijih pojava s obzirom na uzga¬ 
janje biljki uopće a onda i s obzirom na uzgajanje novih sa- 

stoj ina. Pri tom treba imati pred očima, kako smo već napo 
menuli, da ne klija samo zrelo sjemenje. Što više, izvjesna opa¬ 
žanja pokazuju da sjeme koje je potpuno zrelo, sporije klija 
nego ono koje još nije dozorilo potpuno. No s obzirom na 
šumsko gospodarstvo treba istaći jednu drugu okolnost, koja 
ipak traži da sjeme bude po mogućnosti što zrelije. Sjemenje 
koje nije potpuno zrelo, izloženo je daleko bržem 
kvarenju. Prema tome nastaju od toga i štete za 
šumsko gospodarstvo. U pogledu dozrijevanja sjemena 
treba istaći što su opažanja zasvjedočila: kad se drži sjeme 
suviše dugo na matičnom stablu, često u namjeri 
d a p o t p u n i j e d o z r i j e, da mu popravimo k v a 1 i t e t, 
otvrdne mu suviše sjemeni ovoj i takvo sjeme 
sporije klija. Drugim riječima: takvo sjeme ima 
dulji period mirovanja. 

S obzirom na proces klijanja treba istaći ovo: 

Prije svega su za klijanje od važnosti h raniji vi sa¬ 
stojci u sjemenu. Oni su u neposrednoj blizini klice, u 
tvrdom stanju, i tako ne mogu služiti za ishranu klice. Da bi 
klica mogla iskoristiti hranljive sastojke u sjemenci, potrebno je 
da oni dođu u podesnu formu koju će klica moći iskoristiti. A 
da može doći do stvaranja te podesne forme, potrebna je vo d a, 
t o p 1 o ta i uzdu h. 

Sjeme sadrži redovno razmjerno malo vode. To 
dobro dođe zbog toga, da se sjeme može čuvati. Suho sjeme 
mnogih vrsta može uz izvjesne mjere opreznosti godinama za¬ 
držati klijavost, pa i desetine godina. Sjeme koje nije suho, 
brzo stradava. 

Za čuvanje je sjemena prema tome od neocjenjive važnosti 
nedostatak vode. Naprotiv, ako se voda doda sjemenu, sjeme 
bubri, sjemeni ovoj puca Razmjerno vrlo veliku količinu vode 
mogu primiti sjemenke koje sadrže smolaste sastojke. 

Za klijanje je neophodno potrebna voda u tekućem stanju. 
U atmosferi, koja je zasićena vodenim parama, težina sjemenki 
se poveća ponekad za više od 20% zbog primanja vodenih 
para. Međutim to nije kod svih vrsta sjemena podjednako, od¬ 
nosno sve vrste sjemena nisu jednako higroskopične. Ali da 
može doći do klijanja, potrebno je da sjeme dođe u dodir 
s vodom, barem sa dijelom svoje površine. 



78 


Sjeme upije mnogo vode. Lišćari razmjerno više nego če 
tinari. Ponekad lišćari popiju više vode nego su teški. 

Ovo djelovanje vode, zbog kojega sjeme bubri i sjemeni 
ovoj puca, zovemo mehaničkim djelovanjem. 

Kudikamo je intenzivnije kemijsko djelovanje vode. 
Pomoću vode dolaze hranljive materije u sjemenu u stanje da 
ih klice mogu iskoristiti. Znamo da se škrob ne razlaže u vodi. 
ali pretvarajući se u glukozu, lako se razlaže. 

Škrob ide među rezervna hraniva mnogih vrsta sjemena. 
Pretvaranje njegovo u glukozu biva pomoću fermenata. Kad 
sjeme dođe u dodir sa vodom, dolaze do izražaja i fermenti 
koji vrše utjecaj na pretvaranje škroba u glukozu, a prema tome 
onda i na razlaganje glukoze da je klica može primati. 

To je slučaj sa sjemenom koje nema bjelančevina. 

Sa sjemenom koje ima bjelančevine među rezervnim mate¬ 
rijama, događa se tome slično. I kod toga su sjemena nađeni 
fermenti slični pepsinima u životinjskim organizmima. Oni su 
sposobni da preobraze bjelančevinu u formu koju klice mogu 
primati. A ti fermenti dolaze i ovdje sa vodom do izražaja. 

Pri klijanju sjemena vidimo dakle naročitu ulogu vode, 
koja se očituje i u mehaničkom i u kemijskom djelo¬ 
vanju. 

I uz duh imade naročitu ulogu pri klijanju. Kod kli¬ 
janja ide rezervna hrana iz jednog organa u drugi. Svakako ie 
interesantan odnos, koji postoji između iskorišćenog materijala 
i organizma koji rezervni materijal iskorišćava. Ispitivanja su 
pokazala, da je postignuta težina klica manja od težine isko- 
rišćenih rezervnih materija. S obzirom na to da klijanje ne 
može biti bez kisika iz uzduha, ovaj je pojav razumljiv. Kisik 
je neophodno potreban da se klice razvijaju. Ako sjeme koje 
je počelo klijati odvojimo od uzduha odnosno od kisika, pre¬ 
staje se klica razvijati. Kisik je neophodno potreban za disanje 
sjemena koje klija t. j. za oksidaciju ugljika i vodika organskih 
materija. Kod procesa oksidacije nastaje ugljična kiselina. A to 
daje obrazloženje za manju težinu klice u upoređenju sa težinom 
sjemena. 

Ispitivanja i opažanja su pokazala da se sjeme, kad klija, 
zbog disanja zagrijeva. Prema tome dolazi do povišenja 
temperature, što se obrazlaže sa ovom fiziološkom pojavom, 
io povišenje temperature zbog odvijanja fiziološkog procesa, 

zbog disanja, kreće se izmešu 4—10 C° a ponekad je i veće. 
Pored ovog zagrijevanja dolazi još i povišenje temperature koje 
nalazi svoje razloge u djelovanju mikroorganizama. Ono može 
biti toliko jako, da sjeme izgori. 

Sve vrste sjemena ne traže istu temperaturu za odvijanje 
procesa klijavosti. U vezi toga za svaku vrstu sjemena postoji 
maksimum, minimum i optimum za k 1 i j a v o s t. Veći 
se broj istraživača slaže u tome, da je najveći dio našega glav¬ 
noga šumskoga sjemena u pogledu temperature za klijavost više 
ili manje podjednakih zahtjeva. Ta je temperatura jednaka tem¬ 
peraturi sobe (18°—20° C). 

Klijanje se inače odvija između 0° i 40° C. Tako, primjerice, 
sjeme nekih alpijskih biljki klija kod temperature od 0° C Ispi¬ 
tivanja su međutim pokazala, da je temperatura od 18°—20° C. 
optimalna za klijanje velikoga broja sjemenja. Za neke vrste 
je potrebna i viša temperatura. Tako prema dosadašnjim 
opažanjima imamo ove podatke: optimalna temperatura, potrebna 
za klijanje sjemena javora mliječa, crne johe, bijeloga jasena, 
ariša, smrče, bijeloga bora i gledičije, kreće se između 2 \° —28° C. 

Iz navedenoga iziiazi da prilikom klijanja nema 
primanja materije, dolazi samo do premještanja 
materije iz jednih organa u druge. Do primanja 
novih h ra n 1 j i v i h m ate i ij a dolazi onda, kad sun¬ 
čane zrake padnu na zeleni list, kad se počne odvi 
jati asimilacioni proces. Onda dolazi i do poste¬ 
penog povećavanja u težini. 

Ispitivanjem sjemena bijelog bora, koje je imalo 70% kli¬ 
javosti, ustanovljeno je, da je klijavost poslije 4 godine i § 
mjeseci čuvanja bila u jednom slučaju 34% a u drugom 46%. 
Sjeme srnrčevo, poslije čuvanja od 3 godine, imalo je 43,2% 
klijavosti a iza 4 godine svega 21.5%. Ima međutim ponekad i 
izuzetaka, da se poslije čuvanja kroz godinu dana i poveća 
procenat klijavosti. 

U vezi toga, kod starijega sjemena, koje leži dulje vremena 
i koje je manje energije klijanja, treba primijeniti naročita sre- 
stva da se probudi energija klijanja. 

Kao takvo sretstvo — stimulans — preporučuje se mo¬ 
čenje sjemena u mlakoj vodi uz dodatak veoma male količine 

klorne vode: na 99 dijelova kišnice ili riječne vode dovoljan je 
1 dio klorne vode. 

Prirodno se klijanje obično odvija u punoj tmini, pod 
zemljom. Uloga svijetlosti još nije objašnjena. 

Dobro je da se sjeme, ukoliko se naručuje sa strane, da 
ispitati po kontrolnoj sjemenarskoj stanici, naročito u pogledu 
klijavosti i čistoće. U svakom slučaju to obavimo i sami. 


Vrijednost sjemena zavisi prije svega od kli javosti. 
Klijavost se određuje pri određenim uslovima temperature i 
vlage. Kako smo već kazali, obično se uzima za određivanje 
klijavosti 50—100 sjemenki. Poslije obavljenog ispitivanja u toku 
izvjesnoga vremena, na osnovu broja proklijanih ili proraslih 
sjemenki, određuje se procenat klijavosti. 

Prema napomenutim razlaganjima među sjemenjem ima 
redovno izvjestan broj gluhih odnosno šturih. Na osnovu mi¬ 
šljenja izvjesnih autora to su redovno sjemenke, koje su nastale 
partenokarpijo m. Mnogo puta se gluhe sjemenke ni po boji 
a ni po tvrdoći ovoja ne razlikuju od onih koje su normalno 
razvijene. 

Sa praktičnoga je gledišta svakako od naročite važnosti 
da se ustanovi procenat klijavosti određene vrste sje¬ 
mena. 1 plaćanje sjemena i postupak pri sijanju s time je u 
najužoj povezanosti. 

S obzirom na sistem ispitivanja klijavosti sje¬ 
mena možemo postupiti na dva načina. Ustanovimo klijavost 
bez obzira što uzeta proba sadrži šture sjemenke dakle bez obzira 
na to, da li se u uzetoj probi nalaze pored punih još i one, 
koje su nastale partenokarpijom, ili tako, da uzimamo u obzir 
klijavost samo onih, koje su se normalno razvile, koje su pune. 

U prvom slučaju dobijemo tehnički a u drugom apso¬ 
lutni procenat klijavosti. 

U prvom slučaju imamo odnos između sjemenki koje su 
klijale i ukupnog broja sjemenki koje smo uzeli u ispitivanje; 
u drugom slučaju imamo odnos između klijalih sjemenki prema 
ukupnom uzetom broju punih. 

Ako pomnožimo tehnički procenat klijavosti sa procentom 
čistoće sjemena i razdijelimo to sa lt-O, dobijemo gospodarsku 
vrijednost sjemena izraženu u %. Ako je na primjer teh- 

nička vrijednost 90% a čistoća 95%, gospodarska je vri¬ 
jednost 9 ° 1 ^ () 95 = 85,50°/°. 

Vrijednost sjemena zavisi i od energije klijanja. 

Pod energijom klijanja razumijemo broj sjemenki, 
koje su klijale za trećinu vremena koje je potrebno za ustanov¬ 
ljenje klijavosti. I to izražavamo u procentima. Prema tome ako 
ustanovljujemo klijavost kroz 20 dana, energiju klijanja usta¬ 
novljujemo kroz 7 dana. 

S obzirom na kvalitet sjemena nije malo značenje ener¬ 
gije klijanja. Brzo klijanje sjemenki pokazuje 
da u njima postoji mogućnostza uspješniju borbu 
za opstanak. Za to su sjemenke koje imaju veću energiju 
klijanja, bolje za sjetvu. 

Za ustanovljenje energije klijanja uzima se re¬ 
dovno za smrću 7 dana; za jelu i ariš 10 dana; za crni bor, bijeli 
bor i borovac 14 dana. 

* 

* * 

U mnogo vrsta klijanje počinje istom poslije duljega ili 
kraćega mirovanja. Razlog je za to ili u nedostatku potreb¬ 
nih uslova za klijanje ili u karakteristikama samoga sjemena. 
Tako na primjer sjeme mnogih vrsta drveća klija istom poslije 
dužega ležanja u zemlji koje ponekad traje jednu i dvije godine 
(jasen, grab, lipa, glog i. t. d.) Drugo opet klija kroz nekoliko 
dana ili kroz koju nedjelju (bor, smrča). Sjeme izvjesnih vrsta 
klija opet kroz 1—2 dana. Takvo je sjeme topole i vrbe koje 
gubi klijavost redovno već za 5—6 dana poslije sazrijevanja. 

Prema tome sve sjeme nema isto trajanje mirovanja. 
Jedno klija brže, drugo sporije. I u aparatima za .ispitivanje kli¬ 
javosti možemo to pratiti. Na osnovu tih podataka dolazimo do 
zaključka o prosječnom trajanju mirovanja raznoga 
sjemenja. Tako, primjerice, ako je peti dan klijalo 10 sje¬ 
menki, šesti dan 20, sedmi 25 a osmi 15 pa ako pomnožimo 
dane klijanja sa brojem proklijalih sjemenki, te podatke zbro¬ 
jimo i razdijelimo sa ukupnim brojem proklijalih sjemenki, do¬ 
bijemo broj koji nam pokazuje prosječno trajanje mirova¬ 
nja sjemena: 

5X 10 + 6X20 + 7X25 + 8X 15== 465 = ^ ^ 


Šumski rasadnici 

Općenito uzevši što je sjeme svježije, ener- 
gija će klijanja biti jača ili, što je isto, biće kraće 
trajanje mirovanja. 

Napomenuli smo da je sjeme utoliko otpornije protiv 
raznolikih štetnih utjecaja sa s tr a n e e k s t rem n i h 
temperatura ukoliko je više isušeno. Tako brašnaste sje¬ 
menke mogu, kad su suhe, bez štete izdržati temperaturu od 
75°—100°C kroz nekoliko sati; smolaste vrste, kao što je sjeme 
crnog bora, smrče i ariša, mogu izdržati kratko vrijeme i tem¬ 
peraturu od 100°C i poslije toga klijaju nešto brže nego one, 
što nisu zagrijavane. 

Kipuća voda ima jako djelovanje na sjeme. U kipućoj vodi 
sačuvaju životnu sposobnost samo one vrste sjemena, koje ne 
nabreknu. Kratko vrijeme 5—15 minuta može izdržati u kipućoj 
vodi više vrsta sjemena. Ako dulje traje temperatura od 7CK>—80°C 
može biti za klijavost sjemena ubitačna. 

S druge strane suho sjeme može da podnese i veoma 
niske temperature. U prirodi je sjeme gotovo uvijek pred kli¬ 
janjem izloženo više ili manje niskim temperaturama. Ispitivanja 
su pokazala, da je prethodno promrzavanje sjemena 
bijeloga bora i borove a, koje je trajalo nekoliko nedjelja, 
ubrzalo klijanje. 

Nije bez interesa djelovanje raznih kemijskih 
materija na šumsko sjemenje. Poznato je da izvjesne 
materije utječu na povećanje procenta klijavosti 
a i na ubrzavanje procesa klijanja. U tom je pravcu 
poznato djelovanje klorne ivapnene vode. Povoljan utjecaj 
ima klorna voda kod koncentracije 1/100 do 1/10.-Va p n e n a 
voda također ubrzava klijanje. Ona prema izvjesnim ispitiva¬ 
njima povećava i klijavost. Tako se preporučuje, da se sjeme 
ariša prije sjetve moči u vapnenoj vodi kroz 36—40 sati. 

Procenat klijavosti bijeloga bora upotrebom koncentracije 
klorne vode od 1/100 a ne više od 1/10, bio je povećan. 

Povoljno djeluje i lo/ 0 rastvor kantora. Na ubrzavanje kli¬ 
javosti utječe i octena, azotna, solna i vrlo razređena 1/800 
sumporna kiselina. Jednako utječe i limunova kiselina 1/20.000 
i vinska kiselina 1/25.000. 

Naprotiv, štetno djeluju taninske i arsenične 
kiseline. 

Međutim djelovanje pomenutih kemijskih materijala na 
ubrzavanje klijanja sjemena ne dokazuje još, da upotreba 
pomenutih sredstava nije štetna ako dospije do 
unutrašnjeg staničia. Stim u vezi stoji i objašnjenje po¬ 
jave da su redovno korisnije razredene kemijske 
materije nego koncentrisane, jer one prve manje i 
sporije prodiru u unutrašnjost. 

Za praksu je važno da uništimo spore štetnih glji¬ 
vica na šumskom s j e m e n j u. I za to služe izvjesne kemika¬ 
lije. Upotreba sredstava za uništavanje spora ima štetnog utje¬ 
caja na klijavost, i to ne treba pustiti iz vida (formalin). 

S obzirom na to da zasijano sjeme ne proklija ni izdaleka 
sve u isto vrijeme, tražilo se razloga ovoj pojavi. Činjenica da 
je ovoj u jednih sjemenki tvrđi nego u drugih, ima logičnu po¬ 
sljedicu da sjeme sa tvrđim ovojem slabije prima vlagu, dakle 
slabije i bubri a onda slabije i klija. Mehaničko otvaranje ovoja 
ubrzava klijavost. 

Sjeme mnogih vrsta drveća i šiblja, kad se zasije s jeseni 
poslije pobiranja, klija narednoga proljeća. Ako se to sjeme čuva 
preko zime i zasije s proljeća, klijati će istom druge godine tj. 
poslije čitave godine dana. 

U vezi toga, ako ne možemo uvijek da posijemo sjeme s 
jeseni, stratificiramo ga. To možemo obaviti naviše načina. 

Najviše vrsta možemo stratificirati jednostavno ovako: sje¬ 
me, primjerice jasena ili javora, s jeseni ili početkom zime 
nasipamo u omanje kanale, duboke 20—25 cm, zaspemo te ka¬ 
nale zemljom i onda na njih još nabacamo snijega. S proljeća 
kad snijeg okopni, sjeme izvadimo, polagano ga prosušimo i od¬ 
mah posijemo. U tom će slučaju sjeme klijati toga proljeća. 

Sjeme koje ima tvrd ovoj kao sjeme jabuke, 
kruške, lipe, graba pa sjeme trešnje traži drugi postu¬ 
pak: u glinenoj ili drvenoj posudi nasipamo sloj pijeska od 
1—2 cm, na nj dođe sloj sjemena, opet sloj pijeska, onda sloj 
sjemena i tako do vrha posude. Sve obilno polijemo vodom i os¬ 
tavimo u podrum. 

Nekoje sjeme ne polijeva se vodom odmah poslije zasi- 
panja, nego kasnije, krajem zime, februara mjeseca, i to zbog 
toga da ne bi klijalo prije reda, odnosno da ga ne bi napala 
trulež ili plijesan. 

Prilikom stratificiranja od važnosti je ovo: 

1) sjeme treba ču vati o d p 1 i j e sn i, jer ona prelazi sjedne 
sjemenke na drugu; 

2) treba držati ravnomjernu vlažnost; 

3) treba osigurati slobodni pristup uzduha do sje¬ 
menki. 

S obzirom na treći momenat sjeme pažljivo izmiješamo 
sa dobro propranim sitnim kvarcovim pijeskom. Pijeska valja 
da je 2—4 puta više nego sjemena. U tom se slučaju sjemenke 
neće moći među sobom dodirivati pa ni plijesan neće moći pre¬ 
laziti s jedne na drugu. Iz ovoga izlazi, da nije baš podesan 
onaj način stratificiranja, kod kojega je i sjeme i pijesak u slo¬ 
jevima. U tom slučaju može biti težih posljedica zbog plijesni. 

Ako je sjeme u jagodama, treba još jednom toliko pi¬ 
jeska kao u prošlom slučaju. Ovo je potrebno zbog toga, jer 
mekota oko sjemenki, koja se razlaže, naročito pogoduje razvi¬ 
janju plijesni. 

Pažljivo s pijeskom izmiješano sjeme obilno se polijeva a 
uz to se miješa, da se postigne ravnomjerno vlaženje. Za tim 
se složi u posudi. Sjeme koje bi moglo prije reda klijati a to 
ne želimo, kao što je sjeme jabuke i kruške, treba ili držati suho 
ili slabo vlažiti; obilno ga polijevamo istom kroz 11/ 2 do 2 
mjeseca prije sjetve. 

Za vrijeme stratificiranja nije lako održavati ravno¬ 
mjernu vlažnost. Prije svega voda ne može da se ravno¬ 
mjerno probije kroz smjesu od pijeska i sjemena. Radi toga je 
dobro, da se pijesak sa sjemenom istrese, da se navlaži vodom, 
promiješaj onda se složi u posudu. U toku zime valja to pono¬ 
viti nekoliko puta. Na taj će način biti vlažnost ravnomjerna a 
osim toga će biti omogućen i pristup uzduha do sjemenki. 

Temperatura čuvanog sjemena s pijeskom ne 
treba da je veća od 4C°; dovoljno je da nije mno¬ 
go viša od 0°C. Na taj će se način spriječiti kli¬ 
ja v o s t prije vremena uz pretpostavku, da će i 
polijevanje biti odloženo na 1—2 mjeseca pred 
sjetvu. Iz istoga razloga dovoljno je, primjerice sjeme murve 
i bazge, stratificirati mjesec dana prije sjetve a sjeme jabuke, 
kruške, javora 2—3 mjeseca. Sjeme koštičavih vrsta: višnje, šljive, 
trnjine, kajsije, pa sjeme lješnika, lipe, gloga, jasena i drugih 
treba stratificirati još s jeseni. 

Ako sjeme polagano bubri te postoji opasnost da neće 
biti spremno za vrijeme kad treba da sijemo, korisno je da se 
posude sa sjemenom naizmjenično nose na jaki mraz a onda 
na toplo. 

Za stratificiranje manje količine sjemena dobro će biti ako 
upotrijebimo sandučiće, koje smjestimo ili u podrum ili vani na 
osojnom mjestu. Ako se pri tom radi o vrstama, koje vrlo teško 
klijaju, dobro ćemo uraditi ako držimo sanduke na toplijem 
mjestu, na primjer na podesnom mjestu u staji. A ako nema 
podesnog toplijeg mjesta, iskopamo rupu, u nju smjestimo san¬ 
duk sa sjemenom i pijeskom, na sanduk nagrnemo prostirke oko 
y 2 ni. Sve to treba uraditi prije velikih mrazeva. 

U slučaju, da se radi o velikoj količini sjemena, nailazi 
stratificiranje u običnim sanducima na poteškoće. U tom slučaju 
uredimo za stratifikaciju naročita spremišta u zemlji od opeke. 
Najčešće su ta spremišta pored kuća, u zavjetrini. 

Prije nego sjeme stratificiramo, treba ga redovno dulje ili 
kraće vremena močiti. Močenje se provodi najbolje tako, da 
sjeme u nepunoj vreći umočimo toliko u bure da bude pot¬ 
puno pod vodom. Po potrebi ćemo i kamenjem pritisnuti vreću 
sa sjemenom. 

Za stratificiranje nije potreban naročito fini pijesak. Suviše 
fini pijesak na putu je prozrači i svjetlosti. 

Nećemo pogriješiti ako ovako postupamo kod stratificiranja: 

Pijeska uzmemo otprilike onoliko, koliko iznosi jedna tre¬ 
ćina sjemena, koje treba stratificirati. Sjeme se dobro izmiješa 
sa pijeskom, po tom se ta mješavina smjesti u sanduk, izravna, 
pokrije se vlažnom mahovinom tako, da se sjeme ispod toga 
pokrivala ne vidi. Stratificirano sjeme promiješa se jedared 
mjesečno. Prilikom miješanja mahovina se prethodno odstrani a kad 
se miješanje svrši, mahovina se prostre ponova. Mahovina pri¬ 
ječi isušavanje najgornjeg sjemena. Miješanje pomaže da svjet¬ 
lost i uzduh mogu bolje pritjecati, da svojim djelovanjem po¬ 
mognu pucanju ovoja na sjemenci. U normalnim prilikama pu¬ 
caju i stratificirane koštice redovno prije, nego ih izvadimo iz 
stratifikacije. 

Stratificirano sjeme treba često kontrolisati. 

Ako je vrijeme s jeseni razmjerno toplo, događa se da ne¬ 
koje vrste sjemena, koje su rano stratificirane, pucaju već i kra¬ 
jem oktobra. Radi toga valja sjeme češće pregledati. Počevši od 

decembra treba kod temperatura nad 0° naročito posmatrati sje¬ 
menje. U početku je dovoljno pogledati svaki tjedan jednom, a 
kasnije, što više idemo u proljeće, sve češće, na kraju svaki 
drugi ili svaki dan. Ne treba se varati s time, što možda ne 
klija sjeme koje je na površini. Ponekad na površini nema traga 
klijanju dok je unutra isklijalo gotovo 90% u tolikoj mjeri, te 
je postalo neuporabivo za sjetvu. 

Da bi se moglo sjeme valjano kontrolisati, uzimamo 
probu o djelovanju stratifikacije sa više mjesta — prije svega 
iz sredine i sa dna. Kod vrsta, koje imaju mekan ovoj, može 
se sjeme nožem prerezati i kontrolisati, da li je u klijanju. Kod 
koštičavoga sjemena poznaje se klijanje najprije po tome, što se 
koštice mogu bez poteškoća otvoriti nožem. Neće se sijati ko- 
štičavo sjeme, ako malu količinu, kojih 5—6%, možemo jedva 
nožem otvoriti. Istom onda, ako se koštice mogu i noktom ot¬ 
varati, odnosno ako je već zbog djelovanja stratifikacije ispu¬ 
calo barem 30% koštica, može se sijati sa sigurnošću. 

Ako se opazi oko sredine marta da su sjemeni ovoji još 
vrlo čvrsti i da se ne mogu otvoriti noktom, može se pucanje 
ovoja ubrzati češćim miješanjem i jačim pokrivanjem. Kad je 
temperatura ispod -f- 2C, i ako se radi o malim količinama 
sjemena, može se sjeme držati u sanducima na toplijem mjestu 
primjerice u staji kako smo to ranije napomenuli. U tom će 
slučaju biti uspjeh stratificiranja jači, na vrijeme će se sjemenke 
pripremiti za klijanje. 

Ako sjemenje ne puca do sredine maja, najbolje će biti 
da se drži stratificirano do narednog proljeća odnosno do na¬ 
rednoga dozrijevanja sjemena. 

Ako je zima abnormalno topla, često pucaju sjemenke već 
u novembru. U tom slučaju treba imati pred očima dvije mo¬ 
gućnosti. 

Ako je i vrijeme podesno i zemljište spremno da se po¬ 
pucale sjemenke mogu posijati, treba to odmah i učiniti. Da ne 
bi posijano sjeme stradalo od zime, treba obaviti sjetvu nešto 
dublje, nego što se to radi kod redovne proljetne sjetve. Osim 
toga je dobro da se sjeme pokrije sa svježim đubrom. 

Ako se ne može sijati, ako je zemljište suviše mokro ili 
je smrzlo ili je možda samo na površini popustilo dok je unutra 
smrzlo, ne preostaje drugo nego da se sjeme, koje je napuklo, 
opet prosuši. U tu svrhu treba prije svega pijesak, koji je pri- 

miješan sjemenu, kroz rešeto tako prosijati, da sjeme ostaje ha 
rešetu. Poslije toga sjeme prosušimo: u zavjetrini ćemo ga 
rastrijeti i češće prevrtati pazeći pri tome da ga ne uhvati mraz. 
Prosušeno sjeme spremi se u sanduk i čuva u podrumu. Tamo 
ga češće pregledamo i to ne samo na površini nego i u unu¬ 
trašnjosti sanduka, da ne bi možda proklijalo prije reda. 

Ako kasno dobijemo sjeme koje treba da bude oko 
5 mjeseci stratificirano — primjerice sjeme stigne novembra 
mjeseca — ne stratificiramo ga u sanducima, nego ili u toplom 
podrumu ili u toploj staji ili na kojem drugom mjestu. I tu treba 
sjeme miješati s pijeskom. Ako nema tople prostorije, sjeme se 
može spremiti u zemlju. U tu svrhu iskopa se rupa dubine 70 
cm i tamo se složi sjeme pomiješano sa pijeskom u slojevima 
od 20—30 cm. Na to dođe tanak sloj duge slame a onda oko 
60 cm debeo sloj šušnja. Zimska studen u tom slučaju ne može 
zahvatiti sjemenje. Sloj lišća djeluje kao slabi vodić toplote. 
Osim toga slama se lako uklanja, ako treba zbog kontrolisanja 
pregledati sjeme u toku zime. 

Kao pravilo može se uzeti, da je veće količine ko- 
štičavoga voća i sjeme mnogih lišćara najbolje stra- 
tificirati u velikim zidanim sanducima na zemlji. 
Šumsko sjemenje, koje se kraće vremena drži stratificirano, kao 
i sjeme jabuke i kruške, najbolje je miješati sa pijeskom u 
sanduku i čuvati u podrumu. 


5 — Čuvanje i otpremanje šumskoga sjemena 

I sjeme lišćara i sjeme četinara treba za proljetnju sjetvu 
nabaviti u toku zime odnosno još ranije ako ga stratificiramo. 
Jednako treba sjeme na vrijeme osigurati za sjetvu s jeseni. 
Vrste sjemena, koje preleže izvjesno vrijeme prije klijanja, treba 
nabaviti za vremena da se obavi stratifikacija i da se tako pri¬ 
preme za klijanje. 

Prilikom čuvanja i otpremanja sjemena obraćamo na¬ 
ročitu pažnju osjetljivim vrstama. Poznato je, da su jedne vrlo 
osjetljive primjerice od mraza, dok su druge vrlo otporne. Ra¬ 
zumljivo je, da prema osjetljivosti treba primijeniti i metodu ču¬ 
vanja. Dulje se i lakše može čuvati ono, koje sadrži masne sa¬ 
stojke ili smolu, a kraće se i teže može čuvati, koje sadrži škrob. 



88 


Potpuno sazrelo i normalno razvijeno sjeme može se sa¬ 
čuvati znatno dulje. Visoka temperatura i naročito 
prekomjerna suvoća uzduhavrlo je štetna za kl i- 
javost. Od štetnog je utjecaja i prekomjerna 
vlaga uzduha. 

Veći dio sjemena — osim hrastovog žira, 
kestena a donekle i oraha —.nije baš osjetljiv 
u pogledu niskih temperatura. 

Klijanje zavisi u najvećoj mjeri od utjecaja uzduha na 
sjeme. Kod određenog stepena vlage i toplote kisik uzduha budi 
u sjemenu procese života, razlaganje škroba, ulja i staničnoga 
tkiva, odvajanje proizvoda razlaganja — ugljene kiseline, vode, 
i drugoga. S tim se objašnjava da izvanredno produženje 
klijavosti sjemena može biti samo onda, ako se ukloni 
slobodni pristup uzduha do njega. Otuda je jasno što sjemenke, 
zatvorene u plodnim ovojima ili u isušenoj plodnoj mekoti, 
mogu dulje vremena sačuvati klijavost nego očišćene sjemenke. 

Stratificirano sjeme sačuva se godinu dana redovno 
vrlo dobro. Ako je pijesak dosta suh, mnoge vrste sjemena 
mogu se u dobrom podrumu čuvati u vrlo dobrom stanju i 
dulje od 1 godine. Dokazano je da sjeme limbe, čuvano u pi¬ 
jesku, zadrži klijavost još i poslije druge zime. 

Ispitivanja su pokazala da se klijavost sjemena naj¬ 
dulje čuva ako sjeme držimo hermetički zatvoreno na hladnom, 
bez pristupa uzduha i pri temperaturi od 0° —4° C. Sjeme mora 
biti potpuno suho prije nego ga hermetički zatvorimo. Na ovaj 
način može se čuvati raznovrsno sjemenje. Naspemo ga u čiste, 
dobro oprane i suhe boce iz bijelog stakla sa čepovima koji 
dobro zatvaraju. Boce mogu sadržavati i 20 1; čuvamo ih na 
tamnom i hladnom mjestu. 

Plehnata posuda nije dobra za ovu svrhu, jer treba osi¬ 
gurati punu hermetičnost. Plehnatu posudu nije lako ni držati 
potpuno čisto. Osim toga, ako je sjeme u boci, lako možemo 
kontrolisati stanje sjemena u svakom danom momentu. To nije 
moguće ako se sjeme nalazi u plehnatoj posudi. 

Za čuvanje većih količina sjemena uređujemo zasebne 
podrume. 

Ispitivanja pokazuju da je klijavost sjemena, koje čuvamo 
u šišaricama, veća nego očišćenog. Za jelovo sjeme, koje lako 
gubi klijavost, može se preporučiti da se kroz zimu čuva ako 

već ne u šišaricama a ono sa ljuskama šišarica koje se ionako 
lako odvajaju od vretena. Tako čuvano sjeme sporije gubi vlagu 
koja je potrebna za klijavost. 

U praksi su se odomaćile razne metode čuvanja sjemena 
kroz izvjesno vrijeme. Pri tom je osnovno pravilo, da ne smi¬ 
jemo pustiti do sjemena preveliku količinu vi age 
i toplote, da ne bude sjeme izvrženo izmjenama ir 
temperaturi a temperatura da ne bude niža od CP 
stepeni. U vezi toga najbolje je čuvati sjeme na suhim mje¬ 
stima, u hambarima koji imaju ventilaciju; dobro se može ču¬ 
vati u suhim podrumima pa i na tavanu, ako nema limeni 
krov. Gdje čuvamo sjeme, preporučuje se, da temperatura po 
mogućnosti bude između 0° do 4° C. (J podrumima, hamba¬ 
rima i u šupama čuvamo sjeme u sanducima ili u naročitim 
škrinjama, koje su iznutra obložene plehom; možemo ga dobro 
čuvati i u obješenim vrećama. Vreće ne treba da su napunjene 
potpuno, nego otprilike do polovice. 

Osobitu pažnju zaslužuje čuvanje sjemena u šumi 
preko zime. To je čuvanje razmjerno jednostavno no treba pri¬ 
paziti, da sjeme ne strada od raznih štetočina. Za tu svrhu 
odaberemo u šumi suha, povišena mjesta, po mogućnosti pješ¬ 
čano zemljište, bez vegetacije. Sjeme, u sloju od 4—6 cm, 
pokrijemo slamom ili strugotinama, na slamu ili strugotine dođe 
sloj sjemena i tako redom. Najgornji sloj pokrijemo slamom. 
Nad tim podignemo krov, koji može sizati gotovo do zemlje. 
Oko sjemena iskopamo kanal s okomitim stijenama, da izbjeg¬ 
nemo štetama od glodara. Tako možemo kroz zimu čuvati 
hrastov žir, kesten, bukvicu i orahe. 

Hrastov žir možemo čuvati i u jamama, koje iskopamo 
na pješčanom povišenom položaju u dubini 2—2,5 metra. Dno i 
strane jame obložimo slamom, u jamu naspemo u slojevima žir 
a pri tom postavimo u sredinu jame snop dugoga pruća, koji 
siže od dna jame pa sve do iznad najgornjega sloja. To je ođu- 
šak. Jamu opašemo jarkom, koji ima okomite stijene, a nad ja¬ 
mom podignemo nastrešnicu za zaštitu od kiše i snijega. Ptije 
nego žir slažemo u jame, prosušimo ga i dobro promiješamo. 
U jame ga spremamo na suhom sunčanom danu. 

Dobro je spremanje sjemena i u sanducima, gdje se slaže 
sloj sjemena na sloj suhoga pepela. 

U hermetički zatvorenim posudama dade se vrlo dobro 
čuvati i sjeme lišćara i sjeme četinara. Dobro je da metnemo 
u posudu malu količinu kalcium-oksida, oko 1 g, da apsorbira 
ugljičnu kiselinu koju izdvaja sjemenje. 

Sjeme četinara uopće čuvamo u cinkovim posudama, 
koje ne rđaju a imaju dobar poklopac te ne dopušta prodi¬ 
ranje uzduha. 

Da bi se ustanovio najbolji način za čuvanje sjemena li¬ 
šćara, ispitivani su razni činioci, koji su od utjecaja u tom po¬ 
gledu : 

1) najbolja mjesta za čuvanje; 

2) uslovi temperature za čuvanje; 

3) trajanje čuvanja i 

4) geografske prilike staništa u vezi sa sabiranjem sjemena. 

Rezultat je ispitivanja bio ovaj: 

1) Najbolje se sačuvalo sjeme u hermetički zatvorenim bo¬ 
cama; tako čuvano gotovo i nije reagiralo na izmjenu tempera¬ 
ture i na geografski položaj mjesta, gdje se je čuvalo. 

Na drugom su mjestu papirnate vrećice, nakvašene para¬ 
finom, na trećem papirnate vrećice a na četvrtom platnene. 

2) Čuvanje sjemena pri sobnoj temperaturi daje bolje re¬ 
zultate, nego pri promjenljivoj ili niskoj. 

Čuvanje u podrumu nije dalo uvijek dobar rezultat čemu 
je vjerojatno bio uzrok u promjenljivoj vlazi u toku ljeta. 

I geografski činioci dolaze do izražaja u čuvanju sjemena 
pa su izvanredno uspjeli pokusi, izvedeni visoko nad morem. 

Prema vrsti sjemena, naročito ako sa radi o većim količi¬ 
nama, treba urediti i pakovanje za transport. S obzirom 
na razne vrste sjemena, može i pakovanje biti razno: 

1 — meko pakovanje u običnim ili dvostrukim vre¬ 
ćama, po 50 kg, za sjeme koštičavih vrsta; 

2 — tvrdo pakovanje u drvenim sanducima po 25-50 
kg za sjeme bagrena, lipe, bora, jele i jasena; 

3 — kombinovano pakovanje — u papirnatim 
vrećama po 5 kg, koje su spremljene po 10 zajedno u sanduk: 
tako pakujemo sjeme jele, murve, drače i drugih vrsta; 

4 — kombinovano pakovanje u vrećama od 50 
kg, u drvenom okviru — za ostale vrste sjemena. 

Sočne i masne vrste sjemena — hrastov žir, bukvica, 
orah i kesten — osjetljive su od zime i lako promrznu. Treba 

paziti da ne stradaju za vrijeme transportovanja pa ih za vri¬ 
jeme jakoga mraza ne treba ni otpremati, ako ih prethodno ne 
zaštitimo dobro. 

Ako sjeme otpremamo u vagonima, nije dobro da je tem¬ 
peratura niža od 0°; sjeme treba usput prevrtati. Prilikom pre- 
voza vodom na kraću udaljenost, potrebno je sjeme pokriti ili 
gustim slojem slame ili dobrim pokrivačem. Krupno sjeme 
(hrasta, kestena, bukve, oraha) dobro je prevoziti u bačvama 
sa rupama za strujanje uzduha. 

Treba imati pred očima, da je četinarsko i uopće sve 
sitno sjeme lišćara najbolje otpremati u staklenim posudama u 
kojima se inače to sjeme može dobro čuvati. Te su posude 
upakovane u drvene okvire. 

Prilikom transporta nije dobro, da je sjeme izloženo jakom 
zagrijevanju ili jačem utjecaju vlage. Za vrijeme kiše treba da 
su kola, u kojima je sjeme, naročito pokrivena (sa impregni¬ 
ranim platnom). 

Dobro pakovanje i pažljiva otprema pomažu uvelike do¬ 
brom glasu onoga ko otprema sjeme. 


Nabavka reznica — uredjenje topolišta i vrbišta 

Vegetativnim putem možemo razmnožiti sa najvećom 
sigurnošću naročito vrijedne vrste a da ne nastane sumnja, da 
li će potomstvo imati ista svojstva kao matično stablo. 

Sposobnost za vegetativno razmnožavanje imaju u 
povoljnim prilikama gotovo sve vrste drveća kao i vrlo mnogo 
travnastih vrsta. Povoljne se prilike za vegetativno razmnoža¬ 
vanje mogu stvoriti prije svega u staklari. Međutim za potrebe 
šumskoga gospodarstva treba iskoristiti podesno doba godine 
pa se iz reznica izvjesnih vrsta drveća mogu odgojiti dobri ko- 
renjaci i u otvorenim rasadnicima. 

Ovakav način razmnožavanja, pretpostavivši potrebne mjere 
opreznosti, lagan je i zaslužuje naročitu pažnju. 

Često nalazimo u literaturi, naročito vrtlarskoj, da trajno 
vegetativno razmnožavanje viših biljki — Phanerogamae — do¬ 
vodi do degenerisanja. Međutim, izgleda, nema za tu tvrdnju 
dovoljno dokaza. Pa iako ponekad opazimo, da je potomstvo 
slabije od matičnoga stabla, vjerovatno nije tome uzrok vege- 

tativno razmnožavanje nego, što se vrlo često događa, prene¬ 
sene razne infekcione bolesti. 

Prilikom upotrebe reznica treba paziti, da njezin donji dio, 
pol korijena, dođe dolje, a gornji, pol pupa gore. U tom 
je slučaju osigurano normalno razvijanje korijena na jednoj a 
stabla na drugoj strani. 

1 — Topolište 

Topolište ima da daje svake godine potrebnu 
količinu topolovih reznica odabrane sorte. Za tu 
svrhu prije svega odredimo u rasadniku potrebne odjele, potrebna 
polja. U vezi toga — prije jesenjih radova valja misliti na zem¬ 
ljište, koje ćemo prirediti, da se reznice na njemu zakorijene. 
Zakorijenjene reznice služiće onda za uređenje topolišta. 

Reznice, 25 — 30 cm duge, možemo pripremiti već s jeseni, 
kad otpane list, ali dospiju sve do februara. Pripremamo ih iz 
jedno ili dvogodišnjih izbojaka, koji imaju sjajnu, zdravu koru. 
Ranjavi ili napadnuti izbojci ne dolaze u obzir. 

Sadnju možemo obaviti i s jeseni i s proljeća. Istraživanja 
pokazaše, da u više slučajeva, isključujući vrlo suhe jeseni, 
jesenja sadnja ima mnogo prednosti pred proljetnom. Jer reznice, 
zasađene s jeseni, pupaju mnogo ranije, ponekad nedjelju pa i 
više prije nego one koje zasadimo s proljeća. Osim toga se u 
ovom slučaju opažaju i manje štete od suhih vjetrova. Redovno, 
međutim, do naredne jeseni daju ove reznice i daleko jače izbojke 
nego one, što su zasađene s proljeća. Ako reznice ne možemo 
zasaditi s jeseni, zasadimo ih s proljeća. U tom slučaju treba 
reznice čuvati do sadnje. 

Reznice čuvamo ovako: 

Po 50 komada vežemo ih u snopiće pazeći pri tom, da 
istovjetni krajevi dođu na istu stranu. Snopiće spremimo u po¬ 
drum, gdje ne smrzava, u čisti, grubi pijesak, koji ima prirodnu 
vlažnost. Prilikom slaganja snopića pazimo na to, da deblji 
krajevi gledaju gore, a tanji, pokriveni specijalnim voskom, dolje. 
Deblji su krajevi oko 3 cm ispod površine pijeska. 

Razlog tome, što deblji kraj smještamo bliže površini, na¬ 
lazimo u ovome: 

Blizu površine će deblji kraj doći prije do veće količine 
i toplote i svjetlosti nego da je obratno smješten. Zbog toga će 
se na debljem kraju, na rani, i brže stvarati tkivo, callus, 

a onda i fini korenčići. U vezi toga na tanjem kraju, koji će 
kod sadnje gledati gore, neće doći prije reda do razvijanja 
lišća, koje bi i onako uginulo. 

Tako spremljene reznice ostaju u pijesku do proljeća, do 
vremena sadnje. 

Ako opazimo da se korijenje zbog pojačane toplote u po¬ 
drumu razvija suviše jako, da su korenčići već oko 1/2 cm, a 
nema mogućnosti, da reznice posadimo, potrebno je spriječiti 
daljnje razvijanje korijenja. U tom slučaju reznice povadimo iz 
pijeska i držimo ih, ne smještajući ih ponova u pijesak, u tam¬ 
nom, hladnom i ne baš suhom podrumu do sadnje. Tako mogu 
stajati i 14 dana. Po potrebi ih možomo i poškropiti vodom. 

Zemljište, određeno za topolište, najprije prekopamo na 
dubinu od 50 cm. Pliće obrađivanje nije dovoljno. Za proljetnu 
sadnju obradimo zemljište s jeseni, a za jesenju najkasnije juna 
mjeseca. Priređeno zemljište treba da se prije sadnje dobro 
slegne; pred sadnju ga izravnamo. 

Topolove reznice zasadimo u redovima, koji su jedan od 
drugoga oko 70 cm, a reznica od reznice 50 cm. Na bogatim zem¬ 
ljištima, koja su mnogo izložena zakorovljavanju, možemo saditi 
gušće. Na zemljištu pjeskovitom, siromašnom treba saditi rjeđe. 
Sadnju obavimo u redovima, pored vrpce, pomoću običnog 
sađača. Pred samu sadnju osvježimo glatkim kosim rezom donji 
kraj reznice. To daje mogućnosti da se brže stvara c ali us i da 
se brže razvija korijenje na njemu. Kako je dobavljanje reznica 
iz veće daljine vezano za poteškoće, reznice se često puta isuše. 
Za to ih prije sadnje postavimo u vodu. 

Reznice sadimo ili vertikalno ili sa slabim nagibom toliko 
duboko, da se vrh reznice gotovo i ne vidi. 

Pred očima valja imati neprilike, kojima su reznice iz¬ 
ložene na strminama zbog jake insolacije. U vezi toga na 
padinama, koje su pod uglom oko 45°, može se preporučiti 
sadnja samo onda, ako je stanište hladnije i ako se teže 
zagrijava. Pri takvom se sađenju, naime, nalazi sva reznica 
blizu površine pa se i brzo zagrije. To nalazi svoga odraza 
i na reznici. 

Na zemljištima, koja su manje vlažna, kao i na zemljištima, 
koja se dobro zagrijavaju, sađenje reznica nije poželjno. 

Duboko sađenje čuva reznice od prijevremenog pupanja 
pa od isušavanja. Ako se na površini ostavi jedan ili 2 pupa, 

doći će do njihovog ranijeg otvaranja, a to je onda opasno i 
s obzirom na utjecaj sunca a i s obzirom na naglo trošenje 
hranljivih materija. A s time valja računati. Osim toga treba 
paziti, da se zemlja dobro složi oko reznica. Nepotpuno slaganje 
zemlje osobito oko donjega reza, slabi normalno razvijanje biljke. 

Kad je posao oko sadnje završen, dobro isitnimo zemlju 
na površini. Ovo je utoliko potrebnije, što radnici, sadeći rez- 
nice redovno zbiju zemljište oko njih. Isitnjavanjem se olakšava 
aeracija i zadržava vlaga, što je od osobite važnosti po daljni 
razvitak biljke. Isitnjavanje treba obavljati vrlo oprezno, da se 
ne povrijedi prvi, najgornji pup na reznici. 

Ako se na jednom polju zasadi nekoliko sorta topole,, 
potrebno ih je odijeliti. Razumljivo je, da je najbolje pojedine 
sorte označiti etiketom. 

Kroz ljeto treba 3—4 puta, ponekad i češće okopavati i 
uklanjati korov. Pod jesen reznice imaju već nekoliko izbojaka, 
čija duljina zavisi i od individualnih osobina te vrste a zavisi i 
od dobrote zemljišta, a naročito od obilja oborina. Često su 
medjutim izbojci prvih godina, upoređeni sa izbojcima narednih 
godina, slabi; ako su nešto jači, redovno ih je vrlo malo. 

Kad otpane lišće, ili nešto kasnije, jednogodišnje ožiljene 
topolove sadnice srežemo na panj. S tim se postizava jače i 
bogatije razvijanje izbojaka u narednoj godini. Prilikom podre¬ 
zivanja valja obraćati naročitu pažnju, da se ono obavi oštrim 
nožem, bez svakoga zacjepljenja ili zadiranja kore. Osim toga 
treba paziti da rez bude što bliži zemlji. Čep ne treba da bude 
dulji od 3—4 cm. Poslije rezanja izbojaka dobro je pomalo 
panj zagrnuti. I s time se završava rad prve godine. 

Proljeća naredne godine daju topole, srezane na panj, re¬ 
dovno bogate izbojke. Pod jesen druge godine nastavlja se rad 
u topolištu normalno u pogledu skidanja potrebnih reznica. 

Daljnje njegovanje topolišta u drugoj i narednim godinama 
sastoji se jedino u isitnjavanju zemljišta i u borbi s korovom 
odnosno poslije u rezanju reznica s jeseni. 

U topolištu su dva zadatka od naročite važnosti: reguli- 
sanje razvijanja svakogodišnjih izbojaka i pra¬ 
vilno skidanje reznica. 

Što se tiče regulisanja razvijanja izbojaka, treba imati pred 
očima karakteristike topole. Ne smije se prije svega do¬ 
pustiti stvaranje suviše velikog b r o j a i z b o j ak a 

na štetu kvalitete. Za to ako se za vremena skinu 
suvism slabi izbojci, osigurati će se normalno raz¬ 
vijanje preostalih izbo jaka za reznice a ujedno 
će se čuvati i matični strukovi od naglog iscrp¬ 
ljivanja. 

Prema tome je razumno iskorišćavanj e topolišta od 
velike važnosti. 

Kako smo već napomenuli, počevši od prve godine ski¬ 
daju se svake godine reznice. To traje 8—12 godina. No pri 
tom valja obratiti pažnju i matičnim strukovima da im se da 
prilika za odmor, pa se ponekad izostavi skidanje. Takav po- 
stupak ima tu dobru stranu, da rasadnik daje osim jednogo¬ 
dišnjih još i izvjesnu količinu dvogodišnjih, jačih reznica, koje 
imaju veću rezervu hranljivih sastojaka i koje bolje odgovaraju 
za izvjesne kulturne radove. 

U vezi toga priredimo i naročiti plan gospodarenja 
za topolište. Njegovu osnovu nalazimo u ovome: 

U rasadniku je, primjerice, odredjeno prvo polje za topo¬ 
lište, na kojem se nalaze tri odjeljka — za tri vrste topola: na 
jednom je P. canadensis, na drugom P. laurifolia a na trećem 
P. Simoni. S obzirom na prilike zemljišta, može to prvo polje 
izdržati i 10 godina pa ćemo poslije toga prenijeti topolište 
na drugo polje. 

Iskorišćavanje reznica možemo ovako urediti: 

Svaki odjeljak razdijelimo na 5 dionica i na njima skidamo 
reznice prema programu. 

Prve se godine ostavi dionica 1 za drugu godinu, a is¬ 
koriste se dionice 2, 3, 4 i 5. 

Druge se godine ostavi dionica 2 a iskoriste se dionice 
1, 3, 4 i 5. 

Treće godine ostavlja se dionica 3 a iskoriste se di¬ 
onice 1, 2, 4 i 5. 

I tako dalje. 

Na pješčanim zemljištima, koja lako raznosi vjetar, može 
se razdijeliti odjeljak na 10—15 dionica, pa se svake godine 
ostavi jedan dio na odmoru koji opet sastoji od 2—4 dionice. 

Na taj se način zaštićuje zemljište od raznošenja, ako se 
skinu reznice u jesen ili zimi. 

Kao opće pravilo može se uzeti: pri organizaciji to¬ 
polišta ne treba se mučiti sa velikom raznoli- 

košću vrsta i sorta; bolje je ograničiti se na vrste, 
koje su najpodesnije za radove oko pošumljavanja 
određenoga zemljišta. Miješanje obilja sorta na 
jednom polju može imati za posljedicu neorijen- 
tiranost u gospodarenju u rasadniku, a to onda 
slabo utječe i na renome rasadnika. 

Cesto puta se traže i druge reznice a ne samo od vrsta, 
koje služe za pošumljavanje većih površina. 

Da bi se udovoljilo zahtjevima u tom pogledu, u rasadniku 
je dobro urediti zasebni odio raznovrsnih topola, kao neke vrste 
živi herbarij, koji će služiti pomenutoj svrsi ali i za upoređi- 
vanje raznih vrsta, sorta. 

U pogledu razmnožavanja i mjera oko njegovanja i sor¬ 
tiranja vrijedi i ovdje isto ono, što smo napomenuli u općenitom 
dijelu o topolištu. Treba samo napomenuti da je ovo raz¬ 
mjerno skupi dio rasadnika, da traži naročito dobru obradu 
zemljšta i prema tome veće troškove. U pogledu uređivanja 
ovoga, možemo kazati sortiranoga odjela, valja napomenuti i ovo: 
Sortirani odio topola dolazi po mogućnosti podalje od osnovnog 
topološta. Reznice za sortirani odio treba nabaviti od produ¬ 
centa, koji potpuno jamči za vrstu i sortu. Za svaku vrstu ili 
sortu treba odrediti zasebni dio kako bi se lakše moglo 
svakoj sorti obraćati intenzivna pažnja. 

Radove oko sadnje reznica a onda i druge radove u sor¬ 
tiranom odjelu treba obavljati sa puno pažnje. 

Dobro je i potrebno, da se sačini naročiti plan za uređenje 
i obrađivanje ovoga odjela. Češće treba pregledati pojedine vrsle 
da se kontroliše, jesu li zaista to one, koje se drže u eviden¬ 
ciji. Valja obratiti pažnju i zemljištu, pa ga je potrebno češće 
đubriti. 

Osim topolovih reznica rasadnik treba da daje i određenu 
količinu sadnica koje su uzgojene iz reznica. To su ožiljene 
reznice ili korenjaci. Za njih valja odrediti zasebni 
odio u rasadniku. 0 njima ćemo kazati koju malo kasnije. 

Na ovom mjestu možda neće biti suvišno, ako se obaz- 
remo, ukratko, na važnije topole. 

Ima ih više vrsta, koje i u našem šumskom gospodarstvu 
zauzimaju vidno mjesto. 

1) Bijela topola, Populus alba. Drvo sa jako raz¬ 
vijenom krošnjom, na donjoj strani lišća su bijele dlačice, raz- 

množava se dobro korijenovim izbojcima i sjemenom. Redovno se 
spominje a literaturi da se ne razmnožava reznicama. No opa¬ 
žanja u rasadniku poljoprivredno-šumarskog fakulteta u Zemunu 
pokazuju, da se i bijela topola može odlično razmnožavati rez¬ 
nicama. Prema tome treba joj dati mjesta u topolištu. 

Ovo je vrsta dosta dugovjeka. Dobro se razvija na du¬ 
bokom svježem zemljištu. U novije vrijeme drvo joj se kao i 
drvo ostalih topola mnogo cijeni, pa joj treba obratiti pažnju 
i tamo, gdje dolazi od prirode, a i na novijim podesnim sta¬ 
ništima, gdje je nije bilo dosad. 

2) J a s i k a, P o p u 1 u s tremula. Brzo raste, daje od¬ 
ličan i vrlo cijenjen materijal, razmnožava se prirodno 
izdancima iz korijena ali i sjemenom. Iako nema 
velikih zahtjeva na zemljište, dobar uspjeh pokazuje ipak samo 
na bogatijem, svježem zemljištu. 

Prema botaničkim determinacijama Populus tremula 
i Populus alba obrazuju hibrid Populus canescens. 

3) Jagnjed ili crna topola, Populus nigra. Razvija 
veliko stablo, obrazuje razvijen korijen, daje mnogo drvene mase 
koja u novije doba kao i drvo drugih topola ima veliku vrijed¬ 
nost. Za uspješno razvijanje potrebno je plodno, vlažno zem¬ 
ljište. Raste i na svježijim pijescima. Razmnožava se rezni¬ 
cama i sjemenom. Od drugih topola, naročito od P. cana- 
densis i P. augulata, razlikuje se listom, koji ima oblik trou- 
glasto-romboidni, za tim okrugle zelenkaste izbojke i zelenkaste 
ljepljive pupove. 

4) Piramidalna topola, jablan, Populus pyramidalis. 
Razvija stablo prve veličine. Odlikuje se brzim rastom. Dolazi j 
na suvljim zemljištama, ali se tu razvija sporo i ne postizava 
većih dimenzija. Mnogo puta stradava od mraza. Razmnožava 
se isključivo reznicama. Mnogi je botaničari drže samo 
formom jagnjeda, kojemu je uostalom, izuzevši krošnju i deblo, 
veoma slična. 

5) Kanadska topola, Populus canadensis. K nama je 
donesena iz sjeverne Amerike. Naraste drvo velikih dimenzija 
pa brzinom rasta i kakvoćom drveta prelazi druge topole. Raz¬ 
množava se reznicama. Danas je svakako i zbog brzog pri- 
rašćivanja i zbog velike upotrebe koju nalazi njezino drvo, ka¬ 
nadska topola jedna od najtraženijih vrsta. Za pošumljavanje 

ritskih zemljišta dolazi u obzir na prvom mjestu, ali kao za- 
korijenjena odnosno ožiljena reznica. Kanadsku topolu 
treba širiti. 

Ruski stručnjaci ističu naročito još i ove: 

6) Rebrasta topola, Populus angulata. Slična je ka¬ 
nadskoj topoli ali je više rebrasta, a i listovi imaju manje cr¬ 
vene zaliske. Postizava vrlo velike dimenzije. I na našim stani¬ 
štima, pored kanadske topole, zaslužuje veliku pažnju. 

7) Balzamska topola, Populus balsamifera. Raz¬ 
vija drvo srednje veličine. Donesena je iz Sibira. Forma krošnje 
nije uvijek podjednaka; nije naročito otporna. Krošnja ima malo 
grana. Pupovi su smolasti, lišće joj je jajoliko ili eliptično. 
Razmnožava se reznicama. 

Balzamska topola ima nekoliko forma. Takva je i: 

Populus laurifolia, koja razvija prekrasno drvo; s obzirom 
na veličinu, drvo je drugorazredno. Na ljetnim izbojcima lišće je 
svježe zeleno, slično lovorovom. Ne stavlja mnogo zahtjeva na 
zemljište, raste brzo, razmnožava se reznicama. 

8) Topola mirišljiva — Populus suaveolens. 
Drvo srednje veličine, lišće neveliko, produženo, pupovi sjajni, 
aromatični, izbojci tanki, okrugli sa bijelim dlačicama. 
Otporna je, dobra za slanice. 

9) Simonijeva topola — Populus Simoni. Vrlo 
lijepo drvo. Ne postiže baš znatne dimenzije. Izbojci rebrasti. 
Lišće ovalno. Dosad kod nas, izuzevši kulture na vlastelinstvu 
grofa Elza u Vukovaru, nema većega gospodarskoga značaja. 
Izvrsno se razmnožava reznicama. Razmjerno rano lista. 

10) Vobstova topola — Populus Vobsti. Veliko 
drvo sa širokom krošnjom i krupnim široko-ovalnim, nešto na- 
zubljenim lišćem. Drvo je vrlo lijepe forme i vrlo otporno. 

11) Topola krupnolista — Populus ontariensis. Drvo 
srednje veličine. Ima vrlo brzi rast, a lišće najveće među topolama. 
Stradava od mraza. 

12) Populus bolleana. Vrlo lijepa piramidalna forma 
srebrenaste topole. Razmnožava se reznicama. 
Strada od mraza. 

13) Topola berlinska — Populus berolinensis. 
Smatra se da je to hibrid, nastao ukrštavan j em pirami¬ 
dalne topole i Populus laurifolia. Zaslužuje naročitu 
pažnju. 

14) Moskovska topola — Populus moscoviensis, 
za koju drže da je nastala ukrštavanjem Populus suave- 
olens i Populus laurifoiia. Mnogo naliči na Populus 
suaveolens. 

15) Razumovskijeva topola — Populus Rasu- 
movskoensis. Drvo brzoga rasta, s krup rn romboianim lišćem. 
Nastaje ukrštavanjem Populus V'obsti i Populus 
laurifoiia. 

16) Petrovska topola — Populus Petrovskoensis. 
Veliko i vrlo lijepo drvo. Melez od Populus canadensis i 
Populus suaveolens. Lišće veliko kao u kanadske topole, 
samo mu je osnovica okrugla. 


2 — V r b i š t e. 

Uređeno vrbište u rasadniku treba da svake godine da 
potrebnu količinu reznica, jedno za osnivanje novih vrbišta u 
drugim rasadnicima a drugo za pošumljavanja bujičnih područja 
i riječnih obala, za vezivanje živoga pijeska i tome slično. 

Istina, velike količine vrbovih reznica, koje su često puta 
potrebne za pomenute svrhe, pripremaju se redovno i u pri¬ 
rodnim vrbovim sastojinama. No i vrbišta u rasadnicima daju 
mnogo puta velike količine ovoga kulturnoga materijala. Naro¬ 
čito kad trebamo odabrane vrste vrba, ne možemo 
biti bez uređenoga vrbišta. 

Nekoje vrste vrba imaju i jače dekorativno značenje; koje 
obilno i rano cvatu, mogu imati i veću važnost za pčelarstvo. 
Zasebno je veliko značenje vrba u korpopletarskoj industriji. 

Međutim nije lagano pobrojati detaljnije sve mogućnosti 
iskorišćavanja vrbe, a nije ovdje ni mjesto za to. Može to biti 
predmet zasebnoga rada. Ali svakako možemo kazati, da vrbe 
u krajevima, gdje stanišne prilike ne daju mnogo uslova za us¬ 
pješno uzgajanje drugih vrsta drveća, davaju vrlo često velike 
koristi u kućanstvu čovjekovom. Ne samo drvo za ogrijev i građu, 
nego i drvo za potrebe industrije pa i za veliku industriju — 
furniri, industrija šibica — dolazi u velikoj mjeri iz vrhovnih sa- 
stojina. One su na taj način i vrlo rentabilne. Imajući pred 
očima i vrlo brzo prirašćivanje, kome ćemo teško naći premca, 
mogu se vrbe po prihodu takmičiti za najviše cijenjenim vrstama 

v- 

u šumskom gospodarstvu. Noročito su cijenjene vrbove sastojine, 
koje su nastale prirodnim putem. Razmnožavanje rezni- 
carna naročito je važno za vrste, koje su podesne 
za pletarstvo. 

Zemljišta, u kojima su izmješani glina i pijesak u uz to su 
svježa, najbolja su za vrbišta. Na siromašnim, pješčanim 
zemljištima vrbište redovno nije dugovječno. Na bogatom 
černozemu ima vrba vrlo često i suviše jaki priraštaj pa gubi 
od svojih tehničkih sposobnosti. 

Prilikom razmnožavanja reznicama prenose se svoj¬ 
stva na potomstvo. Za to imajući pred očima ciljeve, zbog kojih 
se uzgaja vrba, treba naročitu pažnju obratiti izboru 
matičnih struko-va sa kojih ćemo skidati reznice. 

U velikom obilju vrsta vrba nije se lako snaći. Ovdje ćemo 
napomenuti samo nekoje u vezi sa raznim zemljištama. 

1) Salix alba i salix caspica podnose i slanija zem¬ 
ljišta ako imaju potrebnu vlagu. 

2) Salix daphnoides i Salix angustifolia zado¬ 
voljavaju se s vapnenim zemljištima. 

3) Salix amygdalina dobro se razvija i na tresetištima 
a podnosi i druga zemljišta (pijeskove pa i slabo zaslanjena 
zemljišta). 

4) Salix aurita treba vlažna zemljišta. Prvenstveno tre- 
setišta. 

5) Salix cinerea, caprea i repens dolaze prije sve¬ 
ga kao pretstavnici vlažnih zemljišta. 

Naročitu pažnju obraćamo uređenju i održavanju vr¬ 
bišta. 

Prethodno obrađivanje zemljišta, koja su određena za ovu 
svrhu, obavlja se slično kao i za topolište. Potrebna je prije 
svega dublja obrada i ovdje, na dubini od kojih 50 cm. Naro¬ 
čito je to važno u krajevima, koji su izloženi suši. U tome 
naime slučaju duboko prerađeno zemljište osigurava 
prikupi ja nj e i konzerviranje jesenje i zimske 
vlage. 

Što smo napomenuli u pogledu podizanja topolišta — s ob¬ 
zirom na vrijeme kad treba obavljati radove, na priređivanje 
reznica i čuvanje njihovo — treba i ovdje imati pred očima. 
Ako se priređivanje reznica iz bilo koga razloga ne završi s jeseni, 


101 


r 


treba to izvršiti u rano proljeće prije početka razvijanja izbojaka. 
Kasnije pripremanje reznica vezano je sa više ili manje neus¬ 
pjeha jer takove reznice redovno ne uspijevaju dobro. 

Reznice pripremamo u duljini od 30—40 cm. Skidamo ih 
sa jednogodišnjih a rijetko kada sa dvogodišnjih jakih, ravnih 
i zdravih izbojaka. Vrbišta treba tako urediti da rastojanje 
među redovima bude 50—70 cm, a rastojanje biljki u 
redovima 30—50 cm. Zavisi to od vrste, koju sadimo a onda 
i od svojstava zemljišta. Na bogatom zemljištu može biti gušća 
sadnja i obratno — na siromašnim zemljištima treba da je 
sadnja rjeđa. 

Naročito mnogo izbojaka daju nekoji varijeteti. 
Tako primjerice Salix purpurea — Sa!ix purpurea 
uralensis daju neobično bogate izbojke, pa ih zato sadimo 
da red od reda bude 80—100 cm a udaljenost biljke od biljke u 
redu 60—80 cm. 

U pogledu sadnje reznica u vrbištu treba istaći, da ih 
valja posaditi tako te im je vrh jedva na površini ze¬ 
mlje. Ostavljanje jednog do dva pupa nad zemljom, kako se to 
inače vrlo često radi, nije potrebno, a nije ni korisno. Ako je suho 
proljeće, takva sadnja neće uspjeti; ako je proljeće vlažno pa 
iako nema u početku gubitaka, dijelovi, koji su ostali nad zem¬ 
ljom, sredinom ljeta pocrne i posuše se pa ih treba ukloniti. 
To je često puta razlogom, da se javljaju i druga oboljenja u 
rasadnicima. 

Poslije sadnje reznica neophodno je potrebno, da se zem¬ 
ljište na površini isitni odnosno da se vrbište drži po moguć¬ 
nosti što više pod motikom. 

Daljne se njegovanje vrbišta u toku prve godine sa¬ 
stoji u isitnjavanju odnosno okopavanju zemljišta te u čišćenju 
od korova. Prve će godine biti potrebno da ga okopavamo barem 
3—4 puta. Zato služe i naročiti ručni strojevi, a možemo oko¬ 
pavati i motikom. Kod širokih međuredova dobro dolaze na¬ 
ročiti plugovi. 

Druge kao i narednih godina redovno ne treba tolike pažnje 
obraćati vrbištu. I sada će biti potrebno okopavanje ali će biti 
dosta da ga okopamo 2—3 puta godišnje. 

Naročito je potrebno da se prvo okopavanje izvrši s pro¬ 
ljeća, prije listanja odnosno prije nego se nasad sklopi, jer je 

kasnije okopavanje teže. Ukoliko preko ljeta ne bude potrebno 
da se barem isitnjava zemljište na površini, da se praši, svakako 
pod jesen okopavamo drugi put. 

Prilikom uklanjanja korova ne smijemo zabo¬ 
raviti da iz vrbišta uklonimo naročitoga neprijatelja, 
slatkovinu (Convolvulus arvensis), a to se može 
samo čupanjem. 

Skidanje — rezanje pruća traži izvjesnu obazrivost 
sa strane uzgajivača. 

Da bi vrbište moglo dati dobar kulturni materijal i da 
bi ga moglo davati što dulje, treba paziti da skidanje pruća, 
bilo s jeseni bilo s proljeća, izvodimo što stručnije. Osnovno 
je pravilo, da izbojke režemo što niže odnosno da 
rez bude po mogućnosti pri površini zemljišta i da 
je ravan. 

Za rezanje vrbovoga pruća, od koga onda pravimo reznice, 
mogu služiti vrtlarski noževi, specijalni noževi kao i specijalne 
nožice. Glavno je da niskim rezanjem uklonimo ne samo 
jednogodišnje izbojke nego da odrežemo i jedan dio materinskoga 
panjića. Samo uz takvo rezanje možemo očekivati, da će vrbište 
davati dugo dobar materijal. 

Veliko značenje ima i lagano okopavanje i nagrtanje ma¬ 
tičnih panjeva, koji ostaju poslije jesenjega skidanja reznica. 
Obično se to radi s jeseni, odnosno odmah poslije skidanja 
reznica; zaostali panj pokrijemo zemljom. To će dati uslove za 
obrazovanje novoga korijenja iz spavajućih pupova a onda i 
mogućnosti da se vrbište podmladi iznova. 

Posađene reznice obično imaju malobrojne i slabe izbojke. 
Za to ne treba prve godine ni računati sa dobijanjem kulturnog 
materijala, odnosno reznica. Međutim ne gledajući na to već 
prve je godine vrlo potrebno da skinemo prvo 
pruće. To treba smatrati obvezatnim u svakom 
vrb i štu. 

Prvo skidanje pruća nema svrhu da da naročiti materijal 
nego samo da pomogne jačanju matičnoga stabla odnosno panja. 
To rezanje, za razliku od kasnijega rezanja, možemo nazvati 
rezanjem za jačanje. Zahvaljujući prije svega tome rezanju, 
vrbište će ojačati toliko, da će naredne godine moći razviti mno¬ 
gobrojne i jake izbojke. 

Prve tri do četiri godine skidamo pruće bez bojazni, da 
će oslabiti matični panj. Kasnije će uklanjanje reznica međutim 
imati za posljedicu i trošenje matičnog stabla. Za to treba i na 
to misliti odnosno nastojati, da se matični strukovi i od¬ 
more, oporave. U vezi toga uređuje se kroz 4—5 godina i 
određeni red za iskorišćavanje u vrbištu. Površina pod određenom 
vrstom vrbe razdijeli se na 4—5 dijelova. Svake se godine po 
jedan od tih dijelova izostavi, ne iskorišćava se, ostane na od¬ 
moru. Na taj način svake godine 3/4 odnosno 4/5 površine daje 
jednogodišnje pruće, a 1/4 odnosno 1/5 dvogodišnje. 

Dvogodišnje pruće odnosno dvogodišnji izbojci 
mogu se dobro iskoristiti za krupnije reznice koje dobro dolaze 
i za uređivanje vrbišta kao i za radove oko pošumljavanja. 

Treba primijetiti, da na suvim staništima, u vrbištima, koja 
su na lakom pješčanom zemljištu, obrezivanje velikih površina 
nije zgodno. Stvar je u tome, što na takvim ogoljenim povr¬ 
šinama s jeseni i s proljeća dižu vjetrovi pijesak pa otkriju 
panjeve. Osim toga se u tom slučaju zimske oborine ne mogu 
porazđijeliti ravnomjerno jer često odnosi vjetar snijeg u druge 
dijelove rasadnika. Sve to može biti od štetnih posljedica za 
vrbište. 

Da se ne bi dogodile pomenute neželjene pojave, po¬ 
trebno je da se prilikom jesenjeg obrezivanja izbojaka ostave 
zaštitni plaštevi odnosno da se ostave kulise, izgrađene 
od 1 ili 2 reda vrbovih matičnih stabala. Sigurno je da će utjecaj 
toga plašta u znatnoj mjeri oslabiti snagu vjetra a u isto će 
vrijeme biti i vrbište od vjetra zaštićeno, da ne raznosi gornje 
slojeve zemljišta, naročito poslije sriži, i da ne gomila snijeg 
samo na pojedinim mjestima. 

Potrebno je obratiti brigu i popravljanju zemljišta 
u vrbištu. Istraživanja su pokazala — naročito prof. Kerna 

— na osnovu analize vrbovoga pruća i to analize i kore i drveta 

— da vrbove sastojine izvlače iz zemljišta ogromne količine 
vapna, kalija i fosforne kiseline. Iz tih istraživanja slijedi da 
treba zemljište u vrbištu đubriti. Ima mnogo prijedloga koji se 
odnose na to đubrenje: dodavanje komposta, Tomasove drozge, 
superfosfata i čilske salitre te vrbove kore dolazi u obzir pri 
ovom radu. Dobar sazreli kompost daje se u količini do 15— 
18.000 kg na 1 ha, jednom u tri do četiri godine; guano u ko- 

ličini od 900—1500 kg svake 3—4 godine, a ako ima kom- 
posta dobro je da se guano smiješa s njim. Ostala mine¬ 
ralna đubriva kao Tomasova drozga, superfosfat, čilska salitra, 
kalijeva salitra daju se u čistom obliku ili u raznim smjesama, 
već prema kakvoći zemljišta. 

Na osnovu iskustava mogu se preporučiti ove smjese: 

1) Tomasova drozga 450—500 kg 

2) kalijeva salitra 180 kg 

3) čilska salitra 180—300 kg 

4) vapno, ako ga nema u zemljištu, 600—7C0 kg 

Sa ovom smjesom daje se zemljištu 75—100 kg fosforne 
kiseline, do 60 kg nitrogena te do 60 kg kalija i vapna, već 
prema potrebi. 

Bolje je vrijeme za davanje đubriva jesen, poslije rezanja 
pruća. Svako đubre, osobito kalijevo i čilsku salitru, treba 
zakopati plitko. 

Neće biti suvišno, ako napomenemo neke vrbe koje se na¬ 
vode kao najbolje za suša i toplija staništa: 

1) Salix amygdalina, daje vrlo dobar materijal za 
grube i tanke izrađevine; prut se lako cijepa i lako struže; po¬ 
nekad stradava od jesenjih mrazeva; 

2) Sali x purpure a, daje također dobar materijal za 
radove iz okrugloga pruća; pruće je tanko, vitko i čvrsto; 

3) Salix purpurea uralensis, vrlo je plodna, daje 
bogate izbojake, sa jednog panja 110—150 kom. odličnoga pruća 
za razne izrađevine; 

4) Salix lambertiana, vrlo brzo raste i daje mnogo 
izbojaka; pruće joj je vrlo vitko; 

5) Salix viminalis daje veliku količinu pruća, koje 
je podesno za jednostavnije izrađevine. 


Pripremanje zemljišta za sjetvu 

Ako se sigurno može računati sa dobrom klijavošću 
sjemena i ako se sjeme nije sasvim osušilo, može se početi sa 
sjetvom. Ako za vrijeme sjetve s proljeća nastupi nagla suša, 
dobro ćemo uraditi da sa sjemenom, koje nije bilo stratificirano 

ili nije bilo ’ namočeno, pričekamo do kiše. Poslije dulje kiše 
treba takodjer izvjesno vrijeme pričekati, dok se zemljište pro¬ 
suši da se prilikom obrađivanja ne lijepi uz oruđe. 

Pred sjetvu treba polje na kome ćemo sijati a koje je re¬ 
dovno već s jeseni pođubreno i uzorano, još jednorti uzorati po 
mogućnosti plitko, u uzanim prugama. Gdje nije moguće oranje, 
treba plitko prekopati. Odmah poslije toga dolaze radnici sa 
grabljama koji isitnjavaju i poravnavaju preoranu odnosno pre¬ 
kopanu zemlju. Na zemljištu ne smije biti niti udolica a niti iz- 
bočina jer jedno i drugo smeta, naročito za vrijeme pljuskova. 
Pri tom treba očistiti i sav korov. Naročito je važno da na teš¬ 
kim zemljištima budu grude isitnjene, da površina zemljišta po¬ 
kazuje po mogućnosti što finiju strukturu. 

Mjesto pluga mogu se upotrijebiti i frezeri. 

Kad je tako gotova sva osnovna obrada zemljišta, treba 
napraviti gredice za sjetvu. Taj posao obavljamo nepo¬ 
sredno prije sjetve i to iz razloga, što se gredice koje su 
mnogo prije pripremljene, redovno zbiju, isuše, a ponekad ih 
jaki pljuskovi mogu i sasvim razbiti. 

U suhim je podnebljima bolje praviti gredice u udubljenju. 
Na takvim se gredicama lakše zadržava vlaga. 

Prilikom sabiranja sjemena treba paziti, da je zdravo i da 
ga pobiremo sa zdravih, srednjedobnih ili doraslih stabala. 
Pobrano sjeme treba prosušiti na uzduhu za suhog vremena; ako 
to nije moguće, treba ga prosušiti u zasebnim prostorijama, u 
svakom slučaju uz pristup uzduha. Neprosušeno sjeme brzo 
gubi klijavost. Prosušivanje sjemena važno je uopće za sve 
vrste. No i u tem pogledu izvjesne vrste zaslužuju naročitu 
pažnju. Tako treba prosušiti neminovno hrastov 
žir, sjeme brijesta, breze i bukve, pa i jele. Ako 
se žir ne prosuši nego se vlažan zakopa da prezimi, istrunuti 
će. Neprosušeno vrbovo i brestovo sjeme brzo gubi klijavost. 

Za slučaj da se sjeme ne može odmah zasijati, treba ga 
sačuvati na svježem i suhom mjestu. Na mjestu gdje vlada vi¬ 
soka temperatura, sjeme gubi klijavost. Na vlažnijem mjestu 
trune. Suhi podrum ili zidane šupe dobra su mjesta za čuvanje 
sjemena. Ako prijeti opasnost od miševa, valja ga spremiti 
u vreće i objesiti. Sjeme u vrećama i sanducima treba da se 
može lako miješati. Prema tome ne smije biti zbijeno. Za sjeme 

je vrlo dobro ako se od vremena do vremena pretresa, miješa, 
provjetrava. 

S obzirom na kratko trajanje klijavosti, izvjesne vrste 
sjemena sijemo odmah poslije dozrijevanja odnosno sa¬ 
biranja. Ovamo spadaju prije svega vrste brijestova i to¬ 
pola. Dulje čuvanje sjemena ovih vrsta vezano je sa poteško¬ 
ćama. 

Mnogo vrsta sjemenja sijemo redovno s jeseni 
(breza, jasen, sjeme raznoga šiblja pa sjeme kruške, jabuke, 
trešnje). Od sazrijevanja do sjetve može se ovo sjeme čuvati obi¬ 
čajnim načinom, na hladnom i suhom mjestu. 

Dobro se čuva u vlažnom pijesku sjeme višnje i šljive. 

Bilo što kasno dozrije, pod zimu, bilo zbog toga, što bi s je¬ 
seni zasijano kroz zimu stradalo od miševa, bilo što je zakas¬ 
nila jesenja sjetva — sijemo sjeme izvjesnih vrsta s proljeća i 
ono već toga proljeća klija. Takvo je poglavito sjeme hrasta i 
kestena, smrče, jele, bijeloga i crnoga bora, ariša i drugih. 
Druge opet vrste, zasijane s proljeća, klijaju za godinu dana. 

Da bi se ubrzalo klijanje i ujedno dobro sačuvalo sjeme, 
primjenjujemo zimsko priređivanje sjemena zasjetvu, 
stratifikaciju. 

Sa izvjesnim vrstama postupamo drukčije. 

U vezi toga s obzirom na vrijeme sjetve i na postupak 
prije sijanja, imamo raznovrsno sjemenje: 

1) koje sijemo odmah poslije dozrijevanja — u mnogim 
krajevima su to koštičave vrste, sjeme brijestova pa sjeme hra¬ 
sta ako nije ugroženo; 

2) koje možemo sijati po sniježnom pokrovu - sjeme breze ; 

3) koje držimo prije sjetve kraće ili dulje vremena u pi¬ 
jesku — stratificiramo ga — sjeme oraha, jasena; 

4) koje prije sjetve držimo neko vrijeme u vodi. 

Izmedju gredica dolaze u svakom slučaju prolazni putići; 

gredice su, kako smo prije napomenuli, 1*05 m široke a putići 
oko 30 cm. Veća širina putića nije potrebna. Tamo gdje nema 
mnogo zemljišta na raspolaganje, treba računati i sa gubitkom 
za putiće; manja širina putića ne odgovara, jer radnici ne mogu 
s njih obavljati posao na gredicama. Smjer je gredice prven¬ 
stveno istok — zapad. 

Prilikom uređenja gredica pažljivo očistimo iz zemljišta ka¬ 
menje, korijenje i raznoliki korov a uklonimo i grude, koje ne 
možemo razbiti. Pri konačnom uređenju treba im površinu paž¬ 
ljivo izravnati. U tu svrhu služe pored grabalja i valjci. Povr¬ 
šina gredica je približno horizontalna, da ne bi voda otjecala 
prilikom polijevanja. Inače konačno pripremanje gredica zavisi 
od sjemena koje ćemo zasijati: što je manje sjeme, potrebno 
je pažljivije obrađivanje zemljišta i obratno. 

Razumljivo je da na strminama dolaze gredice na naročitim 
terasama. 

Sfetva. 


Sjetva zavisi prije svega od vremena kad sazrijeva sjeme. 
U vezi toga ako bismo obavili sjetvu u doba sazrijevanja sje¬ 
mena, uradili bismo onako kako traži priroda. U praksi medju- 
tim nije uvijek tako, jer ili nije moguće sabrati sjeme i treba 
ga poručiti sa strane ili treba sjetvu odložiti na proljeće, da ne 
bi, zasijano s jeseni, kroz zimu stradalo od miševa (ž i r, lj ešnik, 
orah). 

Mnogo vrsta sjemena sijemo redovno s jeseni, ali mnogo 
sijemo i s proljeća, baš iz spomenutih razloga. Međutim izvjesne 
vrste sijemo i ljeti. Tako sjeme topole, brijesta a često 
i jasena sijemo ljeti; sjeme brijesta i jasena mo^ 
žemo s uspjehom sijati i s jeseni. 

Obično se uvijek s proljeća sije bez prethodne stratifikacije 
sjeme bagrena, hrasta, amorfe, smrče, bijelog i crnog 
bora, ariša. Veći dio drugih vrsta može se sijati i s jeseni 
i s proljeća. Proljetnoj sjetvi inače redovno prethodi dulja ili 
kraća stratifikacija kod mnogih vrsta sjemena. 

Breza se obično sije u kasnu jesen, zimi, a može se 
sijati i s proljeća. 

Treba imati pred očima, da poslije rane jesenje sjetve neke 
vrste mogu klijati i odmah s jeseni pa uginu kad nastupe mra- 
zevi. Da se ne bi to dogodilo, sjetva takvoga sjemena treba da 
okasni, da se obavi pred mraz. Vrste sjemena koje trebaju za 
svoje klijanje mnogo vremena — glog, trnjina, jasen, 
višnja, šljiva i drugo — mogu se posijati ranije. 

Za proljetnu sjetvu može se kazati da je treba obaviti po 
mogućnosti što ranije, kad zemlja potpuno okopni i kad se ne 
lijepi uz alat. 

U toplijim klimatskim područjima sjetva u kasno proljeće 
redovno stradava i od suncožara i od suhih vjetrova. Rana sjetva 
naprotiv iskorišćava lakše rezervnu vlagu pa su zbog toga sadnice 
naprednije a izdaci su za polijevanje manji. 

Ako sjeme jasena, lipe, javora dočeka proljeće i 
ako nije stratificirano, ne treba se žuriti sjetvom i treba je obaviti 
po svršetku svih poslova. Što više, u tom slučaju može se sjetva 
obaviti i u toku ljeta da se ne bi klice možda pojavile prije 
narednog proljeća. 

Sjeme raznih vrsta drveća i šiblja redovno sijemo u braz- 
dice, u redove. Na taj način ekonomišemo sa sjemenom, mo¬ 
žemo postići ravnomjernu sjetvu, a što je naročito važno, u tom 
je slučaju njegovanje sjetve omogućeno, specijalno okopavanje 
i polijevanje. Osim toga je i vađenje sadnica daleko lakše kad 
je sjetva u redovima. 



SI. 6 — Daska za pravljenje brazdica 



SI. 7 — Motičica za pravljenje brazdica 


Za pravljenje brazdica u rasadnicima upotrebljavaju se 
redovno daske. S njima se radi brzo i tačno. Mjesto dasaka 
mogu se upotrijebiti i naročiti valjci a i motičice. 

Razmak između brazdica zavisi prije svega od toga što 
ćemo sijati, a onda i od toga kako biljke napreduju i koliko će 
vremena ostati na gredici. Vrste koje brzo rastu te vrste svjet¬ 
losti traže veći razmak među brazdicama nego druge. Za opću 
orijentaciju možemo kazati da je podesan razmak 

kod hrasta i bagrena — 40 do 50 cm; 
kod jasena, javora, brijesta, lipe, šiblja — od 20—30 cm; 

kod bora, ariša i jele 20 cm; 
kod raznih vrsta voćaka 16—20 cm. 

Dubina sjetve ima naročito u toplijim, sušim krajevima 
odlučan utjecaj na razvijanje sadnica. Osim toga pri određivanju 
dubine za sjetvu sjemena treba voditi računa i o veličini sjemena, 
o vremenu sjetve i o zemljištu — da li je zbijeno ili sipko. 

Sitno sjeme breze, pa sjeme brijesta, topole, vrbe i slično 
ne sijemo u brazde, sijemo ga omaške i jedva pokrivamo. Na 
lakšem i sipkom zemljištu pokrijemo ga tanko sa prosijanom 
zemljom, da se vidi i nešto sjemena kroz sloj zemlje. 

Drugo, krupnije sjeme sijemo u brazdice, na dubini koja 
ne prelazi 4—6 puta veličinu sjemena. 

Na zbijenim zemljištima treba sitno sjeme, koje je zasijano 
u brazdice, jedva pokriti i to sa specijalnom, prosijanom pjes- 
kovitom zemljom, odnosno sa zemljom u kojoj je dosta kom- 
posta. 

Na staništima gdje je suha klima, bolja je dublja sjetva 
iz naročitih razloga: pri plitkoj sjetvi može sjeme lako stradati 
od proljetne suše i od suhih vjetrova a kod duboke sjetve 
nije izloženo, barem ne u tolikoj mjeri, ni suncu ni vjetru. Osim 
toga kod dublje sjetve žilje će dublje zahvatiti i na taj se način 
osigurati od isušavanja. 

Da bi ponik na laganim zemljištima bio što jednoličniji, 
treba gredice poslije sjetve lagano zbiti valjkom: na taj će način 
zemlja sjeme prihvatiti, sjeme će doći u bližu vezu sa zemljom, 
a to je za proces klijanja od naročite važnosti. 

Ako se sjetva obavlja s jeseni, može se dubina sjetve po¬ 
većati, Možemo kazati da u tom slučaju dubina brazda za hrastov 
žir može biti 6—8 cm, za sjeme bora 2 cm, za razne lišćare 
2—3 cm. 

Proljetna je sjetva po pravilu plića. Izvjesnu orijentaciju za 
proljetnu sjetvu mogu nam pružiti ovi podaci: 

Srednja dubina sjetve: 


vrsta drveća 
ariš i smrča 
bijeli bor 
crni bor 
primorski bor 
pinj 
jela 

lipa, bagren, javor 
jasen, brijest, grab, breza 
žir, kesten 
bukvica 


dubina u cm 



0.4—1 
0.7—1.5 
1—2 
1.5—2.5 


2—3 


1—3 


Sijemo ili iz ruke ili raznim spravama. 

Za sitno sjeme četinara vrlo je dobra Hackerova sijačica. 

U suhim je krajevima neophodno potrebno 
da se odmah poslije sjetve misli na osiguranje od¬ 
nosno zadržavanje vlage. U tu svrhu zemljište pokrijemo 
slamom ili travom, kukuruzovinom ili sličnim materijalom. 
Obrazloženje za to nalazimo u ovome: 

Pokrov od slame ili od drugoga podesnoga materijala čuva 
zemljište od isušavanja koje dolazi kao neminovna posljedica 
djelovanja sunca i vjetra; on čuva zemljište i od pokorice. A 
jedno je i drugo od velikog utjecaja na klijanje sjemena. Ovaj 
pokrov ne dopušta da se na gredicama razvija korov. On stoji 
na putu da kiša ne zbije zemljište i da ga eventualno ne raz- 
nese. Kako je, naročito pri jesenoj sjetvi, vrlo često smrzavanje 
u gornjim slojevima zemljišta, odnosno kako je čest dolazak 
sriži ili golomrazice, pokrov od slame stoji na putu da se taj 
proces ne razvija naglo, a u svakom slučaju da ne bude od 
većih štetnih posljedica. Kako je naglo izbijanje ponika često 
puta ugroženo naglim padom temperature, pokrov od slame za¬ 
država sjeme u klijanju odnosno priječi da se ponik ne javlja 
naglo. 

Preporučuje se pokrivanje gredica i mahovinom i pilje- 
vinom. Slama je, izgleda, zgodnija, jer se do nje lakše može 
doći. Specijalno je dobra zobena slama. Mahovina je, istina, 
vrlo dobra za pokrivanje, ali je nema svuda u sušnim krajevima 

Piljevinu redovno vjetar odnese sa gredica pa zato u naj¬ 
više slučajeva nije zgodna za pokrivanje. 

Pokrivanje sjetve sa lišćem ne može se preporučiti. Dobro 
je pokrivanje sa raznim barskim travama. Tako je za ovu svrhu 
dobar šaš, a dobra je i trska. Inače se za pokrivanje upotreb¬ 
ljava pšenična iii ražena slama, što krupnija i bez zrna. Bolja 
je za pokrivanje slama sa koje je klasje uklonjeno mlaćenjem. 
Sitna i stara slama redovno se brzo slegne i daje vrlo malo 
mogućnosti za ventiliranje, otežava otvaranje gredica, pa je za 
to i ne preporučujemo za ovu svrhu. 

Pokrivanje slamom nije uvijek jednako. Zavisi to od vre¬ 
mena sjetve i od lokalnih klimatskih prilika. Kod jesenje sjetve 
treba gredice zbijenije pokrivati nego kod proljetne. Sjetva u 
kasno proljeće pokriva se debljim slojem slame nego sjetva 
obavljena rano. Sjetva izvedena u toplom i suhom vremenu 
traži za zaštitu od isušavanja deblji pokrov. Pri tom treba imati 
pred očima i to, da je debeo pokrov na putu zagrijavanju zem¬ 
ljišta i da na taj način zadržava izlazak ponika. Sjeme će u 
tom slučaju klijati kasnije. 

Ako je prilikom proljetne sjetve suho vrijeme, treba gre¬ 
dice prije pokrivanja slamom obilno politi. Na taj se način po¬ 
vršina gredica slegne i zemlja se priljubi uz sjeme. 

Jesenju sjetvu redovno ne treba polijevati. 

Sadnja reznica. 

Razmnožavanje, kod kojega je isključena oplodnja, zovemo 
vegetativnim. 

Ima mnogo vrsta bilja kod kojih je vegetativno razmno¬ 
žavanje daleko jednostavnije i daleko brže nego razmnožavanje 
sjemenom. Osim toga kod vegetativnoga je razmnožavanja is¬ 
ključeno bastardiranje i potomstvo je, izuzevši mala otstupanja, 
potpuno slično roditeljima, nasljeđuje njihove osobine. 

U šumskom gospodarstvu dolazi do primjene vegetativno 
razmnožavanje kod razmnožavanja pomoću reznica. Treba mu 
obratiti punu pažnju, jer vrbe i topole kod kojih je ovakvo raz¬ 
množavanje naročito važno, zauzimaju i u našem šumskom gos¬ 
podarstvu dolično mjesto. Ivu i jasiku — po pravilu — 
ne razmnožavamo reznicama. 

Reznice su dijelovi grana odnosno pruća koje skidamo 
sa maličnih stabala i sadimo da se zakorijene. Tako dobijemo 
zakorijenjene ili ožiljene reznice ili korenjake. 

Reznice sadimo ili s jeseni ili s proljeća. Zavisi to od 
klimatskih prilika. Na staništima na kojima kroz zimu 
dolaze jake studeni i gdje je česta golomrazica, 
ne može doći u obzir jesenja sadnja reznica, jer 
bi ih izbacila golomrazica u toku zime. Na takvim 
staništima dolazi u obzir proljetna sadnja. 

Šumsko gospodarstvo vrbe i topole dolazi kod nas najviše 
na kontinentalnim staništima gdje možemo saditi reznice s pro¬ 
ljeća. U tu svrhu redovno u januaru ili februaru skidamo sa ma¬ 
tičnih stabala, u topolištu i u vrbištu ili u prirodnim sastojinama, 
jednogodišnje izbojke, pruće, od kojega spremamo reznice. 
Dobre će reznice dati dijelovi izbojaka koji su 5—10 mm 
debeli. 

Reznice su duge 25—30 cm. Priređujemo ih iz izbojaka 
nožicama a kasnije ih konačno pripremamo oštrim nožem. 

Prilikom skidanja reznica sa matičnih stabala treba dobro 
paziti da uzimamo samo zdrave, jake, od insekata potpuno čiste 
izbojke. Redovno najprije skidamo izbojke u obliku šiba a onda 
iz šiba priređujemo reznice. Kod priređivanja treba paziti 
da na tanjem kraju budu barem 4 mm debele. Kad su tako no¬ 
žicama priređene, valja ih dalje pripremiti za sađenje. Prije 
svega ih podrežemo oštrim nožem s donje strane, neposredno 
ispod pupa, po mogućnosti okomito na uzdužnu os. Nepo¬ 
sredno ispod pupa dolazi rez zbog toga što je tu, prema 
iskustvu, najintenzivnije razvijanje žilja. Rez okomit na uzdužnu os 
daje osim toga mogućnosti da se čuva kora na reznici prilikom 
zabadanja u zemlju; kod kosoga reza je to teže. Da bi se rez¬ 
nica sačuvala od infekcije, preporučuje se da se gornji rez pre- 
maže kalemarskim voskom. Ovo premazivanje gornje rane služi 
ujedno kao putokaz da se prilikom sadnje reznica taj kraj ne 
zabode u zemlju. Za bolje i brže snalaženje prilikom sadnje 
reznica običavaju gornji rub umočiti i u vapneno mlijeko. Na 
ovaj način je orijentacija brza. Ovo je potrebno naročito onda, 
kad se radi o sadnji velikoga broja reznica. 

Pripremljene reznice vežemo u snopiće. Pri tom treba pa¬ 
ziti da svi istovrsni rezovi budu na jednoj strani. Tako pri- 

premljene snopiće čuvamo u podrumu u koji ne može doprijeti 
smrzavica. Tu ih spremimo u čistom grubom pijesku, u kome 
nema ilovače a koji ima dovoljno prirodne vlažnosti. 

Prilikom utrapljivanja u pijesku u podrumu 
treba paziti da deblji krajevi dođu gore — da 
gore gleda korijenov pol — a tanji krajevi dolje 
— pol izbo j ka ili pupa gleda dolje — kako je to 
već ranije istaknuto. 

Gredice za sadnju reznica valja već ranije pripremiti kao 
i one što su odredjene za sjetvu sjemena. Tako kod proljetne 
sadnje, s jeseni već priredjene gredice, treba neposredno prije 
sadnje reznica izravnati i dobro politi ako je suho vrijeme. Za 
jesenju sadnju valja zemljište prirediti po mogućnosti još s 
proljeća. Reznice sadimo ili sađačem ili bez njega, ubadanjem. 
U dobro pripremljenom zemljištu redovno nije potreban sađač 
za reznice vrbe i topole. Ako su reznice vitke ili ako zemljište 
nije dovoljno sipko, dobro dodje sađač. Njega lako priredimo 
iz drveta. 

Pravilo je da pripremljene reznice zasadimo što prije. 

Reznice sadimo koso, ili okomito; u svakom slučaju treba da 
budu čvrsto smještene pa ih za to dobro pričepimo. Vađenje 
reznica koje u dobrom zemljištu razviju vrlo bogato žilje, daleko 
je lakše ako su koso zasađene. 

Pri tom pazimo da reznice budu toliko u zemlji da vani 
ostane svega jedno oko. Preporučuju u praksi da se ostave i 
do tri oka. Međutim dosta nam je jedan jak izbojak pa se ostali 
i onako moraju uklonuti. 

Prilikom sadnje dolazi korijenov pol u zemlju. Kako se na 
reznicama koje su bile u pijesku redovno već razvije na rani 
korijenova pola callus a i po koji korijenčić, pazimo da se 
ti korijenčići ne odvrnu. Kad su reznice zasađene, treba k njima 
zemlju dobro pričepiti da budu što čvršće zasađene. Praznine 
oko reznica siguran su povod za neuspjeh. 

Reznice valja da su u jednakom odstojanju. Ne treba nikad 
da su suviše guste i da jedna drugoj s.meta u razvijanju. Po¬ 
sadimo ih u redove. Red od reda 30—50 cm a reznicu od rez¬ 
nice 10—15 cm. Na dobroj zemlji potrebno je da reznice budu 
zasađene na udaljenosti od 50 cm podrazumijevajući tu pod- 

jednaku udaljenost reda od reda i reznice od reznice. Poslije 
sadnje dobro je da se gredice poliju i to po mogućnosti što 
obilnije, da se i voda neko vrijeme drži na površini. 

Ne smijemo dopustiti da se uhvati kora oko zasađenih 
reznica. Za to površinu isitnimo ili je poslije polijevanja pokrijemo 
suhom zemljom. Polijevanje je dobro već i zbog toga što će 
se na taj način dobro zemlja slegnuti oko reznica. A to je sva¬ 
kako od koristi za daljni razvitak. 

U toku ljeta reznice redovno razviju toliko žilje da ih već 
pod jesen možemo izvaditi i dalje presađivati. Za slučaj da 
zakorijenjene sadnice treba još držati u rasadniku, prenosimo ih 
u rastilo i tamo držimo jednu ili dvije godine, već prema po¬ 
trebi. U rastilu je, razumije se, i udaljenost reda od reda i biljke 
od biljke veća. 

Na staništima gdje nema opasnosti od smrzavice, možemo 
reznice posaditi s jeseni, oktobra mjeseca. U to doba pripremi¬ 
mo reznice, očistimo ih od lišća pa ih zasadimo. 

Pomoću reznica možemo vrlo uspješno razmnožavati i raz¬ 
novrsno šiblje, što je od naročite važnosti u vrtlarstvu a može 
dobro doći i u šumskom gospodarstvu. Na taj način dobro se 
razmnožava Lonicera, Spiraea, Philadelphus, Tamarix, 
Deutzia, Forsythiai mnoge druge vrste. 

3 

Radovi u rastilu ili školi. 

Da bi se razvilo što bogatije žilje, presađujemo — piki- 
ramo — mlade, zeljaste, još neodrvenjene biljke, sijance. Na 
taj način sprečavamo suviše jako razvijanje srčanice a pomažemo 
grananje žilja. Tako odgojene biljke imaju obično daleko bolje 
uslove za razvijanje nego druge, ali su, radi većega posla, i 
skuplje. 

Najčešće pikiramo divljačice jabuke, kruške, šljive i ruža. 

U šumskom gospodarstvu pikiranje rijetko dolazi u 

obzir. 

Biljke, uzgojene u sjemeništu, služe redovno za veći dio po¬ 
slova oko pošumljavanja. No pored toga potrebno je mnogo 
puta uzgojiti i krupniji materijal, sa jačim žiljem i sa jačim 

stablom. Naročito je to potrebno kad se radi o uzgajanju rasa- 
da za dekorativne svrhe, za drvorede, parkove i tome slično. 
Ovakve su sadnice potrebne i za zaštitni plašt. Kad se radi o 
uređivanju gradova tipa Garden-City redovno treba mnogo 
ovakvih jačih, pažljivo odgojenih sadnica. 

Takve sadnice uzgajamo u rasti! u ili školi. 

Uzgoj ovakvih sadnica i sadnja na stalnom staništu traži 
veća novčana sredstva nego obično uzgajanje sadnica u sjeme¬ 
ništu i daljni rad s njima. Razumljivo je, da svi kojima je po¬ 
treban materijal u pomenute svrhe, traže da on bude prvokla¬ 
san, koji će udovoljiti i potrebama dekorativnosti i potrebama 
zaštite. A da se to postigne, potrebna je i dulja i intenzivnija 
njega. 

Sigurno je da biljke uzgojene u sjemeništu za vrijeme od 
1 ili 2 vegetaciona perioda, najčešće ne mogu zadovoljiti potre¬ 
bu u spomenutom pravcu. Rasađivanjem biljki u rasti I u 
i potrebnom njegom razviti će se korijenov sistem a razviti će se i 
nadzemni dio biljki daleko više, nego da su ostale u sjeme¬ 
ništu. 

U rastilu provedu biljke 2—4 godine a na njihovo mjesto, 
već po određenom redu, dolaze druge iz sjemeništa. Redovno se 
uzgajaju u rastilu hrast, jasen, javor, brijest, breza, lipa, bagren, 
divlji kesten, murva, gledičija i razni četinari; često dolazi u ra¬ 
stilu mnogo vrsta raznoga šiblja. Osim toga dolaze i razne vrste 
topola. 

Predhodno obrađivanje zemljišta u rastilu sastoji u dubo¬ 
kom prekopavanju. 

Gustoća sadnje zavisi od razvitka sadnica pa je često 
red od reda 50—60 cm, biljka od biljke u redovima 30—50 cm. 

S obzirom na veliki trošak s kojim je vezano uzgaianje 
sadnica u rastilu, treba imati pred očima da se ti troškovi is¬ 
plate samo u naročitim slučajevima. 

Prilikom uzgajanja raznih vrsta za ukras, bilo da 
se radi o stablima, bilo da se radi o šiblju, valja imati pred 
očima da se samo osnovne vrste daju razmnožavati sjet¬ 
vom sjemena, dok se mnogobrojne i najskuplje kulturne forme 
razmnožavaju ili vegetativnim putem ili kalemljenjem. Prema 
tome je rad oko odgajivanja sadnica za naročite dekorativne 
svrhe u tehničkom pogledu u izvjesnoj mjeri složen. Imajući to 

8 * 

pred očima treba računati sa matičnim stablima koja će davati 
materijal za kalemljenje, a onda i sa sadnicama koje će služiti 
kao podloga. 

U vezi navedenoga možemo vrste drveća i šiblja 
i njihove kulturne forme koje se uzgajaju u ras- 
tilu podijeliti na tri skupine držeći se navoda Susovih: 

1) drveće i šiblje koje se lako razvija iz sjemena; 

2) drveće i šiblje — u glavnom kulturne forme — koje 
se razmnožavaju vegetativnim putem i 

3) kulturne forme koje se razmnožavaju oplemenjivanjem. 


1 — Skupina. 

Sjeme onih vrsta drveća i šiblja koje spadaju u prvu sku¬ 
pinu, sijemo na običajan način na gredicama u sjemeništu, gdje 
se biljke razvijaju i uzgajaju prema načelima koji vrijede za 
taj rad. Prema tome kako se razvijaju biljke u sjemeništu, va¬ 
dimo ih i prenosimo u rastilo gdje ostaju dulje ili kraće vrije¬ 
me. S obzirom na to da biljke ostaju u rastilu barem godinu 
ili dvije, potrebno je da kažemo nekoliko općih napomena o 
tome. 

U slučaju kad su se jednogodišnje biljke, sijanci, dobro raz¬ 
vili, presadjuju se u rastilo vrlo često ako im prijeti opasnost 
da budu u drugom vegetacionom periodu suviše pritiješnjeni 
među sobom i ako smetaju jedni drugima pa ne mogu dati ni 
potpuno razvijen sistem korijena. Gdje te opasnosti nema, sijanci 
mogu po pravilu ostati i naredne godine na svojemu mjestu. 
Tako se sijanci bagrena ponekad presadjuju kao jednogodišnji, 
dok se breza prenosi iz sjemeništa u rastilo kao dvogodišnja. 

Presađujemo redovno s proljeća. Prilikom iskopavanja 
sijanaca u sjemeništu treba paziti da im ne oštetimo žilje, a 
poslije da ih dobro razvrstamo. 

Prije presađivanja možemo korijenov sistem vrlo umjereno 
i oprezno prikratiti odnosno obrezati sa vrtlarskim nožicama 
pazeći samo na to da se predugačko korijenje prikrati, i da se 
poreže ono koje smo ozlijedili prilikom vađenja. Treba odrezati 
i nadzemne dijelove koji su ozlijeđeni. Dobro je prikratiti suviše 

duge sadnice lišćara ponekad na polovinu ili na trećinu. Ako 
se jače obrezuje korijenov sistem, može se nadzemni dio pri¬ 
kratiti i sasvim na panj. 

Prilikom razvrstavanja biljki koje smo izvadili iz sjemeništa, 
odijelimo one koje su iste visine i podjednako razvijene. 

Gustoća presađivanja, kako smo napomenuli, iznosi među 
redovima 50—60 cm, a 30—50 cm među biljkama u pojedinom 
redu. Presađivanje treba provesti tako, da biljke budu u redu, 
da bi ih i kasnije lakše bilo njegovati. Naročitu pažnju valja 
obratiti sistemu korijena pa biljke, kojima je žilje slabo, ne 
treba ni presađivati jer neće biti uspjeha. 

Prilikom presađivanja jačih biljki u rastilo treba 2—3 čo¬ 
vjeka: jedan kopa rupe a drugi presađuje ili dvojica kopaju 
rupe a treći presađuje. 

Bolje je i sa tehničkog gledišta tačnije presađivanje u 
jarcima, kako se to često radi prilikom odgajivanja voćaka. 

Sitnije lako presađujemo pomoću naročite daske. 



Ima i strojeva za taj posao. Takav je Hackerov stroj 
za presađivanje. 

Biljke, koje su iskopane i čekaju da ih presadimo u rastilo, 
dobro je držati neko vrijeme u vodi. To je naročito potrebno 
ako je vrijeme suho. 

Kad je presađivanje završeno, radnici isprave biljke koje 
su možda koso zasađene. 

Prema potrebi — treba presađene biljke češće zalijevati. 
Razumljivo je, da to poskupljuje proizvodnju. 

Prilikom obrezivanja korijenovog sistema imamo pred 
očima ovo: 

Prije svega odrežemo ranjeno žilje a zatim prikratimo ono 
koje je predugo. Da bi se ustanovila potrebna ravnoteža između 
dijelova koji primaju vodu i onih koji vodu izdavaju odnosno 
isparavaju, treba kod lišćara podrezivanju korijena prilagoditi i 
prikraćivanje nadzemnih dijelova. U slučaju rada za suhoga 
vremena treba jače prikratiti nadzemni dio jer će se na taj na¬ 
čin, dok ne dođe do jačeg razvijanja korijena, smanjiti i ispa- 
ravanje vode. Nije dopušteno savijanje korijena prilikom pre¬ 
sađivanja. 

Poslije presađivanja neka zemljište bude na površini 
10 15 cm sipko. Obično se u vrijeme presađivanja zemljište 

na površini toliko utabana te prijeti brzo stvaranje kore a 
onda isušavanje. Razumljivo je da takvo zemljište valja na po¬ 
vršini što više isitniti, ako nikako drukčije, a ono željeznim 
grabljama. Istina, okopavanje bi bilo daleko bolje, ali i ovako 
isitnjavanje zbijene površine pomaže da se čuva vlaga u zem¬ 
ljištu. 

Kao daljne mjere za njegovanje u rastilu dolazi prije 
svega isitnjavanje zemljišta među redovima ručnim plugovima 
odnosno uklanjanje korova između redova motikom. I uklanjanje 
korova i isitnjavanje redovno se provodi u isto vrijeme. Na taj 
način je kombinirano plijevljenje sa isitnjavanjem koje se iz¬ 
vodi po nekoliko puta (3—5 puta) preko ljeta, prema tome je li 
vrijeme suho ili vlažno, da li zemljište naginje zakorovljavanju 
ili ne. Naročitu pažnju u pogledu odbrane od korova traži 
černozemno zemljište. Pjeskovita su zemljišta u ovom pogledu 
podesnija. 

Treba paziti da izvijesne vrste drveća već prve godine u 
rastilu očistimo od pobočnih izbojaka koji smetaju i razvitku 
debla i razvitku krošnje. To će biti potrebno kod bagrena, breze, 
američkog javora, a ponekad i kod javora mliječa. Međutim kod 
većeg broja vrsta treba čistiti stablo i formirati krošnju u drugoj 
godini i to prvih dana mjeseca jula. Druge godine s jeseni biljke 
obično vadimo a u rastilu ostanu redovno samo vrste koje 
sporo rastu kao hrast, jasen, lipa, divlji kesten — koji tu 
ostanu i treću godinu. 

U jesen iskopamo sadnice kad opane list. Vađenje pod 
listom ne preporučuje se. Izvađene sadnice iz rastila ili se 
presađuju već s jeseni ili se spreme preko zime za proljeće. 

Polja u rastilu, na kojima su bile biljke, dobro je da kroz iz¬ 
vjesno vrijeme budu pod ugarenjem. 


2 — Skupina. 

Reznicama se mogu razmnožavati razne vrste šiblja i dr¬ 
veća: amorfa, žutikovina, drijen, japanska dunja, vučji trn, 
zimolez, hudika, jasmin, zova, jorgovan, tamariks i druge a na¬ 
ročito vrste vrba i topola. Istina, mnoge od ovih vrsta možemo 
razmnožavati sjemenom, ali mnoge se, kao veći dio vrsta 
Populus i vrsta Salix razmnožavaju prvenstveno reznicama. 
Naročito veliku ulogu ima razmnožavanje reznicama za raširenje 
kulturnih forma. Izvjesnu prednost ima razmnožavanje reznicama i 
zbog toga što se takve biljke daleko brže razvijaju nego iz sje¬ 
mena. Osim toga reznicama razmnožene biljke vrlo izdašno 
cvjetaju, a to je specijalno u vrtlarstvu od velike važnosti. 

Osim razmnožavanja koje je u šumarstvu običajno pomoću 
jednogodišnjih dozrelih i odrvenjenih reznica, primjenjuje se 
također razmnožavanje i sa reznicama koje nisu sasvim dozrele. 
To je razmnožavanje sa ljetnim reznicama. Na taj 
način može se razmnožavati Acer palmatum, Amorpha, 
Amygdal us nana, Berberi s, Cornus, Evonymus, Li- 
gustrum, Lonicera, Philadelphus, Sambucus, Sy- 
ringa, Tamarix i druge. 

Rezanje odnosno pripremanje ljetnih reznica vrši se redo¬ 
vito u junu ili julu, prije nego izbojci odrvene, po mogućstvu 
za oblačnog vremena i izjutra. Priređene reznice posadimo i 
čuvamo naročito od suše. Za nekoliko nedjelja one se obično 
zakorijene i pod jesen imamo već potpuno normalne biljke, koje 
su prikladne već te jeseni za presađivanje u rastilu. 


3 — Skupina. 

Mnogobrojne kulturne forme čije razmnožavanje ne uspijeva 
sjemenom ili reznicama, razmnožavamo kalemljenjem. Kao 
najbolji način ističe se ljetni, na spavajuće oko. On je 
vrlo jednostavan i daje redovno dobar rezultat. Kod mnogih 

vrsta treba ovaj posao obaviti u prvoj polovini juna, a može 
da se obavlja sve do augusta. 

Kasnije kalemljenje je bolje. 

Treba paziti prilikom odabiranja podloga. 

Pogriješke, učinjene u tom pogledu, kasnije se osvećuju. 

Za dobre podloge služe one, što su izrasle iz sjemena. 
Načešće se upotrebljava ovakvo razmnožavanje kod vrsta: Acer, 
Ulmus, Tilia, Syringa a i kod drugih. 

* 

* * 

Osim sadnica za dekorativne svrhe u pravom smislu riječi, 
često puta treba odgojiti i takve, od kojih se ne traži ni da 
budu previše dekorativne niti da budu osobito razvijene. To su 
sadnice za žive ograde, za bordure, za jednostavne parkove i 
tome slično. 

I za tu su svrhu najbolje presađene sadnice. Redovno pre¬ 
sađujemo jednogodišnje biljke. 

Rano s jeseni ili bolje rano s proljeća povadimo jedno¬ 
godišnje sijance, razvrstamo ih i presadimo na gredice, koje su 
za to određene. 

Zemljište priređujemo prekopavanjem na dubinu od oko 
30—35 cm. Obično je udaljenost između redova oko 16—20 cm 
a isto toliko i među sadnicama. 

Na većim površinama razmak među redovima može biti i 
do 25 cm. Prije presađivanja treba oštrim vrtlarskim nožicama 
podrezati korijenov sistem a i nadzemni dio po potrebi skratiti 
na 1/3 do 1/4 visine. Preporučuje se u izvjesnim prilikama, da 
jako prikratimo nadzemni dio a ostavimo samo prizemni čep u 
duljini od 10—15 cm. To se može preporučiti kad je slabo 
proljeće i kad treba prije razvijanja korijena oslabiti isparavanje. 
Kasnije valja biljke na gredicama tako njegovati, da stalno isit- 
njavamo zemlju oko njih, okopavamo ih i uklanjamo korov. 
Dobro je da se zemljište između redova pokrije tankim slojem 
slame i da se tako zaštiti protiv isušavanja. Ta mjera nije ne¬ 
ophodno potrebna i može je zamijeniti odnosno nadoknaditi 
isitnjavanje. 

Već u jesen imaju ovakve biljke redovno bogat sistem 
korijena i dobro razvijen nadzemni dio pa ponekad dosegnu 

visinu i ođ 60 cm. Na taj način dođemo do vanredno dobrog 
kulturnog materijala, koji nije razmjerno skup, koji se može lako 
raznositi a koji je sposoban da izdrži i vrlo teške uslove pri¬ 
likom presađivanja na stalno mjesto. 


4 

Njega i čuvanje biljki. 

Klijanje i prvo razvijanje klica odnosno izbijanje ponika 
važan je i odlučan momenat poslije sjetve. Biljke trebaju inten¬ 
zivan nadzor i promišljenu njegu, naročito u početku svoga 
života. Pri nedovoljnoj pažnji brzo dolazi do velikih a često 
puta i do potpunih gubitaka. Prije svega sjeme pred klijanje, a 
naročito za vrijeme klijanja, ne podnosi stvaranje pokorice na 
površini gredica. Potrebno je u to doba, da uzduh pridolazi do 
sjemena. 

Ako se promišljeno radi prilikom pokrivanja zasijanog 
sjemena a onda prilikom zasjenjivanja, može se oslabiti obrazo¬ 
vanje kore a onda i isušavanje zemljišta. Naročitu brigu treba 
obratiti i na to, da sjeme ima dovoljan stepen vlage u zemljištu. 
Po potrebi treba je i polijevanjem dodavati. Da ne bi znat¬ 
nija količina vlage ostala na površini, potrebno će biti često- 
puta odkopati zemljište pored sjetve, u odkopane jarke naliti 
vode a poslije toga opet ih zasuti. 

Napomenuli smo pokrivanje sjetve naročito na sušnim 
staništima. 

Kad se javi prvi ponik, postepeno uklanjamo pokrov. 
Potpuno uklanjanje može se provesti istom onda, kad je sjeme 
u većoj mjeri isklijalo. Ako se pokrov zadrži dulje, ponik ostaje 
bez svjetlosti koja mu je neophodno potrebna, i za to strada. 
Najprije klice poblijede, suviše se izduže i konačno popadaju. 
Ako se pak suviše rano ukloni, netom se pojavi prvi ponik, 
dolazi do jakoga isušavanja zemljišta pa će ostali dio sjemena 
ostati u zemljištu a da ne proklija, odnosno 'klijanje će pre¬ 
ostaloga sjemena biti zadržano. Ako je vrijeme kišovito, ili 
oblačno, može se pokrov ukloniti već prilikom izlaska prvoga 
ponika. Zadržavanje pokrova na gredicama za vrijeme dulje 

vlažnije periode može dovesti do toga, da se klice zaraze i da 
stradaju od raznih bolesti. 

Uklanjanje pokrova izvodimo oprezno. Treba na to paziti, 
jer su mlade klice vrlo nježne pa lagano padaju i od sunčane 
pripeke i od suhih vjetrova. To je razlog zašto uklanjanje po¬ 
krova izvodimo postepeno. Najprije se ukloni tamo, gdje je 
klijanje sasvim uspjelo, a na ostaloj se sjetvi ostavi računajući 
sa difuznom svjetlošću. Kasnije pokrov treba ostaviti jedino 
između brazdica, da ih štiti od isušavanja. Kad ponik ojača, 
može se ukloniti i preostali dio slame koji je medju redovima. 

U isto vrijeme, kad se ukloni pokrov sa sjetve, treba mi¬ 
sliti, da se spriječi i dalje jaki utjecaj sunca. Radi toga zasje- 
njujemo nekoje četinare i lišćare. Cilj je zasjenjivanju, da za¬ 
štiti biljke od sunčane pripeke, a da pri tom klicama ne odu¬ 
zima neophodno potrebno svijetlo. Od lišćara trebaju zasjene 
redovno breza i joha. Bez zasjenjivanja stradava klica i ponik 
ovih vrsta i u onom slučaju ako je rasadnik na sjevernim hlad¬ 
nijim stranama. Na toplijim staništima treba zasjeniti borov ponik, 
ali srazmjerno manje nego onaj breze i johe. Na hladnijim 
staništima može se bor uzgajati u rasadnicima i bez zasjenji¬ 
vanja. Što više, i na toplijim našim staništima, ako je povoljna 
godina, može se uzgojiti bor bez zasjenjivanja. 

Za zasjenjivanje upotrebljavaju se prije svega razne 
lješe. Pri tom treba imati pred očima, da sva pomagala za to 
budu lako prenosna, da su po mogućnosti što trajnija i da se 
što lakše njima rukuje. 

U običaju je ponegdje i zasjenjivanje gredica granama. 
Ali ovo je zasjenjivanje redovno neravnomjerno, na gredice od¬ 
nosno na ponik napada često puta sa grana mnogo lišća odnosno 
iglica, pa tako zasjenjivanje ne odgovara odredjenoj svrsi. Pri 
takvom zasjenjivanju otežano je i polijevanje gredica i plijev- 
ljenje. Dobre su slamnate ponjave odnosno ponjave od trske; 
one daju mogućnosti za ravnomjerno propuštanje svjetlosti. 
Međutim ti su pokrovi često puta skupi, ne traju mnogo, glo¬ 
mazni su, vjetrovi ih skidaju i odnose i time nastaje smetnja u 
njegovanju sadnica. 

Zasjenjivanje gredica primjenjuje se u ljetnim vrućim mje¬ 
secima. U toplijim krajevima je potrebno već od maja do sep¬ 
tembra, u hladnijim od druge polovice juna pa do augusta. Za 

oblačnoga vremena zasjenjivanje treba privremeno ukloniti. Pod 
zimu se pokrivala saberu i spreme. 

Istraživanjem je ustanovljeno, da isitnjavanje zemljišta ima 
najbolji utjecaj na čuvanje vlage, a u isto vrijeme ima odličan 
utjecaj na razvijanje i korijena i nadzemnog dijela. 

Pokrivanje gredica i zasjenjivanje u suvom pod¬ 
neblju nije uvijek dovoljno da osigura uspješno razvijanje biljki. 
Za to će biti vrlo često potrebno, da se u rasadnicama organizuje 
i polijevanje. Ta je mjera naročito potrebna na južnim položajima 
i u toplijim krajevima pa na zemljištima, na kojima nema jese¬ 
njih kiša. Međutim polijevanje ima za posljedicu veće novčane 
izdatke. Osim toga ako taj rad nije pravilno izveden, može 
biti od vrlo štetnog utjecaja na razvijanje sadnica. U vezi toga 
polijevanje u rasadniku organizujemo samo onda, ako je ne¬ 
ophodno potrebno. 

Sve vrste drveća ne trebaju jednako dodavanje vode. Uz¬ 
gajanje breze u suvom klimatu nemoguće je bez zalijevanja 
zemljišta. I bor treba polijevati na suvim staništima, ali daleko 
manje. 

U sjevernijim krajevima i na hladnijim staništima može se 
bor uzgajati i bez polijevanja. Ostale vrste traže polijevanje u 
manjoj mjeri i isključivo na suvim staništima. 

Radi opće orijentacije možemo mišljenje o polijevanju 
sažeti u ovome: 

1) Polijevati treba podveče, pred zalazak sunca. To će biti 
dobro i za zemljište i za usjev, neće biti mnogo razloga za 
stvaranje kore, a neće niti spržiti biljku. Ponekad nije moguće 
izvesti polijevanje podveče, pa ga treba izvesti rano jutrom, prije 
nego se javi sunce. Nikad se ne smije polijevati za toploga vre¬ 
mena, po danu. Ta je vlaga obično beskorisna, brzo isparava a 
na zemljištu se stvara kora. Redovno stradava ponik, naročito 
onaj, koji još nije ojačao i koji nije odbacio supke. Kažemo da 
polijevanje preko dana, za toploga vremena, sprži biljke. 

2) Bolje je rjeđe polijevati a izdašno nego češće a slabo. 
Breza je izuzetak — ona traži češće polijevanje po površini. 

3) Ako voda ima nisku temperaturu, nije dobra za polije¬ 
vanje. Zato treba da su u rasadniku uredjeni bazeni u kojima 
će se voda prethodno zagrijati, ili da su postavljene naročite 
drvene posude za zagrijavanje vode na suncu. 

4) Tvrda i slana voda nije za polijevanje. 

5) Pod jesen odnosno već krajem ljeta valja prestati sa 
polijevanjem, jer ono u to doba zadržava dozrijevanje odnosno 
odrvenjavanje biljki pa je zato štetno. 

Dvogodišnje biljke redovno ne treba polijevati. 

Uopće može se kazati da mjere koje upotrebljavamo za 
njegovanje jednogodišnjih biljki, kao što je pokrivanje zemljišta, 
zasjenjivanje i polijevanje, nisu potrebne za dvogodišnje biljke. 
A to je iz razloga, što bi se na taj način biljke suviše raznje¬ 
žile, postale malo otporne, pa se ne bi mogle prilagoditi i na 
teže prilike, i što taj rad izaziva veće novčane izdatke. 

Među drugim mjerama oko njegovanja sadnica treba istaći 
okopavanje i borbu sa korovom. Na gredicama se razvijaju 
korovi redovno daleko brže nego biljke šumskih vrsta. Osim toga 
oni se razvijaju redovno u velikoj mjeri pa na taj način troše 
hranu i vlagu, ne daju da se razvija žilje nježnoga ponika a 
nadzemni dijelovi korova na putu su i svjetlosti i vlazi, jednom 
riječju guše ponik. Zato je borba sa korovom vrlo potrebna, 
jer se bez nje ne može ni zamisliti razvijanje biljki. Korov treba 
uklanjati ne samo sa gredica, nego i sa puteva kao i sa svih 
dijelova rasadnika, gdje se je pojavio. Ne valja dopustiti, da 
korov ocvate i da mu se sjeme razvije. Treba uzeti za pravilo 
da na gredicama treba plijeviti odmah, čim se korov pojavi. 
Svako će zatezanje poskupiti rad a pored toga će i uspjeh sjet¬ 
ve biti slab. 

Plijevljenje se vrši najčešće rukama. Na onim dijelovima, 
koji su pod ugarom, čisti se korov redovno motikama. Da bude 
bolji uspjeh, najbolje je plijeviti poslije kiše, jer se onda može 
ukloniti korov sa žiljem. Uklanjanje samo nadzemnih dijelova 
korova ne daje mnogo koristi. 

Zavisi od zemljišta i od količine oborina koliko će se puta 
plijeviti jednogodišnje biljke. U mnogo će slučajeva biti potrebno 
da se izvede taj posao 0—8 puta preko ljeta. Naročito će tre¬ 
bati češće plijeviti, ako je vlažno ljeto i ako se zemljište lako 
zakorovljuje. 

U isto vrijeme kad se obavlja plijevljenje korova, treba biljke 
i okopavati odnosno treba oko biljke isitniti zemljište. To oko¬ 
pavanje odnosno isitnjavanje zahvata do 6—8 cm. Na taj ćemo 

način očuvati vlagu u zemljištu. Osim toga dati ćemo moguć¬ 
nosti i za dolazak uzduha u zemljište. 

Da se ne bi uhvatila kora, potrebno je prašenje ili ko- 
ričanje. Prašimo ili koričamo motičicama a nekad i naročitim 
prašačima. 

Da se što bolje sačuva vlaga i da bi se što više spriječilo 
razmnožavanje korova, dobro je da se između redova, na kojima 
se nalaze jednogodišnje biljke, zemljište pokrije slamom, koja 
je u početku služila za zadržavanje vlage. 

Debljina pokrova od slame može biti 6 — 8 cm. U tom 
slučaju biće otvoreni samo redovi sa biljkama, dok će među- 
redovi biti pokriveni slamom zaštićujući zemljište od isušavanja, 
od zbijenosti, od obrazovanja pukotina i od korova. Ne može 
se preporučiti da se upotrijebi nova slama, jer se u njoj nađe 
dosta sjemena koje klija. Da ne bi vjetar odnio pokrov između 
redova, dobro je, da se slama pritisne prutićima. 

Polovinom ili krajem augusta uklanjaju se pokrovi između 
redova. Dobro je da se onda biljke okopaju. 

Plijevljenju dvogodišnjih sadnica treba obraćati pažnju. 
Taj rad je daleko jednostavniji nego kad imamo posla sa jed¬ 
nogodišnjim biljkama. 

Potrebno je da napomenemo mjere u rasadniku protiv 
mraza. 

Proljetni mrazovi javljaju se maja mjeseca, negdje i ra¬ 
nije a negdje i kasnije. Oni ugrožavaju ponik raznih vrsta drveća 
— jasena, javora, kestena, i gledičje i drugih. Manje strada po¬ 
nik hrasta i raznoga šiblja. 

Pri tom valja imati pred očima da su prije svega niža i 
vlažnija mjesta izložena mrazu. U vezi toga već pri izboru mje¬ 
sta za rasadnik treba na to paziti pa odabrati više, ravnije polo¬ 
žaje na kojima će biti isključeno sabiranje hladnoga uzduha. 

Šteta od mraza očituju se na jednogodišnjim sadnicama. 

Od golomrazice stradavaju ponekad i starije sadnice. 
Osobito se to javlja u rasadnicama gdje su teška zemljišta i 
zimi vlažna. 

Za zaštitu služi pokrivanje gredica; naročito je važna za¬ 
štita protiv hladnih vjetrova. Lagano pokrivanje sa slamom ili 
sa slamnatim ponjavama daje dobru zaštitu. 

Treba još napomenuti štete koje dolaze u rasadnicima 
od ptica. One su česte specijalno na poniku četinara. 
Kad se počnu javljati klice odnosno kad supke izbace ljuskicu 
sjemena, napadnu vrlo često vrapci i druge vrste ptica, pa ako 
se na vrijeme ne poduzmu potrebne zaštitne mjere, može biti 
uništen ponik u velikoj količini. 

Radi zaštite ponika od ptica preporučuje se čuvanje sjetve 
i odbijanje ptica zaplašivanjem, a onda pojenje sjemena sa mi- 
niumom. Sjeme obojeno olovnim oksidom ptice manje napada¬ 
ju. Samo se bojenje provodi ovako. Na dan sjetve sjeme 
stavimo u posudu i polijemo toliko, da se navlaži, a suvišna 
se voda izbaci. Poslije toga sipamo u posudu prašak olovnog 
oksida — >/ 4 najviše 1/2 kg olovnog oksida na 1 kg sjemena 
— i sjeme miješamo dotle, dok se ne oboji olovnim oksidom. 
Iza toga sjeme dobro prosušimo, da se ne bi lijepilo prilikom 
sijanja. Ovakvo se obojenje drži sjemena dosta dugo. 

U rasadniku treba paziti da inače vrlo korisna krtica ne 
čini štete. Biva to 11 a jednoj strani hodnicima a na drugoj kr- 
tičnjacima ponekad u tolikoj mjeri da se poslovi u rasadniku 
ne mogu pravilno odvijati. Najbolje je da se krticu za izvjesno 
vrijeme na podesan način udalji iz rasadnika, sa onih dijelova 
gdje je sjetva obavljena. U krajnjem slučaju možemo je uništiti. 
Udaljavanje krtice može se postići na taj način da se krpa na¬ 
topi u karbolineum i da se utisne u hodnik krtičin. 

U svakom slučaju treba njezine hodnike izjutra izra¬ 
vnati da sačuvamo biljke. Često puta se dogadja da je krtičnjak 
baš usred sjetve. U tom slučaju valja izbačenu zemlju oprezno 
pokupiti i ukloniti pa će se biljke koje su bile pokrivene i dalje 
dobro razvijati. Ako se krtica nikako ne udaljuje iz sjetve, treba 
je uhvatiti. U tu svrhu postavljamo klopke na njezine hodnike. 

Vrlo velike štete nanose biljkama u rasadniku miševi. 
Štete su naročite česte i velike u voćnim rasadnicima. Ponekad 
miševi izgrizu koru hiljade biljki sve do tvrdoga drveta. Kako 
se te štete najčešće dogadjaju zimi pod snijegom, nije zaštita 
laka. Istom s proljeća kad okopni snijeg, pokažu se štete u svoj 
svojoj veličini. Te su štete i u šumskim rasadnicima u mnogo 
slučajeva vrlo velikih razmjera i pretstavljaju kadikad osjetljiv 
gubitak. Za tamanjenje miševa upotrebljavamo razne klopke. Pri¬ 
likom postavljalja klopki dobro je imati rukavice da ne bude 


127 


traga od čovjeka, pa da uspjeh bude povoljniji. Inače se tama¬ 
njenje miševa može uspješno provoditi trovanjem. U tu svrhu 
upotrebljavamo razna trovila. 

Velike štete čine miševi na žiru, na kestenu a i na drugom 
sjemenu. Da bi štete bile manje, dobro je da se hrastov žir 
kao i uopće sve veće sjemenje — kesten, bukvica, pinjol, sjeme 
limbe — presvuče miniumom ili fosfornim cinkom. Preporučuju 
za odbranu protiv miševa i to da se posije žir u dva sloja, u 
jednom plićem, na 3—4 cm duboko, i u drugom dubljem, na 
7—8 cm. Miševi napadnu plići sloj i ostave onaj drugi nedirnut. 
Istina, dublje zasijano sjeme će niknuti kasnije pa će to biti od 
izvjesne štete po razvitak biljki. No u svakom slučaju bolje je 
i to nego da rasadnik ostane bez biljki, što se kod velike na¬ 
vale miševa može dogoditi vrlo lako. 

Preporučuju se razni recepti po kojima se spremaju trovila, 
u kojima se kupa žir da bismo ga očuvali od miševa. 

Jedan je od recepata ovaj: 

1 kg ilovače; 

2 kg vode; 

0.5 kg bakrenoga sulfata; 

0.250 kg petroleja; 

2 kg gašenoga vapna. 

Sve se ovo dobro izmiješa pa se u toj mješavini okupa 
50 kg hrastovog žira da mu se površina prevuče sa tankom 
prevlakom. Poslije toga se drži žir neko vrijeme na uzduhu da 
se prevlaka na njemu što bolje učvrsti. 

Grčicehrušta spadaju među najopasnije štetočine u 
u rasadniku. Mnogo puta one dovode u pitanje sav usjev pa 
prema tome mnogo puta uzrokuju i velike gubitke. 

Poznato je da grčice ostanu u zemlji 3 a negdje i 4 go¬ 
dine. Zato vrijeme grizu žilje i na taj način uništavaju biljke. 
Štete nisu za sve vrijeme razvijanja podjednake. Prve su go¬ 
dine štete malene i jedva se može o njima govoriti. Kasnije su 
štete sve veće. Naročito su osjetljive treće godine. Tada je gr- 
čica jako razvijena i troši vrlo mnogo. Štete se u rasadniku 
lako opaze: lišće odnosno iglice počnu da žute, a biljke se 
počnu da suše i padaju. 

Za borbu protiv grčica primjenjuju se dvojaka sredstva. 
Jedna su koja služe za preventivnu obranu, a druga kota služe 
za direktno tamanjenje. 

Među preventivnim sredstvima treba istaći prije svega, đa je 
odabiranje mjesta za rasadnik ponajvažnije. U izvjesnim predje¬ 
lima uopće ne dolazi hrušt ili je toliko rijedak da ne dolaze u 
obzir štete od njega. Hrušt za rojenje traži naročito rijetka sta¬ 
bla lišćara, traži sunčane strane a za polaganje jaja odabire 
najprije sipko, obrađivano zemljište okrenuto prema suncu. 
Na staništima u unutrašnjosti šume, specijalno u šumi četinara, 
ne prijeti opasnost od hrušta. U vezi toga se nameće i način pre¬ 
ventivne obrane protiv ovoga štetočine: valja prije svega po 
mogućnosti izbjegavati blizinu šume lišćara prilikom izbora mje¬ 
sta za rasadnik a naročito treba izbjegavati blizinu hrastovih 
šuma jer se u blizini njihovoj vrlo često roji hrušt, a onda vrlo 
rado u njihovoj blizini i polaže jaja. 

Za slučaj da smo našli grčice u rasadniku u velikoj mno¬ 
žini, treba prestati sa radom za izvjesno vrijeme, po potrebi 
biljke povaditi i presaditi ih tamo gdje nisu izložene opasnosti. 

Za hrušt je dobar mamak stajski đubar. U vezi toga, ako 
je rasadnik izložen napadajima hrušta, dobro je zamijeniti staj- 
sko đubre sa kemijskim. 

Protiv grčica i protiv hrušta može se organizovati i izravna 
borba. Da bi se grčica dobila na površinu, treba rasadnik koji 
je napao hrušt s proljeća duboko preorati ili prekopati a onda 
izbačene grčice pažljivo sakupiti i potamaniti. Dobro je, ako ima 
mogućnosti, da se za vrijeme pripremanja zemljišta u rasadnik 
pusti češće domaća perad da pokupi grčice. Između redova 
šumskih biljki dobro je zasijati salatu, jer njezino korijenje više 
vole grčice nego korijenje šumskih biljki. I kad se opazi da 
se salata suši, treba odmah u tom redu kopati da se izvade i 
unište grčice. 

Ponekad daje dobar rezultat i dodavanje raznih otrova 
zemljištu. Tako preporučuju dodavanje sumpornoga ugljenika. Na 
1 m 3 daje se 28—30 g ovoga preparata. Dodajemo ovaj otrov 
od kraja jeseni do početka proljeća. Međutim prethodno treba 
ustanoviti na kojoj se dubini nalaze grčice, jer je potrebno da 
sumpor dođe oko 5 cm ispod korijena, i da tako ne dođe u 
kontakt sa korijenom. A ako od ovoga preparata nema uspjeha, 
zemljištu damo jaku dozu sumpora pa će od njega sigurno 
stradati grčice i šteta će se spriječiti. 

Dobro je da hrušta pobiremo sa drveća. Naročito je lagano 
pobiranje izjutra kad je hrušt na granama pa na najmanju treš- 

nju pada. Kako je hrušt dobra hrana za perad i za svinje a 
kako daje i dobar đubar, možemo ga iskoristiti u tu svrhu. 

Grčice hrušta možemo tamaniti i na ovaj način : 

Prije rojenja hrušta iskopamo na putevima jarčiće duge 
30, široke 20 a i duboke 20 cm. Na dno tih jaraka metnemo 
dobro stajsko đubre a na đubre svježu travu. To onda pokrijemo 
finom pjeskovitom prosijanom zemljom. Ovako pripremljeno 
zemljište privlači hrušteve da tu polažu jaja. Poslije rojenja 
3—4 nedjelje povadi se sve što je u jarcima i spali. 

Mrmak, rovac ilivrlac zna biti također veliki šte- 
točinja u rasadniku. Tražeći hranu pravi noću hodnike na sve 
strane. Danju miruje. Ako ga dobijemo na svijetlo, brzo trči, 
leti teško. Pod jesen pravi dublje hodnike da tamo provede 
zimu. Početkom proljeća kreće prema površini. Mužjak se jav¬ 
lja naročitim glasom da dozove ženku zbog parenja. Praveći 
hodnike, mrmak prelama i ranjava korijenje pa se biljke suše 
i padaju. Najviše stradavaju četinari uopće, od lišćara mnogo 
stradava bukva. 

Za odbranu od ovoga štetočinje preporučuju se razna 
sredstva. 

Među preventivnim sredstvima spominje se izoliranje rasad¬ 
nika sa jarkom koji je dubok barem 30 cm i toliko širok. Dobro 
je da se vanjska strana jarka obloži sa cinkovom pločom. Na 
taj način neće mrmak moći da prijeđe sa okolnih zemljišta u 
rasadnik. 

Za izravnu borbu s njime preporučuju naročite meke 
koje su otrovne. Te iste meke mogu služiti i za trovanje miševa, 
skakavaca i drugih štetočinja. Jedno od tih sredstava je ovo: 

Na 100 kg riže nalije se 25 1 vode, tome se primiješa 
.5 kg fosfornog cinka. To se dobro izmiješa sve dok mješavina 
ne bude sivkasto-željezne boje. Treba paziti da riža ne dođe 
na dno. 

Ovo trovilo treba upotrijebiti dok je još vlažno, jer mu je 
djelovanje slabije kad se osuši. Trovilo je vlažno kojih 8 dana. 
Kako mrmak ima običaj da noću luta po površini, dobro je, 
da se trovilo pod noć raspe. Trovilo se može postavljati od 
aprila do septembra postavljajući svakih 15—20 dana novi obrok. 

Rad orijentacije napominjemo da je za površinu od 1 ha 
potrebno 26 kg trovila. Za to treba 20 kg riže pored drugih 
pomenutih sastojaka. 


Šumski rasadnici 

Valja imati pred očima da je ovo trovilo vrlo opasno i za 
pse i za mačke a onda i za sve što živi u šumi i u polju. 
Osim toga sa ovim trovilom bez štetnih posljedica može ruko¬ 
vati samo onaj koji ima zdrave ruke. Zato treba paziti da se 
ne udiše plin koji razvija ovaj otrov. Osim toga je u svakom 
slučaju dobro da se naročitim znakovima zabilježe mjesta gdje 
je bačeno trovilo. 

Da bi se sačuvalo otrovno djelovanje protiv mrmka a da bi 
se uklonila šteta, koja prijeti drugim, korisnim bićima od pome- 
nutog trovila, može se zamijeniti fosforni cink sa barijevim flu- 
orsilikatom. U ovom se slučaju trovilo sprema ovako: 100 kg 
riže ili kukuruzne prekrupe moči se u 25 kg vode, tome se doda 
5 kg barijevog fluorsilikata pa se izmiješa rukom ili mješajom. 
Tako se dobija mješavina koja se može prosuti na zemljište 
gdje su štetočinje. Na 1 ha dođe oko 20 kg. 

1 ovo se trovilo može upotrebljavati od aprila do septembra. 
Da se ne bi sasušilo pa da ne izgubi svoje djelovanje, treba ga 
rasuti u suton. 

Ima i drugih načina za uništavanje mrmka. Na više mjesta 
u zaraženom području iskopavamo grabe široke i dugačke 
60—80 cm, a duboke 40—50 cm. Napunimo ih vodom. Poslije 
nekoliko dana skidamo lopatom zemlju oko jarka, zemlju isit- 
nimo, pregledamo i u njoj ćemo sigurno naći mrmka koga je 
privukla svježa zemlja oko jarka. 

Za odbranu cd mrmka preporučuje se da se između re¬ 
dova posije salata. Mrmak običaje da pravi svoje hodnike u 
pravcu redova salate pa će na taj način šumske biljke ostati 
poštedjene. 

Osim toga dođe se do željenoga rezultata i onda ako se 
prirede jarci sa stajskim dabrom, travom i pijeskom — kao za 
grčice hrušta. Jarke treba isprazniti svako jutro i dobro pregle¬ 
dati da li ima mrmka. Razumljivo je da pronađene mrmke treba 
uništiti. 

Mrmak se može tamaniti vrlo uspješno u toku jeseni i u 
toku zime na ovaj jednostavan način: 

Na više mjesta u rasadniku iskopamo okrugle jame koje 
su u promjeru od 50—60 cm a isto toliko su duboke. Jame 
napunimo nesagorjelim dobrim stajskim đubrom, gotovo do vrha 
i pokrijemo zemljom. Taj sloj zemlje iznosi 15—20 cm. 
Đubar će u rupi sagorijevati a za vrijeme sagorijevanja će i svojim 

mirisom privlačiti mrmke, a onda i druge razne štetočinje koji 
prezimljuju u zemlji. Pod kraj zime otvorimo jame i izbacimo 
sve što je u njima. Sigurno je da ćemo tom prilikom naći tu 
i razne štetočinje, prije svega mrmke. Sve štetočinje pota- 
manimo. Utamanjene štetočinje služe za đubrenje. 

Ako je rasadnik izložen štetama n.mka u velikoj mjeri, 
treba da ima takvih jama što više. i jako zaraženom ra¬ 
sadniku mjesto jama mogu se iskopati rovovi, jedan od drugoga 
na 2—3 metra koje treba ispuniti na isti način kao i jame. 

Na pomenuti način da se potamaniti vrlo mnogo mrmaka 
onda i obilje drugih raznih štetočinja. Ovako tamanjenje ne traži 
mnogo novčanih izdataka pa se može lako primijeniti u svakom 
rasadniku. 

Na topolama je štetna Me lasom a popu li. Larve uni¬ 
štavaju lišće ostavljajući samo nervaturu. Razvijeni insekti iz- 
grizaju lišće a ponekad i pupoljke. Ovaj štetočinja napada 
topole, naročito kanadsku, i u rasadnicima i u mladim kultu¬ 
rama. Zbog ovih šteta biljke zaostaju u priraštaju. 

Odbrana se sastoji u tome, da se zemljište u rasadniku 
očisti od lišća i tamo spriječe uslovi za prezimljenje ovoga 
štetočinje. 

Može se i izravnim uništavanjem boriti tako, da se insekti 
sabiru na lišću, da im se sakupljaju jaja i larve, a može se i 
lišće prskati olovnim arsenatom da se štetočinje otruju. 

Na biljkama jasena, brijesta, javora, topole a i drugih liš- 
ćara javlja se mjeseca maja i juna baba k, Lytta vesicatoria. 
On oštećuje lišće. Po naročitom mirisu možemo ga osjetiti već 
izdaleka. Najsigurnija je obrana ako sabiramo insekte. Od toga 
može biti i neki prihod, jer se upotrebljava u ljekarstvu. 

I štete sa strane raznih biljnih parazita mogu biti u rasad¬ 
niku velike. Vrlo su česte štete koje čini gljivica Fusarym, 
koja napada razne biljke četinara. Šteta je prizemno, na nježnoj 
stabljici, a onda i na žilju pa biljke od tih štetočinja ginu. Vrlo 
česte su ove štete na kiselom zemljištu. 

Za suzbijanje šteta od ovoga parazita treba dezinficirati 
zemljište sa naročitim preparatima. Dobar je 4% bakarni sulfat 
ili 2% rastopina željeznoga sulfata. 

Na vlažnom staništu obole vrlo često, razne biljke četi¬ 
nara zbog napadaja glivice, poznate pod imenom Pythium 
de B a r y a n u ra Hesse. Ova gljivica proizvodi na nadzemnom 

9 * 

dijelu stabla mrke pjege. Zaražene biljčice padnu, pocrne i ako 
je vlažno vrijeme istrunu vrlo brzo. U šumskim rasadnicima, 
ako je vrijeme vlažno i hladno, mogu štete biti vrlo velike. 

I ovo je jedan razlog zbog čega treba paziti da rasadnik 
ne bude na vlažnom terenu. 

Kad se je ova bolest pojavila, ako nema nekih zapreka 
najbolje je to mjesto napustiti. Inače se ova bolest može u iz¬ 
vjesnoj mjeri zaustaviti, ako zemljišta na kojima se je pojavila 
zaprašimo ili vapnom ili superfosfatom. 

Nježne biljke bukve i javora pa vrlo često i biljke raznih 
četinara stradavaju od parazita Phytophtora omnivora 
Napada i stabalca i supke praveći pjege mrke boje, pokrivene 
bjeličastom navlakom. Biljke uginu. Ako su vremenske prilike 
podesne za to, brzo istrunu. Štete mogu biti u rasadniku vrlo 
velike ako je sjetva gusta, ako je zemljište vlažno i ako je pro¬ 
ljeće kišovito. 

Protiv ove bolesti vrlo su dobri neutralni bakarni rastvori 
— borđovska čorba sa dodatkom kreča. Uspjeh je dobar ako 
pomenuta sredstva primijenimo čim se je pojavila bolest. Pored 
toga treba provesti još i druge mjere: sve oboljele biljke valja 
iščupati, spaliti, treba pojačati provjetravanje, a na mjestima, 
gdje se je bolest pojavila, ne treba dulje vremena sijati sjeme 
vrste koju ova bolest rado napada. 

Za dezinfekciju sjemena dobra je 0.5o/ 0 rastopina bakarnog 
sulfata. Za slučaj da se biljka već zarazila, preporučuje se za¬ 
ražene biljke iščupati i spaliti. 

Dobro je da se prije sjetve sterilizira gornji sloj zemljišta. 
Biva to na taj način što ćemo spaliti suhe grane na gredicama. 

Na borovim iglicama s jedne i s druge strane nerva iza¬ 
ziva vrlo često mrke pjege Lophodermium Pi nas tri 
Schrad. Zbog ovoga oboljenja iglice se suše i odpadaju. 
Oko ovih pjega javljaju se vrlo često zone crvene boje pa je 
od toga ova bolest i nazvana „crvena bolest borovih 
igli ca“. Na razvijanje ove bolesti utječe naročito povoljno 
vlaga. Najviše su napadnute mlade biljke a na odraslijim bilj¬ 
kama donje grane. 

Da bi se spriječila ova zaraza, dobro je prskati borove 
biljke lo/ 0 alkalnom bakarnom čorbom. Prvo prskanje treba oba¬ 
viti početkom ljeta, još prije nego što su se pojavile pomenute 
pjege na iglicama. Drugo prskanje dolazi 1 mjesec kasnije. 

Osim toga treba preduzeti i druge mjere. Prije svega zemljište 
u rasadniku ne smije biti suviše vlažno a rasadnik treba da je 
podalje od borovih šuma i da je po mogućnosti u blizini liš- 
ćara. 

Vrlo opasnu a poznatu bolest pepelnicu ili medljiku na 
hrastovim biljkama izaziva Microsphaera q u ere ina 
Naročito je osjetljiv lužnjak. 

Sumpor i sumporni spojevi dobri su za suzbijanje ove 
bolesti. Sumpor se upotrebljava ili kao fini prah (sumporni 
cvijet) ili u koloidalnom rastvoru (koloiđalni sumpor). Za posi- 
panje sumpornoga cvijeta služe specijalni sumporni zaprašivači, 
a za koloiđalni rastvor — prskalice. Kako je za vlažnih i hlad¬ 
nih dana djelovanje sumpora slabo, treba izabrati za zapraši¬ 
vanje vedro i toplo vrijeme. Ako je hladno i kišovito, valja 
uzeti koloiđalni rastvor koji je u tim prilikama pođesniji (u 100 1 
vode dođe 200—250 g koloidalncga sumpora). 

U ovu svrhu dobro služe i alkalni polisulfati t. zv. sum¬ 
porno — krečna ili kaliforniska čorba. Uzimaju se kalijevi ili 
natrijevi polisulfati u koncentraciji od 250—500 g na 100 I vode, 
već prema razviću lišća. Što je list mlađi, doza fungicida treba 
da je manja. 

Ova se sredstva mogu uzimati i kao preventivna i kao 
kurativna. 

Trulež korijena hrasta a ponekad i smrče, jele, bukve i 
javora prouzrokuje Rosellinia quercina. Napadnute biljke 
počnu se naglo sušiti od vrha. Na kori enu se stvara gusta mreža 
micelija na kojoj se odvajaju rizomorfe. Ponekad ova bolest 
ima karakter epidemije, naročito ako je zemljište vlažno. Suz¬ 
bijanje suvišne vlage spada među najvažnije mjere za obranu. 
Uklanjanje sasušenih biljki i zaraženih žila dalo je također do¬ 
bre rezultate. Kopanjem jaraka oko zaraženoga mjesta može se 
bolest lokalizovati. 

Na granama i četinama smrče, patuljastog bora, borovice 
javlja se bolest kojoj je uzrokom Herpotrichia nigra 
Hartig. Grane i četine zahvati mrka, gusta mrežasta presvlaka. 
Tu presvlaku čini mi ćeli ja gljivice koja je mrke boje. Mice- 
lija zahvata kroz stomata u mezofil četina. Zaražene se četine 
suše i otpadaju, po tom propadaju i grane. Ovu bolest susre¬ 
ćemo često u rasadnicima koji su u dolinama i gdje se snijeg 

zadržava duže. Zato ne treba uređivati rasadnik u dubokim 
mjestima. 

Na topolama se javlja često bolest, naročito na jablanu i 
na kanadskoj topoli, kojoj je uzročnik Dothichiza p o p u 1 e a 
Sacc et Br. (Pleococcum populinum). 

Parazitna gljivica dolazi na stablo i tamo proizvodi mrke 
ugnute pjege koje ponekad mogu biti i vrlo velike, do 45—50 cm. 
Parazit nekad obuhvati prstenasto čitavo stablo. U tom se slu¬ 
čaju sasuši sve što je iznad napadnutoga dijela. Ako je bolest 
pri dnu, propadne čitavo stabalce. Na oboljelom dijelu t. j. na 
ispucanoj kori javljaju se crna zrnca — piknidi. 

Ovoj gljivici odnosno oštećivanjima koje ona prouzrokuje, 
obraćamo naročitu pažnju jer je u stanju da uništi prostrane 
nasade raznih topola, ako joj se na vrijeme ne obrati potrebna 
pažnja. 

Dosadanja su ispitivanja pokazala da je ovo parazit koji 
dolazi kao posljedica rana i slabosti. Najviše napada presađene 
biljke prije nego su se primile. Zasjeci, ranjava mjesta, sasu- 
šene grane daju mogućnosti da parazit odnosno njegove mice- 
lije prodru u stablo. 

Da bi se izbjegle štete od ove bolesti, treba prije svega 
preduzeti preventivne mjere. U tu svrhu valja pripaziti prilikom 
odabiranja mjesta za rasadnik da on ne bude u blizini obolje¬ 
lih stabala. Zatim kad se sortiraju sadnice treba naročito pa¬ 
ziti da se ne zadrže one koje su bolesne. Sve sadnice na kojima 
se pokazuju samo tragovi oboljenja, odbacimo. Treba paziti 
da se reznice uzimaju samo sa zdravih stabala. Osim toga do¬ 
bro je dezinficirati i reznice a i biljke prije sadnje prskanjem 
kojom od bakarnih čorba. 

Za vrijeme vegetacije rasadnik držimo stalno pred očima. 
Ako se opazi bolest, treba oboljele biljke iščupati i spaliti. 

Da se spriječi širenje ove bolesti, dobro je zaražene biljke 
natopiti petroleumom prije nego se iznesu iz rasadnika, i uništiti. 

Opasan je parazit na mladim biljkama jele i smrče a 
ponekad i na biljkama bukve, klena i jasena i dr. Pestalozzia 
Hartigii Tub. Na prizemnom dijelu stabla proizvodi parazit 
ugnute prstenaste pjege. Biljke često propadaju. 

5 

Vađenje biljki, čuvanje i otprema 

Da bismo dobili što bolji rasad, sa što manje povrijeđe¬ 
nim žiljem, treba vrlo oprezno postupati prilikom vađenja sad¬ 
nica. Istina, sve vrsta drveća nisu ni izdaleka podjednako osjet¬ 
ljive ali je sigurno da svima prija ako je žilje sačuvano. Osjet- 
viji su u svakom slučaju četinari nego lišćari. Izvađene biljke 
treba što prije zasaditi; ako to nije moguće, treba ih naročito 
paziti i čuvati da što manje osjete posljedice vađenja, čuvanja i 
prenošenja. 

Postupak je pri vađenju ovaj: 

Između redova biljki iskopamo jarak tako dubok da ne 
povrijedimo žilje. Prema tome dubina jarka odgovara otprilike 
duljini žilja. Kad je jarak gotov, potisnemo biljke u iskopani 
jarak. Posije toga poberemo biljke, rukom skidamo oprezno 
zemlju sa žilja pazeći da korijenje ostane nepovrijeđeno. 



SI. 9 - Vađenje sadnica. 


Male sadnice — naročito 1—2 godišnje sadnice četinara - 
možemo izvaditi da ne kopamo jarak nego da prođemo ašovom 
između redova a onda ih oprezno rukom vadimo. 

Ako su sadnice u rastilu, možemo prema prilikama postu¬ 
pati kao i kod sadnica u sjemeništu pretpostavivši da su biljke 

manje i da su u gušćim redovima. Ako su odrasle, prilikom 
vađenja ćemo obratiti pažnju svakoj biljci zasebno pazeći pri 
tome da se ne povrijedi žilje. 

Izvađene sadnice redovno preuzimaju zasebni radnici. 
Kad su sadnice oprezno očišćene od suvišne zemlje treba ih 
odmah prebrati: sasvim slabe pa oštećene te sve one koje se 
iz bilo koga razloga ne mogu upotrebiti, odbacimo. Ostale 
valja, prema veličini, 50—100 komada zajedno, pripremiti za 
dalji rad odnosno za transport. 

Prilikom prebiranja suviše izdužene žile otsječemo nožem 
ili nožicama prikratimo. Na isti način treba ukloniti sve ranjene 
žile. Ako će se sadnice odmah otpremati, vežemo ih u snopove, 
po 50—100 komada, već prema veličini. 

Biljke koje nećemo odmah odpremiti treba čuvati zakopane 
u jarcima, na osojnom mjestu, pokrivši im dobro žilje najprije 
vlažnom a onda suhom zemljom. Ako kraće vrijeme ostaju biljke 
u jarcima, najviše jednu do dvije nedjelje, mogu se čuvati i u 
snopićima; ako ih dulje čuvamo, treba snopove razvezati. Dobro 
je da zakopane biljke, svakih 50—100 komada, odvojimo kak¬ 
vim znakom zbog orijentacije. Prije spremanja biljki dobro je 
da im žilje namočimo u vlažnom mulju. Ovako spremanje biljki 
zovu u nekim našim krajevima „zavap čavanj e“. 

Kad bibke povadimo iz jarka, treha ih prije otpremanja 
odnosno prije ponovnoga vezanja u snopove također dobro na¬ 
močiti u vlažnom mulju. 

Prilikom zavapčavanja biljki u jaraku valja paziti da zemlja 
bude vlažna. Ako to nije, na biljke nasperno najprije tanak 
sloj zemlje, onda ih polijemo vodom pa opet pospemo, ali 
suhom zemljom. 

Kako su biljke šumskih vrsta sa malim izuzetkom dosta 
osjetljive, a naročito su osjetljive kad je suho i vjetrovito vrijeme, 
treba vađenje, prebiranje i zavapčavanje zatim otpremu na 
mjesto pošumljavanja sprovoditi što brže. Ovo radi toga što 
golo žilje šumskih biljki, općenito uzevši, smije biti samo kraće 
vrijeme na slobodnom uzduhu, naročito ako je vrijeme vjetro¬ 
vito. Zato prilikom vađenja i otpreme treba pažljivo rasporediti 
radnike pazeći da posao ide što brže i uz sve moguće mjere 
opreznosti. 

Mnogo neuspjeha u ručnom pošumljavanju može se svesti 
upravo na rđav postupak sa sadnicama prilikom vađenja, pre- 

biranja, zavapčavanja i otpreme. Naročito se to vrlo često do¬ 
gađa sa sadnicama četinara. Najbolje bi bilo kad bi biljke iz 
rasadnika došle što prije neposredno na svoje konačno odre¬ 
dište. Medjutim, nažalost, redovno ne biva tako jer od rasadnika 
pa do konačnog odredišta treba vrlo često prevaliti dug put. 

Da bi se biljke sačuvale od sušenja za vrijeme odpremanja, 
treba ih pažljivo spakovati. Za to služi vlažna mahovina, slama, 
a u slučaju potrebe i šumska prostirka koja se nije počela raz- 
lagati. 

Vrlo je dobro pakovanje ako snopiće biljki ovijemo na¬ 
vlaženom mahovinom a onda hasurom pa sve dobro stegnemo 
žicom. 



SI. 10 — Pakovanje sadnica. 


Da biljke budu po mogućnosti što više zaštićene od pli¬ 
jesni, treba izbjegavati otpremanje u zatvorenim sanducima pa 
su bolji sanduci od letvica nego od dasaka. Dobre su za ot¬ 
premu i košare. Ne treba nagomilati mnogo sadnica pa ne treba 
da su sadnice u debelom sloju. 

Ako sadnice dopremljene na stalno odredište bilo iz kog 
razloga ne možemo odmah porazdijeliti među radnike i posaditi, 
treba ih nanovo spremiti i čuvati kao i poslije vađenja. To znači 
da ih treba ponovo zavapčati. 

Biljke se može čuvati i tako da ih držimo u potoku ili 
u jarku u kome je voda. No to može biti svega dan-dva; dulje 
držanje u vodi je nepodesno za žil t e zbog nedostatka uzduha. 

Često puta je rasadnik na staništu koje ima druge klimat¬ 
ske prilike nego što ih ima stanište gdje ćemo biljke posaditi. 
U tom se slučaju sastajemo sa pojavom da biljke u rasadniku 
već počnu pupati kad je još snijeg na višem položajima gdje 
ćemo biljke saditi. Prema tome sa radom na višim položajima 
možemo otpočeti kasnije a od tog vremena biljke u rasadniku 

mogu već i prolistati. Da se do ne dogodi izvadimo biljke prije 
pupanja, prenesemo ih na odredište i tamo ih spremimo u tra¬ 
pove napunjene snijegom. Da usporimo listanje, trapove pri- 
vremimo na osojnom položaju, po mogućnosti u šumi između 
stabala. Rupa može da bude 60—70 cm duboka, 2—3 m široka 
a duga prema potrebi. Do polovice je napunimo snijegom i 
snijeg dobro utabanamo a na snijeg metnemo 20 do 25 cm 
debeo sloj zemlje. U tu zemlju poredamo biljke, žilje im po¬ 
krijemo zemljom kao kod običnog spremanja u jarkove. Da bi 
spriječili te ne bi mogao dopirati do biljke topli uzduh, možemo 
spremljene biljke zaštititi sjenicom od grana četinara. 

Zavapčavanje se izvodi ovako: Pored napete vrpce isko¬ 
pamo jarak od najviše dva i po metra a izbačenu zemlju složimo 
sa strane jarka. Jarak je raznoliko širok i dubok već prema 
veličini biljki odnosno žilja. Ako su biljke 40—60 cm duge, 
dubina i širina jarka je 25—30 cm, jer je otprilike toliko žilje. 
Prije nego biljke smjestimo u jarak, umočimo ih u vodu. Po¬ 
slije toga postavimo snopove sa navlaženim žiljem u jarak i 
prislonimo ih uz jednu stranu. Snopovi ne treba da su gusti. U 
svaki jarak dođe po mogućstvu jednaki broj snopova. Na žilje 
nagrnemo zemlju i s jedne i s druge strane. Pri tom pazimo da 
se zemlja najprije dobro pritisne uz žilje, da ne može vjetar 
zahvatiti do njega. Na površini neka bude sipko. 

Cesto se događa, naročito prilikom spremanja biljki u 
jarke pod jesen, da je zemlja vrlo suha. U tom slučaju treba 
dno jarka prije spremanja biljki dobro zaliti vodom. 

Bolje je ako prije zavapčavanja razvežemo snopove. Na 
taj će način žilje doći više u dodir za zemljom nego onda kad 
je u snopu. Opasnost je naime velika da će se sasušiti biljke 
koje su u unutrašnjosti snopa, jer žilje njihovo često ne do¬ 
lazi u dodir za zemljom. Da to spriječimo, treba da su snopovi 
manji. Naročito je to važno ako su odraslije sadnice. U tom 
je siučaju najbolje ako snopove razvežemo. U vezi toga treba 
jače sadnice zavapčati svaku za sebe. 

Velika je pažnja potrebna na staništima gdje nema snijega 
i gdje su jaki vjetrovi. Zavapčavanje biljki u snopovima na 
takvom staništu ima sigurnu posljedicu da biljke u unutrašnjem 
dijelu snopa ne dolaze u dodir sa zemljom i - stradaju. Osim 
toga i vjetar lako zahvata između biljki u snopu, ne nailazi na 

zapreke koje mu inače stavlja zemlja kad su biljke zavapčene 
u razvezanom snopu ili pojedinačno. Na suhim staništima iz 
biljki, zavapčanih u snopu, vjetar upravo ispija vlagu. 

Manje, jednogodišnje biljke su osjetljivije pa treba na njih 
i bolje pripaziti. Za to mlađe biljke vadimo redovno u proljeće, 
neposredno prije otpreme na stalno odredište. Ako ih iz bilo 
koga razloga treba u jesen izvaditi i čuvati do proljeća, zavap- 
čamo ih nevezane razmjerno dublje nego veće pa im samo 
vrhovi strše iz zemlje koji centimetar. 

Zavapčavanje sprovodimo po određenom planu prilagođu¬ 
jući se prilikama. Ako je mjesto gdje zavapčavamo izloženo 
vjetru, treba ga braniti zaštitnim plaštem, koji podignemo ili u 
obliku živice ili od dasaka. Radi li se pri tom o vrstama koje rano 
listaju, na pr. ariš, zavapčamo ih na sjevernom položaju 
odnosno gdje će biti zaštićene od sunca. Kad nema snijega 
možemo biljke izvjesno vrijeme čuvati od sunca i pokrivanjem 
sa granama. Ako su noći hladne, grane treba ukloniti. Smrčeve 
grane gube brzo iglice pa nisu dobre. 

Biljke, zavapčane na osojnom mjestu, ako proljeće zakasni 
možemo kasno vaditi, jer je tu zemlja razmjerno mnogo duže 
zamrznuta nego na prisojnim stranama ili drugdje. U tom slu¬ 
čaju zavapčane biljke ne treba pokrivati preko dana nego kroz 
noć da led popusti po mogućnosti što prije. 

Zavapčane biljke treba preko zime čuvati od štotočinja. 
Neophodno je potrebna dobra ograda koja daje zaštitu od zeca 
i od drugih nekih štotočinja. No pored dobre ograde treba sve 
učiniti još prije zavapčavanja da biljke ne stradaju od sitnih 
glodara, naročito od miševa. U tu je svrhu dobro ako žilje 
prije zavapčavanja umočimo u vodu u kojoj dođe na 100 litara 
1 kg duhanskog ekstrakta. Dobro je da se upotrebi i izravno 
trovanje. 

Kad se je zemlja samo na površini smrzla a biljke treba 
zavapčati, iskoristimo vrijeme od 12 do 14 sati; osobito ako je 
sunčan dan, kad je temperatura ipak nešto iznad 0°, uklonimo 
gornji smrznuti sloj i onda biljke zavapčamo na redovan način. 

Zemljište na kome namjeravamo spremiti biljke, možemo 
izvjesno vrijeme čuvati od smrzavanja ako na tom mjestu rastremo 
slamu odprilike pola metra visoko. Slamu je najbolje posta¬ 
viti u naviljcima. Oko podne kad zemlja nije smrznuta, može se 
biljke zavapčati. 

Često puta preostaje s proljeća izvjestan broj biljki. Njih 
treba čuvati do jeseni. Nije nam svrha da one u toku ljeta oja¬ 
čaju nego samo da dobro izdrže ljeto. U tu svrhu ih treba za- 
vapčati u jarke 30—40 cm široke i duboke. Ako je za vrijeme 
zavapčavanja suho. treba jarke natopiti vodom i onda dalje 
postupiti kao kod redovnog zavapčavanja. Naročitu pažnju zaslu¬ 
žuje žilje. Da se do jeseni razvije što obilnije novo žilje, treba 
ga prikratiti. Kroz ljeto ako je vrijeme suho, treba zavapčane 
biljke često zaliti. To obavimo tako da pored biljki iskopamo 
jarak, nalijemo ga vodom i čekamo da se voda upije i onda 
zagrnemo suhom zemljom. 

Zemljište gdje su spremljene sadnice kroz ljeto, gubi mnogo 
vlage. Zbog toga treba da je zemljište što čišće od korova i 
da je neprestano sipko. 



III 


UZGAJANJE OBIČNIJIH VRSTA DRVEĆA 
l RASADNICIMA 

1 

Lišćari 


Hrastovi 

Lužnjak — Q u e r c u s pedunculata(Qu. robur); 
kitnjak — Qu. sessiliflora; medunac ili sitna gra¬ 
nica — Qu. lanuginosa; slad u n ili krupna granica 
Qu. conferta (Qu. hungarica) i cer — Qu. Cerris. 

Hrastov žir, u nekim krajevima zvan i želud, dozrijeva 
mjeseca septembra, početkom oktobra. Tada ga treba i pobirati. 
Najbolje sjeme daju stabla koja su u rijetkom sklopu odnosno 
koja su na punoj slobodi. Žir skupljamo sa zemlje a otpočnemo 
sa skupljanjem kad počne naglo padati. Prvi žir redovno nije 
dobar, kažemo da je pušljiv. Možemo ga koristiti za ishranu 
svinja. Medjutim treba pri tom paziti, da svinje ne ostanu pre¬ 
dugo u hrastiku, da ne počnu sa rovanjem, jer je na uzrovanom 
zemljištu žir teško sabirati. 

Žir sabiremo ili u akordu ili uz nadnicu. S obzirom na to 
da treba sabrati dobar žir, bolje je, pretpostavivši temeljiti nad¬ 
zor, sabirati ga uz nadnicu, jer prilikom sabiranja u akordu 
radnici često saberu i ono što ne valja. Gdje je pomiješano 
više vrsta hrasta, treba upozoriti radnike da sabiru sjeme koje 
treba. Ako je rod dobar, vješt radnik može sabrati za dan krup¬ 
noga lužnjakovog i cerovog žira oko 1 hl; kod srednjega roda 
jedva i/ 2 hl pa i manje. Sitnijega žira drugih vrsta sabere još 

manje. Dajemo li žir sabirati u akordu, plaćamo ga redovno 
po šupljoj mjeri, u hl. Za vrijeme kiše nije dobro žir sabirati 
izuzevši slučaj da ga odmah posijemo ili da ga na pokrivenom 
mjestu rastremo i sušimo. 

Od vlage je najosjetljiviji žir kitnjakov, jer nepokriven na 
kiši proklija za 2—3 dana. Dosta brzo klija i žir sladuna kao i 
žir medunca. Lužnjakov i cerov žir i poslije trajnije kiše ne klija 
lako. 

Prema tome ako sabiremo više vrsta žira iskoristimo naj- 
podesnije vrijeme za sabiranje žira hrasta kitnjaka, medunca i 
sladuna. 

Kako svježi žir sadrži mnogo vode, ne držimo ga u vre¬ 
ćama ili u većim kupovima, da se ne upali i ne poplijesnivi. 
Prije nego spremimo žir za prezimljenje ili za transport, isušimo 
ga da izgubi suvišnu vlagu i da prođe kroz takozvano n a k- 
nadno dozrijevanje. 

Žir sušimo i vani u šumi na povišenom mjestu, koje pret¬ 
hodno očistimo. Rastremo ga u sloj od najviše 10—15 cm. 
Bolje je da ga sušimo u šupi. U svakom slučaju miješamo žir 
2—3 puta dnevno, pa i češće, drvenom lopatom. Ako je žir 
vani na otvorenom, miješamo ga kad se digne rosa, da vlažan 
žir ne dođe unutra. 

Za kišnoga vremena miješamo ga dnevno 4—5 puta i pa¬ 
zimo da ne dođe u vodu. 

Na suhom sunčanom danu žir se prosuši za 5—6 dana, a 
na oblačnom treba više. 

Žir sušimo dotle, dok se ne počne nabirati sjemeni ovoj. 
Dalje ga ne treba sušiti da se ne bi suviše isušio, zbog čega 
bi se odvojio sjemeni ovoj od sjemenke zir bi izgubio klija- 
vost i istrunuo. 

Preko zime čuvamo ga od prejake studeni, od vlage i od 
sušenja. Sve mu to škodi i može biti razlogom da izgubi kli- 
javost. 

Pored toga treba ga sačuvati i od miševa. 

Za čuvanje žira razvilo se u šumskom gospodarstvu mnogo 
načina. Ima ih vrlo jednostavnih a ima i komplikovanijih; jedni 
su vezani za podizanje trajnijih uređaja a drugi su toliko jed¬ 
nostavni, da ih možemo primijeniti bez velikih troškova u sva¬ 
kom određenom slučaju. 

Iznijeti ćemo jednostavnije načine. 

Najjednostavnije je da žir prezimi vani. Pri tom imitiramo 
prirodu. Pod stablima, na uzvisini ili na maloj padini, očistimo 
prostirku i tu rastremo prosušeni žir u sloju koji ne treba da 
bude deblji od l —10 cm. Ako među žir zađe prostirka, gran¬ 
čice i tome slično, treba ga miješati da se ne ugrije. Ako je 
zahladilo pa se očekuje da će temperatura pasti ispod 0°, po¬ 
krijemo ga granama, prostirkom ili slamom. S proljeća uklonimo 
pokrov a ostavimo tek toliko u listopadnoj šumi da ga sunce 
izravno ne zahvata. Žir treba opkoliti jarcima da odbijemo 
vodu. 

Dobro prezimi žir i u jamama. 

Iskopamo 1 — 1,20 m duboke jame, u njih složimo naiz¬ 
mjence sloj prosušenoga žira od 10—15 cm pa toliki sloj ili 
pijeska ili slame ili prostirke. Najgornji sloj žira pokrijemo liš¬ 
ćem i granama. Ako je zahladnilo, pojačamo pokrov. Na svaka 
3—5 m usadimo smotak — odušak — tako, da siže počevši 
od dna jame pa iznad najgornjega sloja. Smotak od slame nije 
pogodan, jer se brzo skupi pa ne daje mogućnosti za jače pro¬ 
vjetravanje; osim toga brzo i istrune. 

Razumljivo je, i ovdje treba vodu odbiti. 

Ovaj način daje mogućnosti da žir češće pregledamo, što 
je vrlo potrebno. 

Žir možemo držati u podrumu u gomilama, samo ga od 
vremena do vremena dobro promiješamo. 

U podrumu se dobro sačuva sa suhim pijeskom — na 
sloj pijeska dođe sloj žira a najgornji sloj pokrijemo pijeskom. 

Prilikom prezimljenja žir češće isklija a ponekad se raz¬ 
vije i poveća klica. To međutim ne smete žiru pa ga možemo 
sijati kao da nije isklijao. A ne smeta ni da se polome klice. 

Prilikom odabiranja zemljišta treba imati pred očima, da 
hrast pušta vrlo dugačku žilu srčanicu i da je vađenje a onda 
i sadnja takovih biljki vezana sa poteškoćama. Valja nastojati 
da srčanica ne bude suviše duga. Teška, zbijena ali bogata 
zemljišta dobra su za ovu svrhu. Na rastresitom, suhom pjes- 
kovitom zemljištu žilje će se suviše razviti. 

Već jednogodišnje biljke mogu služiti za pošumljavanje. 
Tako lužnjakove jednogodišnje biljke znadu biti duge 20—30 cm 
pa i više. Na zakorovljena staništa dolaze jače, 2—3 godišnje. 

Prilikom uzgajanja jednogodišnjih biljki redovno je dovo¬ 
ljan razmak reda od reda za biljke lužnjaka i cera 20—30 cm 
a za biljke sladuna i medunca 15—20 cm. U redu može biti 
jednogodišnjih lužnjakovih ili cerovih biljki oko 30—40 a sla- 
dunovih i medunčevih 50—60. 

Ako uzgajamo dvogodišnje biljke, dobar je razmak redova 
25—30 cm odnosno 20—25 cm. U ovom slučaju može biti u 
redu 25—30 odnosno 35 do 40 biljki. 

Kod uzgajanja trogodišnjih biljki možemo uzeti razmak 
redova 35—40 cm odnosno 30—35 cm. U redu može biti u 
prvom slučaju 15—20 a u drugom 25—30 biljki. 



e / g h 


SI. II - Žir-želud — različite veličine 

U I hl dođe a 9.350; b i 1.000; c 18.600; d 28.300; e 65.300 
f 27.600; g 34.000; h 6 2.400. 

Trogodišnje i starije biljke možemo uzgajati u rastilu kamo 
ih prenosimo ili kao jednogodišnje ili starije. Radi srčanice lakše 
je prenositi mlađe biljke. Ako jednogodišnje prenesemo iz sje¬ 
meništa u rastilo, gdje ostaju 2—3 godine, za lužnjakove i ce- 

















145 


rove dovoljan je razmak redova 30—40 cm a u redu 3—4 
biljke. Za biljke sladuna i medunca red je od reda 35—40 cm 
a u redu 6—7 biljki. 

Kad prenosimo dvogodišnje biljke u rastilo, red je od reda 
za lužnjak i cer 40 cm a u redu 3—4 biljke; ako ostaju 3 go¬ 
dine u rastilu, red je od reda 50 cm a biljka od biljke 40 cm. 
Kad biljke medunca i sladuna ostanu u rastilu 2 godine, red je 
od reda 40 cm a u redu 5 biljki; ako ostanu 3 godine, red je 
od reda 50 cm a biljka od biljke 30 cm. 

Želimo li proizvoditi sadnice sa kraćim žiljem, dosta je 
zemljište obraditi na 30 cm. Kad su redovi na 15—20 cm, 
obavljamo sjetvu na gredicama, a kad su u većem razmaku, 
sijemo žir na polja u redove bez priređivanja gredica. 

Žir je vrlo promjenljive veličine. Kao prosječne podatke 
uzimamo ove: u 1 hl ide oko 20.000 sjemenki lužnjaka, 20.000 
kitnjaka, 30.000 medunca, 40.000 sladuna i 15.000 cera. 

Izvjesnu orijentaciju daje nam slika 11. 

Sjetvu žira obavljamo s proljeća i s jeseni. 

S jeseni je redovno više radne snage. Osim toga jesenji 
usjev u proljeće ranije klija a žir ne treba preko zime čuvati, 
što je mnogo puta od velike važnosti. Ako je žir isklijao već 
prilikom sabiranja, zasijemo ga u jesen. Međutim i jesenja sjetva 
ima svojih velikih nedostataka naročito u tome, što je ponekad 
kroz zimu unište miševi sasvim. Za to gdje prijeti opasnost od 
miševa, moramo pribjeći proljetnoj sjetvi. U tom slučaju treba 
žir preko zime dobro čuvati. Osim toga često se događa, da 
s jeseni posijan žir isklija suviše rano pa mraz uništi sjetvu. 

Da bi se jesenja sjetva sačuvala od miševa, dobro je da 
sa sjetvom počekamo dok prođu prvi mrazevi. Poslije njih, 
kad je zemlja već unekoliko promrzla, posijemo žir i usjev 
na suvljim staništima pokrijemo slamom, debelom 4—8 cm. 
Možemo međutim prije mraza sijati i pred mraz sjetvu politi 
vodom da se smrzne površina gredica. To bi onda dalo i za¬ 
štitu od miševa. 

U svakom slučaju međutim treba ispitati da li je smrza¬ 
vanje zemlje opasno po žir odnosno da li je zaštićavanje sla¬ 
mom dovoljna zaštita protiv naglih promjena temperature. Osim 
toga treba paziti i na to da zimi bude snijeg ravnomjerno po 
gredicama odnosno da vjetar ne odnese snijeg sa zasijanih gredica. 


Šumski rasadnici 


10 

Ako pažljivo sakupljamo žir, moramo računati da poslije 
sakupljanja ima oko 65% dobrog; do proljeća će biti svakako 
manje. 

Za to je prije sjetve potrebno žir ispitati. Već po spoljaš- 
nosti poznajemo u većoj mieri koji je dobar: dobar je onaj koji 
je pun, jedinstvene svijetlo-smeđe boje; hrđav je tamno smeđe 
boje, pljesniv ili ako je vrlo isušen, ovoj mu je nabran i od¬ 
vojen od sjemenke. 

Kad je prosušeno sjeme na prerezu žućkasto-bijelo, kadikad 
malko crvenkasto, i kad potpuno ispunjava sjemeni ovoj dobro 



je. Takvo sjeme možemo otpre¬ 
mati i na veće daljine. Razumlji¬ 
vo je da na putu treba sjeme 
čuvati da ne pokisne. 

Dobro je ispitati žir i u 
vodi. Dobar će žir potonuti. 

I na ovaj nešto kompliko- 
vaniji način možemo dobiti sliku 
o vrijednosti žira: na toplom 
sunčanom položaju rastremo žir, 
dobro ga poškropimo vodom i 
pokrijemo navlaženom prostir¬ 
kom. Mjesto prostirke možemo 
upotrebiti i hasuru. Navlaženi 
žir će se brzo otvoriti, početi će 
da klija; sve sjeme što se tako 
otvori uzmemo i brzo zasijemo. 
Ostale sjemenke koje se ne otva¬ 
raju, odbacimo. 

Kad se ne radi o velikim 
količinama sjemena, na ovaj na¬ 
čin možemo lako ustanoviti koje 
je dobro sjeme i koje možemo 
posijati. A i kod većih količina 
možemo na ovaj način dobiti 
sliku o prosječnoj vrijednosti 
sjemena. 

Žir sijemo u brazdu, du¬ 
boku 4--6 cm. 











147 


Sama tehnika sjetve sastoji u ovom: Pomoću daske za si¬ 
janje obilježimo brazde. Brazde iskopamo uskom moličicom. Žir 
postavimo na dno brazde tako, da jedan od drugoga bude 
na udaljenosti koja je jednaka duljini žira. Zatim brazde zaspemo 
zemljom. U suho vrijeme gredice polijemo odnosno pokrijemo 
gustim slojem slame, da debljina bude 4—6 cm. Ako je sjeme 
slabijega kvaliteta, -treba ga sijati gušće, da žir ispuni potpuno 
brazdu. 

U normalnim prilikama javlja se hrastov ponik za 28_30 

dana. U toku toga vremena treba samo ponekad polijevati i pa- 
ziti da se na površini ne uhvati pokorica. 

Kad se ponik počne javljati, pokrov olakšavamo ali ga 
ne treba naglo ukloniti. Hrastov se ponik lako probija kroz slamni 
pokrov. 

Glavna je briga dalje u tome da biljke okopavamo odnos¬ 
no da što brižljivije uklanjamo korov. 

Pod jesen prve godine dosegnu hrastove biljke 12—15 
odnosno 20 cm dužine, a korijen je pri tom ponekad i 40 cm 
dug. Jednogodišnje hrastove biljke redovno su potpuno spo¬ 
sobne da s njima pošumljavamo pa ih redovno ne ostavljamo 
za narednu godinu u rasadniku. 

Ako su hrastove biljke dva vegetaciona perioda u rasadni¬ 
ku, treba obratiti pažnju prije svega razvijanju korjenovog sistema. 

Prilikom vađenja biljki pazimo da što manje povrije¬ 
dimo žile koje su blizu površine. No valja paziti da se žile 
uopće što man e prikraćuju, jer je za ove sadnice najbolje ako 
im žilje ni,e prikraćene; u tom će se slučaju najbolje primati. 

Kad su suviše jake sadnice, već možda stabalca, prikra¬ 
timo i krošnju. Manjim sadnicama krošnju ne diramo, jedino 
ako je treba formirati odnosno ako treba izdužene pobočne 
grane ukloniti. 

Biljke sortiramo po veličini. 

Na žilje tieba mnogo paziti prilikom otpremanja. 


Pitomi kesten — Castanea sativa 

• 

Sjeme dozrijeva mjeseca oktobra. Možemo ga sijati ili 
s jeseni ili s proljeća. Ako ga sijemo s proljeća, valja se po¬ 
brinuti da sjeme bez štete prezimi. Kad ga sijemo s jeseni, valja 
misliti na štete od miševa. 


10 * 

Najbolje prezimi kesten u ježovkama, rastrt u podrumu u 
sloju od 30—40 cm. Bez ježovki može sjeme također dobro 
prezimiti razastrto u suhom podrumu, izmiješano s pijeskom i 
drvenim pepelom: na red pijeska rastremo red kestena, na ke¬ 
sten red pepela, onda red pijeska, pa red kestena i tako redom. 
Na taj način nižemo slojeve do visine od 40—50 cm. 

Inače kesten dobro prezimi spremljen odnosno utrapljen 
na isti način kao i hrastov žir. 

Mjesto za rasadnik treba da je zaštićeno od suhih i od 
hladnih vjetrova. Treba paziti da nije u mrazištu. U brežuljastim 
krajevima u kojima su često vrlo dobra staništa za kesten, do¬ 
bri su jugozapadni, zapadni i sjeverozapadni položaji kao i 
široke doline koje se otvaraju prema tim položajima a nisu 
zatvorene od strujanja uzduha. Kesten traži svjetlost, pa zato 
nisu dobra zasjenjena staništa. 

Zemljište neka je duboko, svježe, sipko, bogato na hrani- 
vima. Teško, vlažno, suho pa mršavo zemljište nije za kesten. 

Na dobrom zemljištu dostignu biljke u godini dana 40 do 
50 cm visine i mogu se upotrijebiti za pošumljavanje. U slabi¬ 
jim prilikama ostaju 2 godine u sjemeništu da ojačaju. 

Ako će jednogodišnje biljke služiti za pošumljavanje, treba 
da bude red od reda 30 cm a u redu od 1 m oko 30 do 40 
sadnica. Ako ćemo jednogodišnje sadnice presaditi u rastilo, 
školovati, red od reda može biti 20 cm a u redu 60 sadnica. 

Kad sadnice vadimo kao dvogodišnje iz sjemeništa, dobro 
je da je red od reda 30 cm a u redu 30—40 biljki. 

Školujemo Ii biljke, možemo ih u rastilo prenijeti iz 
sjemeništa kao jednogodišnje. U tome je slučaju u rastilu red 
od reda 30 cm a u redu biljka od biljke 15 cm. 

Za kesten treba duboko zemljište, prerađeno na 30—40 cm, 
jer on već prve godine pušta korijenje duboko. Ako kesten sa¬ 
dimo u redove koji su jedan od drugoga 30—40 cm, nisu po¬ 
trebne gredice, kesten zasadimo na nerazdijeljeno polje. 

Jesenja sjetva kestena izložena je dvjema opasnostima: 
oštećivanju od miševa preko zime i mrazu u rano proljeće ako 
prije reda isklija. Kako nije teško čuvati kesten preko zime a 
kako se teško može izbjeći šteti miševa, sigurnija je sjetva 
s proljeća. 

Dobro sjeme ima s jeseni 50—70% klijavosti. Do pro¬ 
ljeća izgubi na klijavosti 10—15% a nekad i više. Za to je 
dobro da se klijavost kestenovog sjemena ispita i s jeseni i 
s proljeća. To ispitivanje izvršimo rezanjem nožem i pri tom 
pogledamo da li je sjemenka zdrava i da li ispunjava potpuno 
sjemeni ovoj. Naročitu pažnju treba obratiti da li je klica zdrava. 
Kad je sjeme zdravo, sjemenka ispunjava potpuno sjemeni ovoj. 
Na presjeku je dobra sjemenka bijele boje, ponešto vlažna i 
slatkoga ukusa. Sjeme nije dobro ako je na prerezu smeđe boje 
odnosno ako pokazuje tragove razlaganja. 

U 1 hl ide od vrlo sitnoga kestena 13—14.000 sjemenki, 
a od jačega oko 11.000; 1 hl važe oko 05 kg. 


Sjetvu obavljamo polovinom 
ranije. Kako sjeme klija za 4—6 
nedjelja, pazimo da se sjetva 
obavi na vrijeme kako ponik ne 
bi bio izložen mrazu a ni jakom 
suncu. 

Kesten sadimo 3—4 cm 
duboko. Sjetvu obavljamo kao 
kod hrastovoga žira. Treba pa¬ 
ziti da sjemenke leže u brazdi 
kako bi se lakše mogao razvi¬ 
jati na jednoj strani korijen, na 
drugoj stabljika. 

Prije sjetve možemo iza¬ 
zvati klijanje kao i kod žira pa 
tako zasijemo samo one sje¬ 
menke koje se otvaraju. Sjeme 
kestenovo držimo na toplom, 
češće ga pokvasimo i ono će 
klijati. Valja paziti na štete od 
mraza. Zato proklijale sjemenke, 
ako se bojimo mraza, treba sijati 
nešto kasnije da im klice suviše 
rano ne izbiju na površinu. 

Kesten već prve godine za¬ 
hvati žiljem duboko pa stoga 
redovno ne trpi ni od suše ni 
od golomrazice. Međutim češće 


aprila. U toplijim predjelima 

trpi oci proljetnoga mraza ako isklija suviše rano. Kad je rasad¬ 
nik na zapadnom ili na sjeverozapadnom položaju, neće strada ¬ 
vati od mraza. 

Kestenu je vrlo potrebno plijevljenje i okopavanje. Sjetva 
ne smije biti pregusta pa se prilikom plijevljenja pregusta sjetva 
može prorijediti. 

Ne treba zaboraviti na đubrenje. 

Za pošumljavanje upotrebljavamo jednogodišnje ili najviše 
dvogodišnje biljke iz sjemeništa. Školovanje je potrebno samo 
onda ako su potrebne jače sadnice za popunjavanje. Prilikom 

presađivanja biljki u rasadniku možemo ih prekratiti na 2_3 

pupa. Kad se pupovi otvore, ostavimo jedan izbojak a druge 
uklonimo. 

Ako kesten oplemenjujemo, valja to uraditi prije nego 
prenesemo biljke iz sjemeništa u rastilo. 

Prilikom vađenja sadnica bilo za presađivanje u rastilu 
bilo za pošumljavanje, treba paziti da se ne ozlijedi žilje, kao 
i na to da se korijenje ne zaplete prilikom presađivanja. 
Ozlijeđene žile odrežemo u svakom slučaju. Jednako se može 
prikratiti i glavni korijen koji je redovno suviše izdužen. 


Orasi 

Obični orah — Juglans regia; crni orah — 
Juglans nigra; hikori — Carya alba. 

Fizikalna svojstva zemljišta čini se da imaju najveću važ¬ 
nost za uzgajanje oraha: dubina, rastresitost, vlažnost pa sadr¬ 
žaj humusa izgledaju važniji nego mineralni sastojci. Na to nas 
upućuje prije svega jaka žila srčanica koju imaju ove vrste. 
Gdje nije zemljište duboko, u izvjesnoj mjeri svježe i rastresito, 
ne može se srčanica razvijati. Na zemljištu plitkom, suhom, pa 
iako je bogato sa mineralima, neće se razvijati lijepa stabla. 

Sjeme običnog oraha kao i sjeme crnoga 
oraha možemo lako dobaviti sa naših staništa; hikori nije 
mnogo kultiviran; kod nas najčešće dolazi samo u parkovima. 
Crnoga oraha ima dosta na državnom dobru ,,Belje“ pana 
Vukovarskom vlastelinstvu. 

Na staništima koja su izložena proljetnom mrazu, dobro 
dođe vrsta običnog oraha koja lista kasnije. 

Sjetvu oraha obavljamo s jeseni i s proljeća. S jeseni 
zasijano sjeme izloženo je u toku zime oštećivanju od miševa 
pa je u tom pogledu bolja proljetna sjetva. Za proljetnu sjetvu 
treba međutim sjeme čuvati u toku zime. 

Najlakše čuvamo orahe u sanducima u kojima se redovi 
pijeska izmjenjuju sa redovima oraha. Najgornji sloj oraha po¬ 
krijemo sa pepelom od drveta. Sloj pepela je oko 7 cm. Pe¬ 
peo čuva orahe od glodara i od isušavanja. Sanduk sa sjemenom 
smjestimo u suhi podrum ili drugdje gdje ne mrzne. 

Dobro prezime u vrtu odnosno u rasadniku: na uravnanu 
zemlju istresemo orahe u jednom sloju i pokrijemo ih 6—8 cm 
sa zemljom. Da bi se s proljeća moglo lako naći i pobrati 
spremljene orahe, dobro je da su utrapljeni na gredicama u 
širini od 70—75 cm. Gredice sa utrapljenim orasima valja za¬ 
štititi protiv miševa, šojki i sličnih štetočinja žičanom mrežom. 

Orahe možemo jednostavno a praktično čuvati i u buretu 
koje je ukopano u zemlju. Donje je dno probušeno a gornje 
izvađeno. Orahe izmiješamo s pijeskom, složimo u bure i tamo 
ostavimo da prezime. Bure zatvorimo žičanom mrežom. Kad 
nastupi studen, ako nema snijega treba orahe pokriti sa lišćem, 
mahovinom i slamom. 

Dobro se mogu čuvati orasi i na ovaj način: 

U ilovastom zemljištu iskopamo rupu 70^80 cm široku i 
isto toliko duboku. U nju naspemo orahe. Rupu pokrijemo daskama, 
na njih možemo nabaciti i zemlje. 

Za orahe je vrlo važno da klijaju na vrijeme. Nije dobro 
ako sjeme rano klija a nije dobro ako klijanje zakasni. Rani 
ponik oštećuje kasni mraz a kasni nema mogućnosti da biljke 
odrvene na vrijeme pa ih može zahvatiti mraz s jeseni. Da bi 
se i jedno i drugo predusrelo, dobro je da već prije sjetve u 
izvjesnoj mjeri izazovemo klijanje. 

Sjeme crnoga oraha i hikorija teško i sporo klija. 

Sjeme koje prezimi u sanducima, buretu ili u rupi, počet¬ 
kom ili sredinom marta, već prema vremenskim prilikama, rastremo 
u klijalište, na uravnanu zemlju odnosno na gredicu, i po¬ 
krijemo ga zemljom 6—8 cm. 

Kad dođe toplije vrijeme, češće pogledamo orahe. Ako je 
vrijeme vlažno i toplo, sjeme će klijati već krajem marta, u top¬ 
lijem podneblju i ranije. Da ne bi klice stradale od kasnoga 

mraza, orahe pokrijemo jače i dobro ih zasjenimo. Na taj ćemo 1 
način usporiti klijanje. Kad je prošla opasnost od mraza, često 
u drugoj polovici aprila ili početkom maja, uzmemo proklijale 
orahe i u košarama ih u vlažnoj mahovini prenosimo kamo 
treba. Kad prijeti opasnost od mraza, sijemo orahe dublje. Nepro- 
klijale sjemenke ostavimo i dalje u klijalištu i pokrijemo ih. 
Svaka 2—3 dana pregledamo klijalište i poberemo što je pro- 
klijalo. Ako je klica nešto dulja, treba paziti da je ne odvr- 
nemo. To je klica iz koje se razvija korijen i treba da dođe 
okomito u zemlju. 

Kad je toplo i vlažno vrijeme, orasi klijaju brzo pa na¬ 
stojimo da ih iz klijališta na vrijeme uklonimo i posijemo. 

Ima godina u kojima je klijanje vrlo slabo, često doče¬ 
kaju sjemenke i maja a ne klijaju. Da ubrzamo klijanje, pokri¬ 
jemo klijalište konjskim đubrom. 

Prema ovome sijati ćemo samo ono sjeme koje klija. To 
je za uzgajanje oraha vrlo dobro. Na taj način neće sjeme na¬ 
padati glodari, ptice odnosno divljač, sjeme će brzo klijati a 
proklijale biljke lakše možemo čuvati nego sjeme u zemlji. 
Iz klijališta zasađeno sjeme redovno ne traži nikakva popunjavanja. 

Prilikom vađenja jednogodišnjih biljki izbjegnemo donekle 
oštećivanjima ali vadeći dvogodišnje i starije, redovno mnogo ošte¬ 
timo žilje. Biljke kojima je prilikom vađenja oštećeno žilje, 
redovno kasnije dugo pokazuju posljedice toga povrijeđivanja, 
slabo se razvijaju. 

Orahe izvađene iz klijališta sadimo u rasadniku u redove. 
Uzgajamo ih za pošumljavanje kao jednogodišnje, red je od 
reda 30—40 cm, biljka od biljke 25—30 cm. Kod pomenute 
udaljenosti redova nisu potrebne gredice. Biljke treba češće 
okopavati. 


B a g r e n 

Već u 5—6 godini daje bagren dobro sjeme. Prema tome 
čini izuzetak s obzirom na redovno postavljenu tvrdnju, da je 
najbolje pobirati sjeme sa srednjedobnih stabala. Sjeme dozri¬ 
jeva u najviše slučajeva u drugoj polovici oktobra odnosno po¬ 
četkom novembra; u februaru mahuna puca i sjeme ispada, a 
mnogo puta padaju u to vrijeme i mahune. Klijavost traje 3 do 
4 godine. 

Sjeme bagrenovo ima tvrd ovoj za to klija sporo i nejed¬ 
nako. Ako zasuši, zaludu čekamo ponik mjesecima; mnogo puta 
klija istom narednoga proljeća. 

Sjeme pobiremo u drugoj polovici novembra kada je sas¬ 
vim zrelo. Ako ima 50% klijavosti, dobro je. Potpuno zrelog 
dobrog sjemena 1 litar važe oko 0.70—0.80 kg, u povoljnoj 
godini može biti i teže, odnosno, kad ima mnogo gluhoga 
sjemena, može biti i lakše. U 1 1 ima oko 35—38.000 sje¬ 
menki. Dobro je sjeme smeđe odnosno zelenkasto - smeđe 
ili crvenkaslo-smeđe boje. Ako je sjeme žućkasto ili crvenkasto, 
znak je da nije dozorilo i da baš nije dobro. Opažanja su za¬ 
svjedočila da sjeme, koje potječe sa stabala kojima je cvijet 
crvene karmin-boje, daje slabije biljke. Za to ne treba sjeme 
s tih stabala. Sjeme pobiremo sa stabala koja imaju bijeli ili 
zelenkasto-žućkasti cvijet. 

Mahune rastremo, poškropimo ih vodom i onda naglo osu¬ 
šimo. Poslije toga će biti krhke. Mlaćenjem u vreći lako odvo¬ 
jimo sjeme. Treba međutim paziti da ih ne sušimo kod suviše 
visoke temperature da ne bi sjeme izgubilo klijavost. Tempera¬ 
tura od 40° C dovoljno je visoka. 

Kad je bogat rod, može jedan radnik sabrati 2—2,5 kg 
sjemena. A kad je slab rod, jedva 1 kg pa i manje. 

Sjeme bagrenovo možemo dugo čuvati u gomilama na ta¬ 
vanu, na suhom pokrivenom mjestu gdje ima dosta promaje. Od 
vremena do vremena sjeme promiješamo dok se ne prosuši. 
Kad je sjeme suho, čujemo prilikom miješanja zvuk kao da 
miješamo krupni pijesak. Osušeno sjeme spremimo u zavezak 
i objesimo na tavanu. Dobro je da od vremena do vremena 
protresemo vreće sa sjemenom. 

Ponik i uopće mlade bagrenove biljke vrlo su osjetljive 
od mraza i od suše. Osim toga i korov ih lagano pritisne i 
uguši. U vezi toga neka rasadnik za bagren ne bude izložen ni 
hladnom vjetru a ni jakom suncu. 

Za bagren je zemljište rastresito, ne presuho. Mokro zem¬ 
ljište nije za nj. Ako je rasadnik na teškom zemljištu, treba ga 
barem na 30—40 cm prekopati, a na pijesku na 60—80 cm. 
Na dobrom zemljištu razviti će se biljke jakoga žilja. Za to 
prilikom odabiranja mjesta za rasadnik, naročito na pijesku, 
treba odabrati što bolje zemljište. 









154 


Nije uvijek lako odlučiti o vrsti rasadnika. Na pijesku 
redovno uređujemo privremeni rasadnik. Bagren mnogo 
iscrpljuje zemljište. Za to stalan rasadnik traži često poboljša¬ 
vanje zemljišta dodavanjem đubra. A to na pijesku nije uvijek 
lako. Popravljanje zemljišta, barem u izvjesnoj mjeri, najlakše 
provedemo zelenim đubrenjem. Ako možemo doći do stajskog 
đubra, utoliko bolje. 

Treba imati pred očima da bagrenove biljke lako stradaju 
od odbijenih sunčanih zraka. Prema tome rasadnik, ili pojedini 
njegovi dijelovi, treba da je podalje stabala, od zidova i od 
svega onoga od čega se odbijaju sunčane zrake. 

Dobro je da je rasadnik na ravnom; u uvalama bagrenove 
sadnice mogu biti izložene štetama od mraza a na strminama 
navali vode. 

Klijavost bagrenovog sjemena možemo brzo ustanoviti na 
ovaj jednostavan način: izvjesnu količinu sjemena prelijemo ki- 
pućom vodom. Poslije 5—6 minuta prelijemo sjeme toplom vo¬ 
dom (kipuća se voda već nešto ohladila) i ostavimo ga nekoliko 
sati u toj vodi. Sjeme će nabubriti. Od nabubrenog sjemena 
uzmemo bez odabiranja 100—200 sjemenki, već po volji, da 
odredimo procenat klijavosti. Klijanje možemo najlakše izazvati 
ako tako priređeno sjeme zasijemo u drvenom sandučiću. 

Sjeme bagrenovo sijemo u rasadniku u proljeću. S obzirom 
na osjetljivost od mraza, treba sjetvu udesiti da sjeme klija kad 
nema više opasnosti od mraza. Zavisi to, razumljivo je, od sta- 
nišnih prilika. Na kontinentalnim našim staništima gdje još može 
da se uzgaja bagren, redovno je u prvoj polovici maja posljednji 
mraz. U vezi toga sjetvu na tim staništima obavimo u drugoj 
polovici aprila. Na toplijim staništima je bolje. I sjetvu možemo 
obaviti ranije. 

Sijemo u redove koji su udaljeni jedan od drugoga 50 cm, 
na pijesku 60—80 cm pa i 1 m. Dubina je brazde 2 cm. U 
vezi sa velikom udaljenošću redova, nije potrebno polja dijeliti 
u gredice. 

Sjeme bagrenovo redovno priređujemo za sjetvu. Bez pri¬ 
ređivanja možemo ga sijati ako je zemljište vlažno ili samo 
pred kišom. Međutim to je sve nesigurno, pa je ipak bolje da 
ga pripravimo — da ga močimo u običnoj vodi ili da ga pre¬ 
lijevamo kipućom vodom. 

Kipuću vodu upotrebljavamo ovako: 

Uzmemo jako rešeto od žice, toliko gusto da ne mogu 
sjemenke propadati (2/2 mm). Ispod rešeta je posuda. Sjeme 
metnemo u rešeto u sloju od 10—20 cm i onda na nj okolo 
naokolo polagano nalijevamo kipuću vodu tako da ona prodre 
između sjemena na sve strane. Poslije toga skinemo rešeto, 
sjeme istresemo ili na ponjavu ili na dasku ili na pločnik i 
tamo ga rastremo u sloju od 5—10 cm da se ohladi. Za to 
vrijeme ohladi se voda toliko da u njoj možemo držati ruku 
(30—40°C). Za tim sjeme metnemo u korito ili u drugu po¬ 
sudu u prohlađenu vodu. Sjeme tu može biti i u debljem sloju. 
U toj vodi ostavimo ga 10—12 sati. Poslije toga prosušimo ga 
da lakše sijemo, i posijemo. 

Dobro je da poslije ovoga postupka sa sjemenom izvr¬ 
šimo ispitivanje i u drugom pravcu. Sjeme će poslije nave¬ 
denog postupka nabubriti, biti će otprilike dvaput veće, sivkasto- 
žućkasto. Ako je toliko omekšalo da se razdrobi već na slabiji 
pritisak, znak je da je suviše ofureno, da je skuhano i da neće 
klijati; ako se ne drobi na slabiji pritisak a unutra je bjelkasto- 
žućkaste boje, dobro je. 

Prilikom polijevanja kipućom vodom treba paziti da sjeme 
ne bude dulje vremena izleženo temperaturi višoj od 45° C, jer 
zbog toga mnogo gubi klijavost. 

Sjetvu bagrenovog sjemena polijevamo prvih dana a po 
potrebi i prvih nedjelja. Štetno djeluje na sjeme, ako se poslije 
polijevanja kipućom vodom ponova u zemlji osuši. 

Močenje sjemena kroz 10—12 sati u ustajaloj vodi 
također mnogo pomaže klijavosti. Na taj se način najčešće spre¬ 
ma ovo sjeme za sjetvu. 

Sjetvu obavimo ili iz ruke ili strojem. Za sjetvu upotreb¬ 
ljavamo sličan stroj kao i za sjetvu pšenice. Sijemo u brazde 
6—8 cm široke. 

Poslije sjetve povaljamo polja. Na pijesku gdje priieti 
opasnost od vjetra, pokrijemo sjetvu; dobra je za to slama. 

Plijevljenje vežemo sa okopavanjem. Što je suše podneblje, 
zemljište treba da je više isitnjeno. 

S obzirom na potrebu sjemena mogu za orijentaciju po¬ 
služiti ovi podaci: 

Prema podacima iz prakse možemo prosječno uzeti da 
1 kg dobrog sjemena daje 5000 jednogodišnjih sadnica od kojih 
će biti dobro za pošumljavanje do 50%. 

Kad je udaljenost reda od reda 60 cm možemo računati 
za 1 ha rasadnika oko 82 kg sjemena. Prema tomu 1 ha će dati 
prosječno 410.000 sadnica. Od njih može biti prve godine dobro 
za pošumljavanje već oko 50%. 

Gušća s ; etva, razumljivo je, daje više sadnica ali u tom 
slučaju za pošumljavanje u prvoj godini može doći u obzir 
srazmjerno vrlo malo. Slabe sadnice ili treba odbaciti ili ih 
prenijeti u rastilo i tamo držati jednu godinu. Za to je bolje da 
gušću sjetvu već za rana proredimo i tako omogućimo većem 
broju sadnica da ojača već prve godine i da budu podesne za 
pošumliavan.e. 

Inače, naročito za popun avanje u parkovima, uzgajamo 
iake sadnice u rastilu. U tome je slučaju sadnica od sadnice 
20—50 cm a i više, već prema njihovoj veličini. 

Za vađenje biljki dobro služi Torokov plug koji podrezuje 
žile i pomoću koga biljke lako vadimo. Ovaj plug upotreblja¬ 
vaju i kod nas na deliblatskom pijesku. 

Bagren je vrlo osjethiv prema naglim promjenama tempe¬ 
rature i na mnogim staništima strada od njih. Naročito s jeseni 
stradava vrlo često od ranoga mraza. Prema tome se jesenje 
polijevan e i isitnjavanje odnosno okopavanje zemljišta ne može 
preporučiti. Pod kraj ljeta treba završiti svako njegovanje jedno¬ 
godišnjih bagrenovih biljki. 


Jasenovi 

Obični ili bijeli jasen — F r a x i n u s e x c e 1 s i o rj: 
crni jasen — Fraxinus ornus. 

Sjeme poberemo oktobra — novembra mjeseca pazeći da 
ne bude još nedozrelo, zeleno. Zrelo sjeme ima krioce tamno 
žuto a sjemenka je na prerezu plavkasto bijela, voštenasta; u 
nezreloga je sjemena krioce više ili manje zelenkasto, sjemenka 
je na prerezu mekana i zelenkasto bijela. Mlada stabla imaju 
mnogo šturoga sjemena pa je najbolje pobirati ga sa 40—5u. 
godišnjih stabala. U jednom hl ima prosječno oko 20 kg čistoga' 
sjemena, u 1 kg oko 1.400 sjemenki. Kad je dobar rod.. 

može radnik za obdanicu sabrati 1,5 hl sjemena; ako je slab 
rod, razumljivo je da sabere jedva 0,5 hl a ponekad još i manje. 

Sjeme redovno stratificiramo. 

Kod uzgajanja jednogodišnjih biljki red je od reda 15 cm, 
u redu ima 80—100 biljki; ako uzgajamo dvogodišnje, red je od 
reda 20 cm a u redu oko 60 biljki; kod uzgajanja trogodišnjih 
biljki, red je od reda 25 cm a dovoljno ih je u redu 30. 

Ako jednogodišnje biljke presađujemo u rastilu, red je od 
reda 20—30 cm a u redu je 10 biljki; ako ih držimo u rastilu 
2 godine, red je od reda 35—10 cm a u redu 5—7 biljki; kad 
ih držimo 3 godine, red je od reda 40—30 cm. a u redu 3—4 
biljke. 

U rastilo možemo presaditi sasvim mlade, jedva iznikle 
biljke od 2—4 nedjelje. 

Biljke treba čistiti od korova, okopavati, pregusti ponik 
prorediti, a naročito ih treba čuvati od proljetnog mraza. Dobra 
je zaštita granama a najbolje je izabrati povoljno mjesto za 
rasadnik pa neće biti šteta od mraza. 

Sjetvu obavljamo s jeseni poslije pobiranja sjemena, ili 
s proljeća poslije stratifikacije; možemo sjetvu obaviti i ljeti, 
juna, ili jula mjeseca, kad se radi o prošlogodišnjem nestrati- 
fikovanom sjemenu. Svaka od ove sjetve ima svojih i dobrih 
i hrđavih strana. 

Poslije jesenje sjetve klija jasen narednoga proljeća re¬ 
dovno slabo, tako da se glavni dio ponika javlja drugoga pro¬ 
ljeća. Na taj način nije ponik na gredicima jednolik, a to onda 
daje smetnje i prilikom vađenja odnosno sortiranja biljki. Pro¬ 
ljetna sjetva dobro stratifikovanog sjemena daje obično pun 
ponik. Razumljivo je pri tome da stratifikacija sjemena traži iz¬ 
vjesne izdatke i poskupljuje proizvodnju. 

Junska i julska sjetva prošlogodišnjeg jasenovog sjemena 
daje obično dobar ponik narednoga proljeća. Kako se u ovom 
slučaju ponik razvija nešto kasnije, redovno ne strada toliko 
od proljetnoga mraza, koji inače vrlo često mnogo škodi jasenu. 
Međutim, protiv ljetnje sjetve govori činjenica što jasenovo 
sjeme treba čuvati kroz zimu i proljeće a pri tom dosta gubi 
na klijavosti. Osim toga su znatni izdaci i za njegovanje 
sjetve — polijevanje zasijanih gredica — u toku prvoga ljeta. 
Zbog toga se obično sije sjeme ili s jeseni odmah poslije po¬ 
biranja, ili s proljeća poslije stratifikacije. 

Poslije sjetve na toplim, suhim staništima pokrivamo gre¬ 
dice slamom. Gredice treba češće polijevati; kad se javi ponik, 
valja voditi brigu o plijevljenju, o polijevanju i o okopavanju. 
Redovno nije potrebno zasjenjivati jasen. Kod jesenje i ljetne 
sjetve često ne treba polijevati. 

Jednogodišnje jasenove biljke dosegnu visinu do 20 cm. 
a ponekad i više, pri čemu je korijen dug i preko 40 cm. Jedno¬ 
godišnje biljke znadu biti sasvim podesne za pošumljavanje. 
Na dobroj zemlji dvogodišnje jasenove biljke redovno su već 
prejake. 

Jasen je mnogo osjetljiv od proljetnoga mraza pa ga treba 
zaštititi. Kod jesenje sjetve, naročito u suhom, toplom podne¬ 
blju gredice pokrivamo gušćim slamnim pokrovom. Na taj 
će se način produžiti zadržavanje snijega na gredicama. S pro¬ 
ljeća kad se jave prve klice, ne treba uklanjati slamni pokrov 
ne g° g a zadržati sve dok ne prođu proljetni mrazevi. 

Kako jasen mnogo troši kalija, fosfora i azota, treba za 
nj odabrati najbogatija polja u rasadniku. Po potrebi zem¬ 
ljištu dodajemo i mineralna đubriva. 


Brijestovi 

Obični ili crni brijest — Ulmus campestris; 
bijeli brijest ili vez — U. effusa; planinski brijest 
— U. montana. 

Mjeseca maja, juna, negdje početkom jula redovno već 
dozrijeva sjeme brijestova. Iz razloga što gabi klijavost, sijemo 
ga, ako nema kakvih zapreka, odmah kad dozori. 

Sjeme sabiremo redovno sa slobodnih stabala. U vreći 
dodamo sjemenu i nešto lišća da se ne upali. Ako je dobar 
rod, može jedan radnik sabrati za dan 1 — 1,5 kg sjemena. U 
jednom hl ima 5—6 kg sjemena a u jednom kg oko 110 do 
115.000 sjemenki. 

Nije teško raspoznati dobro sjeme od rđavoga: u kriocu 
dobroga sjemena sjemenka je jako izdvojena, među prstima se 
dobro osjeća, dok je naprotiv u rđavoga slaba, tanka i jedva 
zamjetljiva. 

Kad sjeme brestovo otpremamo dalje, prethodno ga ra- 
stremo i sušimo nekoliko dana, inače će propasti. Otpremati 
možemo samo ono kojemu je krioce prosušeno. 

Ako sjeme ne posijemo odmah, brzo gubi klijavost. Na¬ 
rednoga je proljeća klijavost rijetko kada veća od 5—10%. 

Ako uzgajamo jednogodišnje bijke, red je od reda obično 
15 cm a u redu oko 80—100 biljki. Kad uzgajamo dvogodišnje, 
redovi su na 25 cm a u redu je oko 60 biljki. Za trogodišnje 
je biljke udaljenost redova 30—40 cm a u redu ima oko 30 biljki. 



SI. 16 — Bijeli brijest (vez) 


Trogodišnje sadnice bolje je uzgajati u rastilu, kamo pre¬ 
nosimo jednogodišnje biljke. Ako one ostanu dvije godine u 
rastilu, red je od reda 30 cm a biljka od biljke 20 cm; ako 
ostanu 3 godine, udaljenost je redova 35 cm a biljke od biljke 
25 cm; ako pak ostanu u rastilu 4 — 5 godina, red je od reda 
50—60 cm a biljka od biljke 30—40 cm. 

O kakvoći brijestovog sjemena možemo se uvjeriti reza¬ 
njem sjemenki ili drobljenjem noktima. U dobroga je sjemena 
jezgra svježa i vlažna, slabo je sjeme prazno. 

Zasijano sjeme klija za 8 — 10 dana. 

Sjeme brestovo sijemo redovno s proljeća, odnosno po¬ 
četkom ljeta. U doba kad i dozrijeva. Sijemo ga ponekad 

i s jeseni. Pri proljetnoj sjetvi redovno je klijavost daleko bolja. 
Osim toga proljetna sjetva daje kroz 7 dana ponik, pa su sad¬ 
nice do jeseni vrlo često već potpuno dobre za presađivanje 
na stalnom mjestu. Na taj način je proljetna sjetva sa ekonom¬ 
skog gledišta daleko bolja jer daje mogućnosti da se iskoristi 
jedan vegetacioni period više. Ako je međutim vrijeme suho i 
toplo, treba proljetnu odnosno ljetnu sjetvu polijevati, što znatno 
poskupljuje proizvodnju sadnica. 

Jesenja sjetva daje obično također dobre rezultate. Prema 
tome o sjetvi brestovog sjemena odlučuju prilike — i kad ne mo¬ 
žemo sijati u proljeće, sijemo u jesen. U svakom slučaju među¬ 
tim jesenju sjetvu treba izvoditi nešto kasnije, kako ne bi sjeme 
klijalo u toku jeseni. Inače brestovo sjeme sijemo, kao i sjeme 
brezovo, za mirnog vremena. Pred sjetvom gredice izravna¬ 
mo, po mogućnosti utremo ih valjkom. Kako je brijest zaista 
malih zahtjeva pa se dobro razvija i pri sjetvi omaške, sijemo 
ga i omaške i u brazdicama, koje su u udaljenosti 16—20 cm. 

Jesenja je sjetva u svakom slučaju gušća. 

Sjeme brestovo pokrivamo vrlo tanko, toliko da zemljani po¬ 
krov jedva sakrije sjeme. Gdje je suho podneblje, dobro je da 
zasijane gredice pokrijemo slamom i da ih povaljamo. Ako nema 
kiše, proljetnu sjetvu zalijevamo, što će ubrzati klijanje a i 
gustoću ponika. Kad se ponik javi, slamni pokrov razredimo. 
Što više biljke napreduju, brže uklanjamo i slamni pokrov. Ko¬ 
načno slamu potpuno uklonimo i za desetak dana biljke su 
sasvim slobodne. 

Daljnje je njegovanje sadnica — plijevljenje i okopavanje. 
Brijest redovno ne treba zasjenjivati, ali ako je suho vrijeme, 
valja ga i polijevati i okopavati. 

Johe 

Crna joha-Alnus glutinosa; bijela joha-Alnus 
incana. 

Šišarice johe sabiremo sa stabala od oktobra do febru¬ 
ara. Ako sječemo johe, sabiremo šišarice sa posječenih stabala, 
inače ih skidamo rukama ili naročitim nožicama. Jedan radnik 
može sabrati za obdanicu 0,50 do 1,50 hl šišarica. Iz jednoga hl 
može se dobiti oko 4—5 kg sjemena. U jednom kilogramu ima 

oko 800.000 sjemenki crne a oko 1,200.000 sjemeki bijele johe. 
Šišarice rastremo na suhom i u tankom sloju; prema proljeću 
one se otvaraju i sjemenke ispadaju. Kad grijemo prostorije, 
šišarice će se otvarati još brže. Sjeme očistimo rešetanjem; do 
sjetve dobro ga je držati rastrto; češće ga promiješamo. 

Sjeme johe možemo pobirati i ovako: pred proljeće, fe- 
bruara-marta mjeseca ispada sjeme iz šišarica vrlo često na 
snijeg ili na vodu. Kad okopni snijeg, na površini vode često 
ima vrlo mnogo sjemena johe koje povadimo košarama i reše¬ 
tima. To je sjeme redovno vrlo nabreklo i zato ga prosušimo i 
da se ne pokvari odmah posijemo. 

Već prve godine biljke johe narastu 25—30 cm. Da ih ne 
uguši korov kad ih presadimo, vadimo ih iz rasadnika kao dvo¬ 
godišnje kad imaju 50—60 cm. 

Uzgajamo li jednogodišnje biljke, brazda od brazde je 
15 cm a u brazdi 100—120 biljki; ako uzgajamo dvogodišnje, 
red je od reda 25 cm a u redu 60—80 biljki; kod trogodišnjih 
je red od reda 30 cm a u redu je oko 50 biljki. 

Presađujemo li u rastilo jednogodišnje biljke koje u 
njemu ostaju godinu dana, red je od reda 30 cm a u redu ima 
10 biljki; ako ostanu tu dvije godine, redovi su na 35 cm biljka 
od biljke 15 cm, a kad ostanu 3 godine, red je od reda 30— 
40 cm a biljka od biljke 25 cm. 

Valjanost sjemena johe ustanovimo približnom tačnošću 
rezanjem odnosno drobljenjem: u dobroga je sjemena jezgra 
sočna, u gluhoga je suha ili je sjeme uopće prazno. Ako sjeme 
johe ima 15—25% klijavosti, dobro je. 

Sjeme sijemo u brazde redovno početkom aprila, u top¬ 
lijem podneblju i ranije. Brazde su jedva pola cm duboke. 
Zasijano sjeme pokrijemo finom, sipkom, prosijanom zemljom. 
Dublje nije dobro sijati, jer veća dubina može uopće omesti 
klijanje. Zasijane gredice dobro polijemo vodom. Kad zasuši ili 
udare suhi vjetrovi, sjetvu zasjenimo i češće polijevamo dok se 
ne javi ponik i dok ne ojača. 

Hvatanje pokorice na sjetvi- johe može biti razlogom za 
potpuni neuspjeh. Pokrijemo Ii gredice prostirkom i granama, 
možemo barem do izvjesne mjere spriječiti stvaranje pokorice. 

Kad sjeme počne klijati, uklonimo i grane i prostirku sa 
gredica. Pokrivanje gredica dobro je zbog toga što u tom slu¬ 
čaju nećemo s polijevanjem isprati sjeme. 


Šumski rasadnici 


11 

U povoljnim vremenskim prilikama klija sjeme za 4 ne¬ 
djelje; ako je hladno potrebno je i 6 nedjelja. 

Mjesto polijevanja bolje je navodnjavanje pomoću prolaz¬ 
nih putića među gredicama. 

Njegovanje biljki sastoji se dalje u plijevljenju i okopavanju; 
po potrebi treba pregustu sjetvu pročupati. 




SI. 18 - Klen Si 19 - Bijeli javor 


Javori 

Bijeli javor — Acer p s e u d o p 1 a t a n u s; javor 
mliječ — Acer platanoides; klen — Acer campe- 
stre; američki javor — Acer negundo. 

Sjeme bijeloga javora, klena i mliječa možemo 
sijati ili s jeseni, poslije sabiranja, ili u proljeće, ako smo ga 
stratificiran. I u jednom i u drugom slučaju klija s proljeća. 
Red je od reda 20—25 cm, dubina je brazde oko 2 cm. 

Nalazili se rasadnik u suvom podneblju, sjetvu pokrijemo 
slamom. Kad ponik počne izbijati, polijemo ga. Redovno ne 
zasjenjujemo javorove biljke. Sjetvu valja brižljivo čuvati od 
zečeva. 

Javor je dobar za pošumljavanje redovno druge godine. 

Ako su potrebne jače biljke, presadimo ih u rastilo. 

Američki j a v or brže raste nego domaći. Jednogodišnje 
sadnice najčešće su već podesne za pošumljavanje. 

Možemo ga sijati i u jesen i u proljeće. Niče i u jednom 
i u drugom slučaju s proljeća. Sjeme nije potrebno stratificirati. 

Murve ili dudovi 

Bijela m u rva (b i j e 1 i d u d) — M o r u s alba; crna 
murva (crni dud) — M o r u s uigra. 

Dozrele plodove močimo 2—3 dana u vodi i ispiramo, dok 
se ne odijeli sjeme od mekači. Onda ga prosušimo na suncu i 
čuvamo do sjetve, do proljeća, u vrećicama ili u sanducima, na 
hladnijemu mjestu, pomiješana s pijeskom. Ako se sjeme isuši 
do proljeća suviše, močimo ga u vodi 2—3 dana pred sjetvu. 

Sijemo ga u redove i jedva ] / 2 cm pokrivamo. Sjetvu ču¬ 
vamo od suše. 

Ponik se javlja za 3—4 nedjelje. U početku je naročito 
osjetljiv od mraza. 

Biljke ostaju redovno 2 godine u sjemeništu, jer su u prvoj 
godini rijetko kada dulje od 12—15 cm. 

Jače biljke možemo uzgajati u rastilu. 

Lipe 

Lipa rana ili velikolisna — Tilia grandifolia; 
lipa kasna ili malolisna — Tilia parvifoli a; lipa 
bijela — Tilia argentea. 

Sjeme lipa sijemo ili s jeseni, odmah poslije pobiranja, ili 
stratificirano, s proljeća. Ako je stratifikacija pažljivo izvedena, 
proljetna sjetva brzo klija i daje dobar uspjeh. 

Sjetvu treba pokriti slamom na sušem staništu, a po po¬ 
trebi je i polijevati. Biljke će biti dobre, ako ih njegujemo. Lipa 
traži polijevanje, zasjenjivanje, plijevljenje i okopavanje. 

Dvogodišnje sadnice redovno su dobre za pošumljavanje. 

Jače biljke možemo uzgajati u rastilu. 


li* 

Jftsika — Populus tremula 

Sjeme dozrijeva maja mjeseca. Sijemo ga omaške, u tan¬ 
kom sloju, na dobro priređenom zemljištu. Poslije sjetve odmah 
ga poškropimo vodom i pokrijemo vrlo tankim slojem dobre 
zemlje iz kompostišta. Koji dan poslije toga — najbolje već za 
2—3 dana ponovo polijemo sjetvu i ako je sjeme negdje ostalo 
otkriveno, zaspemo ga s lake ruke opet sa dobrom zemljom iz 
kompostišta. 

Ponik se javlja redovno već 3—4 dan. Vrlo je osjetljiv 
pa ako ga nenadano zahvati jako sunce, suhi vjetar ili nema 
dovoljno vlage, brzo ga nestaje. Prema tome njegovanju 
mladih biljki jasike valja obratiti naročitu pažnju. 

Jednogodišnje biljke su 20 — 25 cm visoke i dobre za po- 
šumljavanje. 


Druge poznatije vrste 

Lijeska — Cory 1 us avellana; dafina — Eleag- 
nus augustifolia; amorfa — Amorpha; brekinja 
— Sorbus aucuparia; božikovina — Ilex aquifolium; 
Glog — Crataegus. 

Sjeme lijeske i dafine možemo sijati i s jeseni i 
s proljeća. U proljeće sijemo stratificirano sjeme. To je redov¬ 
no bolje, jer jesenja sjetva često stradava od miševa. 

Lješnike prije sjetve namočimo u đubrenici. 

Redovno su biljke lijeske i dafine dvije godine u rasadniku. 

Sjeme amorfe sijemo s proljeća. Sjeme klija za 10—14 
dana i biljke ostaju u rasadniku redovno dvije godine. Među¬ 
tim, na boljem zemljištu dovoljno su jake i jednogodišnje. 

Sjeme brekinje možemo sijati s proljeća ali i u jesen, 
odmah po sazrijevanju. Klija kroz 20 dana. Biljke su redovno 
dvije godine u rasadniku. 

Sjeme b o ž i k o v i n e sijemo ili s jeseni ili, ako je strati- 
fikovano, s proljeća. Kako je redovno slabe klijavosti, sijemo 
ga gusto. Biljke sporo rastu i zbog toga ostaju najmanje dvije 
godine u rasadniku. 

Sjeme jednih vrsta gloga dozrijeva u doba padanja lišća 
a drugih kasnije. Sijemo ga ili očišćena ili sa mekotom, u jesen 
ili ako je stratificirano, u proljeće. Od jesenje sjetve klija s pro¬ 
ljeća samo jedan dio, otprilike polovina a ostalo druge godine. 

Bolje klija stratificirano sjeme. Imajući još pred očima da sjeme 
gloga redovno nema bogzna kakvu klijavost, najbolje je da ga 
sijemo s proljeća stratificirana, gusto. Dubina je brazde 
3—4 mm. 

Sjetvu pokrijemo slamom ako je rasadnik izložen suši. 

Kad zasuši, polijevamo sjetvu češće prije klijanja. Obično 
nije potrebno zalijevanje kasnije. 

Sadnice su redovno dvije godine u rasadniku. 

Četinari 

Šmrca — Picea excelsa 

Smrčeve šišarice skidamo sa srednjedobnih 50—60 godiš¬ 
njih stabala, po mogućnosti sa onih koja su bila na slobodi. 
Sjeme sa mlađih kao i sjeme sa starijih stabala zna biti u ve¬ 
likoj mjeri gluho. Šišarice koje su savijene i presvučene smo¬ 
lom, redovno su crvljive. Takve ne treba sabirati. Kad je dobra 
godina, može jedan radnik da sabere sa stojećih stabala za dan 
oko 2 hl šišarica, ako je slab rod često ne može sabrati više 
od V 4 — 1/2 hl. Jedan hl smrčevih šišarica važe oko 30 kg. 

Iz šišarica trusimo sjeme ili na suncu ili u ugrijanoj pro¬ 
storiji, u trušnici. Pod utjecajem toplote šišarice se otvore i 
sjeme poispada. 

Trebamo li sjeme za proljeće, trusimo ga u toku zime. 

Prazne šišarice odlične su za potpaljivanje. 

Ne valja trusiti smrčevo sjeme na način kako se često 
trusi u našim planinskim krajevima, da šišarice postavljaju na 
peć ili na ognjište. U tom se slučaju, istina, šišarice otvaraju, 
ali veći dio sjemenki strada. Bolje je da u blizini peći posta¬ 
vimo jednostavne lješe odnosno police i na njih šišarice. Češće 
ih promiješamo. Na taj način dobiveno sjeme može biti dobro. 

Najbolje je trušenje u redovnim trušnicama. 

Trebamo li sjeme za narednu godinu, sabrane šišarice 
preko zime čuvamo tako da ih rastremo na suhom mjestu na 
tavanu pa ih ljeti izložimo suncu da se otvore. 

Ako smo šišarice brali za vlažnoga vremena, treba paziti 
da se ne zapljesnive. Za to ih držimo na suhom i više puta 
promiješamo. 

Iz 1 hl šišarica dobijemo 2—3 kg sjemena sa kriocem; 
kad se očiste krioca, ostane 1.2 —1.8 kg čistog sjemena. Jedan 
hl sjemena sa kriocem važe 18—21 kg a 1 hl sjemena bez 
krioca 35—36 kg. 

Smrčevo sjeme možemo sijati i sa kriocem. No kako je u 
tom slučaju teško izvesti jednoličnu sjetvu, ne može se to pre¬ 
poručiti. Zato ga redovno očistimo: sjeme sa kriocem metnemo 
do polovice u vreću, koju postavimo na slamu ili na sličnu 
mekšu podlogu i udaramo po njoj, dok se krioca ne odijele od 
sjemenki. Konačno, da dobijemo čisto sjeme treba ga izvijati 
kao žito. 

Želimo li sačuvati sjeme za više godina, onda ili osta¬ 
vimo šišarice neistrušene pa ih trusimo kad budemo trebali 
sjeme, ili sjeme sa kriocem spremimo u vreće i tako ga čuvamo. 
Bolje će izdržati nego kad je sasvim očišćeno. 

Poznato je da se žilje srnrče razvija plitko. Zbog toga su 
smrčeve biljke izložene i zimi i ljeti naročitim oštećivanjima. 
Zimi trpe od golomrazice ili sriži a ljeti od prejakoga isušivanja. 
U vezi toga treba paziti da smrčeva sjetva ne dođe u uvale 
gdje nema promaje, gdje se skuplja hladni uzduh, gdje su u 
većoj ili manjoj mjeri mrazišta. Jednako treba paziti da smrčeva 
sjetva ne dođe na polja koja su izložena jakom suncu, na juž¬ 
nim i jugoistočnim ekspozicijama pa u dolinama koje su okre¬ 
nute prema jugu. Za smrču su najbolje zapadne, sjevero-zapadne 
ili istočne strane koje su izložene blagom strujanju uzduha. 
Jednako su dobre doline koje se otvaraju prema zapadu ili 
prema sjeveru. 

U pogledu zemljišta — smrči najbolje odgovara pješčana 
ilovača, ako je dovoljno svježa i plodna. Vlažno zemljište nije 
dobro već stoga što na njemu čini mnogo štete mraz. Na vlaž¬ 
nom zemljištu golomrazica vrlo često izbaci biljke i dovede u 
pitanje proizvodnju. 

Dobro je da rasadnik za smrču bude zaštićen od jakih i 
suhih vjetrova. Najbolju zaštitu, koju se može uvijek ostvariti, 
daje stabalje. Međutim valja paziti da stabla ne budu suviše 
blizu, da se sa krošnje ne cijedi voda na gredice, da se od sta¬ 
bala ne odbijaju sunčane zrake, i da tako stabla koja bi imala 
davati zaštitu, ne nanose štetu biljkama u rasadniku. Za to 
prilikom ostavljanja ili podizanja zaštitnoga plašta koji najčešće 

dolazi ili sa južne ili sa sjeverne strane, dolaze u obzir nave¬ 
deni momenti. 

Iz rasadnika vadimo redovno trogodišnje i četverogodišnje 
smrčeve sadnice. Mlađe sadnice su najčešće još slabe a da 
bismo ih mogli upotrijebiti za pošumljavanje. Jednogodišnje 
su duge 4—6 cm, rijetko kada su dulje od 10 cm. Dvogodišnje 
su duge 8—10, najviše 20 cm. 

Jake su sadnice potrebne naročito onda, ako trebamo po- 
šumljavati zemljišta koja su zakorovljena. U tu svrhu najbolje 
služe školovane sadnice. Za školovanje upotrebljavamo obično 
dvogodišnje, koje ostaju 1—2 godine u rastilu. 

Uzgajamo li sadnice za školovanje, u redu od 1 m gdje 
je sjetva obavljena u brazdi, širokoj 6—8 cm, može biti jedno¬ 
godišnjih 150—200, a dvogodišnjih 100—150. Kod uzgajanja 
dvogodišnjih sadnica bolje je da je red od reda 15 cm. Kod 
uzgajanja trogodišnjih može biti u redu od jednog metra 80—100 
sadnica. Red je od reda 20—25 cm. 

Starije sadnice redovno uzgajamo u rastilu. Ako međutim 
ostaju sadnice dulje od 3 godine u sjemeništu, red je od reda 
barem 20 cm a u jednom redu ima 60—70 biljki. 

Kad uzgajamo trogodišnje školovane sadnice, izaberemo 
jake jednogodišnje i presadimo ih iz sjemeništa u rastilo gdje 
ostanu još dvije godine. Red je od reda 10—20 cm, a biljka 
od biljke u redu oko 3 cm. U red dođu 33 biljke. 

Četirigodišnje sadnice uzgajamo također u rastilu. U tu 
svrhu presadimo jedno ili dvogodišnje sadnice, koje tamo ostaju 
2 odnosno 3 godine. Red je od reda barem 20 cm, a u svakom 
redu ima 20 biljki. 

Ponekad, iznimno, uzgajamo u rastilu petgodišnje sadnice. 
U tom slučaju je red od reda 25 cm a u svakom redu ima 
10 biljki. 

Starije sadnice od 5 godina uzgajamo vrlo rijetko. Ako su 
ipak potrebne, češće ih presađujemo i na većem prostoru. 

Iz razloga što žilje smrče ne ide duboko, dovoljno je da 
se zemljište obradi na 25—30 cm dubljine. Za proljetnu sjetvu 
zemljište dobro obradimo još prošloga ljeta, najkasnije u toku 
prošle jeseni. Prema potrebi zemljište i nađubrimo. 

Smrčevo sjeme sijemo na toplijem staništu polovicom 
aprila, a na hladnijem istom početkom maja. Brazde su 6—8 

cm široke; udaljenost brazde od brazde odredimo prema tome 
kakove sadnice uzgajamo. Sijemo iz ruke ili iz fišeka ili na¬ 
ročitim ručnim spravama za sijanje. Vrlo je zgodna Hacker-ova 
sijačica pa naročito ističemo jednostavnost i praktičnost njezinu. 
Sjetva treba da je jednolična. A to možemo postići vrlo lako 
sa pomenutom sijačicom. 

Zasijano sjeme pokrivamo sipkom zemljom; dobar je raz- 
loženi kompost a dobar je i šumski humus. Teška zemlja ne 
valja, jer se uhvati kora pa to smeta klijanju. Dobro je da 
brazda bude nešto dublja pa da u nju pod sjeme naspemo sloj 
plodne zemlje od 1—2 cm a na taj sloj zasijemo sjeme. Kad 
je sjeme zasuto, zemlju izravnamo, pritisnemo da voda ne 
ispere i da vjetar ne odnese zemlju a eventualno i sjeme. Ako 
zasuši, sjetvu treba politi odnosno zemljište pokriti sa slamom 
ili trskom. 

Sjeme klija za 4 — 5 nedjelja poslije sjetve. Na supkama 
iziđe sjemeni ovoj i na njima se drži koji dan. Naročito valja 
paziti da ne navale ptice koje baš u doba klijanja mnogo na¬ 
padaju smrčevu sjetvu. Otkidaju supke sa sjemenim ovojem a 
pored toga izvade i sjeme koje još nije klijalo. Za to sve dok 
supke ne ojačaju, treba čuvati sjetvu. Čuvanje je teško, ponekad 
i skupo, pa će biti najbolje da se sjeme prije sjetve moči u 
miniumu. 

Biljke smrče traže često čišćenje od korova, preko godine 
3—4 puta a ponekad i više. Uz to ih okopavamo 3 — 4 puta 
preko godine. Pod jesen, krajem septembra odnosno početkom 
oktobra, ne treba više ni plijeviti ni okopavati. Iz razloga što 
smrča ima plitko žilje, kasno plijevljenje i okopavanje daje 
mnogo mogućnosti za štete od mraza. Za to se pod jesen i 
ne obavljaju ovi poslovi. Uostalom za zaštitu od mraza dobro 
je da se između redova biljki naslaže slama, piljevina, maho¬ 
vina i tome slično. 

Pregustu sjetvu treba prorediti ili pročupati odnosno noži¬ 
cama prostrići. 

Biljke mogu biti jake samo na dobrom zemljištu. Gdje je 
zemljište slabo, biljke su bljedunjave, slabe, žućkaste. Kod 
smrče je naročito potrebno na ovo paziti jer ona ima plitko 
korijenje pa vrlo brzo iscrpe gornje slojeve zemljišta. Za to će 
biti potrebno da se zemljište za smrču nađubri prije sjetve, a 

ako je sjetva slaba, valja i za vrijeme razvijanja sadnica dodavati 
đubra. Dobro je ako se prije početka vegetacije između redova 
doda đubrenica u jarke, a onda se jarci zagrnu. 

U slučaju jake suše treba smrčeve biljke zasjeniti. 

Ako biljke polijevamo, valja to izvršiti na način na koji 
dodajemo đubrenicu. Tako izvršeno polijevanje neće imati 
za posljedicu stvaranje kore na površini. 

Za pošumljavanje zakorovljenih starih sječina redovno se 
ne mogu upotrijebiti ni 3—4 godišnje biljke ako nisu školovane. 
Naročito su nepodesne biljke ako je sjetva bila pregusta. Za 
pošumljavanje zakorovljenih sječina možemo sa sigurnošću upo¬ 
trijebiti školovane, jake sadnice. Kako smo napomenuli, školu¬ 
jemo ili jake jednogodišnje ili ako su one slabe, onda dvogo¬ 
dišnje sadnice. Za to služi naročito udešena letva. Najbolje je 
vršiti školovanje prije pupanja. Međutim, ako se prilikom pre¬ 
sađivanja pazi da se ne ošteti žilje i ne odvrnu novi izbojci, 
može se školovanje obaviti i kasnije. 

Prilikom presađivanja često je žilje smrče povrijeđeno. U 
tom ga slučaju možemo prikratiti oštrim nožicama. Inače ako 
nije zemljište mršavo, ako je uz to valjano priređeno a sjetva 
nije bila pregusta, žilje neće biti suviše izduženo, vađenje će 
biti lakše a prema tome neće ga trebati ni prikraćivati. 

Slabije biljke ne treba prenositi u rastilo nego ih baciti u 
kompostište. 

I biljke u rastilu valja njegovati, prije svega okopavati i 
čuvati od mraza. Redovno ih u rastilu ne zasjenjujemo osim u 
slučaju kad je poslije presađivanja naglo ili dugo zasušilo. 

Jela 

U mladosti sporo raste. To treba imati pred očima kad 
uzgajamo jelove sadnice u rasadniku. 

U pogledu prikupljanja i sjetve sjemena valja paziti da se 
šišarice skidaju prije nego su se raspale, dakle redovno već 
početkom oktobra. Kod dobroga roda može jedan radnik dnevno 
sakupiti 1—2 hl a kod slabijeg jedva V 4 — V 2 hl. Jedan hl 
šišarica važe 22 kg. Iz jednoga se hl dobije 41/2 — 5>/ 2 
kg sjemena. 

Sabrane šišarice rastremo natanko, najviše u 2—3 reda pa 
ih prevrnemo dnevno barem dva puta. Za 8-10 dana odvajaju 
se ljuske od vretena. Poslije toga prosijavanjem odvojimo sje¬ 
menke od ljusaka. 

Za praksu je dobro imati pred očima ovo: 

Ako sjeme jele pokupimo ubrzo poslije dozrijevanja i 
spremimo u vreće i u njima šaljemo, ugrije se i upali pa po¬ 
stane neupotrebljivo. Zbog toga treba ga razastrijeti, češće ga 
piegrtati, promiješati, da se može isušiti. A poslije toga se 
može otpremati u vrećama po 10—15 kg. Da bi se i na putu 
sačuvalo od suvišnoga zagrijavanja, prilikom spremanja u vreću 
osiguramo odušak. U tu se svrhu pri vezanju provuče smotak 
duge slame kroz grlo vreće i to tako, da on zahvati i sjeme u 
vreći. Kad se vreća zaveže, moći će i dalje dolaziti uzduh u 
vreću. Osim toga ne treba vreću potpuno napuniti, najviše toliko, 
da bude s/ 4 ispunjeno. Prilikom otpremanja bolje je da vreća 
leži nego da stoji. 

Jelovo sjeme sijemo ili s jeseni ili s proljeća. Ako ga si¬ 
jemo s proljeća, ostavimo ga u šišaricama koje prevrćemo sve 
dok se ne počnu ljuske odvajati od vretena. Tada presta¬ 
nemo sa prevrtanjem; to je znak da su šišarice dosta prosu- 
šene, da ih neće napasti plijesan. Na proljeće prevrćemo šiša¬ 
rice ponova i to traje sve dotle, dok se ljuske ne odvoje od 
vretena. 

Sjeme očistimo od krioca na sličan način kao sjemenke 
smrčeve. 

Sjeme jelovo treba sijati što brže. 

Poznato je, da je jela izrazita vrsta sjenke odnosno vrsta 
koja u prvoj mladosti ne podnosi jaku svjetlost. Osim toga u 
prvom početku svoga razvijanja jela je vrlo osjetljiva od suše. 

U vezi toga treba vrlo oprezno izabrati mjesto gdje će se uzga¬ 
jati jelove sadnice. Zemljište neka bude prije svega zaštićeno 
od južnoga sunca. Za to je dobro za jelu na sjevernim i za¬ 
padnim stranama. Dobre su za tu svrhu i doline koje su otvo¬ 
rene prema zapadu, odnosno prema sjeveroistoku i prema sje¬ 
verozapadu. 

Iz razloga što su jelove biljke vrlo osjetljive od mraza, 
valja izbjegavati staništa koja su zaklonjena od strujanja uzduha. 

Na takvim su staništima naročito česti proljetni mrazevi i od 
njih zna postradati jela vrlo mnogo i vrlo često. 

Dobru zaštitu sa južne i sa sjeverne strane može pružiti 
drveće kao zaštitni plašt. 

Za uzgajanje jelovih biljki najbolja je svježa ilovača; pje- 
skovito zemljište, suho zemljište kao ni teško zbijeno zemljište 
nije za jelu. 

Za pošumljavanja su redovno dobre trogodišnje i starije 
jelove biljke koje su 15 a nekad i više cm visoke. Mlađe su 
biljke najčešće preslabe, jedva su visoke 5—10 cm pa ih lako 
uništi korov. Jedino prilikom podsađivanja na zaštićeno zem¬ 
ljište gdje nema korova, mogu se iznimno upotrijebiti i dvo¬ 
godišnje. 

Na vrlo zakorovljenom staništu, razumljivo je, najbolje su 
školovane biljke. Za školovanje redovno upotrebljavamo dvogo¬ 
dišnje. Predpostavivši dobro zemljište, u redu širokom 6—8 cm 
može biti 120—140 dvogodišnjih biljki. Red od reda je u ovom 
slučaju 10 cm. Kod trogodišnjih biljki su redovi udaljeni jedan 
od drugoga 15 cm, a u redu ima 80—100 biljki. Kod četvero¬ 
godišnjih biljki red je od reda 15—20 cm, a u redu ih je 40—50. 

Ako školovanjem uzgajamo četverogodišnje biljke, presa¬ 
dimo dvogodišnje tako da ih u red dođe 20—25 a red je od 
reda 15—20 cm. Ako uzgajamo petgodišnje, presadimo dvogo¬ 
dišnje 10—12 u red, a red je od reda 20—25 cm. 

Jelovo sjeme sijemo ili s jeseni ili s proljeća. Jedna i 
druga sjetva ima svoje opravdanje i u danom slučaju treba do¬ 
nijeti odluku kad treba sijati. 

Za proljetnu sjetvu jelovog sjemena priredimo zemljište 
najkasnije s jeseni, a za jesenju sjetvu već u proljeće. Dovoljno 
je da zemljište bude prerađeno 30—40 cm duboko. Dvije do 
tri nedjelje prije sjetve zemljište ponova priredimo. Poslije toga 
sjeme zasijemo. 

Poslije jesenje sjetve češće se dogodi da sjeme isklija 
prije reda pa sjetvu uništi proljetni mraz. To se često događa 
na staništima, koja su izložena utjecaju visokih temperatura pa 
se naglo zagriju, odnosno na staništima gdje rano dolazi do 
takozvanih pozitivnih termičkih anomalija. Osim toga 
jesenja sjetva stradava često i od miševa. Iz tih razloga rado 
.upotrebljavamo proljetnu sjetvu, na toplijim staništima krajem 

aprila a na hladnijim početkom maja. S proljeća zasijano sjeme 
klija poslije 3 4 nedjelje. Prema tome ako je posijano u vrije¬ 
me koje smo naveli, redovno izbjegne mrazu. 

Dobro sjeme jele ima oko 40% klijavosti. Klijavost usta¬ 
novimo sa tačnošću koja zadovoljava, ako sjeme nožem režemo 
i pri tome ustanovimo da li sjemenka ispunjava ljusku i da li 
boja na prerezu odgovara. Dobro je sjeme iznutra otvorene 
bijele boje, vlažno i ispunjava ljusku. Gluho je sjeme prazno 
ili je zatvorene boje odnosno natrulo i nabrano. 

Sjeme sijemo u brazdice, 
1V 2 —2 cm duboko, sijemo ga 
lako rukom a možemo i ruč¬ 
nom sijalicom. Proklijale biljke 
vrlo su karakteristične. Imaju 
4—8 supki. 

Mlade jelove biljke 
traže naročitu pažnju. 
Treba ih dobro čuvati. Prije 
svega valja im pružiti zaštitu od 
sunčane žege i svjetlosti sve dotle 
dok se dobro ne razviju, od¬ 
nosno dobro ne zakorijene. Jed¬ 
nako ih valja čuvati od mraza 
od koga stradavaju najčešće po- 
strani izbojci, jer se vršni pup 
razvije kasnije. 

Sadnice čuvamo od pre¬ 
jake svjetlosti i toplote na razne 
načine: pomoću lijesa od drveta, 
pokrivača od trske, od granja 
i tome slično. Grane se mogu 
dobro upotrijebiti, ako putići a 
SI. 20 — Jela u klijanju prema tome i redovi idu od is¬ 

toka prema zapadu. Najintenziv¬ 
nije zasjenjivanj« traže biljke prvih godina. Kasnije, četiri i pet- 
godišnje biljke ne treba više zasjenjivati. Ne treba zaboraviti 
da se na otvoreno mogu s uspjehom presađivati biljke koje su 
već naviknute na uživanje svjetlosti. 

Daljne njegovanje jelovih biljki sastoji u plijevljenju, pro- 
ređivanju i okopavanju. Razumljivo je da ne treba zaboraviti na 
đubrenje. 

Školovanje jelovih sadnica vrlo je potrebno. Gotovo nema 
vrste drveća koja bi bila toliko upućena na to. Jela se prvih 
godina vrlo sporo razvija i da može ojačati, potrebno je vrlo 
često dvogodišnje sadnice prenijeti u rastilo i tamo ih držati 
2 godine a ponekad i dulje. 

Za školovanje dobro dođu ne samo biljke iz sjemeništa 
nego i biljke iz samonika, iz šume. Samo treba paziti da ih ne 
uzimamo sa suviše zasjenjenoga mjesta, jer kad dođu na slo¬ 
bodu, ne snalaze se. 

I biljke u rastilu treba njegovati pa ih i tu valja zasje¬ 
niti, a prema potrebi i polijevati. 

Jelove sadnice nije potrebno uzgajati baš u rasadniku. Do 
dobrog rezultata dođemo i onda, ako pod prorijeđenom sasto- 
jinom priredimo zemljište - slično kao i u rasadniku - i ako tu 
zasijemo jelovo sjeme. Ovaj način uzgajanja jelovih sadnica 
ima tu dobru stranu što ne treba skrbiti o specijaloj zasjeni 
jelovih biljki. A bez zasjenjivanja ne može se ni zamisliti uzga¬ 
janje ovih sadnica. Međutim valja obratiti naročitu pažnju na 
to, da krošnje ne budu suviše sklopljene, da ne oduzimaju suviše 
oborina. Dobro ćemo uraditi ako ne priredimo zemljište za 
sjetvu baš pod krošnjama, nego na površinama koje su u glavnom 
između krošnji. Na taj će način odgojene sadnice biti dobre da 
se prenesu u rastilo i da tamo ojačaju. 

Prilikom vađenja pazimo da se žilje ne ozlijedi. Predugo 
i izranjeno treba prikratiti. 

Ariš — Larix europaea 

Male, jedva 2.5 do 3 cm duge šišarice dozrijevaju oktobra 
mjeseca, a otvaraju se od česti s proljeća a od česti ljeti. Po¬ 
nekad još i narednoga proljeća ispada sjeme. Šišarice sabiremo 
ili kasno u jesen ili zimi. Kako one ostaju na stablu i dvije 
godine, ne pobiremo one iz kojih je poispadalo sjeme. Stare 
su šišarice sivkaste, nove su žućkasto smeđe. 

Sjeme je sa mladih stabala dosta gluho. Za to skidamo 
šišarice redovno sa 30—40 godišnjih stabala. Lakše se otvaraju 

šišarice koje pobiremo kasnije, već prema proljeću. Sjeme tru¬ 
simo ili na suncu ili u ugrijanoj prostoriji, u trušnici. Ali kako 
se šišarice ariša otvaraju razmjerno vrlo teško i kad se otvore 
ostaje dobar dio sjemena neistrušen, običava se arišove šišarice 
prije trušenja izlomiti da sjeme lakše može ispadati. Istrušeno 
sjeme odvajamo od krioca i čistimo na isti način kao i sjeme 
smrčevo. 

Jedan hl šišarica daje 2.5—3 kg čistog sjemena, 1 hl sje¬ 
mena važe oko 50 kg. 

Sjeme zadrži klijavost 3—4 godine. Što je sjeme starije, 
slabije klija. S proljeća zasijano staro sjeme klija u toku ljeta 
a ponekad i narednoga proljeća. 

Sjeme čuvamo redovno u zavesku na suhom ali ne toplom 
mjestu. Zavezak objesimo. 

Zemljište za odgajanje arišovih biljki treba da sadrži dosta 
vapna. Zaštićavanje biljki u rasadniku od sunca potrebno je 
samo onda, kad je rasadnik okrenut prema jugu. Proljetno pri¬ 
premanje zemljišta za sjetvu izvršimo što ranije da i sjeme mo¬ 
žemo zasijati što prije, jer kasna sjetva i nejednako i neredov¬ 
no klija. 

Arišovo sjeme nema redovno veliki postotak klijavosti, 
ponekad jedva 15—20%. Neredovno i nejednako klija. Među 
sjemenom ima dosta gluhoga. Za to je potrebno ispitati mu 
klijavost, da prema tome možemo odrediti i gustoću sjetve. 

Sijemo s proljeća, najčešće u 1—1'/ 2 cm duboke braz- 
dice. Da bi zasijano sjeme klijalo što brže i što jednoličnije, 
svježe sjeme močimo 36—48 sati u običnoj ili vapnenastoj vodi. 
Starije sjeme držimo u vodi 10—12 dana. Namočeno sjeme 
prosušimo i pomiješamo sa suhim pijeskom, da ga lakše mo¬ 
žemo sijati. 

Dobro je poslije sjetve gredice pokriti slamom a ako 
zasuši, polijevati. Ponik izbija kroz 20—25 dana. Njegujemo ga 
polijevanjem, zasjenjivanjem, plijevljenjem i okopavanjem. Gu¬ 
stu sjetvu proredimo. U pogledu njege ariš je blizu boru. 

Inače ariš dosta brzo raste pa u jesen prve godine do¬ 
segne preko 30—40 cm i može da posluži za pošumljavanje. 

Ako biljke slabo napreduju, đubrimo između redova. Neće 
škoditi da između redova naspemo borovih četina koje su u 
razlaganju. 

Na dobrom zemljištu gdje su redovi 15 cm udaljeni je¬ 
dan od drugoga, u redu od 1 m može biti 100—120 jednogo¬ 
dišnjih dobrih sadnica. Prenosimo li jednogodišnje sadnice u 
rastilo, može biti red od reda 10 cm. 

Kod dvogodišnjih biljki gdje je red od reda 20 cm, može 
biti na dobrom zemljištu u jednom metru 60—80 sadnica. 

Trogodišnje biljke uzgajamo redovno u rastilu. Red je od 
reda 20—25 cm a biljka od biljke 10—15 cm. Redovno preno¬ 
simo u rastilo jednogodišnje. 

Kod uzgajanja četirigodišnjih biljki udaljenost je među 
redovima 40 cm a biljka od biljke u redu 20—25 cm. 


Obična ili bijeli bor — Piirns silvestris 

Za sjetvu upotrebljavamo svježe sjeme. Po mogućnosti neka 
nije starije od 2—3 godine. Starije dosta brzo gubi klijavost i 
pri dobrom čuvanju. Sijemo prema klimatskim prilikama, redovno 
u prvoj polovici aprila. Na južnim položajima ranije, na sjever¬ 
nim kasnije. Udaljenost redova je 16 — 20 cm, a dubina jaraka 
oko 1 cm. Gustoća sjetve zavisi od svježine sjemena. 

Kad je vrijeme da izbije ponik, pazimo da se ne obrazuje 
kora, koja mu smeta da iziđe. Za to je poželjno da posijano 
sjeme zaspemo ili s pijeskom ili sa zemljom koja je miješana 
s pijeskom. Poslije sjetve povaljamo, izravnamo površinu gre¬ 
dica. Prema prilikama i kakvoći sjeme klija za 14—20 dana. Za 
to vrijeme traže gredice naročitu pažnju. Ako zasuši, dobro ih 
je politi i pokriti slamom. Pokrov pritisnemo ako je potrebno 
letvicama da ga ne odnese vjetar. Kad je vrijeme vlažnije, biće 
pokrivanje i polijevanje slabije. Po potrebi kor i čamo, ne do¬ 
puštamo da se uhvati kora. 

Kada počne izbijati ponik, oprezno uklanjamo pokrov a 
slamu slažemo između redova. Nije dobro izlagati ponik nena¬ 
danoj svjetlosti, jer stradava. 

Daljne njegovanje ponika sastoji poglavito u zasjenjivanju. 
Na vlažnijem zemljištu ne smije biti suviše jako, jer može iza¬ 
zvati padanje biljki. Po potrebi sa vlažnijega zemljišta zasjenu 
uklonimo. 

Prvih 7—8 dana je najopasnije i često treba mnogo oprez¬ 
nosti da se biljke održe. 

Poslije toga nastaje briga oko daljne njege na gredicama. 
Prije svega dolazi borba sa korom i isitnjavanje površine. Po 
potrebi udaljimo slamni pokrov za izvjesno vrijeme. Ako nije 
suviše suho, može se slamni pokrov i sasvim ukloniti. Kad jako 
sunce ugrožava biljke, treba ih češće zalijevati. U augustu re¬ 
dovno obustavimo zalijevanje jednogodišnjih biljki, a postepeno 
uklanjamo i pokrivala za zasjenjivanje. 

Daljna je njega uglavnom u isitnjavanju i plijevljenju. 

Pod jesen su jednogodišnje borove biljke 6—8 cm visoke, 
imaju redovno dobro razvijen korijenov sistem a i dobru razvijenu 
stabljiku. Krajem septembra odnosno početkom oktobra obično 
počnu da blijede i da mijenjaju boju. Nije to opasno. S proljeća 
će opet dobiti svoj prirodni izgled. 

Primjena raznih mjera oko njegovanja borovih sadnica 
zavisi od klimatskih prilika. Ako bor uzgajamo na sjevernijim 
položajima, često nije potrebno ni polijevanje a ni zasjenjivanje. 

Jednogodišnju sjetvu vrlo često napadaju grčice hrušta. 
One podjedaju biljke i mogu pričiniti velike štete. Prilikom pre- 
kopavanja zemljišta valja veliku pažnju obratiti ovom štetočinji 
i pobrati ličinke. 

Ako opazimo štete od gljivica, dobro je sjetvu prskati 
bordovskim rastvorom. 

Druge godine glavne su mjere oko njegovanja čišćenje 
gredica od korova i prašenje. 

Na kraju druge godine borove biljke imaju visinu 12— 
20 cm dok je korijen u to doba redovno dug i preko 30 cm. 

U nas se bor redovno vadi kao dvogodišnja sadnica. 

Biljke vadimo neposredno pred otpremanjem. Iskopavanje 
sadnica s jeseni i utrapljivanje do proljeća daje bezuslovno 
slabe rezultate. Prilikom kopanja obraćamo pažnju čuvanju kori¬ 
jena, a naročito zaštiti njegovoj protiv sunca i vjetra. 

Siromašno, pjeskovito zemljište traži češće popravljanje. 
Dobro je sredstvo za to kompost. Stajski đubar također je 
dobar, samo valja paziti da se s njime ne donese obilje korova 
i ličinki štetnih insekata. Dobro će doći ponekad i đubrenje 
mineralnim đubrivima. 

Crni bor — Pinus nigra 

Sjeme se dobiva iz šišarica i čisti na sličan način kao smrčevo. 
Jedan radnik može dnevno sabrati 0.5—2.5 hl šišarica. Iz 1 hl 
dobija se 1.5—1.8 kg čistoga sjemena. Dio sjemena zadrži kli- 
javost 3 godine pa i više, ali je ona već treće godine rijetko 
kada veća od 20%. 

1 ako crni bor ne traži naročitu zaštitu od sunca, ipak je 
bolje odabrati za proizvodnju sadnica zaštićena staništa — 
gdje je zemljište pjeskovito-ilovasto, svježe. Već prve godine ži- 
Ije zahvata duboko. Za to crni bor ne traži zaštite od mraza i 
studeni. Međutim ipak treba izbjegavati vlažna staništa gd,e 
nema strujanja uzduha, jer tu može doći do štete od golomra- 
zice. Već jednogodišnje sadnice crnoga bora mogu biti duge 
8—10 cm i mogu služiti za pošumljavanje. Za staništa na kojima 
prijeti opasnost od korova te za suha staništa, potrebne su 
jače 2—3 godišnje, koje uzgajamo ili izravno iz sjetve u sje¬ 
meništu ili ih kao jednogodišnje presadimo u rastilo i tamo 
držimo 1 odnosno 2 godine. 

Inače se sjetva obavlja kao i kod bijeloga bora. 

Zemljište priređujemo 30—40 cm duboko. Za proljetnu 
sjetvu treba ga prirediti najkasnije u toku prošle jeseni. Već 
prema klimatskim prilikama, sijemo u martu odnosno u aprilu, 
a nekad i ranije. 

Borove biljke u rasadniku njegujemo slično kao biljke 
bijeloga bora. Korov čistimo redovito, okopavamo a po potrebi 
ih prorijedimo odnosno prostrižemo. Redovno nije potrebno 
zaštićavanje od sunca. Izuzetak su naša toplija staništa. Sjetvu 
svakako valja čuvati od isušavanja kao i od ptica. 

Prije presađivanja u rastilo prikraćujemo predugo i ranje 
no žilje. Inače sadnice u rastilu, naročito u početku dok se ne 
prime, zaštićujemo od sunca zasjenjivanjem a po potrebi i za- 
lijevanjem. 

Limba — Pinus cembra 

Ova vrsta bora ima 5 iglica. Sjemenke su 10—12 mm duge, 
nemaju krioca. Dozrijevaju u šišarici druge godine. Sjeme je 
dobro za jelo. Zasijano klija redovno s proljeća druge godine. 
Isklijala biljka ima 8—12, redovno 10 supki. 


Šumski rasadnici 


12 * 

Šišarice pobiremo krajem oktobra, odnosno novembra mje¬ 
seca. Jedan hl daje 6—7 kg čistoga sjemena. 

Iz razloga što zasijano sjeme klija redovno istom druge 
godine, izloženo je kroz to vrijeme u zemljištu opasnostima 
od miševa. Treba za to nastojati da klija odmah prvoga pro¬ 
ljeća, odnosno da se do drugoga proljeća sačuva od miševa.. 
Osim toga ovo sjeme uopće neredovno klija. 

Stratifikacijom možemo sjeme dobro pripremiti da 
klija već prvoga proljeća barem jedan dio. 

Svježe sjeme držimo izmiješano sa pijeskom u suhom 
podrumu i s proljeća ga zasijemo pa će ga najveći dio pro- 
klijati već prve godine. Dio će međutim klijati kasnije, kad je 
već poodmakao vegetacioni period, a dio istom narednoga pro¬ 
ljeća. Držimo li ga čitave godine stratificirana u podrumu i 
zasijemo li ga drugoga proljeća, niknuti će mnogo jednoličnije. 
Ali i u ovom će slučaju dio sjemena zatajiti pa će niknuti 
istom narednoga, prema tome istom trećega proljeća. 

Sjeme limbe može prezimiti i na drugi način. 

Pomiješamo ga sa zemljom, malko ga i poškropimo vo¬ 
dom i držimo u suhom podrumu. S proljeća ga očistimo od 
zemlje prosijavanjem. Sjemenke kojima je pukla ljuska, klijati 
će toga proljeća. Preostalo sjeme držimo u podrumu do nared¬ 
noga proljeća. 

Rasadnik za limbu kao za vrstu visokih predjela možemo 
urediti u zoni smrče, dakle niže od njezinoga prirodnoga sta¬ 
ništa. 

Biljke limbe uzgajamo školovanjem, jer su neškolovane 
4—5 godišnje preslabe a da bi se mogle boriti sa korovom.. 
Što više, na staništu gdje je zakorovljenje veliko, preslabe su 
i 4—5 godišnje, školovane, pa ćemo upotrijebiti starije, 6—8- 
godišnje. Školovane 4—5 godišnje postignu visinu od 25—30 cm 
a 6—8 godišnje 35—40 cm. 

U sjemeništu možemo uzgojiti u redovima od 1 m oko 
130 jednogodišnjih a 120 dvogodišnjih biljki. Red je do reda 
15 cm. 

U rastilo presađujemo redovno dvogodišnje jer su jedno¬ 
godišnje preslabe. 

Tu dolaze biljke na 15—20 cm u redu a redovi su u me¬ 
đusobnoj udaljenosti od 20 cm. 

Dobro je biljke i dva puta presaditi. Kod drugoga presa¬ 
đivanja, da bi se žilje što bolje razvilo presadimo ih u četvero- 
kutnoj mreži, na polje, u udaljenosti od 30—40 cm. 

Zemljište obradimo kao za smrću. Po potrebi ga i đubrimo. 

Prije sjetve ispitujemo klijavost rezanjem sjemenki. Ako je 
sjeme iznutra bijelo i ako potpuno ispunjava sjemeni ovoj, do¬ 
bro je. Ako je ovoj više ili manje nabran, na presjeku smeđe 
boje i gorkog okusa, sjeme nije dobro. 

Za zaštitu od miševa preporučuju ovo: gredice od 1 — 1,5 m 
dužine i 50—60 cm širine opašemo daskama koje zahvataju u 
zemljište na 40—50 cm. U tom okviru podnožje gredica, čvrsto 
zbijeno, popločamo kamenom. Okvir od dasaka koji ide 10 cm 
nad površinu zemlje, pokrijemo gustom mrežom od žice. Na taj 
način nema mogućnosti za ulazak miševa. Prema tome obavimo 
sjetvu kao u nekom sanduku. Mrežu od žice držimo dok biljke 
ne ojačaju. Kad dobro počne sniježiti, mrežu skinemo. 

Sjeme sijemo 2—3 cm duboko na običajan način, ili ru¬ 
kom ili ručnom spravom, i pokrijemo sipkom zemljom. 

Sjetvu čuvamo od korova. Preko godine biljke okopavamo 
2—3 puta. I presađene biljke pazimo đa ih ne zaguši korov. 
Ako su slabe, dobro je đubriti dodavanjem osoke. 

Sadnice limbe služe često za pošumljavanje staništa koja 
su na gornjoj granici šume i koja su mnogo puta vrlo kamenita. 
Da bi se osigurao uspjeh, služe sadnice sa hljebom. U tu 
svrhu sadnice limbe odgajamo rijetke, vadimo ih sa hljebom i u 
košarama prenosimo na mjesto pošumljavanja. 

Molika — Pinus Peuce 

Sjeme ovog petigličastoga bora dozrijevahu jesen druge 
godine i ispada iz šišarica poslije dozrijevanja. Šišarice za do¬ 
bivanje sjemena sabiramo najčešće u oktobru; ako je topla jesen, 
sabiramo ih već u drugoj polovini septembra. 

U trušnici grijemo šišarice 20—24 sata kod temperature 
od 45—50° C da se otvore. One se uostalom otvaraju brže 
nego šišarice borove i smrčeve. 

1 šišarica sadrži prosječno 86 sjemenki; 15 kg šišarica 
(700—800) daje otprilike 1 kg čistoga sjemena; u 1 kg ima 
s kriocima oko 23.000 sjemenki a bez krioca oko 34.000. 


12 * 

Sjeme molike teško klija jer ima tvrd ovoj pa se u tom 
pogledu razlikuje od sjemena drugih naših domaćih četinara, a 
slično je borovcu i limbi. Za klijanje treba da sjeme primi 
potrebnu količinu vode, a to traje dugo zbog pomenutoga tvr 
doga ovoja. 

Kako sporo klija, nije lako odrediti klijavost. Običajni 
načini za ustanovljenje klijavosti, koje primjenjujemo kod bora 
i smrče, ne dolaze kod ovoga sjemena u obzir. 

Približno možemo odrediti kakvoću sjemena rezanjem. 

Ako zasijemo sjeme molike s jeseni poslije dozrijevanja, ili 
s proljeća, niknuti će istom drugoga proljeća. Kroz to je sjeme 
izloženo raznim opasnostima, prije svega oštećivanju od miševa. 

Klijanje možemo ubrzati i sjeme sačuvati stratifika¬ 
cijo m. 

Stratificirati možemo ovako: 

U sandučić dođe sloj riječnog pijeska, očišćenog od hu- 
moznih sastojaka, a na nj sloj sjemena, onda opet sloj pijeska 
i tako redom. Na vrhu dođe sloj pijeska. Sandučić zatvorimo, 
zakopamo ga u zemlju i pokrijemo slojem zemlje. Sjeme u san¬ 
dučiću treba češće pregledati, da se eventualna šteta za vremena 
može spriječiti. Za vrijeme stratificiranja sjemeni ovoj potamni, 
dobije tamno-smeđastu boju. 

Ako držimo sjeme na taj način u stratifikaciji godinu dana 
i onda ga zasijemo, brzo će nicati; u povoljnim klimatskim prili¬ 
kama niče već za 40—45 dana. Nicanje je redovno nejednako. 

Ako sjeme, koje je u jesen stratificirano, zasijemo u pro¬ 
ljeće, klija jedan dio toga a drugi narednoga proljeća. 

Sjeme sijemo u brazdice udaljene 10—15 cm jedna od 
druge. Dubina je sjetve 2—5 cm. Za sjetvu 1 ara na gredicama 
potrebno je 7 8 kg sjemena. Od te količine možemo dobiti 
10—30.000 biljki. Za proizvodnju 1.000 biljki računamo 0,30 kg 
sjemena i 1,80 m 2 u sjemeništu. 

Može se sijati u omaške, punom sjetvom. U tom je slu ¬ 
čaju potrebno za 1 ar 12—15 kg sjemena. 

Biljke molike presađujemo u 2—3 godini u rastilo. Pre¬ 
sađujemo ih u redove. U 1 m dođe ih 20, a redovi su 20—25 
cm jedan od drugoga. Prema tome na 1 ar dođe oko 8.000 
biljki. U rastilu ih držimo 1—3 godine. 

Biljke molike su vrlo otporne od insekata i od raznih 
bolesti. 

Uzgajanje sadnica u cjevastim dijelovima biljki. 

Da bi se osigurao uspjeh, uzgajaju se mnoge vrste u dobroj 
zemlji u loncima i onda prenose na stalno mjesto. Taj način je 
u običaju kod raznih voćaka a ponekad i u šumskom gospo¬ 
darstvu (rogač, pinj, čempres). Lonci su redovno od pečene 
ilovače, ali i od kartona. 

U novije vrijeme preporučuje se uzgajanje sadnica u cje¬ 
vastim dijelovima biljki, prije svega u dijelovima 
raznih bambusa. Postupak je ovaj: 

Stabljiku bambusa koja ima promjer 2,5—3 cm, izrežemo 
na 20—45 cm, već prema dužini korijena vrste, koju ćemo uz¬ 
gajati. Koljenaste dijelove pročistimo. Dijelove bambusa, ,,ci- 
jevi“, složimo okomito, gusto u sanduk i zaspemo dobrom 
prosijanom humoznom zemljom, pomiješanom s pijeskom. Dobro 
zaspemo i cijevi i prostore među njima. Poslije toga zalijemo 
vodom, da se zemlja slegne. U svaku cijev zasijemo 1—3 sje¬ 
menke i pokrijemo dobrom humoznom zemljom i ponovo za¬ 
lijemo vodom. Sanduk držimo na sigurnom mjestu. 

Prije sjetve sjeme močimo odnosno stratificiramo — već 
prema vrsti i potrebi. 

Imajući pred očima veličinu cijevi, mala površina ovog 
rasadnika daje razmjerno mnogo sadnica: u sanduku od 
30 X 30 cm može biti 200—300 cijevi odnosno biljki. 

Prema tome, kako dugo ostanu cijevi sa biljkama u san¬ 
duku i prema osobinama korijena, cijevi su duge do 45 cm. 

Biljke u cijevima u sanduku zalijevamo, zasjenjujemo i 
pazimo da se ne uhvati korica. 

Vrijeme sjetve određujemo prema tome, kad ćemo biljke 
prenijeti na stalno mjesto. 

Za presađivanje potrebno je na stalnom mjestu prirediti 
rupe, koje odgovaraju cijevima. 

Ovom načinu odgajanja sadnica valja obratiti naročitu 
pažnju, jer on ima mnogo svojih prednosti: cijev štiti od po¬ 
vreda i najsitnije korijenje prilikom vađenja, prenošenja i sadnje; 
nepovrijeđeno korijenje zahvata razmjerno duboko, gdje redovno 
nailazi na vlagu; kad je vlažno vrijeme, cijev prima obilje vlage 
a u vrijeme suše siše je pomoću kapilara i zadržava; kad 
istrune, popravlja zemljište baš u neposrednoj blizini sadnica. 

Za pošumljavanja na našim goletima, prije svega u našem 
suvom podneblju, možda će ovakav način uzgajanja sadnica 
naići na najveću primjenu. 

Ovom prilikom treba istaći, da je nabavljanje prikladnih 
cijevi od osobite važnosti. Za to valja mnogo pažnje obratiti 
uzgajanju vrsta bambusa na našim staništima. Ovo je toliko 
važnije, što bambus daje ne samo najbolje cijevi nego može 
činiti dobar zaštitni plašt i davati odličan materijal za razne 
gospodarske potrebe. 

Osim bambusa cijevi mogu davati i druge vrste (sun¬ 
cokret, čičoka, aptovina). Međutim, rijetko će se naći zamjena 
bambusu. 

Postupak sa raznovrsnim šumskim sjemenjem 
prije sjetve 

L i š ć a r i 


Sjemena 

OPASKA 

vrsta 

močenje 


doba trajanje 

godine sati 

Acer campestre 

oktobar 

48 

Po dozrijevanju pobrati, namočiti, stra- 
tificirati i kad klija narednoga proljeća 
zasijati. 

A. platanoides 

— 

— 

Možemo ga stratificirati a možemo ga 
i bez toga zasijati u martu. 

A. pseudoplatanus 

— 

— 

Možemo ga stratificirati a možemo ga, 
ako je vrlo suho, držati jedan dan u 
vodi i zasijati u martu. 

A. neg-undo 

— 

— 

Ne treba ga močiti ni stratificirati; 

rano s proljeća zasijati. 

A. dasycarpum 

— 

— 

Sijati ga po dozrijevanju,- krajem juna 
početkom jula ; ne treba ga močiti. 
Upotrijebiti sjeme dozrelo na evrop¬ 
skim staništima. 

A. palmatum 

krajem 

aprila 

24 

Poslije močenja sijati ga; često uspjeh 

slab, jer sjeme lako gubi klijavost. 

Aesculus Hyppocastanum 


- 

Ne treba ga močiti a ni stratificirati. 

Sijati ga rano u martu najkasnije u 
aprilu. 

Ailanthus glandulosa 

— 

-- 

Suho sjeme sijati aprila —maja. 

Alnus glutinosa i 

A. incana 

početkom 

maja 

24 

Poslije močenja miješati ga s pijeskom 
i odmah sijati. 

Berberis 

oktobar 

24 

Poslije stratificirati ; sijati s proljeća, 

kad počne klijati. 

Betula alba 

mart 

24 

Miješati s pijeskom i odmah sijati. 

Caragana arborescens 

počet, maja 

48 

Miješati s pijeskom i odmah sijati. 

Carpinus 

početkom 

aprila 

12 

Poslije stratificirati i sijati narednoga 

proljeća, kad počne klijati. 

Castanea sativa 

- 

48 

Aprila mjeseca sijati; ne treba da je 
sjeme previše suho. 

Crataegus 

oktobar 

48 

1 

Stratificirati; kad počne klijati u pro¬ 
ljeće, sijati. 

Cytisus laburnum 

— 

— 

Ne treba ga močiti; sijati u maju. 

Evonymus europaeus 

odmah pos¬ 
lije dozrev. 

24 

Poslije toga stratificirati. Sijati nared¬ 
noga proljeća, kad počne klijati. 

Fagus silvatica 

počet, maja 

24 

Poslije toga odmah sijati. 

Frazinus ezcelsior 

juni 

24 

Poslije toga odmah stratificirati. Sijati 
ga narednoga proljeća, kad počne klijati. 

Frazinus pennsylvanica 
pubescens, dolazi i pod i- 
menom Frazinus ameri- 
cana alba 

kraj marta 

24 

Ne treba ga stratificirati; u proljeću ga 
zasijati. 

Sjemena 


vrsta 

močenje 

UFASKA 

doba 

godine 

trajanje 

sati 


Gleditschia triacanthos 

april 

24 

Poslije ga stratificirati i početkom maja 

iste godine sijati ili ako je svježe, 
močiti ga -6 sati u vodi i sijati. 

Ilez aquifolium 

maj 

| 24 

Poslije ga stratificirati i sijati naredne 
godine, kad počne klijati. 

Juglans regia 

— 

— 

U januaru stratificirati u vlažnom pi¬ 
jesku ili suho sjeme prije početka zime 
zasijati; lijehe đubrom pokriti. 

J. nigra 

oktobar 

48 

Poslijetoga stratificirati; narednoga pro¬ 
ljeća, kad počne klijati, povaditi ga i 
zasijati. 

Mahonia aquifolium 

oktobar 

novembar 

24 

Poslije ga stratificirati; sijati početkom 
aprila. 

Morus alba 

SI. nigra 

početkom 

aprila 

24 

Po tom miješati s pijeskom i odmah 
posijati. 

Quercus 

preko zime 
čuvati u trapu 


Krajem aprila, početkom maja sijati. 

Robinia pseudoacacia 

počet, maja 

12 

Poslije toga odmah sijati. 

Sopliora japonica 

— 

— 

Krajem aprila zasijati, bez močenja. 

Sorbus aucuparia 

maj 

24 

vJsto sjeme stratificirati pa sijati na¬ 
rednoga proljeća. 

Syringa vulgaris 

januar 

24 

Poslije toga stratificirati i sijati s pro¬ 
ljeća, kad klija. 

Tilia parvifolia 

oktobar 

24 

Stratificirati odmah i u proljeće, kad 
klija, sijati. 

Tilia argentea i 

T. grandifolia 

maj-juni 

48 

Poslije toga stratificirati i s proljeća, 
kad klija,"sijati 

Vrste Ulmus 

odmah po 
dozrijevanju 

24 

U pijesku 8 dana stratificirati i po tom 
odmah sijati. 


Četinari 


Sjemena 

OPASKA 

vrsta 

močenje 

doba 

godine 

trajanje 

sati 

Abies amabilis, arizonica, 

balsamea, brachyphylla, 
cephalonica, cilicioa, fir¬ 
ma, Finsapo i Veitchii 

početkom 

aprila 

24 

Poslije toga stratificirati i sijati počet¬ 
kom maja. 

Abies concolor 

— 

— 

Početkom maja sijati suho sjeme. 

Biota orientalis 

"" — 


Početkom maja sijati suho sjeme^ 

Oedrus atlantica, glauca, 
Deodara, Libani 

— 


Početkom maja sijati na zemljište, koje 
ne smije biti suviše vlažno. 

Cephalotazes drupacea 

početkom 

aprila 

24 

Poslije toga stratificirati u pijesku, si¬ 
jati početkom maja. 

Chamaecyparis Lawsoni- 
ana, obtusa, pisifera 

mart 

24 

Stratificirati pa sijati početkom maja. 

Sjemena 

OPASKA 

vrsta 

močenje 

doba trajanje 

godine sati 


Cryptomeria japonica 

Cupressus sempervirens 

— 

- 

Sijati krajem aprila. 

Ginkgo biloba 

sred. aprila 

: 4 

Stratificirati; sijati početkom maja. 

Juniperus cummunis i 

J. virginiana 

maj-juni 

plod 

8 

Isitniti a onda stratificirati; sijati na¬ 
rednoga proljeća kad klija. 

Larix europaea, leptolepis, 
sibirica, sudetii 

kraj. marta 

24 

Poslije toga odmah sijati. 

Picea, alba, excelsa, orno- 
rioa, polita, pung-ens, gla- 
uca, ajanensis, Engel- 
manni 

sred. aprila 

24 

Miješati s pijeskom i odmah sijati. 

Picea sitchensis 

početak 

februara 

24 

Stratificirati pa sijati početkom maja, 
kad počne klijati. 

Pinus aristata, austriaca, 
banksiana, contorta, den- 
siflora, insignis 

kraj aprila 

24 

Miješati s pijeskom i odmah sijati. 

Pinus cembra 

maj 

24 

Stratificirati; sijati narednoga proljeća 
kad počne klijati. 

Pinus edulis, ezcelsa, 
flezilis 

februar 

24 

Poslije toga stratificirati i čuvati u po¬ 

drumu u sanducima. Sijati početkom 
maja. 

Pinus kcraiensis 

poč. febr. 

24 

Kao P. edulis. 

Pinus leucodermis 

mart 

24 

Kao P. edulis. 

P. montana, uncinata, 
pumilio 

kraj aprila 

24 

Poslije toga miješati s pijeskom i od¬ 
mah sijati. 

P. mughus, Murrayana 

počet, maja 

24 

Poslije toga miješati s pijeskom i od¬ 
mah sijati. 

P. parviflora i 
pentaphylla 

počet. febr. 

48 

Miješati s pijeskom i sijati kad klija. 

Pinus Peuce 

počet. jan. 

48 

Stratificirati; sijati polovinom maja. 

Pinus ponderosa 

aprila 

24 

Miješati s pijeskom i odmah sijati. 

Pinus pumila, glauca 

februara 

48 

Stratificirati; sijati maja mjeseca. 

Pinus rigida 

počet maja 

2f 

Poslije toga miješati s pijeskom od¬ 

mah sijati. 

Pinus strobus 

kraj januara 

24 

Poslije stratificirati pa sijati početkom 
maja. 

Pinus silvestris i 

P. Thunbergii 

počet maja 

24 

Odmah sijati 

Pinus Jefrrey 

april 

2 i 

Odmah sijati. 

Pseudotsuga Bouglasii, 
caesia, glauca, viridis 

kraj. aprila 

24 

Odmah sijati. 

Wellingtonia gigantea 

kraj. aprila 

24 

Odmah sijati. 

Sciadopitys verticillata 

poč. januara 

24 

Poslije toga stratificirati pa kad, klija 
sijati. 

Tazodium dystichum 

mart 

24 

Poslije stratificirati; sijati početkom 

maja. 

Tazus baccata 

! 

klija istom 
druge god. 

Svježe sjeme stratificirati u piljotini; 
ako je mesnati ovoj osušen, stratifici¬ 
rati u pijesku. Iduće godine sijati u 
tople lijehe. 

Sjemena 

OPASKA 

vrsta 

močenje 

doba 

godine 

trajanje 

sati 

Thuja glgantea 

sred. aprila 

24 

Stracificirati pa sijati početkom maja. 

Thuja occidentalis 

počet, aprila 

: 24 

Stratificirati pa sijati kad klija, krajem 
aprila. 

Tsuga canadensis. diver- 
sifolia, heterophvlla, 
Sieboldii 

sred. aprila 

2 . 

Poslije toga stratificirati pa sijati po¬ 
četkom ma a. Najbolje u sanduke koji 
se mogu prenositi. 

Sjeme 

divljaka 

Jabuka 

počet, marta 

24 

Stratificirati u pijesku u podrumu; sva¬ 

kih 8 dana istresti iz sanduka, dobro 
promiješati i nanovo složiti. 

Kruška 

krajem jan. , 

24 

Kao kod jabuke. 

Kajsija 

septembar 

8 dana 

Posiije toga u pijesku stratificirati; si¬ 

jati narednoga proljeća, kad klija. 

JBreskva 

juli 

8 dana 

Kao kod kajsije, ali u jamama. 

Prunus mahaleb 

poč. septem 

8 dana 

Poslije toga u pijesku stratificirati i 
sijati u proljeće, kad klija. 

Prunus mirabolaua i 

St. Julieu 

oktobar 

8 dana 

Kao kod P. mahaleb. 

Prunus spinosa 

oktobar 

8 dana] 

Kao kod P. mahaleb. 

Prunus avium silvestris 

poč. septem. 

Sdanal 

! Kao kod P. mahaleb. 








































IV 

SASTiVLJAXJE PRORAČUNA. ZA RADOVE U 
RASADNICIMA 

Radove u šumskom rasadniku izvodimo po utvrđenoj 
osnovi. Ti su radovi raznovrsni. Troškovi zavise od raznih 
činilaca. Lokalne su prilike redovno najmjerodavnije. 

Neće biti na odmet ako ovdje iznesemo izvjesne podatke 
koji će dobro doći prilikom sastavljanja pomenute osnove. Oni 
će moći da posluže barem za orijentaciju. 

Prostor knjige ne dopušta da ovdje iznesemo sve potrebne 
elemente za proračunavanje i izvođenje svih građevnih poslova 
koji su vezani za radove u rasadniku (podizanje trušnica, spre¬ 
mišta, vodovoda i tome slično). To možda nije ni potrebno. 
Podatke za to naći će lako stručan čovjek na drugom mjestu. 

Ovdje ćemo iznijeti elemente za izradu ovih dijelova pro¬ 
računa: 

1 — ograđivanje; 

2 — pripremanje zemljišta za sjetvu, sjetva 
i sve što je s time u neposrednoj vezi; 

3 — sabiranje sjemena odnosno šišarica; 

4 — dobivanje sjemena četinara; 

5 — potrebno sjeme za sjetvu u rasadniku; 

6 — potreban materijal za pakovanje sadnica. 

1 

Ograđivanje 


'o 1 



Prilike 

ja 

c 

•o 

Jedinica 

Vrsta rada 

dobre 

srednje 

slabe 

<s 



traže nadnica 

1 

1 m 

Pravljenje ograde 1.3—1.5 m visoke od 
pletera, bez proizvodnje i dopreme po¬ 
trebnoga materijala — muških nadnica 

Za 1 m potreban je ovaj materijal: 

3 kom i.ti do l.o m dugih, 8—10 cm 
debelih okruglih ili cijepanih stupova; 
1.5 snopa 2.5—3 m dugoga debeloga 
pruća za pleter (snop je debeo 30 cm) 

0.15 

0.2 

0.3 

2 

1 111 

Isto kao pod 1 ako je ograda 2.0 m 

visoka — muških nadnica. 

Za 1 m potreban je ovaj materijal: 

3 kom 2.5 m dugih, 8—10 cm debelih 
okruglih ili cijepanih stupova; 

2 snopa 2.5—3 dugoga pruća za pleter 

0.25 

0.3 

0.4 

3 

1 m 

Pravljenje 1.20—1.50 m visoke ograde 
od drače odnosno od trnja, bez pro¬ 
izvodnje i dopreme potrebnog ma¬ 
terijala, prema materijalu za ogradu i 

zemljištu — muških nadnica. 

Za i m potreban je ovaj marerijal: 

3 kom 1.5—1.8 m dugih, 8—10 cm 
debelih okruglih ili cijepanih stupova 
0.15 kola drače ili trma. 

0.08 

0.1 

0.12 

4 

1 m 

Pravljenje 1—1.5 m visoke ograde od 

vrljika (upotrebivši 3 reda vrljika), ako 
su na svaka 2 m zabijena po 2 stupa 
među koje dođu vrljike, pričvršćene 
gužvama za stupove, bez proizvodnje 
i dopreme materijala, prema materi¬ 
jalu i zemljištu — muških nadnica . 

Za 1 m potreban je ovaj materijal: 

1 kom 3 m dugih, 4—8 cm debelih 
vrljika; 1 kom 1.3—18 dugih, 6—8 cm 
debelih okruglih stupova; 3 kom gužve. 

0.05 

0.08 

0.10 

5 

1 m 

Pravljenje 1—1.5 m visoke ograde od 

vrljika, ako su vrljike pričvršćene za 
deblje okrugle stupove drvenim kli¬ 
novima na svaka 3 m, bez materijala, 
prema zemljištu i materijalu — mu¬ 
ških nadnica . 

0.10 

0.15 

0.20* 

| Redni broj || 

Jedinica 

Vrsta rada 

Prilike 

dobre srednje 

traže nadn 

slabe 

ica 


1 m 

Za 1 m potreban je ovaj materijal: 

1 kom 3 m dugih, 4—8 cm debelih 
vrbika; na svaka 3 metra po 1 stup 
dug 1.3—1.8 m, debeo 10—15 cm. 


• 


6 

1 m 

Pravljenje 1.5 —1.8 visoke ograde od 
oblih letava, ako su na 3 m okrugli 
stupovi na ko;e se pričvršćuju letve 
željeznim čavlima, gornje i donje jače 
a ostale tanje, bez materijala, prema 
materijalu i zemljištu — muških nadnica 

Za 1 m potreban je ovaj materijal: 

1 letva 2 ni duga, 12—15 cm debela; 
na svaka 3 m dođe: 

1 stup 2—2.3 m dug, 15—18 cm debeo 

10—12 šumskih letava 4—5 cm de¬ 
belih, 1.5—1.8 m dugih; 

30 kom čavala za letve; 

Osim toga na svaki stup dođe po¬ 
prečno 3 kom čavala—letvenjaka. 

0.25 

0.30 

0.50 

7 

1 m 

Pravljenje 1.2—1.8 visoke ograde od 

prošća ako su stupovi, koji su 3 m 
jedan od drugoga, vezani'sa 3 letve 
drvemm klinovima, bez materijala, 
prema zembištu i materijalu — mu¬ 
ških nadnica .. 

Za 1 m potreban je ovai materijal: 

I letva 3 m duga, 8—10 cm debela; 
na svaka 3 m dođe: 

1 kom 1.7—2.3 m dugi, 12—18 cm 
debeli okrugli stup i 12—15 kom 3—5 
cm debelih, 1.2—1.8 m dugih proštaca. 

0.25 

0.30 

0,35 

8 

1 m 

Pravljenje 1.5—2.0 m visoke ograde 

od dasaka, daske su pribbene na letve 
spojnice, koje su pričvršćene na te¬ 
sane stupove, daleko 3 m jedan od 
drugoga, potrebno je bez materijala: 

tesarskih nadnica. 

muških običnih nadnica . . . 

Za 1 m potreban je ovaj materijal: 

1 kom 2 m dug, 15—20 cm debeo 
okrugao; 

0.35 

0.15 


0.40 

0.20 

1 Redni broj II 

Jedinica 

Vrsta rada 

Prilike 

dobre srednje slabe 

traže nadnica 


1 m 

na svaka 3 m po 1 kom 2.4 —3 m 

dug 20—25 cm debeo okrugao stup; 

4 kom dasaka 1.5—2 m dugih, 25 
cm širokih; 

16 kom čavala kraćih i na svaki stup 
po 3 čavla letvenjaka. 




9 

1 m 

Kopanje jarka koji je dubok 1 m, 
gore širok 150 cm a dolje 25 cm — 
muških nadnica prema zemljištu . . . 

0.15 

0.30 

0.50 

10 

100 kora 

Pravljenje 1.8—2.5 m dugih cijepanih 
proštaca iz hrastovine, sa obaranjem 
drveta, prema tome da li je drvo više 
ili manje cjepko — muških nadnica. 

2.5 

1 3 

4 

11 

100 kom 

Isto — samo su proštaci 3 m dugi . 

3 

3.5 

5 

12 

100 kom 

Isto kao pod lu samo iz mekoga drveta 

2 

2.5 

3 

13 

100 kom 

Pravljenje 1.8—2.5 m dugog 5—10 cm 
debelog kolja sa šil,enjem — muških 
nadnica. 

1 

1.5 

2 

14 

1 snop 

Pripremanje snopa 30 cm u promjeru 
od šiblja za pletenje, odnosno pripre¬ 
manje 50—100 kom 2 — 3 m dugih 
šiba — muških nadnica. 

0.02 

0.04 

0.06 

15 

1 VOZ 

Pripremanje dvoprežnog voza drače 
odnosno trnja sa tovarenjem — mu¬ 
ških nadnica. 

0.5 

0.8 

1 

16 

100 kom 

Pravljenje 1.5—2 m dugog 5—6 cm 
širokog prošća iz tvrdog drveta, prema 
cjepkosti potrebno je muških nadnica 

0.8 

1 

1.20 

17 

100 kom 

Kao pod 16 samo iz mekoga drveta 

0.50 

0.8 

1 

18 

100 kom 

Pravljenje letava 1.5—2 m dugih, 4—5 
cm debelih iz mekog ili tvrdog drveta, 
potrebno je muških nadnica. 

0.8| 

1.2 

1.50 

19 

1 m 

Zagrađivanje živom ogradom u 2 reda, 
biljka od biljke 20 cm (bez materijala) 

0.05 

0.06 

0.08 




































191 


2 


Pripremanje zemljišta za sjetvu, sjetva, plijevljenje, polijevanje, 
đubrenje, presađivanje biljki i drugi radovi. 


"o* 



- 

Prilike 

-Q 

-a 

Jedinica 

Vrsta rada 

dobre 

srednje 

slabe 

cc 



traže nadnica 

i 

100 m 2 

Krčenje panjeva i debelog žilja i grm¬ 
lja, te uklanjanje većega kamenja — 
muških nadnica. 

i 

3 

6 

2 

ICO tn 2 

Paranje i skidanje ledine sa naroči¬ 
tim spravama za to te uklanjanje le¬ 
dine — muških nadnica. 

0.5 

0.8 

1 

3 

100 m 2 

Paranje i skidanje ledine s običnim 
ašovom i motikom te uklanjanje — 
muških nadnica. 

1 

1.5 

2 

4 

100 in 2 

Uklanjanje korova, grmlja, sitnijega 
kamenja sa površine zemljišta koje 
nije ledina, uračunavši spaljivanje 
korova — muških nadnica. 

0.25 

1 

1.5 

5| 10om 2 

Jednokratno oranje — oračkih nadnica 

0.02 

0.U4 

0.O6 

6j 100 m2 

Dvokratno oranje — oračkih nadnica 

0.04 

0.08 

0.12 

71 100 m 2 

Drljanje — nadnica zaprege. 

0.01 

0 02 

0.03 

8 

100 m 2 

Prvo prerađivanje zemljišta ašovom 
30—40 cm duboko uz vađenje kame¬ 
nja i koriienja — muških nadnica . . 

1.2 

1.8 

2.5 

9 

loO ni 2 

Drugo prerađivanje zemljišta ašovom 
uz vađenje kamenja i korijenja te po¬ 
ravnavanje zemljišta grabljama — 
muških nadnica. 

1 

1.5 

2 

10 

1q 0 m 2 

Rigolanje zemljišta na dubinu od 60 
cm, uklanjanje kamenja i žilja, porav¬ 
navanje grabljama — muških nadnica 

1.8 

2.5 

3.5 

11 

100 m 2 

Pravljenje puteva i prolaznih putića . 

0.3 

0.5 

1 

12 

ICO m 2 

Pravljenje brazda za sijanje i sjetva 
— prema zemljištu, veličini i udalje¬ 
nosti btazda — ženskih nadnica . . . 

03 

1.5 

2.5 













































Redni broj 

Jedinica 

Vrsta rada 

Prilike 

dobro srednje slabo 

traže nadnica 

13 

100 m 2 

Označavanje redova u rastilu (školi), 
u prporištu, vrbištu i topolištu — mu¬ 
ških nadnica . 

04 


0.5 

14 

100 m 2 

Jednokratno plijevljenje i okopavanje 
— prema zemljištu, vremenskim pri 
likama i zakorovljenosti — ženskih 
ili dječjih nadnica. 

0.4 

08 

1.5 

15 

100 m 2 

Jednokratno polijevanje sa kantama, 
ako je voda u rasadniku ili u njego¬ 
voj neposrednoj blizini — prema tome 
da li kanta vode dođe na 2, 3 ili 

5 m 2 — ženskih nadnica. 

0.1 

0.2 

0.3 

16 

100 m 2 

Jednokratno plijevljenje rukom, prema 
zemljištu, vremenskim prilikama i zako¬ 
rovljenosti - ženskih ili dječjih nadnica 

0.25 

0.5 

1 

17 

100 m 2 

Razgrtan e 0 25—0 50 voza stočnoga 
đubra (125—150 kg) i miješanje sa 
zemljom, predpostavivši da je đubre 
u rasadniku ili u njegovoj neposred¬ 
noj blizini — prema prilikama .... 

0.3 

0.4 

0.5 

18 

100 ni 2 

Raztrganje kcmposta ili šumske hu- 
mozne zemlje u sloju od 4—5 cm i 
miješanje sa zemljom, ako je kompost 
ili humozna zemlja u rasadniku ili u 
njegovoj neposrednoj blizini — prema 
zemljištu i količini komposta odnosno 
humozne zemlje. 

1.5 

1 

2 

2.5 

19 

1000 kom 

Presađivanje — školovanje — 1 ili 

2 god. biljki četinara sa sađačem, 
prema zemljištu i veličini biljki — 
ženskih nadnica. 

0.9 

1 

2 

2C 

1000 kom 

i Presađivanje — školovanje — 1 ili 

2 god. biljki četinara u brazde prire¬ 
đene motikom ili prikladnim plugom 
uz pomoć letve za presađivanje, pre¬ 
ma zemljištu i veMčini biljki — žen¬ 
skih nadnica. 

0.6 

0.8 

| 

0.5 

’o 

u* 

Q 



Prilike 

c 

’O 

<v 

Jedinica 

Vrsta rada 

dobre 

srednje 

slabe 

cx 



traže nadnica 

21 

1000 kom 

Presađivanje — školovanje — 1 ili 2 
god. biljki lišćara sa sađačem, prema 
zemljištu i veličini biljki — ženskih 
nadnica. 

i 

1.5 

3 

22 

1000 kom 

Presađivanje — školovanje — 1 ili 

2 god. biljki lišćara u brazde — kao 
kod 20 . 

0.8 

1.2 

2.8 

23 

100 m2 

Isitnjavanje zemljišta motikom u ra- 
stilu (školi), prporištu, vrbištu i topo- 
lištu. 

0,1 


0.12 

24 

1000 kom 

Podkresivan e biljki u rastilu (školi). 

0.50 

— 

0 75 

25 

1000 kom 

Sadnja reznica u prporištu, vrbištu i 
topolištu — nadnica muških ili ženskih 


1.6 


26 

1000 kom 

Spremanje vrbovih i topolovih reznica 
i vezivanje u snopiće — ženskih nadnica 


1.2 


27 

100 m 2 

Prostiranje mahovine između redova 
— bez pobiranja i dopreme — prema 
debljini sloja mahovine i njezinoj ka¬ 
kvoći — ženskih ili dječiih nadnica . 

0.5 

0.6 

0.8 

28 

1000 kom 

Vađenje biljki, eventualno prikraći- 
vanje, pakovanje u slamu i mahovinu, 
odnosno u košare ili sanduke, prema 
veličini biljki i načinu pakovanja — 
muških ili ženskih nadnica . . . 

0 50 

1 

1.50 




Šumski rasadnici 


13 

3 


Sabiranje sjemena odnosno šišarica 


Redni 

broj 

Vrsta i količina sjemena 
odnosno šišarica 

Potrebna 

količina 

nadnica 

OPASKA 

1 

2 

3 

4 

5 

6 

7 

8 

9 

10 

11 

12 

13 

14 

15 

16 

hrast 100 kg 
bagren 1 kg 
brijest 1 kg 
javor 1 kg 
javor američki 1 kg 
jasen 1 kg 
gledičija 1 kg 
glog 1 kg 
divlja trešnja 1 kg 
murva 1 kg 
drijen 1 kg 
šišarica bijel.bora 1 hl 
šišarica jele 1 hl 
šišarica smrče 1 hl 
šišarica crnog bora 1 hl 
šišarica čempresa 1 hl 

1.0 

0.4 

0.5 

0.6 

0.4 

0.8 

0.12 

0.4 

1.0 

0.6 

0.6 

0.5—2 
0.5—4 
0.5 -4 
2 

0.5—3 

Prema prilikama ka¬ 
ko je sjeme urodilo, 
mogu se ovi podaci 
mijenjati za 50% pa 
nekad i više. Teži¬ 
na sirovog sjemena 
mijenja se uslijed 
sušenja za 15-45%- 
Prilikom skupljanja 
treba računati da će 
se oko 5% sjemena 
rasuti. 


4 


Dobivanje sjemena četinara 




1 

h 1 š i 

š a r i c 

a 



v a 

ž e 

daje sjemena 

Vrsta 

prije 

mrazeva 

poslije 

mrazeva 

bez 

krioca 

sa 

kriocem 

bez 

krioca 

sa 

kriocem 


kg 

hl 

kg 

smrča 

30—35 

25-50 

0,045 

0,090 

1,6 

1,9 

jela 

25—35 

20—30 

0,150 

0,200 

1,8 

2,5 

bijeli bor 

60 

45—50 

0,056 

0,111 

0,8 

1,6 

crni bor 

— 

— 

0,050 

0,105 

1,5 

1,8 

ariš 

40—50 

35—40 

0,150 

0,200 

1,8-2,5 

3,5 

limba 

— 

— 

0,250 

— 

6,8 

— 

bor klek. 

— 

— 

0,050 

0,100 

1,3 

1,6 

5 


Podaci o potrebnoj količini sjemena i o dobivanju 
sadnica u sjemeništu 




Brazde 

i 

U brazdi od 1 m 

Na 100 m2 po¬ 
vršine računajnći 
i prolaz, putove 

Vrsta 

C/J 

O 

> 

<v 

c 

O) 3 


o 

is 

možemo oče¬ 
kivati sadnica 

<v 

C/J ^ 

c 

o 2 « 

bO N -p 

s 


5 

~ o 

3« P o 

3 ~ C/5 

Ji: 

o 

K/5 

a 

JO 

•a 

CJ o 

f i 

N *3T 

u dobi 
od 

komada 

(U (U 

1 I. 

NJ </J 

w -O 'č 

• s 1 

0-4= O 

E :=, n, 


% 


c m 

zrna 

god. 

kg 

1000 

kom. 

crni bor 

70 

17 

8 

2-2,5 

300 

1 

2 

0-100 

2-2,10 

15-20 

smrča 

70 

17 

8 

2 

400-500 

3 

80-90 

1,0 

16-20 

jela 

40 

17 

8 

2,5-3 

500 

3 

60—70 

10,0 

15-18 

ariš 

30 

17 

8 

1,5 

700 

2 

50-60 

1,5 

13 15 

limba 

60 

17 

8 

1,5-2,5 

250 

3 

70—80 

20,0 

16-20 

hrast lužnjak 
i kitnjak 

70 

17 

8 

3-5 

70 

1 

25-35 

40,0 

6—8 

jasen bijeli 
i crni 

50 

17 

8 

2-2,5 

150 

2 

35-45 

2,5 

8-10 

javor 

60 

17 

8 

2-5 

120 

2 

35-45 

3,5 

8-10 

brijest 

30 

17 

8 

0,5 

600 

2 

35-45 

2,0 

8-10 

bagren 

50 

17 

8 

2,3 

150 

1 

36-45 

0,9 

8-10 

grab 

50 

17 

8 

2,5 

150 

2 

35—45 

3,0 

8-10 

6 


Materijal za pakovanje biljki 


Redni broj j 

Vrsta materijala 

Potrebno 

materijala 

i 

Za pakovanje 10—15.000 borovih 2 god. 
biljaka iz Sjemeništa: 



hasure komada 

i 


slame kg 

4 


žice kg 

0.06 


dretve kg 

0 06 

2 

Za pakovanje 1.500 2.000 dvogodišnjih 
lišćara iz sjemeništa: 



hasure komada 

1 


slame kg 

6-8 


žice kg 

0,2 


dretve kg 

0,03 

3 

Za pakovanje 50—100 kom 1—4 godišnjih 
sadnica lišćara: 



hasure komada 

2 


slame kg 

10—15 


žice kg 

0.4 


dretve kg 

0.125 

4 

Za pakovanje 3.000—5.000 reznica: 



hasure komada 

1 


slame kg 

2.5 


dretve kg 

0.06 


žice kg 

0.125 

NAPOMENA 

Krupnijih štamparskih pogrešaka, koje bi bitno kvarile smisao, nema. 
Mole se čitaoci da sitnije pogreške izvole sami ispraviti. 

